
Caeremonialis Episcoporum 
Liber primus 


Caput primum. 


Corona nuper Electi ad cathedram metropolitanam, episcopalem, seu majorem. Vestium 
forma et color. Quid agere debeant Electi, in curia praesentes. Quid absentes. Vestes 
eorum, qui ex ordinibus regularibus, aut militaribus sumuntur. 

1. Cum primum aliquis certior factus fuerit, se alicui Ecclesias metropolitanae, cathedrali, vel majori a 
Summo Pontifice in Consistorio praefectum, sive ille in curia romana degat, sive ab ea absens sit, statim 
curabit, sibi amplam coronam in capite decenter formari. Tunc, et non prius, super vestem inferiorem 
talarem, cum extra domum exibit, induet aliam vestem breviorem apertam, ita ut per scissuras brachia 
extrahi possint, quod genus vestis mantellettum vocant. Vestes autem hujusmodi erunt, vel ex lana, vel ex 
camelotto coloris violacei, nullo autem modo sericae. 

2. Praesentes in curia, induti ut supra, quamprimum poterunt, adibunt Summum Pontificem, et ei gratias 
agent de sua promotione, merita propria extenuando, et dignitatis gradum amplificando, seipsos et 
Ecclesias ipsis commissas humiliter commendando, et tunc e Sanctitatis Suae manibus rocchettum 
accipient, et post oscula pedum gratias agent. Visitabunt deinde singulos Eminentissimos S. R. E. 
Cardinales in eorum domibus, eisque officiose gratias agent, se et suas Ecclesias illis commendando, et 
offerendo. 

3. Absentes vero se ipsos rocchetto et vestibus, ut supra, induent, et gratiarum actiones, et Ecclesiarum 
suarum commendationis officium per litteras, tam apud Summum Pontificem, quam apud 
Eminentissimos Dominos Cardinales peragere studebunt ; et si erunt in propria sua dioecesi, vel provincia, 
cum de eorum promotione certum nuntium habuerint, utantur domi et foris, loco mantelletti, mozzetta 
ejusdem coloris supra rocchettum, et tam praesentes in curia, quam absentes utantur, cum opus erit, galero 
nigro laneo, viridi serico ornato, cum chordulis ac floccis coloris viridis. Haec, quae de vestibus diximus, 
clericis, seu presbyteris saecularibus, seu regularibus electis, tantum conveniunt. 

4. Promoti vero ex regulari ordine non clericali, non utuntur rocchetto, sed retinent in vestibus colorem 
habitus suae religionis, et deferunt ubique mozzettam ejusdem coloris, et biretum nigrum (galero tamen 
viridi ornato a , prout supradicti clerici utuntur) ; sed Canonici regulares utuntur etiam rocchetto, prout ante 
promotionem ad episcopatum utebantur in sua congregatione, et colore violaceo ; sed non mozzetta, ut et 
Presbyteri Sancti Spiritus, et militiarum S. Joannis, S. Jacobi, et aliarum ; qui tamen sui ordinis insignia in 
vestibus non deferunt, sed ejusdem ordinis crucem ad collum intus pendentem. Cum autem Episcopi, 
nulli regulari ordini adscripti, seu ex ordinibus militaribus assumpti, extra dioecesim fuerint, mozzetta 
super mantellettum utantur, ubi talis viget consuetudo. 

a 1752 (in multis libris) et 1886 : verbum ornato deest. 

2 Cceremonialis Episcoporum 


Caput II. 


Procuranda ab Archiepiscopo et Episcopo ante accessum ad suam Ecclesiam. Quae in 
itinere praestanda. Significandus ejus adventus Vicario, Capitulo, et Magistratui civitatis. 

Quas praeparari debeant pro ejus ingressu. Quo ordine processio peragenda. Ritus 
possessionis in Ecclesia capienda. Recessus ab Ecclesia ad sedem episcopalem. Quid 
praestandum, si transeat per insignem locum sua dioecesis, vel in eo hospitetur. 

1. Accessurus Episcopus ad suam dioecesim, vel Archiepiscopus ad suam provinciam, ante accessum 
poterit aliquas gratias, seu facultates a Sanctissimo Domino nostro Papa obtinere, prasertim Indulgentiam 
plenariam pro populo sua prima Missa adfuturo. Insuper praparabit, qua in itinere et ingressu usui esse 
poterunt : ut vestes episcopales ordinarias ; cappam pontificalem violacei coloris, seu, si regularis fuerit, 
coloris habitus sui ; galerum pontificalem chordulis ac floccis sericis coloris viridis ornatum ; equi etiam, 
sive mula ornamenta opportuna ; item libros necessarios, ut inter cateros, Pontificale Romanum et hoc 
Caremoniale ; ac paramenta etiam sacra, qua pro ingressu erant necessaria, id est pluviale album cum 
stola, et mitra pretiosa, amictum, albam, cingulum, crucem pectoralem, et annulum, nisi ea ad majorem 
commoditatem a propria Ecclesia sumere velit. In discessu recitabit in Ecclesia, si commode fieri poterit, 
sin minus, antequam equum ascendat, cum suis clericis et familiaribus, Itinerarium ; idemque observabit 
quotidie mane post Missam, antequam equum ascendat, quamdiu erit in itinere : et si erit Archiepiscopus, 
quamprimum suam provinciam intraverit, faciet ante se deferri crucem per aliquem ex suis capellanis, 
imagine Sanctissimi Crucifixi ad se versa ; et sibi occurrentes subditos, qui genuflectere debent, signo 
crucis super illos facto benedicet, atque ita etiam faciet Episcopus cum suam dioecesim intraverit. 

2. Cum autem erit unius diei, vel bidui spatio propinquus propriae civitati, significabit Vicario suo et 
Canonicis, ac Capitulo, necnon Magistratui et officialibus civitatis diem et horam sui ingressus, ut possint 
omnes se praeparare, ut ei obviam eant, eumque debito honore prosequantur. Praemittet etiam aliquem ex 
suis, qui clerum et alios, ad quos spectat, admoneat, ut processionem habendam in hujusmodi ingressu 
indicent ; praeparari faciant baldachinum in porta civitatis, et deputari qui illud portent supra Episcopum, 
ut inferius dicetur ; vias etiam, per quas eundum erit, mundari, ac floribus vel frondibus conspergi in 
signum laetitiae curent. 

3. Die praestituta, Canonici et Capitulum cum toto clero debent processionali ritu proficisci extra portam 
civitatis, et prope illam consistere ; Magistratus vero et officiales cum civibus et populo Episcopum in 
porta excipere : Episcopus interim in aliquo sacello, seu honesto et convenienti loco, parum distante a 
porta civitatis, descendet de mula, vel equo, ac deposito itinerario habitu, induet cappam pontificalem, 
iterumque ascendet mulam ornatam pontificalibus ephippiis, et stragula violacei coloris, ac galerum 
pontificalem solemniorem in capite geret ; atque ita equitabit, suis familiaribus et domesticis ipsum 
comitantibus usque ad portam civitatis, ubi descendens e mula, genuflectet super tapete stratum et 
pulvinum ibidem paratum, et devote osculabitur crucem sibi per digniorem ex Capitulo, pluviali albo 
indutum, oblatam. Mox surgens, in aliquo sacello, vel loco ad id parato, accipiet, deposita cappa, 
paramenta sacra, videlicet amictum, albam, cingulum, crucem pectoralem, stolam et pluviale album, ac 
demum mitram pretiosam, atque annulum, et conscendet equum, serico albo undique tectum, et decenter 
ornatum. 

4. Ordo autem procedendi erit. Equitabunt primo cives omnes, deinde familiares Episcopi, tum 
Magistratus et officiales civitatis. Barones et Principes, si qui aderunt ; mox clerus omnis pedibus 
incedens, praecedente sua cruce, quem cantores subsequentur cantantes, ut in Pontificali Romano ; post 
hos Canonici et Capitulum Ecclesiae, et si fuerit Archiepiscopus, antecedet crux archiepiscopalis, inter 
quam et Archiepiscopum nemo erit, nisi Dignitates et Canonici ; demum Archiepiscopus, seu Episcopus 
mitratus equitabit sub baldachino, quod portabitur primo loco per Magistratum civitatis, deinde per 
nobiles cives usque ad Ecclesiam, sive per eos, quibus ex consuetudine vel ex privilegio id convenit. Ipse 
Episcopus memor erit populo manu dextera aperta et extensa frequenter benedicere, signum crucis 
faciens. Post Episcopum equitabunt Praelati, si qui erant, et reliqui togati. 

Liber primus Caput II. 3 


5. Ante portam Ecclesia; Episcopus descendet ex equo super tapete stratum ibidem extensum, et retenta 
mitra, capiet aspersorium de manu dignioris de Capitulo antedicti, ut supra induti, quo se et alios asperget 
aqua benedicta, incipiendo a digniore : ac ministrante eodem, qui aspersorium obtulit, naviculam, imponet 
in thuribulum, quod aliquis acolythus tenet, thus cum benedictione ; tum praedictus dignior ex Capitulo, 
accipiens thuribulum de manu acolythi, stans, facta prius profunda capitis inclinatione ante Episcopum, 
thurificet illum stantem cum mitra, triplici ductu thuribuli ; et praecedentibus clero, Canonicis et 
Dignitatibus, atque Hymnum Te Deum laudamus, etc. cantantibus, ad altare Sanctissimi Sacramenti, si est 
aliud ab altari majori, consistet ibi Episcopus, et remoto tunc baldachino, deposita mitra per aliquem 
capellanum, aut Canonicum, si sit ante Sanctissimum Sacramentum, etiam clausum in tabernaculo, ac 
facta genuflexione usque ad terram ante ipsum Sanctissimum Sacramentum, genuflectet iterum super 
pulvino ibidem parato in genuflexorio, et orabit ; deinde surget, et facta iterum reverentia cum 
genuflexione Sanctissimo Sacramento, accipiet mitram, et procedet ad altare majus, ubi ante infimum 
gradum, deposita mitra, faciet cruci, super altare positae, reverentiam, caput profunde inclinando ; deinde 
genuflectet super pulvino et genuflexorio ibi parato, et orabit ; et interim ille dignior, ut supra indutus, 
accedet ad altare, et in cornu Epistolae, in anteriori parte super suppedaneum, stans quasi versus orantem 
Episcopum, finito Hymno Te Deum laudamus, etc., cantabit ex libro super altare posito Versiculum 
Protector noster, etc., et alia, prout in Pontificali Romano. Post Orationem, Episcopus surget a faldistorio, 
et facta altari reverentia, accepta mitra, ibit ad sedem suam pontificalem, in qua sedens recipiet omnes 
Dignitates, Canonicos et alios de Capitulo ad osculum manus, cantoribus interim Antiphonam, vel 
Psalmum aliquem cantantibus, vel organista organum pulsante. Deinde accedet Episcopus ad altare, quod, 
deposita mitra ante infimum gradum, et facta iterum cruci reverentia, in medio osculabitur, et cantata 
prius Antiphona Sancti Tituli Ecclesiae cum suis Versiculo et Responsorio a choro, vel cantoribus, 
cantabit ipse in cornu Epistolae Orationem ejusdem Sancti ; qua finita, accipiet mitram, ad medium altaris 
revertetur, et dabit benedictionem solemnem, cantando prout inferius habetur cap. XXV, lib. I, de forma 
dandi benedictionem solemnem etc., eo modo, quo datur in fine Missae. 

6. Deinde facta prius cruci reverentia, assumpta mitra, si est Archiepiscopus, vel alius crucem ante se 
habens, et apud sedem suam depositis paramentis, et assumpta cappa, procedet ad locum suae habitationis, 
quem dignior ille de Capitulo, dimisso pluviali, et alii Canonici in habitu canonicali comitentur, si 
habitatio erit contigua, vel vicina Ecclesiae ; si vero distantior, usque ad portam ipsius Ecclesiae. Quod si 
adesset aliquis magnus Princeps, qui vellet Episcopum usque ad portam hospitii comitari, debebit 
Episcopus aliquantulum resistere, non tamen hujusmodi obsequii et pietatis officium omnino recusare, 
praesertim si habitationis locus non multum distet, sed ei pro tali humanitate gratias agere. 

7. Si contingeret, dum Episcopus ad suam civitatem proficiscitur, transire per aliquem locum insignem 
suae dioecesis, vel in eo hospitari, et clerus ac Magistratus ejus loci eum honorare cupiant, permittet 
quidem, ut ei obviam eant, etiam extra locum, et eum comitentur usque ad Ecclesiam primariam ejus loci, 
et facta ibi oratione, usque ad locum ubi hospitaturus est, non mutato habitu itinerario ; sed nulla fiet 
processio. 

8. Quando vero Episcopus post ingressum in civitatem propriam, voluerit alias civitates, vel oppida 
insignia suse dioecesis visitare, conveniens erit, ut prima vice recipiatur cum sacra cleri saecularis et 
regularis processione. Ipse vero non erit mitra et pluviali indutus, sed equitabit super mulam ornatam 
pontificalibus ephippiis cum cappa et galero pontificali, et offeretur ei in porta crux osculanda, et alia 
omnia fient etiam in Ecclesia, prout de civitate propria et primaria suae dioecesis dictum fuit. 

4 Cceremonialis Episcoporum 


Caput III. 


Vestes Archiepiscopi et Episcopi in sua provincia et dioecesi violaceae sint ex lana, sive 
ex camelotto, quibus superinduet rocchettum et mozzettam. Domi iisdem vestibus 
utendum. In congregationibus Concilii provincialis, tam Metropolitanus quam Episcopi 
provinciales mozzetta cum rocchetto discooperto utuntur. Vestes laneae nigri coloris in 
Adventu, et a Septuagesima per totam Quadragesimam, exceptis diebus solemnibus, 
commendantur. Cappa sit lanea et coloris violacei, et aliquando ex camelotto ejusdem 
coloris. Cappa Episcoporum regularium sit coloris suse religioni convenientis. Galeri 
episcopalis forma et color. Vestes Episcopi itinerariae. 

1. Episcopus postquam ad suam dioecesim et civitatem, et Archiepiscopus ad suam provinciam 
pervenerit, uti poterit vestibus violaceis, sive laneis, sive ex camelotto, superinduta super rocchettum 
mozzetta. Et domi eodem utentur habitu, saltem dum fit aliqua congregatio coram ipso Episcopo, vel 
ordinandorum examen, vel aliquid simile ; ac etiam quoties erunt congregationes coram Metropolitano, 
dum celebratur Concilium provinciale ; quo habitu, scilicet mozzetta cum rocchetto discooperto in dictis 
congregationibus utetur, tam ipse Metropolitanus quam alii Episcopi provinciales, qui ibidem pro Synodo 
celebranda convenerunt. 

2. Eodem quoque habitu Episcopus indutus erit, quoties per civitatem et terras seu oppida suae dioecesis 
incedet. Sed habenda est distinctio temporum ; nam in Adventu, incipiendo a Septuagesima, per totam 
Quadragesimam, item in omnibus Vigiliis, quibus jejunatur, et in Quatuor temporibus (exceptis his, quae 
incidunt post Pentecosten), ac sextis feriis totius anni, differens erit vestium gestatio. Quia tunc 
Episcopum decet uti vestibus laneis et nigri coloris, excipiendo tamen aliquot dies, in quibus signum 
moestitiae ostendi non debet ; videlicet a die Nativitatis Domini, et per totam octavam Epiphaniae ; a die 
Dominicas Resurrectionis, usque ad Dominicam Sanctissimae Trinitatis ; item per octavas festorum 
Sanctissimi Sacramenti, Assumptionis gloriosas Virginis Maris, et Beatorum Apostolorum Petri et Pauli, 
et omnium Sanctorum, Titularis Ecclesiae cathedralis, et Sancti Patroni Civitatis, ac Dedicationis propriae 
Ecclesiae ; item in anniversariis electionis et consecrationis ipsius Episcopi ; die adventus alicujus magni 
Principis ; vel cum celebratur aliqua publica laetitia : in aliis vero octavis, ut Nativitatis gloriosae Virginis, 
S. Joannis Baptistae, S. Laurentii, dies tantum octavarum excipiuntur ; similiter omnia festa duplicia, quae 
per annum incidunt extra Adventum, Septuagesimam, et Quadragesimam ; sed Annuntiationis festo, 
etiamsi infra Quadragesimam occurrat, vestibus violaceis uti debent. Haec quas dicta sunt, circa vestes 
quotidianas observanda sunt. 

3. Quoad cappas vero, quibus Episcopi in propriis Ecclesiis utuntur, id erit observandum, ut regulariter 
sint laneae, et violaceae, et non alterius coloris. In solemnioribus tamen festis, quae in rubricis Breviarii 
primae classis vocantur, dempto triduo ante Pascha, poterit Episcopus uti etiam cappa ex camelotto coloris 
violacei, nullatenus alterius coloris, quibus quidem cappis pelliculae circa collum et pectus de more 
consutae sint, quae deinde Vigilia Pentecostes, seu pro diversitate locorum citius aut tardius, prout 
Episcopo opportunum videbitur, prasintimatis etiam Canonicis, qui cappis utuntur, quo die mutari 
debeant, removentur, et loco pellicularum sericum rubrum apponitur. Canonici vero regulariter in 
Ecclesiis, ubi illis utuntur, eas deponunt, et loco eorum assumunt cottas supra rocchettum. 

4. CaHcrum quod dicitur de hujusmodi Episcoporum habitu, tam capparum quam caeterarum vestium, 
non est intelligendum de Episcopis regularibus, qui non mutant colorem sui habitus, neque induunt 
rocchettum, sed in Ecclesia propria uti debent cappa coloris suae religioni convenientis, pellibus, seu 
serico laneo ejusdem coloris suffulta. Excipiuntur ab hac regula clerici regulares, et, uti dictum est cap. I, 
lib. I, Canonici regulares qui rocchetto utuntur, et colore violaceo, ut et Presbyteri S. Spiritus, et 
militiarum S. Joannis, S. Jacobi, et aliarum. 

5. Omnes autem, tam saeculares quam religiosi Episcopi galero utuntur a parte exteriori nigro, cui ab 
interiori sericum coloris viridis suffulciatur, chordulis pariter et floccis sericis viridibus, ab eo 
pendentibus. Galerus quoque duplicis formas habendus est, alter, quo in solemnioribus equitationibus 

utuntur, ejusdem formae (praeter colorem) quo Eminentissimi Cardinales pontificaliter equitantes uti 
consueverunt ; alter simplicior, uterque ex lana, ac serico viridi exornati. 

6. Extra dioecesim et Ecclesiam suam Episcopi non utuntur cappa, praeterquam in romana curia, cum in 
Divinis, Pontifice maximo vel sacro Cardinalium Collegio praesente, assistunt. Dum iter agunt, utuntur 
brevioribus vestibus cum manicis sub genu per palmum, vel ultra protensis, coloris temporum diversitati 
convenientis, ut supra explicatum fuit ; circa collum vero fasciam sericam coloris nigri, latitudinis 
duorum palmorum, vel circa, longitudinis fere ad mensuram vestium pendentium habere consueverunt. In 
dioecesi autem, vel provincia, mozzetta superinduenda est sine praedicta fascia. 


Caput IV. 


Archiepiscopus et Episcopus in sua provincia et dioecesi singulis benedicunt. A 
benedictionibus abstinent, praesente Cardinali Legato de latere, ac etiam Cardinali non 
Legato. Cardinalis Archiepiscopus, et Episcopus, celebrans coram Cardinali non Legato, 
omnes benedictiones dat. Episcopus, suo Metropolitano praesente, a privatis 
benedictionibus abstinet. Quid praestandum ab Episcopo, si adsit Nuntius Apostolicus, 
habens in eo loco facultates Legati de latere. Quid si sit simplex Nuntius, aut Collector 
generalis, vel facultates Legati ibidem non habeat. Quae urbanitas a Legatis, Cardinalibus, 
Metropolitanis, aut Nuntiis exercenda sit erga Episcopum, ut munia episcopalia obire 
possit. Episcopi semper civitatum Gubernatores et Magistratus antecedunt. Quomodo 
Episcopi obviam ire debent Cardinali Legato, vel non Legato. 

1. Quando Episcopus ambulat, vel equitat per suam civitatem, vel dioecesim, manu aperta singulis 
benedicit, et si est Archiepiscopus, crucem etiam ante se deferri facit. In Ecclesiis vero suae dioecesis, vel 
provinciae, etiam exemptis, dabit benedictionem solemnem ; aliaque omnia ad officium suum pertinentia 
faciet, prout passim suis locis declarabitur : sed si contingat Cardinalem Legatum de latere esse simul 
cum Episcopo in ejus dioecesi, vel Archiepiscopo in ejus provincia, abstinebit Episcopus non solum a 
benedictionibus solemnibus, sed etiam privatis ; et si erit Archiepiscopus, nullatenus permittet ante se 
deferri crucem, etiamsi ipse Archiepiscopus esset Cardinalis. 

2. Quod si esset praesens Cardinalis non Legatus una cum Episcopo non Cardinali, abstinebit simili 
modo Episcopus non celebrans ab omnibus benedictionibus, nec crucem sibi praeferri permittet, si erit 
Archiepiscopus, remittens omnia munia episcopalia exercenda ipsi Cardinali praesenti : celebrans vero 
Episcopus debet per aliquem suum capellanum Cardinali praesenti significare, ut omnia praedicta munia 
exercere, et benedictiones dare dignetur : quae si Cardinalis facere et exercere ex urbanitate noluerit, 
poterit Episcopus celebrans praedicta omnia adimplere. 

3. Si vero Episcopus ipse esset etiam S. R. E. Cardinalis, et non celebraret, praesente alio Cardinali, 
debet ipse Cardinalis Episcopus alium Cardinalem praesentem rogare, ut omnes benedictiones thuris, 
aquae et ministrorum faciat, ac in fine populo solemniter benedicat : quae si Cardinalis praesens facere 
recusaverit, poterit ipse Cardinalis Episcopus praedicta omnia, vel remittere ad celebrantem, vel ipse 
exercere ; dummodo, quando in fine populo solemnem benedictionem daturus erit, non stet apud sedem, 
sed propter reverentiam Cardinalis praesentis accedat ad altare, et inde populo solemniter benedicat. 

4. Si vero ipse Cardinalis Archiepiscopus vel Episcopus celebraret, praesente alio Cardinali non Legato, 
ipse Cardinalis Archiepiscopus, habens ante se crucem, populo solemniter benedicet, omnes 
benedictiones et alia munera archiepiscopalia, vel episcopalia dabit et exercebit ipse Cardinalis celebrans. 
Praesente vero, seu adveniente suo Metropolitano, cessabit Episcopus a benedictionibus privatis. Sed 
propter adventum alterius Episcopi non cessabit obire sua munia praedicta, nec relinquet sua insignia, licet 
in c ceteris honorifice eum tractare et recipere debeat ; ac domi ponet eum a dextris, secus extra domum. Si 
erit praesens Nuntius Apostolicus habens in eo loco facultates Legati de latere, Episcopus ab eisdem 

abstinebit, a quibus illi cavendum esse dictum est, praesente Cardinali non Legato. Sed si non habeat 
hujusmodi facultates, sed sit simplex Nuntius, aut Collector generalis, vel etiam si habeat facultates, non 
tamen in ea civitate, vel loco ditioni episcopali subjecto, Episcopus fungetur officio suo, neque ob ejus 
praesentiam sua munia intermittet. Quod si praesens fuerit Visitator Apostolicus Episcopus, vel non 
Episcopus, et sit in loco suae jurisdictionis, exhibendi erunt ei honores, qui cap. XIII et XXIII, lib. I, 
praescribuntur. Archiepiscopi porro, eodem Visitatore in locis demandatae Visitationis praesente, poterunt 
ante se crucem deferre. Episcopi etiam, Cardinali Legato, vel non Legato, in eorum civitate episcopali seu 
in dioecesi commorante, ab usu mozzcttae non teneantur abstinere. 

5. Ut autem Episcopus commodius sua munia episcopalia exercere valeat, puta : consecrare, ordinare, 
conficere Oleum sanctum, et similia facere, ex urbanitate Legatus, seu Cardinalis, Nuntius, aut 
Metropolitanus in civitate praesentes, hujusmodi actibus intervenire non curent : ne ob eorum praesentiam 
et dignitatem, vel Episcopus a necessariis functionibus episcopalibus abstinere cogatur, vel saltem 
interposita mora, et majori cum difficultate actus praedicti exeeutioni demandentur. 

6. Gubernatoribus vero civitatum praesentibus, praeeminentia semper sit Episcopi, tam intra quam extra 
Ecclesiam. Magistratus vero, et alios Magnates, et viros nobiles, et praecipue Principes magnos et 
potentes, Episcopus pro eorum qualitate et gradu honorabit, non tamen ob eorum praesentiam cessabit 
umquam a suo officio ; neque ita illis sese submittet, ut qui patris locum tenet, ministri munus subire 
videatur, sed memor sit dignitatis suae, quae tantopere illi ex Tridentini Concilii gravissimo decreto 
commendatur. 

7. Si vero Episcopus obviam iret alicui Cardinali Legato vel non Legato ad ejus civitatem advenienti, 
usque ad portam, vel extra eam, vel etiam si cum eisdem per urbem incederet, induet supra rocchettum 
mantellettum, et abstinebit a delatione crucis ante se, si erit Archiepiscopus, ob reverentiam officii et 
dignitatis illius. Et si erit Cardinalis Legatus, abstinebit etiam ab usu mozzettas. Secus si alicui maximo 
Principi, aut dignissimo Praelato, vel Nuntio Apostolico obviam iret, quo casu non mutat habitum. 
Equorum autem, seu mularum stragulae et phalerae et ornamenta, Episcopo equitante, ex panno laneo 
coloris nigri seu violacei, ut supra, plus minusve composita erunt, prout ipse Episcopus solemnius aut 
simplicius equitabit, nisi paratus pontificaliter equitaverit. 


Caput V. 

Duo magistri caeremoniarum ab Episcopo statuendi. Quales esse debeant. Eorum munia 
in parandis iis, quae ad celebranda divina Officia ac Mysteria, Cardinales, Principes, 
Ducesque excipiendos, pertinent. Eorum habitus. Sessionum ordines disponant. 
Stipendium eis constituatur. 

1. Antequam caeremoniarum regulae et usus explicentur, de ipsis caeremoniarum magistris, quorum 
ministerio et cura omnia ecclesiastica munia obeunda sunt, statuendum est. Curabit ergo Episcopus, ut 
duo, si fieri possit, de gremio suae Ecclesiae, aspectu et statura corporis convenienti, et multo magis 
scientia et bonis moribus praediti, experti et dociles, ad hujusmodi onus assumantur, quorum primus 
vigesimum quintum saltem attingat annum, sitque in presbyterali ordine constitutus, bonis artibus 
instructus, et, si fieri possit, juris canonici, vel theologiae intelligentiam habeat, divinorum Officiorum ac 
rituum ecclesiasticorum assiduus et diligens perscrutator. Is erit in primis sollicitus circa personam 
Episcopi, aliarumque personarum dignitate aut nobilitate praestantium, ut eis praesto sit, si quid petant, aut 
si qua de re admonendi erunt : ac nihilominus omnia circumspiciat, singulorum munia perpendat. 

2. Quando autem erunt celebranda Officia, quas non ita frequenter occurrunt, et quae solemniori ritu 
apparatuque peragi solent ; praesertim quando ad ea accederent Magnates, ut Cardinales, Principes, Duces, 
et similes, per diem, aut plures dies antea praesens videat, et intelligat, an omnia recte disposita et ordinata 
sint, quae ad celebrationem spectant ; nempe an Ecclesia, altare, abacus, sedes pontificalis, Canonicorum 

Magistratuumque sedilia sint decenter apparata ornataque, an caetera ad ipsius celebrationis actum 
necessaria, ut sacrae vestes, paramenta et vasa, candelabra, cerei, funalia, aliaque utensilia, sint suo 
quaeque loco praeparata, et congrue disposita juxta normam et regulas, quae sequentibus capitulis 
tradentur : nec gravetur aliquando, cum viderit necessarium, etiam suis manibus adjuvare ministros, 
caeterosque omnes quorum opera uti oportebit ; praemoneat atque instruat quos opus fuerit, exhibitis etiam 
schedulis ; si quid enim erroris accidat, aut incaute fiat, ipsi uni caeremoniario imputari solet. 

3. Alter vero junior, qui saltem in sacro ordine sit constitutus, praecipuam curam geret circa personam 
celebrantis, ac ministrorum illius ; cumque opus erit aliquos ducere, aut reducere, faciat id modeste et 
discrete, submissa voce, ac solo nutu, si fieri possit, quaecumque agenda sint, demonstrans ; non discurrat 
velociter, non caput volvat, aut manus jactet indecenter : caveat demum, ne in suis actibus affectationis 
vitio notetur, sed quidquid aget, cum gravitate et congruenti mora, ac cum decoro corporis gestu, ita 
peragere curabit, ut cancris devotionem et reverentiam pariat, ipseque ab omnibus commendari mereatur ; 
unus tamen alterius defectum, cum opus erit, modestia ac silentio corrigere et supplere studeat ; ambo 
simul conveniant, antequam in ipso rei gerendae actu sint ; praevideant, quae sint agenda, ac onera inter se 
partiantur, concordesque sint, ne reprehendi ab aliis jure possint, qui docere et instruere omnes debent. 
Satius enim est unum quam plures esse, nisi fuerint concordes. 

4. Eorum habitus sit honestus et clericalis, ipsaque vestis inferior, ubi commode fieri possit, coloris 
violacei, super quam, dum divina Officia celebrantur, cottam mundam induent. Ad eorum quoque 
officium spectabit, praesertim ubi non adest particularis magister chori, curare, ut intra chorum nulla fiant 
colloquia, nec sint, qui risu, aliove incomposito, seu minus modesto actu rem divinam turbent ; non qui 
cum caeterorum scandalo dormiant ; litteras aut alias scripturas legant ; sed nec libros aut ipsum 
Breviarium, aut Diurnum in manibus habeant, aut ex illis privatim horas aut orationes recitent, sed illas 
alta voce, una cum choro dicant, aut cantent, et ad id librum habere permittantur ; ne quis gestum aliquem 
ab aliis differentem demonstret, ut cum alii stant, aliquis sedeat, vel genuflectat, vel e contra : sed detur 
opera ut omnes uniformi ritu attente, devote et reverenter divinis Mysteriis, atque Officiis assistere, eaque 
toto cordis affectu admirari et contemplari videantur, ac silentium diligenter servetur. 

5. Quae omnia, ut sine contradictione quietius perficiantur, Episcopi cura erit omnes, tam Canonicos 
quam alios de choro praemonere, ut ipsis caeremoniariis in his, quae ad cultum divinum spectant, sine 
contradictione obediant ; nec tantum eorum verbis acquiescant, sed et oculos in ipsos convertentes 
observent ; et illico illius nutu, aut levi aliquo signo, vel intuitu, quid agendum sit significantibus, statim 
pareant. 

6. Alia vero nonnulla, quae ad ipsum caeremoniarii officium spectant, velut thuribulum deferre ad 
Episcopum, et ad altare ducere et reducere diaconum et subdiaconum, aliosque omnes, tam majores quam 
minores ministros, quorum opera in re sacra, aut alibi requiritur, inferius suis quaeque locis in operis cursu 
exponentur. Si Ecclesia sit ampla, et numero clericorum ac beneficiatorum abundans, possent arbitrio 
Episcopi, aut juxta consuetudines Ecclesiarum, aliqui ex ejusdem Ecclesiae gremio subministri adhiberi, 
qui in aliquibus casibus, tam in choro quam extra, ipsos caeremoniarios adjuvarent ; velut indicendo 
silentium populo, atque occurrendo, quoad valerent, tumultui et scandalis, quae forte in ipsa Ecclesia oriri 
possent ; atque etiam circumspiciendo per totam Ecclesiam, ne quid indecenter fiat ; neve exstinguantur 
lampades et cerei ; aut ne flamma ex cereis ultra modum profluat ; vel quid indecorum super altaribus aut 
aliis in locis eveniat. 

7. Item viros a mulieribus, cum commode fieri potest, distinguendo et separando, ordinem sessionum 
inter laicos advertendo, eosque admonendo, quando surgere, sedere, vel genuflectere debeant, aliaque 
hujusmodi praevidendo et operando, prout opportunum erit : atque a dictis duobus caeremoniariis, cum 
opus erit, admonebuntur ; quibus praeterea subditi et obedientes esse debeant, et ut ab omnibus 
cognoscantur, eorumque officium commodius, ac majori cum auctoritate exercere et exequi valeant, 
posset eis concedi usus aliquarum ferularum serico, vel panno tectarum, cum aliquibus ornamentis, aut 
insignibus Sancti Patroni, vel Ecclesiae, vel Episcopi, componendarum, quas semper manibus gestarent. 

8. Ut autem ipsi caeremoniarum magistri necessariis rebus pro victu et vestitu juxta eorum statum non 
indigeant, animumque diversis curis et perturbationibus defatigare et distrahere non cogantur, sed a 

cunctis aliis negotiis remoti, omni studio et diligentia, ac toto pectore in commissam ipsis curam, et 
munus suum facilius incumbere possint, providebit Episcopus, ut ipsis constituatur aliquod certum et 
competens stipendium ; et insuper, ut eis applicentur emolumenta aliqua extraordinaria ; item aliquibus 
privilegiis et praerogativis decorentur, ut promptiori animo suo muneri satisfaciant, ac libros necessarios 
sibi parare possint ; videlicet, Pontificale, Caeremoniale Episcoporum, librum de Mysteriis Missae 
Innocentii Papas III, Rationale divinorum Officiorum, Joannem Stephanum Durantum de ritibus 
ecclesiasticis, diversosque alios auctores de Officiis divinis, tam antiquos quam recentiores, aliosque 
plures, quos sibi opportunos judicabunt ; ut non solum actione et opere sint parati, sed etiam, cum opus 
fuerit, de his, quae fiunt, rationem reddere, quoad ejus fieri possit, valeant. 


Caput VI. 


Sacrista in cathedralibus et collegiatis Ecclesiis constituendus. Qualis eligendus, et quas 
ejus partes ac munia. 

1. Officium sacristae in singulis Ecclesiis cathedralibus et collegiatis pernecessarium est : idcirco in 
sacristam eligendus est, qui ad hujusmodi officium fideliter et strenue exercendum idoneus et aptus 
merito censeri possit. Assumendus autem est de gremio ipsius Ecclesiae, vel aliunde, prout magis expedire 
videbitur, qui in sacerdotali ordine sit constitutus, et cui praesto esse debebunt alii clerici coadjutores, 
plures vel pauciores, pro Ecclesiae necessitate et facultatibus. 

2. Ejus praecipua cura erit, ut paramenta sacra, vasa, libri, cerei, ornamenta, instrumentaque pro usu 
Ecclesiae et altarium, ac reliqua praeterea supellex ecclesiastica sana, integra et munda conserventur, 
eaque, cum attrita aut lacera erunt, renovari, aptarique procuret. Sed in primis, ubi alias talis cura 
peculiariter non sit commissa alteri, diligentissime curabit, ut ea, quas ad sacrosanctae Eucharistiae cultum 
et honorem spectant, nitide conserventur, locusque, seu tabernaculum, ubi custoditur, diligentissime et 
fidis clavibus obseretur ; lampades circa illam perpetuo ardeant ; illaque saltem semel in hebdomada 
mutetur et renovetur ; ad infirmos debita cum reverentia et honore deferatur. Pariter et circa Fontem 
baptismalem et sacri Chrismatis, aliorumque sacrorum Oleorum conservationem, diligentissimam curam 
adhibebit, juxta praescriptam sibi ab Episcopo et aliis, ad quos spectat, normam. Et quod ad sacrum 
Oleum infirmorum attinet, procuret illud in vase ab aliis separato custodiri, illudque solum ab aliis 
sejunctum ad ungendos aegrotos deferri. Idem et de sacris Sanctorum reliquiis dicitur, ut scilicet fideliter 
et honorifice asserventur. Aqua benedicta singulis saltem hebdomadis renovetur, ac denique, ut tota 
Ecclesia, et singula illius sacella et altaria semper munda et nitida sint, nec per incuriam obsordescant. 

3. Curabit etiam pro tempore, dierumque festorum qualitate, ut ea decenter ornentur, prout latius infra 
cap. XII, hujus libri dicetur. Cum Missae et caetera divina Officia solemniter celebranda erunt, sive per 
Episcopum, sive per alios, ipse peculiarem curam geret, ut altare majus, credentia, tribuna, chorus et 
secretarium, ubi Episcopus sacris vestibus paratur, necessariis rebus et ornamentis, quae in eodem capitulo 
exprimuntur, instruantur opportune, ne eorum aliqua deesse contingat ; in quibus perquirendis et 
expectandis, indecenter atque incommode tempus [non] a teratur. Aderit apud altare in cornu Epistolae, 
cum oblata erunt offerenda ; et praegustabit de hostia, vino et aqua, porrigente diacono. Ad eum etiam 
spectat, ut per Campanarum sonum indicentur horae Vesperarum, Matutinarum et Missae, ac reliquarum 
horarum canonicarum ; item cum in Missa majori elevatur Sanctissimum Sacramentum, vel quando illud 
ad infirmos deferendum est ; et ut matutino, meridiano ac vespertino tempore diebus singulis, salutationis 
Angelicae signum detur. Demum, ut ab ipsa sacristia laicorum nimia frequentia, indecentes sermones, 
jurgia, rixae, actusque profani removeantur, diligentiam adhibeat : ut sacerdotes Missas celebraturi 
opportuno tempore, et ordine exeant, pro populi, personarumque concursu. 

a 1886 : tempus non teratur ; sed 1600 et 1752 (in multis libris) habent tempus teratur. 

4. Ad ipsum spectabit eleemosynas, qua: pro Missis celebrandis dantur, custodire, et adnotare in libris 
sacristiae, et inter illos, ad quos spectat, distribuere. Habeatur tabella, in qua descriptae sint Missae et 
anniversaria, infra annum statutis diebus celebranda, ut omni exacta diligentia benefactorum intentioni 
satisfiat. Invigilet idem sacrista, ut mantilia, pro manibus sacerdotum qui celebraturi sunt, in promptu 
habeantur, eaque sint munda et nitida : denique alia providere studeat, quas secundum Ecclesias ritum et 
consuetudinem providenda erunt. Ut vero magis accurate, tam sacrista quam ipsius adjutores munus suum 
adimpleant, optime factum erit, si unus, vel duo ex Canonicis eis praeficiantur singulis annis, vel saepius, 
uti plus expedire videbitur, mutandi, ut sic per vices majorem de rebus Ecclesiae suas notitiam 
assequantur. 


Caput VII. 


Dignior ex presbyteris Episcopo rem divinam facturo assistat. Sedeat prope Episcopum. 

Ejus munia, tam in Vesperis quam in Missis, Episcopo celebrante. 

1. Inter omnes Episcopi ministros, qui ei in Divinis et assistunt et serviunt, primus et dignior est 
presbyter assistens, qui idcirco debet esse dignior ex presbyteris, tam Canonicis quam Dignitatibus, qui in 
choro cum aliis sedere solent ; nec refert, quo nomine nuncupetur, an Archidiaconus, an Archipresbyter ; 
sed attenditur, ut sit dignior omnino ex omnibus, et in sacerdotio constitutus, atque in sacerdotalibus 
officiis expertus : ut digne et decenter officium suum exercere valeat, et opportune Episcopo, rem 
divinam agenti, ministrare possit. Igitur Episcopo Officium in Vesperis facturo, ipse simul cum aliis 
Canonicis capiet paramenta, videlicet amictum super rocchetto, aut cotta, et super eo pluviale, tempori 
congruum, sine tamen formalio ad pectus ; et cum Episcopus paratus erit sacris paramentis, ipse imponet 
ei annulum. Cum vero Episcopus primam Antiphonam erit intonaturus, ipse librum supra caput sustinere 
debet, quem ministri, alias de libro et candela servientes, adjuvabunt. 

2. Intonata ergo prima Antiphona, eaque per chorum completa, inceptoque primo Psalmo, sedebit in 
aliquo scabello prope Episcopum, ante ipsius faciem a dexteris, vel a sinistris, prout loci situs patietur ; 
regulariter tamen a dextris, dummodo nec altari, neque Episcopo renes directe vertat, sed maneat 
semiconversus. Tertiam Antiphonam ipse presbyter assistens, stans in eodem loco, ac praeintonante sibi 
illam subdiacono, vel alio ministro, intonabit voce intelligibili. Cum Episcopus erit intonaturus Hymnum, 
eodem modo librum sustinebit, prout de prima Antiphona dictum est : quo intonato, redibit ad locum 
suum, stans ibi usque ad finem Hymni. Idem faciet, cum Episcopus intonabit Antiphonam ad Magnificat ; 
qua intonata, et Episcopo sedente, capiet naviculam incensi de manu acolythi, illamque cum cochleari 
prius deosculato, ac manu quoque illius osculata, porriget Episcopo, ut ex ea imponat incensum in 
thuribulum, more solito, dicens : Benedicite, Pater Reverendissime. Quo facto, reddet naviculam 
acolytho, et expectabit stans, vel sedens, quousque inchoetur Magnificat ; quo Cantico incepto, praeibit 
ante Episcopum ad altare euntem, ubi, postquam ille osculatus fuerit altare, offeret ei thuribulum ab 
acolytho acceptum, cujus catenularum summitatem ipse manu dextera tenens, eamque deosculans, ad 
sinistram Episcopi porriget ; thuribulum vero, quod ipse manu sinistra sustinet, in dextera Episcopi 
collocat, quam deosculatur ; ac finita thurificatione, stans in cornu Epistolae, recipit thuribulum de manu 
Episcopi, osculando prius ejus manum dexteram, illudque acolytho dat. Cum Episcopus redierit ad sedem 
suam, tunc ipse, stans ante infimum gradum solii episcopalis, recipit thuribulum de manu acolythi, et 
thurificat triplici ductu Episcopum stantem cum mitra ; cui Episcopus benedicit, ac rursus, deposito 
thuribulo in manu acolythi, ipse accedit ad sedem suae assistentiae, et ibi stans thurificatur a subdiacono 
vel, eo deficiente, ab acolytho duplici ductu thuribuli. Cum Episcopus cantaturus est Orationem, accedit, 
et sustinet librum, ut alias ; deinde revertitur ad locum suum. 

3. Cum vero Missa solemnis ab Episcopo erit celebranda, ejus praecipua cura erit, totam Missam 
praevidisse, omnesque caeremonias et actus, quos Episcopus facturus est, observasse, ac signacula in libro 
Missali, in quo lecturus est Episcopus, locis congruis disposuisse, ut praesto illi esse possit, suggerendo 

illi submissa voce, vel modesto nutu indicando, si in aliquo forte, vel memoriae lapsu, vel alia de causa 
deficeret, aut titubaret ; praesertim apud altare, dum sacrosancta Mysteria peragit. Igitur ipsa die, qua 
Missa celebranda erit, cotta, vel habitu suo canonicali indutus, postquam Episcopum ad Ecclesiam 
venientem comitatus fuerit, opportune aderit apud eum in secretario ; et incepta hora Tertia, atque 
incipiente Episcopo legere Psalmos Quam dilecta, etc., cum aliis sequentibus, ipse ad ejus sinistram stans 
alternatim respondebit, duobus quoque diaconis assistentibus pariter cum ipso respondentibus ; et lavante 
Episcopo manus, porriget ei mantile ad tergendum. Circa finem Tertias induet se amictu super rocchetto, 
aut cotta, et super eo pluviali, et sic paratus sustinebit librum supra caput, cum Episcopus cantabit 
Orationem Tertias. Episcopo omnibus sacris paramentis induto, ac sedenti, imponet annulum pontificalem 
in digitum annularem dextera manus, illius annui o et manu prius deosculatis ; mox naviculam incensi 
cum cochleari eidem ministret, ut imponat thus in thuribulum, antequam a secretario discedat. Cum autem 
Episcopus procedit versus altare, ipse ante illum incedit ad dexteram diaconi Evangelium cantaturi, et 
cum Episcopus ante infimum gradum altaris, facta cruci reverentia, incipit confessionem, ipse, ad ejus 
dexteram stans, respondebit simul cum diacono stante a sinistris ; et dum dicet in confessione Tibi Pater, 
et Te Pater, profunde versus Episcopum caput inclinabit. 

4. Finita confessione, et osculato per Episcopum altari, dum subdiaconus in cornu Evangelii porrigit 
librum Evangeliorum osculandum Episcopo, ipse adjuvat, manum ad librum apponendo, deinde retrahit 
se extra cornu Evangelii, dum Episcopus thurificat altare : et redeunte Episcopo ad sedem suam, ipse eum 
prait, et apud eum stat. Cum Episcopus, lecto Introitu Missae, dicit Kyrie eleison, ipse simul cum eo ac 
duobus diaconis assistentibus idem dicit ; sedente vero Episcopo, et ipse sedet super scabellum a dexteris, 
vel a sinistris, prout supra de Vesperis dictum fuit. Si vero forte Episcopus celebrans non in sede propria, 
sed in faldistorio sederet, tunc ipse presbyter assistens sedebit in aliquo scamno prope altare, versus cornu 
Epistolae, simul cum diacono et subdiacono, ad sinistram Episcopi ; sustinebit deinde librum supra caput, 
cum ex eo Episcopus erit cantaturus Gloria in excelsis, et Credo, quae cum eo et duobus diaconis 
assistentibus submissa voce prosequitur. Adjuvabit eodem modo, prout de prima lotione dictum est, ad 
lotionem manuum, quoties opus erit in Missa, id est, post Offertorium, post Oblationem et post 
Communionem. Si sermo habebitur per Episcopum, ipse sedebit a dextris Episcopi cum diacono a 
sinistris, remanente interim subdiacono in suo scabello, si Episcopus erit in faldistorio ante altare. Si vero 
habebit sermonem in propria sede, sedebit in scabello suae assistentis. Finito sermone, ac confessione per 
diaconum decantata, ipse Indulgentias pronuntiabit in forma, prout suo loco dicendum erit. Si vero sermo 
habendus erit per ipsum presbyterum assistentem, vel per aliquem Canonicum, qui eo casu servire debet 
Episcopo in officio presbyteri assistentis cum pluviali, etiamsi non sit ex antiquioribus et dignioribus 
Canonicis ; finito Evangelio, accedet ad osculum manus Episcopi, et profunde inclinatus ab eo petet 
benedictionem, et sic paratus ascendet ambonem, sive pulpitum, et sermonem habebit ; ac finita 
confessione per diaconum, ipse in eodem pulpito adhuc stans, publicabit Indulgentias in forma. 

5. Lecto per Episcopum Offertorio, ac lotis manibus, ipse portabit librum cum pulvino ad altare, 
comitante casremoniario, vel praemittet ministrum de eo servientem, ut ipse praesto sit ad lotionem 
manuum Episcopi. Cum Episcopus revertitur ad altare, ipse a sinistris illum gradus altaris ascendentem 
adjuvat ; et cum erit apud altare, accurate et opportune demonstrabit Episcopo omnia et singula quae ex 
libro erunt legenda, ea digito indicando. Dum autem Episcopus oblata et altare thurificabit, ipse, sumpto 
libro Missali cum pulvino, retrahit se extra cornu Evangelii, ne thurificationem impediat ; et finita 
thurificatione altaris, reponet librum cum pulvino super eo, ostendens ex illo, quae successive erunt 
dicenda ; ac dicet simul cum Episcopo Sanctus, etc., nec genuflectet, nisi cum elevatur Sacramentum, et 
cum Episcopus ipse genuflectit. Dicit Agnus Dei, etc., cum Episcopo celebrante et diacono : quo dicto, 
locum permutat cum diacono : ipse enim accedit ad dexterum, diaconus vero ad sinistrum latus Episcopi, 
cui relinquit curam libri. Ipse vero presbyter assistens, dicta per celebrantem Oratione Domine Jesu 
Christe, qui dixisti, etc., genuflectit, et statim surgit, osculando altare simul cum celebrante, qui sinistram 
genam suam cum sinistra ipsius presbyteri assistentis approximans, dat ei pacem dicens : Pax tecum, cui 
ipse respondet : Et cum spiritu tuo. Et iterum ante Sacramentum genuflectens et statim surgens, recedit 
cum cseremoniario ad pacem dandam in choro, juxta ordinem in suo particulari capitulo descriptum. 

6. Advertat autem, ne cuiquam Canonico, neque alteri, etiam Principi, quantumlibet magno, priusquam 
ei pacem det, ullam reverentiam faciat, sed solum post datam ei pacem, quae reverentia solis Canonicis, 

Magistratui et Principibus convenit, quando assistens, qui pacem defert, est Canonicus. Dum autem eundo 
et redeundo ad chorum transit ante Episcopum, vel altare, servabit debitas reverentias vel genuflexiones, 
prout ei a cseremoniario monstrabitur, ac prout latius in capitulo De reverentiis exprimitur. Data pace, 
quibus per ipsum danda est, dat eam ultimo loco cseremoniario, qui eum duxit ; et redit ad altare, ubi 
transfert librum a cornu Evangelii ad cornu Epistolae, nisi jam translatus esset a diacono, et adjuvat ad 
lotionem manuum Episcopi, ut alias ; deinde redit ad librum, ostendens Episcopo caetera, quae supersunt ; 
et data benedictione, si Indulgentis non fuerint publicatae, quod contingit quando non fuit habitus sermo, 
eas tunc, petita prius licentia ab Episcopo, publicat in forma. 

7. Episcopo vero non celebrante, sed Vesperis, aut Missae solemni per alterum cantatae, praesente, tunc 
presbyter Canonicus dignior post Dignitates, assistat, prout et duo Canonici diaconi, sed in habitu 
canonicali sine paramentis, cujus officium tunc erit ministrare Episcopo naviculam incensi, quoties 
benedicendum et in thuribulo ponendum erit, et eumdem Episcopum thurificandi post Evangelium et post 
Oblata, et si est paratus cum mitra, etiam in initio Missae ; et post Agnus Dei accipere pacem, eamque 
deferre Episcopo, qui statim eam dat duobus diaconis assistentibus : ipse vero reversus ad sedem suam in 
choro, illam dabit subdiacono, qui eam casteris det ; nisi celebraret aliquis Praelatus, qui haberet proprium 
assistentem, quem tali casu convenit pacem accipere a Canonico presbytero assistente, et distribuere 
caeteris ; et habebit locum idem presbyter assistens prope sedem Episcopi in scabello, ut alias, usque dum 
inchoatur Praefatio, nisi dum fiunt circuli, ad quos ipse accedit cum aliis, et dum habetur sermo, quo 
tempore accedit cum aliis ad locum suum. 


Caput VIII. 


Duo Canonici in habitu diaconi Episcopo celebranti assistunt. Eorum officium in 
Vesperis et Missa solemni. Episcopo non celebranti assistunt in habitu canonicali. 

1. Episcopo, sive Missam celebret, vel ad Vesperas Officium faciat, vel si illis tantummodo sit praesens, 
convenit duos assistere Canonicos, qui, si in Ecclesia sint distincti ordines, seu praebendae presbyterales et 
diaconales, erunt duo primi Canonici ex ordine diaconali. Quod si forte in aliqua Ecclesia, nec Dignitates, 
neque ordines distincti essent, tunc erunt duo primi Canonici, vel Dignitates immediate sedentes post 
primam Dignitatem vel primum Canonicum. 

2. Hi autem, si Episcopus celebret, aut Officium faciat, induti esse debent habitu diaconali, hoc est 
dalmatica super rocchettum, si ejus usum habeant ; sin minus, super cottam et amictum : ac sedente 
Episcopo in sua cathedra episcopali, ipsi sedent hinc inde super scabellis nudis ; ac procedente Episcopo a 
secretario ad altare, et ab altari ad sedem, et rursus a sede ad altare, ipsum medium facientes, ac fimbrias 
anteriores pluvialis hinc inde sublevantes, quando eo utitur, etiam apud altare, cum illud incensat, et, si 
opus erit, ejus brachia sustentantes, deducunt ; videlicet senior, sive dignior illorum a dexteris, alter a 
sinistris, capitibus detectis ; et debent Episcopo solemniter celebranti assistere ultra alios duos qui 
serviunt illi in officio diaconi et subdiaconi, pro Evangelio et Epistola cantandis, de quorum officio et 
habitu paulo post dicetur in sequentibus capitibus. Quod intelligendum est, quando Episcopus celebrans 
sedet in sua sede et solio episcopali ; secus si sederet in faldistorio, quia tunc non requiritur alia 
assistentia, nisi presbyteri assistentis, et praedictorum diaconi et subdiaconi, ad Evangelium et ad 
Epistolam in Missa servientium, qui eo casu supplent apud Episcopum loco illorum, imponendo et 
auferendo illi mitram et chirothecas, aliaque omnia faciendo, quae ipsi duo diaconi assistentes, cum 
Episcopus residet in sede sua pontificali, facere solent, prout statim inferius dicetur. 

3. Officium ergo praedictorum diaconorum assistentium est, ut cum Episcopus in Vesperis genuflectit 
ante altare super faldistorium, ipsi aptent hinc inde decenter latera pluvialis super eo ; et junior ex eis, qui 
assistit ei a sinistris, aufert illi mitram, quam dat ad manus ministri de ea servientis ; alter vero a dextris 
aufert ei biretum, complanando leniter capillos. Cum vero Episcopo mitra imponitur, diaconus assistens a 

dextris, imposito bireto, illam imponet, altero a sinistris adjuvante, et vittas a tergo Episcopi aptante : et 
semper, quoties Episcopus apud sedem suam elevat manum dexteram signando se, aut alios signo cnicis, 
velut cum benedicit thus, cum benedicit presbyterum assistentem, qui eum thurificavit, vel alias quoties 
personas, aut res aliquas benedicit, sive pectus percutiendo, aut alia de causa, toties diaconus a dextris 
parum elevat pluviale a latere suo, ac etiam cum thurificat altare. Cum autem elevat ambas manus, et 
quando est lecturus aliquid ex libro, seu daturus benedictionem solemnem, diaconi assistentes hinc inde 
elevant fimbrias pluvialis, et cum Episcopus cantat vel legit aliquid ex libro, ipsi diaconi assistentes hinc 
inde apponunt manus super librum, et primus volvit folium, alter digito indicat textum, qui legi debet : 
sed celebranti Missam, quia non habet pluviale, sed planetam, non est necessarium fimbrias elevare, sed 
ei servient in caeteris rebus necessariis, et specialiter in ponendo et auferendo mitram, quod saepius 
accidit : videlicet primo, cum pervenerit ante altare genuflexus ; secundo, post thurificationem altaris in 
principio Missae, cum ipse thurificatur ; tertio, cum dicit Introitum, et Kyrie eleison, cum dicit Gloria in 
excelsis Deo, cum dicit Orationes ; quarto, ad Evangelium, id est, statim data benedictione diacono ; 
quinto, statim finita confessione per diaconum post sermonem, ubi sermo habetur, pro absolutione danda ; 
sexto, ad Offertorium ; septimo, cum post Offertorium ad altaris gradus pervenerit ; sed hoc casu 
diaconus, Evangelium cantans, aufert ei mitram : et regulariter cum Episcopus est apud altare, serviet ei 
diaconus Evangelii ; cum vero est apud sedem, serviunt ipsi assistentes, nisi ubi necessitas aliud suadeat, 
ut post thurificationes altaris : quia tunc primus diaconus assistens imponit ei biretum et mitram, cum 
diaconus Evangelii tunc sit impeditus cum thuribulo, quod de manibus Episcopi accepit, ut eum thurificet. 
Regulare enim est, tam in Missis quam in Vesperis, quod, existente Episcopo apud sedem suam, sedenti 
semper aufertur et imponitur mitra : secus quando genuflectit pro oratione facienda ; quia tunc stanti 
imponitur, genuflexo aufertur (excepto casu primi accessus ad Ecclesiam, ut supra, cap. II, § V), et quando 
est apud altare, in Missa stanti imponitur et aufertur. Eloc etiam observent ipsi assistentes, ut cum unus ex 
eis surgit, facturus aliquod ministerium ad rem divinam spectans, pariter et alii coassistentes surgunt ; 
cum autem sessuri sunt, nutu capitis se invicem ad sedendum invitant. Haec, quae diximus, observanda 
sunt, celebrante Episcopo solemniter. 

4. Si vero non celebret, sed Officio divino intersit, praefati assistentes diaconi erunt apud Episcopum in 
habitu canonicali, et omnia facient et observabunt secundum regulas supradictas. Sciendum autem est, 
quod hujusmodi assistentia facienda est tantummodo Episcopo loci Ordinario, et nulli alteri, etiamsi sit 
Legatus, qui in sede Episcopi sederet. 


Caput IX. 


Officium diaconi in Missa solemni, quae ab Episcopo celebratur. Induit Episcopum sacris 
paramentis. Evangelium cantat. Quando recitare debeat confessionem. Episcopum sacris 
paramentis exuit. 

1. Diaconus, qui Evangelium cantaturus est, Episcopo solemniter Missam celebrante, debet simul cum 
aliis Canonicis Episcopum ad Ecclesiam comitari ; nam et ipse ex Canonicis diaconis esse debet, nec 
refert an sit de antiquioribus, necne, cum tale onus inter ipsos per vices, vel alias arbitrio Episcopi, vel 
juxta consuetudinem Ecclesiae, distribuendum sit : et dum alii Canonici accipiunt paramenta, ipse quoque 
eodem loco accipiet sua, aliquo ex clericis Ecclesiae adjuvante ; et primo accipiet amictum, quem in 
medio osculabitur, qui crucis figura carere non debet, eumque sibi aptabit circa collum, ita ut collaria 
tegat ; mox albam et cingulum accipit, succinctus albam sibi circumcirca aptari faciat, ut aequaliter fluat ; 
tum stolam, prius in medio, ubi crux est, deosculatam, super humerum suum sinistrum imponet, et sub 
suo brachio dextero firmiter alligari faciet ; demum accipiet dalmaticam, nisi essent tempora, quibus ipse 
et subdiaconus planetis plicatis uti debeant, sicuti in cap. XIII et XVIII, lib. II, explicatur ; manipulum vero 
non hic, sed postea accipiet ; qui sic paratus, simul cum subdiacono, postquam Episcopus laverit manus, 
stabit ad ejus dexteram, et simul cum subdiacono stante ad sinistram, capiet paramenta Episcopi de 

manibus acolythorum, ea suo ordine ferentium : illisque induet Episcopum modo et ordine in cap. VIII, 
lib. II, late et distincte expositis. Episcopo parato, accipiet suum manipulum ; et cum Episcopus procedet 
ad altare, ipse immediate ibit ante illum ad sinistram presbyteri assistentis ; faciet deinde confessionem 
cum Episcopo ante altare stans ad ejus sinistram, et cum dicit Tibi Pater, et Te Pater, conversus ad 
Episcopum, profunde se inclinat. Postquam Episcopus osculatus fuerit librum Evangeliorum super altare, 
porriget illi naviculam incensi, cochleari prius, et manu Episcopi osculatis, et imposito thure in 
thuribulum, reddit naviculam acolytho, a quo accipit thuribulum, quod Episcopo porrigit, summitatem 
catenularum ponens in manu sinistra ipsius Episcopi, thuribulum vero in dextera cum debitis 
osculationibus : et dum Episcopus thurificat altare, ipse brachium ejus sustentat ; quo thurificato, recipit 
thuribulum de manu Episcopi, cum osculo manus et catenularum, et thurificat Episcopum in cornu 
Epistolas cum mitra stantem, triplici ductu, ante et post thurificationem profunde se inclinans, ac reddit 
thuribulum acolytho. Recedente Episcopo ab altari, ipse ibi remanet cum subdiacono, et dicente Kyrie 
eleison Episcopo, ipsi idem dicunt inter se, stantes in eodem loco versus altare ; sedente postea Episcopo, 
et ipsi sedent in scamno aliquo parato in cornu Epistolas altaris. Et cum Episcopus intonaverit Canticum 
Gloria in excelsis Deo, etc., una cum subdiacono illud usque ad finem prosequitur. 

2. Cantata per subdiaconum Epistola, cum per chorum cantatur ultimus versus Gradualis, sive Tractus, 
aut Sequentiae, seu ante Alleluia, aut etiam citius, prout distantia altaris exquiret, portabit ante pectus ad 
altare, debitas faciendo reverentias, librum Evangeliorum clausum, collocans illum in medio altaris. 
Deinde accedit ad Episcopum cum debitis reverentiis, illiusque manum osculatur : mox redibit ad altare, 
et genuflexus super infimo ejus gradu in medio, dicit secrete Munda cor meum, etc., tum surgens resumit 
librum de altari, et rediens ad Episcopum, inclinatus, petit ab eo benedictionem, dicens Jube, Domne, 
benedicere. Et habita benedictione, accedit ad Evangelium cantandum, portans, ut supra, ante pectus 
librum Evangeliorum clausum, et incedens ultimo loco post omnes suos comministros ; cum erit in loco 
ubi solet Evangelium cantari, ponit librum apertum in manibus subdiaconi, vel in legili, aut alias, juxta 
consuetudinem Ecclesia, ut in praedicto cap. VIII, lib. II, et junctis manibus ante pectus, dicit cantando : 
Dominus vobiscum. Et cum dicet Initium, vel Sequentia sancti Evangelii, etc., signat pollice dextera 
manus initium Evangelii, ac seipsum in fronte, ore et pectore ; et dum respondetur a choro Gloria tibi, 
Domine, accipit thuribulum de manu acolythi, sive caremoniarii, et librum triplici ductu thurificat, primo 
in medio, tum a parte dextera libri, mox a sinistra ; et reddit thuribulum caremoniario, ac manibus junctis, 
incipit Evangelium. 

3. Quo finito, factis debitis reverentiis, revertitur ad altare, ad locum suum ; sed si Episcopus esset apud 
faldistorium, ipse eum stantem, lecto Evangelio, triplici ductu thurificare debet ; si vero Episcopus est in 
sede sua, id spectat ad presbyterum assistentem. Si fiat sermo per Episcopum sedentem in faldistorio apud 
altare, statim finito sermone, ipse stans ad ejus sinistram modicum inclinatus recitabit confessionem in 
tono, prout in cap. XXXIX, lib. II, de tono confessionis, etc. Et cum in ea dicet Et tibi Pater, profundius 
inclinabit, sic etiam in fine cum dicet Et te Pater. Idem faciet, si sermo per alium habeatur ; sed quia tunc 
Episcopus sedet in suo solio, ipse stans apud infimum gradum solii, faciet confessionem eodem tono et 
modo, ut supra. Cum Episcopus inceperit cantare Symbolum Credo in unum Deum, etc., ipse cum 
subdiacono illud submissa voce prosequetur apud altare ; ita tamen, ut non praeire, sed subsequi debeant 
Episcopum ; et cum a choro recitatus fuerit versiculus Et incarnatus est, usque ad finem, ad quem ipse, 
sicut alii Canonici, profunde se inclinat, accedit ad abacum, et capit bursam cum corporalibus, quam, ad 
oculos usque elevatam, ambabus manibus portat ad altare, incedens solus, gravi et decoro incessu, et 
solitas reverentias Episcopo et altari faciens : ibi extrahit ex bursa corporale, quod explicat, et extendit in 
medio altaris, collocans a parte Evangelii bursam, ita ut altare non impediat, et redit ad locum suum, et ibi 
sedet. 

4. Finito Symbolo, si Episcopus sedebit in faldistorio, aufert ei mitram ; et lecto per eum Offertorio, 
imponit eidem mitram pretiosam ; et simul cum subdiacono aufert annulum et chirothecas. Quod si 
Episcopus erit in sede sua episcopali, diaconi assistentes auferent et imponent ei mitram, et auferent 
chirothecas. Redeuntem Episcopum ad altare, et gradus altaris ascendentem ipse a dextris adjuvat ; mox 
ut Episcopus pervenit ad medium altaris, diaconus accedit ad cornu Epistolae, et accepta una ex duabus 
hostiis, quas invenit a sacrista in patena paratas, cum illa tangit alteram, et patenam, et calicem 
circumcirca intus et foris, et dat illam praegustandam eidem sacristae. Idem similiter facit de vino et aqua, 

modicum de illis effundens in patenam ad id paratam. Tunc porrigit Episcopo patenam cum altera hostia, 
pro Sacrificio offerendo, cum osculo patenae et manus. 

5. Dum Episcopus dicit Suscipe, sancte Pater, etc., diaconus ex ampullis mittit in calicem, quem prius 
purificatorio extersit, vinum pro consecratione, et post admistas illi per subdiaconum paucas aquae, tunc 
per Episcopum benedicta, guttas, offert calicem Episcopo cum osculis etiam calicis et manus, cum quo 
tangens et ipse calicem, dicit Offerimus tibi, Domine, etc., et posito per Episcopum calice super corporale, 
ipse illum palla cooperit : et accedente thuriferario, ministrat Episcopo naviculam, et mox ponit in ejus 
manibus, ut supra dictum est, thuribulum, ut thurificet oblata et altare, quem adjuvat, supponendo 
sinistram brachio illius, et retrahendo dalmaticam, dexteram vero ad pedem calicis ponendo, ne, dum 
Episcopus oblata thurificat, thuribulo tactus, e loco removeatur, vel aliquid ex illo effluat : et cum 
thurificanda erit crux altaris, ipse opportune calicem e medio removebit, et cruce thurificata, in eodem 
loco illum reponet. Finita thurificatione altaris, accipiet thuribulum de manu Episcopi, cum 
deosculationibus, et eum stantem cum mitra in cornu Epistolae triplici ductu thurificat ; mox accedit ad 
thurificandum Dignitates, et Canonicos, et alios de choro, ordine in cap. XXIII, lib. I, descripto. Quo facto, 
dat thuribulum acolytho, vel caeremoniario, a quo et ipse, stans post celebrantem in gradu altaris infra 
suppedaneum, thurificatur. Finita Praefatione, accedit ad dexteram Episcopi, dicens cum eo Sanctus, 
Sanctus, etc., et statim redit ad locum suum post celebrantem ; et cum celebrans incipit verba Canonis, 
videlicet Te igitur, clementissime Pater, etc., attente advertat, ut opportune partem dalmaticae ad brachium 
illius sublevet, et discooperiat, et cooperiat calicem, quoties opus fuerit, prout in rubricis Missalis 
explicatur ; et cum celebrans elevat Elostiam, ipse genuflectit ad ejus dexteram, et sinistra elevat 
aliquantulum posteriorem partem planetae. Reposita Elostia super corporale, surgit, detegit calicem, et 
statim genuflectit, et iterum sublevat planetam dum celebrans calicem elevat, quem repositum super altare 
palla cooperit, genuflectit, et redit ad locum suum post celebrantem ; advertens, dum celebrans signat 
super Elostiam et calicem, ut partem dalmaticae circa brachium ejus semper aliquantulum sustineat ; et 
cum dicit ea verba Canonis, videlicet Benedicis et prcestas nobis, etc., ipse accedens, detegit calicem ; et 
quoties calicem detegit, toties genuflectit, adorans Sanctissimum Sacramentum prius et post. Cum 
celebrans signat dicens Per ipsum, et cum ipso, etc., retinebit duobus digitis dextera manus pedem 
calicis ; et reposita Hostia super corporale, tegit calicem palla, et redit ad locum suum. Circa finem Pater 
noster, etc., videlicet, dum celebrans dicit Et dimitte nobis, etc., ascendit ad cornu Epistola, et accipit 
patenam de manu subdiaconi, cum purificatorio detersam, osculatamque ab ipso, videlicet, dum dicit 
verba Canonis Libera nos, etc., ponit eam in manu dextera ipsius celebrantis, quam similiter osculatur ; et 
cum Episcopus supponit patenam Hostia, ipse detegit calicem, ac posita per celebrantem particula Hostia 
in calicem, illum tegit, et cum celebrante dicit Agnus Dei, etc., et supplet loco assistentis presbyteri ad 
librum, donec ille redeat ab osculo pacis, infunditque vinum in calicem pro purificatione celebrantis. 

6. Si facienda erit Communio generalis, postquam Episcopus celebrans se, et diaconum et subdiaconum 
communicaverit, ante purificationem, et antequam digitos abluat, ipse diaconus, stans in cornu Epistolas 
inclinatus, confessionem alta voce cantabit, aliaque faciet, prout in die Paschas dicitur. Advertendum 
autem est, quod etiam si non fiat Communio generalis, semper a diacono et subdiacono, nisi sint 
sacerdotes, et velint celebrare, accipienda est Communio ab Episcopo celebrante, a quo et immediate 
osculum pacis accipere debent, ut dicitur in cap. XXIX, lib. II, et in cap. XXIV, lib. I. 

7. Postquam celebrans digitos abluerit, diaconus, translato libro cum pulvino ad cornu Epistola, imponit 
mitram pretiosam in capite Episcopi, qui abluit manus, mox eidem mitram aufert, et vadit post eum ; et 
dicto post ultimam Orationem Dominus vobiscum, ipse stans conversus ad populum, sive ad altare, 
quemadmodum Episcopus, cantat Ite Missa est, in tono competenti, vel Benedicamus Domino, prout 
tempus exigit. Et, si celebrans est daturus benedictionem, imponit ejus capiti mitram pretiosam, nisi sit 
Archiepiscopus, qui sine mitra propter reverentiam crucis benedicit. 

8. Si celebrans sit Archiepiscopus, et cum pallio celebraverit, data benedictione et publicata Indulgentia, 
diaconus extrahit illi pallium, et super altare illud deponit ; denique comitatur Episcopum, donec, 
depositis manipulis per ipsum diaconum et subdiaconum, illum exuat sacris paramentis : quo exuto, etiam 
ipse sua deponit, et recedit in pace. 

9. Si celebratur pro Defunctis, observabit qua: in Missali de Missa Defunctorum dicuntur. In collegiatis, 
vel absente Episcopo, et in Dominicis Adventus et Quadragesimae, ac feriis, servabit quas de iis in propriis 
capitibus et in rubricis Missalis Romani leguntur. 


Caput X. 


Canonicus antiquior ex ordine subdiaconorum, seu dignior ex eodem ordine, assistat 
Episcopo solemniter celebranti. Quae paramenta afferat Episcopo. Quando imponere 
debeat manipulum Episcopo. Epistolam cantat. Ministrat ampullas vini diacono, et 
infundit aquam in calicem, patenam sustinet, calicem abstergit, et reponit, ac diaconum 
adjuvat in exuendo Episcopum. 

1. Eodem tempore, eodemque loco et modo, prout de diacono dictum est, subdiaconus, qui et ipse de 
numero Canonicorum erit, et, si inter Canonicos distinctus erit ordo subdiaconalis, antiquior, seu dignior 
ex eodem ordine, comitabitur Episcopum ad Ecclesiam procedentem, et accipiet paramenta sibi 
convenientia, quse eadem fere sunt, quae superius diacono conveniunt, excepta stola, qua subdiaconus non 
utitur ; accipiet autem super alba tunicellam, quae ejusdem formae est, cujus est dalmatica diaconi, nisi 
quod strictiores longioresque aliquantulum manicas habet. 

2. Episcopo igitur incipiente legere Psalmos Quam dilecta, etc., affert illi caligas et sandalia, ex 
credentia sumpta, quae portat super bacili, vel super velo, alio velo serico cooperta, ambabus manibus ad 
oculos usque elevatis ; et adjuvante uno ex familiaribus Episcopi, induit primo tibiam et pedem dexterum 
Episcopi, mox sinistrum, genuflexus sub cappa illius, et cum tempus erit, simul cum diacono adjuvabit 
Episcopum, dum caeteris paramentis sacris induitur ; quod munus licet ad diaconum praecipue spectet, 
subdiaconus tamen coadjuvat, ubi opus est, ut infra in cap. VIII, lib. II. Et postquam Episcopus fuerit 
paratus, ipse accipiet manipulum, et procedente Episcopo ad altare, immediate ibit post crucem, librum 
Evangeliorum clausum ante pectus portans, in quo inclusus erit manipulus Episcopi ; et facienti Episcopo 
confessionem, ipse parum retro stans apud diaconum, respondet simul cum presbytero assistente et 
diacono, et interim deponit dictum librum Evangeliorum in manibus casremoniarii ; et cum Episcopus 
dicit Indulgentiam, absolutionem, etc., accipiet ex dicto libro manipulum, illumque a latere osculatur ; et 
Episcopo, ubi est signum crucis, osculandum porrigit a sinistris ; mox illum imponit sinistro brachio 
Episcopi, et manum Episcopi osculatur : et eidem, cum supremum altaris gradum ascenderit, adjuvante 
presbytero assistente, porrigit osculandum dictum librum Evangeliorum apertum, ubi est principium 
Evangelii illius Missas : stans in cornu Evangelii a sinistris Episcopi, ab ea parte adjuvat illum altare 
thurificantem, sicut diaconus a dextris. Redeunte autem Episcopo ad suam sedem, ipse remanet cum 
diacono Evangelii apud altare. Et cum Episcopus dicit Kyrie eleison, etc., Gloria in excelsis Deo, etc., et 
Credo in unum Deum, etc., ipse in eodem loco ea dicit cum diacono ; et quando sedendum est, sedet cum 
eodem. In fine Orationis, seu Orationum, cum Episcopus dicit Per Dominum nostrum Jesum Christum, 
etc., accipiens librum Epistolarum, et factis reverentiis altari et Episcopo, comitante caeremoniario, 
Episcopo sedente cum mitra, ipse, librum tenens, incipit alta voce cantare Epistolam in loco consueto. 

3. Qua finita, accedit ad Episcopum, cui profunde inclinatus, librum super ejus genibus ponit, et 
osculatur illius manum super libro positam ; accedit deinde cum diacono ad lectionem Evangelii, 
procedens manibus junctis immediate ante illum ; et illi, legenti Evangelium, tenet ambabus manibus 
librum apertum ante pectus, vel legile manibus tenet, aut adhaeret diacono, si in ambone aut pulpito 
Evangelium legatur, ut in cap. VIII, lib. II, latius explicatur : et si forte diaconus, proferendo aliqua verba 
Evangelii, inclinaret se, aut genuflecteret, librum vel legile tenens, ipse nullatenus movetur, cum 
repraesentet legile immobile. 

4. Finito Evangelio, tenens adhuc librum apertum, nulla tamen facta reverentia, illum sic apertum offert 
Episcopo osculandum in loco ubi est principium Evangelii cantati ; quo osculato, et clauso libro, facit 
Episcopo reverentiam, et revertitur ad altare. 

5. Postquam vero Episcopus lavit manus post Offertorium, ipse accedit ad abacum, et extenso sibi, 
adjuvantibus acolythis, circa humeros velo serico, quo calix, patena et alia super dicta mensa 
cooperiebantur, ita ut a latere dextero longius pendeat, accipit manu sinistra calicem cum patena, et 
hostiis palla tectis, eaque omnia longiori illa parte veli cooperit, altera manu super ea apposita, caute 
advertens, ne aliquid forte decidat, et accedit ad cornu Epistola: altaris, eodem tempore, quo Episcopus 
illuc pervenerit ; eaque omnia, remoto velo, dat in manibus diaconi ; mox eidem diacono tradit ampullam 
vini ab acolytho receptam, ampullam vero aquae ipse Episcopo ostendit, et petit ut benedicat, dicens : 
Benedicite, Reverendissime Pater, ex qua benedicta infundit paululum in calicem. 

6. Post oblationem hostiae et vini factam, accipit de manu diaconi patenam, quam veli praedicti 
extremitate, adjuvante caeremoniario, contegit, eamque elevatam sustinet usque ad finem Pater noster, 
etc., stans retro in loco consueto et conveniente ; nec movet se nisi cum ad elevationem Sanctissimi 
Sacramenti genuflectit : quo elevato, statim surgit ; et cum celebrans dicit in Oratione Dominica Et 
dimitte nobis, etc., facta debita genuflexione, accedit ad altare in cornu Epistolae, dictamque patenam 
diacono offert, qui eam, a caeremoniario vel a seipso velo discoopertam, accipit : tunc ipse subdiaconus, 
deposito velo in manibus caeremoniarii vel acolythi, redit ad locum suum, et supplet a dextera Episcopi 
pro diacono, dum ille inservit loco presbyteri assistentis a sinistra, discooperiendo calicem, et alia 
faciendo, quae erunt necessaria et opportuna, donec Episcopus Communionem sumpserit ; et eo 
communicato, ipse post diaconum accipit Communionem et pacem ab eodem Episcopo, ut in proxime 
praecedenti cap. § VI, de diacono dictum est. Mox imponit vinum in calicem pro purificatione, nisi prius 
redierit ad locum suum presbyter assistens, quia tunc hoc facit diaconus, reversus ad dexteram Episcopi. 
Demum accepta per Episcopum purificatione, dum lavat manus, ipse tergit calicem, plicat corporalia, 
illaque simul cum palla, purificatorio et bursa ad abacum reportat cum debitis reverentiis ; mox redit ad 
locum suum post Episcopum et ibi stat usque ad finem Missae, et ea finita, adjuvat diaconum in exuendo 
Episcopum. 

7. Si celebrabitur pro Defunctis, alio ordine et ritu multa faciet, ut in cap. XI, lib. II. Idem dicitur quoad 
habitum, et alia quaedam in Missis, quae celebrantur in Dominicis Adventus et Quadragesimae, et in 
aliquibus feriis. In collegiatis vero, et Episcopo absente, ipse servit loco assistentis in danda pace, ac 
etiam Episcopo praesente, si celebratur Missa ab aliquo Canonico, vel alio qui non habeat presbyterum 
assistentem. 


Caput XI. 


Episcopo, Vesperas solemniter cantanti, praeter presbyterum et duos antiquiores diaconos, 
septem acolythi inserviant. Dum Missam solemniter celebrat, alii sex ministri addantur. 

Munia ministri de libro, de candela, de baculo, de mitra, de thuribulo, de candelabris, de 
gremiali, de ampullis et de abaco explicantur. Si celebrans est Cardinalis, vel 
Archiepiscopus, aut Episcopus valde insignis, convenit, ut Magistratus vel proceres 
civitatis bacilia et aquam opportune ministrent. Magistratus et nobiliores sedeant in loco 
eis assignato extra presbyterium. 

1. Ut episcopales functiones, praesertim in Ecclesia, et in divinis Officiis commodius, digniusque 
exerceri valeant, plures necessarii sunt ministri, licet pauciores in Vesperis sufficiant, quam in Missis. 
Cum ergo Episcopus Vesperas solemniter cantabit, ultra presbyterum assistentem, duosque antiquiores 
diaconos assistentes, qui casteris digniores sint, de quorum officio supra dictum est, ubi commode fieri 
poterit, septem saltem alios ministros habere eum convenit, aspectu, habitu et tonsura decentes, ac cottis 


www.ceremoniaire.net 



Liber primus Caput XI. 1 7 


mundis indutos. Primus erit, qui de libro ; secundus, qui de candela servient ; tertius, de baculo pastorali ; 
quartus, de mitra (qui quatuor, si adsit consuetudo, induantur etiam pluvialibus) ; quintus, de thuribulo et 
navicula ; sextus et septimus, de candelabris et cereis. 

2. Cum vero Missam solemniter celebrat, ultra praedictos, ac diaconum et subdiaconum, de quorum 
officiis etiam supra dictum est, habebit alios sex, quorum duo eodem habitu clericali et cottis induti 
servient, alter de gremiali, alter de ampullis. Reliqui quatuor poterunt esse cubicularii, sive familiares 
Episcopi, clericali habitu, sed sine cottis stantes apud abacum ; et hi quidem ministri omnes, si haberi non 
poterunt ex gremio Ecclesias vel de familiaribus ipsius Episcopi, poterunt jussu Episcopi convocari ex 
parochiis et Ecclesiis civitatis ; iidemque omnes, praster jam dictos quatuor familiares, servient etiam 
Episcopo, cum induitur et exuitur sacris paramentis, tam in Vesperis quam in Missis, dicta paramenta 
portando et reportando ; ex quibus qui de baculo pastorali, de mitra, de thuribulo, de candelabris, de 
ampullis vini et aquae serviunt, ubi commode fieri potest, sint in ordine acolythatus, ut disciplinae dignitas, 
quoad ejus fieri possit, conservetur. 

3. Igitur primi ministri officium erit, cum Episcopus celebrabit Vesperas aut Missas solemniter, curare 
ut signacula in libro, ex quo Episcopus Antiphonas aut Hymnum est intonaturus, aut Orationem 
cantaturus, sint recte suo loco disposita ; ne, cum dicendum aliquid erit, indecenter huc illuc folia vertere 
cogatur ; librum ipsum custodiet, et reponet in loco decenti, quem, cum opus erit illum Episcopo offerre, 
sustinebit ambabus manibus ab inferiori parte libri positis, altius vel demissius pro statura celebrantis, nec 
se loco movebit, nec umquam genuflectet, etiamsi ipsemet celebrans et alii omnes genuflecterent, cum, ut 
dictum est cap. prcecedenti de subdiacono, instar legilis sit ; nisi cum fortasse ob commoditatem Episcopi 
legentis, eum genuflectere magis expediret : uti cum librum tenebit pro Psalmis a Pontifice legendis, 
antequam paramentis Missalibus induatur. Locus autem ejus erit prope altare. Cum vero presbyter 
assistens paratus, librum sustinebit ante Episcopum in cantu legentem, ipse a sinistris Episcopi stans, 
adjuvabit in sustentatione libri ipsum assistentem. 

4. Alter in eodem habitu de candela, serviet etiam ad altare. 

5. Tertius minister eodem habitu, seu pluviali indutus, juxta locorum et Ecclesiarum consuetudinem, 
ipsius baculi custodiendi, portandique ante Episcopum, quoties opus erit, curam habebit, quem manu 
dextera cottae extremitate cooperta tenebit, sed nudum, nulloque panniculo appenso, illum Episcopo, cum 
opus erit, offeret. Quo autem tempore, et in quibus actibus Episcopus baculo pastorali uti debeat, inferius 
in suo capite describetur. 

6. Quartum ministrum de mitra servientem oportet velum, seu mappam sericam oblongam a collo 
pendentem gerere, qua utitur ad mitram sustinendam, nisi, ut supra, sit pluviali indutus, ne illam nudis 
manibus tangat : caute autem advertat, ut cum ea Episcopo imponenda, auferendave erit, immediate lateri 
diaconi assistentis illam imposituri, vel ablaturi adhaereat, mitram offerens, vel recipiens. In Vesperis, 
incepto primo Psalmo, deposita mitra pretiosa super altari in cornu Epistolae, offert simplicem : 
inceptaque Antiphona Cantici Magnificat anima mea, etc., offert pretiosam, et simplicem super altari in 
eadem parte locabit. In Missis, dicto per Episcopum celebrantem, seu non celebrantem, Hymno Angelico, 
adsit cum mitra simplici, vel auriphrygiata, imponenda Episcopo sedenti, ipsa pretiosa super altari 
deposita. Ut plurimum enim solent Episcopi in Missa uti pretiosa usque ad dictum Hymnum Angelicum, 
postmodum simplici, aut auriphrygiata, usque ad finem Symboli : tum lecto Offertorio, reassumere 
pretiosam, eamque tenere usque ad finem Missae, suo tempore. Cum praedictus minister mitram tenet, 
habeat vittas, seu infulas illarum versus seipsum, et cum illas deponit, sive super altari, sive super mensa, 
aut abaco, vittae exterius pendeant. 

7. Quintus minister acolythus thuribulum et naviculam incensi ministraturus, debet aliquanto caeteris 
robustior eligi, quo pondus illorum sustentare possit ; eaque debet elevatis aequaliter manibus tenere, 
videlicet, thuribulum dextera, pollice in annulum majorem immisso, medio vero ejusdem manus digito 
minorem annulum catenulae elevanti, coopertorium thuribuli appositum reget et sustinebit ; sinistra manu 
pedem naviculae cum incenso et cochleari caute gestabit, cottam super brachia prius reflectens, ne forte 
contingat illam cum thuribulo, aut navicula implicari, aut comburi. Quo autem loco et ordine incedere, 

stare, vel genuflectere cum aliis ministris, ad Evangelium euntibus et redeuntibus debeat, et de aliis, quae 
ad suum officium spectant, suo tempore a casremoniariis docendus erit. 

8. Acolythi duo ceroferarii debent et ipsi robusti, et in statura, quantum fieri potest, aequales eligi, ut 
lumina aequaliter teneant et deferant ; cumque sumpturi sunt candelabra, accipient quidem manu dextera, 
ita ut, qui a parte dextera incedit, ponat manum sinistram ad pedem candelabri, dexteram vero ad medium 
candelabri globum, et qui incedit a parte sinistra, ponat dexteram ad pedem, sinistram ad eumdem 
globum : cumque reverentias erunt facturi, illas aequaliter, et eodem tempore faciant : ac denique eundo, 
stando, ac redeundo in omnibus actibus inter seipsos, et cum aliis ministris se conforment, prout per 
caeremoniarium admonebuntur. Quod si, dum cantatur Evangelium, genuflectendum sit, ac propterea 
omnes genuflectant, ipsi stabunt simul cum subdiacono librum tenente, ac si immobiles essent. 

9. Duo praeterea alii, sed in Missa tantum, adhibentur ministri, quorum unus de gremiali, alter vero, qui 
saltem sit acolythus, de ampullis serviat ; et qui gremiale ministrat, intentus esse debet, ut cum celebrans 
Episcopus surgit, antequam mitra ei auferatur, ipsum gremiale per assistentem a sinistris, de gremio 
Episcopi ablatum, reverenter accipiat, illudque complicatum ante pectus ambabus manibus teneat ; et cum 
opus erit, alteri assistenti a dextris porrigat, reponendum in gremio Episcopi sedentis ; ac demum post 
lotionem manuum Episcopi, lecto Offertorio, illud super abaco reponet, cum eo amplius utendum non sit. 

10. Acolythus autem, qui de ampullis servit, post lectum Offertorium, curam habebit portandi ampullas, 
sive urceolos vini et aquae, super aliquo parvo bacili pariter dispositos, sequens immediate subdiaconum, 
calicem et patenam ad altare portantem ; easdemque ampullas opportune ipsi subdiacono porriget ; et vino 
et aqua ex illis in calicem immissis, eas ad abacum reportabit ; et demum easdem ad altare post 
Communionem, iterum pro purificatione afferet, et pariter ad abacum reportabit. 

1 1 . Quatuor ministri familiares, de quibus supra mentio habita est, serviunt ad lotionem manuum 
Episcopi, incipiendo a juniori, seu minus digno, unusquisque per ordinem vice sua : quater enim 
Episcopus in Missa solemni lavat manus ; primo, antequam capiat paramenta ; secundo, statim post 
lectum Offertorium ; tertio, post incensationem oblatorum ; quarto et ultimo, post Communionem. 

12. Si celebrans esset S. R. E. Cardinalis, vel Archiepiscopus, aut Episcopus valde insignis, possent ad 
hujusmodi ministerium ablutionis manuum ipsius celebrantis invitari aliqui ex Magistratu vel proceribus 
et nobilibus viris illius civitatis, qui velo serico circum spatulam extenso, duas argenteas lances, seu 
fontes, si commodum erit, vel bacile et buccale, cum aqua odorifera, extremitate ejusdem veli coopertos, 
suo tempore ministrent, praseunte clavigero, seu mazziero cum clava argentea, si est Cardinalis, quo casu 
convenit etiam praegustationem dictae aquae fieri apud abacum a ministris, vel scutiferis, illam ipsi nobili 
exhibentibus, omnesque praedicti, sive ex familiaribus Episcopi, sive ex nobilibus civitatis sint, eundo et 
redeundo genuflectent usque ad terram ante altare, ante Legatum, si adsit, et ante Episcopum : sed 
praesente Legato Cardinali, Cardinali non Legato, vel Metropolitano, non ita profunde ante Episcopum 
genuflectant. Eorum locus, si fuerint ex familiaribus Episcopi, erit apud abacum, ubi stabunt inter 
mensam et murum, nisi abacus ipse adhaereat parieti, capite semper detecto, et versa facie ad Episcopum ; 
si ex Magistratu, vel ex nobilioribus civitatis, sedebunt in loco pro ipsis deputato extra presbyterium, unde 
suo tempore per caeremoniarium vocabuntur, et associabuntur euntes et redeuntes. Iidem ministri 
adhibentur, si Episcopus celebrans non sit proprius illius civitatis, perinde ac si in propria Ecclesia 
celebraret, excepto acolytho de baculo pastorali, nisi hujus usum ei concederet loci Episcopus. Dicti 
omnes ministri necessarii sunt etiam in Missis, non per Episcopum celebratis, in Ecclesiis collegiatis, 
praeter illos, qui ministrant mitram, baculum pastoralem et gremiale, quae sunt episcopalis dignitatis 
propria. Familiares autem minime sunt necessarii, cum nec abacus, aut mensa erigatur, sed ad ablutionem 
manuum celebrantis post Offertorium serviet acolythus. 

Caput XII. 


Ornatus Ecclesiae in diebus festis et solemnioribus splendidior esse debet, quam in aliis. 

Valvae, porticus, parietes Ecclesiae, sedes Episcopi et subsellia, quibus ornamentis instrui 
debeant. Apparatus altarium. Ubi, et quo ordine collocanda sint paramenta missalia pro 
Episcopo. Quid observandum circa ornatum Ecclesiae, Episcopo non celebrante, et in 
collegiatis Ecclesiis. 

1. Quia regulariter in Ecclesia solemnia sacra peraguntur, consentaneum est, ut de ejus ornatu, ac de 
Officiis et Sacrificiis, quae ibidem fiunt, sermo nunc habeatur. Igitur habenda est ratio, in iis ordinandis, 
temporis et loci, ac personarum. Decet enim, ut in diebus festis splendidior appareat, quam in aliis non 
festivis, eoque magis, quo ipsi dies festivi erunt solemniores. Sic major etiam cura adhibenda erit in 
ornatu Ecclesiae cathedralis aut collegiatae, quae et numerosum clerum habeat, et supellectilem amplam, 
quaeve congruenter situata, et in suis partibus apte distincta, commodiorem ornandi praebeat facultatem. 

2. Personarum etiam, quae ad Ecclesias in celebritatibus conveniunt, et divinis Officiis praesunt, aut 
intersunt, dignitas, prout major vel minor erit, majorem minoremve apparatum exposcit. 

3. Si igitur festivitas erit praecipua, et de solemnioribus illius Ecclesiae, primum a parte exteriori 
ornandae erant valvae ipsius floribus, ramis et frondibus virentibus, bracteolis, aut fasciis diversi coloris 
appensis, vel colligatis, quo splendidius pro locorum consuetudine ac temporum qualitate fieri poterit, 
supra vero portae superliminare imago Sancti, vel Sanctorum, quorum dies festus agitur, pariter ornata, et 
sub illis insignia Summi Pontificis, Legati, Cardinalium, aut Nuntii Apostolici, Episcopi, Reipublicae, 
Principis aut Civitatis, pro libito ponentur, servando in eorum positione ordinem dignitatum : inferioris 
vero ordinis hominum, maxime laicoram, insignia non sunt apponenda. 

4. Si Ecclesia habebit porticum, congruum erit, etiam illam pannis aliis pulchris ex serico, sive ex corio, 
ex aliave honesta materia confectis, seu elaboratis, prout haberi poterunt, exornari ; in quibus tamen 
picturae intextae, seu pictae, non sint profanae, vel indecentes : quod et in aliis pannis, in apparatu interiori 
et exteriori Ecclesiae observandum erit, et maxime ut non ponantur ibidem ullae effigies, nisi Sanctorum, 
vel Summorum Pontificum. 

5. Intus quoque, si fieri poterit, parietes Ecclesiae similiter aulaeis, tribunae vero holosericis, aut 
nobilioribus cortinis, coloris caeteroram paramentoram, pro festi qualitate contegantur. 

6. In primis autem sedes episcopalis aliquanto etiam pulchrioribus sericis ornetur, ejusdem coloris, 
festivitati congruentis. Similiter et sedes Legati Apostolici, aut alterius Cardinalis, qui forte sacris Officiis 
interesse debeat, ornamentis condecentibus praeparabitur. 

7. Subsellia quoque pro Praelatis, Canonicis, Magistratibus, Magnatibus, nobilibusque laicis, pro 
Ecclesiarum, locoramque a consuetudine, commoditateque ornari decet. 

a 1886 : locorum. 

8. Cum Episcopus est venturus ad Ecclesiam, prius praeparandum est faldistorium, seu genuflexorium 
accommodatum ad genuflectendum ante altare Sanctissimi Sacramenti, et ante majus, panno viridi seu 
violaceo, pro qualitate temporum coopertum ; sed si Episcopus erit Cardinalis, serico, vel panno rubei, 
seu violacei coloris, prout erant vestes ipsius Cardinalis, pro temporum diversitate ; appositis pulvinaribus 
superius et inferius, super quae Episcopus genuflexus orabit. Aliud simile, ante altare, seu alium locum, 
ubi est Sanctissimum Sacramentum : quod diversum esse solet ab altari majori, et ab eo, in quo 
Episcopus, vel alius est Missam solemnem celebraturas. Nam licet sacrosancto Domini nostri Jesu Christi 
Corpori, omnium Sacramentorum fonti, prascellentissimus ac nobilissimus omnium locus in Ecclesia 
conveniat, neque humanis viribus tantum illud venerari et colere umquam valeamus, quantum decet, 
tenemurque ; tamen valde opportunum est, ut illud non collocetur in majori, vel in alio altari, in quo 
Episcopus, vel alius solemniter est Missam seu Vesperas celebraturus ; sed in alio sacello, vel loco 
ornatissimo, cum omni decentia et reverentia ponatur. Quod si in altari majori, vel alio, in quo 

celebrandum erit, collocatum reperiatur, ab eo altari in aliud omnino transferendum est, ne propterea ritus 
et ordo caeremoniarum, qui in hujusmodi Missis et Officiis servandus est, turbetur. 

9. Quod si aliquando contingeret, coram Episcopo, vel per ipsum Episcopum celebrari, existente 
Sanctissimo Sacramento super altari, quod feria quinta in Coena Domini, et feria sexta in Parasceve, et in 
Missa, quas celebratur in festo Sanctissimi Corporis Christi, vel cum exponitur oratio quadraginta 
horarum, ante processionem evenire solet ; tunc omnes genuflexiones et reverentiae ad unguem observari 
debent : et Episcopus numquam sedere, sed stare sine mitra, prout suis locis declaratur ; et ideo non 
incongruum, sed maxime decens esset, ut in altari, ubi Sanctissimum Sacramentum situm est. Missae non 
celebrarentur, quod antiquitus observatum fuisse videmus : aut saltem celebrans in eo, sive solemnes, sive 
planas Missas, reverentias et genuflexiones praedictas omnino observare debet. Ante Sanctissimam 
Eucharistiam Episcopus genuflectens, prius in plana terra, deinde super faldistorio, vel genuflexorio 
ibidem praeparato orabit, priusquam ad altare majus se conferat ; et surgens iterum genuflectet, ut prius. 
Ante altare majus caput cnici profunde inclinabit, postea genuflectet, et orabit ; demum surgens, iterum 
caput, ut prius, inclinabit. 

10. Faldistorium quoque, si eo utendum erit pro sessione Episcopi celebrantis, parum distans ab infimo 
gradu altaris, a latere Epistolae collocandum est, ita ut Episcopus celebrans, in eo sedens, habeat ad 
dexteram suam altare, respiciens eamdem partem, quam ipsa anterior facies altaris respicit, sive illa versa 
sit ad tribunam, sive ad reliquum corpus Ecclesiae et populum, secundum varios altarium situs : quod 
quidem faldistorium coopertum sit undique ad terram serico ejusdem coloris, cujus erunt caetera 
paramenta, et sub dicto serico tegumento aptetur pulvinum. Regulariter autem faldistorium hujusmodi 
ponitur in plano, seu pavimento presbyterii, quod totum usque ad infimum gradum altaris convenienter 
deberet pannis viridibus contegi. 

1 1 . Sed si altare haberet plures gradus, ita ut faldistorium in pavimento positum remaneret nimis 
depressum, posset ei supponi aliquod suggestum seu tabulatum squalis altitudinis a terra cum infimo 
gradu altaris, si super eo sessurus sit proprius Episcopus celebrans, qui tamen regulariter non in 
faldistorio, sed in propria episcopali sede stare et sedere debet. Ipsum vero altare majus in festivitatibus 
solemnioribus, aut Episcopo celebraturo, quo splendidius poterit, pro temporum tamen varietate et 
exigentia, ornabitur : quod si a pariete disjunctum et separatum sit, apponentur, tam a parte anteriori quam 
posteriori illius, pallia aurea, vel argentea, aut serica, auro perpulchre contexta, coloris festivitati 
congruentis, eaque sectis quadratisque lignis munita, quse telaria vocant, ne rugosa aut sinuosa, sed 
extensa et explicata decentius conspiciantur. Tum in superna linea mappae mundae tres saltem explicentur, 
quae totam altaris planitiem et latera contegant. Nullae tamen coronides ligneae circa altaris angulos 
ducantur, sed earum loco apponi poterant fasciae, ex auro vel serico elaboratae, ac variegatae, quibus ipsa 
altaris facies apte redimita, ornatiorque appareat. Supra vero in planitie altaris adsint candelabra sex 
argentea, si haberi possunt ; sin minus ex aurichalco, aut cupro aurato nobilius fabricata, et aliquanto 
altiora, spectabilioraque his, quae caeteris diebus non festivis apponi solent, et super illis cerei albi, in 
quorum medio locabitur crux ex eodem metallo, et opere praealta, ita ut pes crucis aequet altitudinem 
vicinorum candelabrorum, et crux ipsa tota candelabris superemineat cum imagine Sanctissimi Crucifixi, 
versa ad interiorem altaris faciem. Ipsa candelabra non sint omnino inter se aequalia, sed paulatim, quasi 
per gradus ab utroque altaris latere surgentia, ita ut ex eis altiora sint immediate hinc inde a lateribus 
crucis posita. 

12. Celebrante vero Episcopo, candelabra septem super altari ponantur, quo casu crux non in medio 
illorum, sed ante altius candelabrum in medio cereorum positum locabitur, a cujus lateribus, si haberentur 
aliquae reliquiae, aut tabernacula cum Sanctorum reliquiis, vel imagines argenteae, seu ex alia materia, 
staturae competentis, congrue exponi possent ; quae quidem sacrae reliquis et imagines, cum sex tantum 
candelabra super altari erunt, disponi poterant alternatim inter ipsa candelabra : dummodo ipsa altaris 
dispositio et longitudo id patiatur ; sed et vascula cum flosculis, frondibusque odoriferis, seu serico 
contextis, studiose ornata adhiberi poterant. 

13. Quod si altare parieti adhaereat, applicari poterit ipsi parieti supra altare pannus aliquis caeteris 
nobilior et speciosior, ubi intextae sint Domini nostri Jesu Christi, aut gloriosae Virginis, vel Sanctorum 
imagines, nisi jam in ipso pariete essent depictae et decenter ornatae : desuper vero in alto appendatur 

umbraculum, quod baldachinum vocant, formae quadratae, cooperiens altare, et ipsius altaris scabellum, 
coloris casterorum paramentorum. Quod baldachinum etiam supra statuendum erit, si altare sit a pariete 
sejunctum ; nec supra habeat aliquod ciborium ex lapide, aut ex marmore confectum. 

14. Si autem adsit tale ciborium, non est opus umbraculo, sed ipsum ciborium floribus, frondibusque 
exornari poterit. 

15. Cum Episcopus erit celebraturus Missam solemnem, ponentur omnia paramenta pontificalia in medio 
altaris ordine retrogrado, videlicet, annulus inclusus in aliqua capsula seorsum ab aliis, planeta, 
chirothecas, dalmatica, tunicella, stola, crux pectoralis, cingulum, alba et amictus ; manipulus vero ad 
partem ibidem ponetur. Sed in Ecclesiis, ubi esset secretarium, sive locus, ubi Episcopus paretur, 
paramenta praedicta possent ibi praeparari, non autem super altari, ut suo loco dicetur. Libri vero, Missalis, 
Evangeliorum, Epistolarum, tecti serico ejusdem coloris, quo caetera paramenta, cum pulvino ex eodem 
serico et colore, vel parvo legili argenteo aut ligneo, affabre tamen elaborato, ponuntur super credentia in 
cornu Epistolas. 

16. Gradus omnes altaris inferiores cooperiantur aliquo amplo et pulchro tapete, ut, si fieri potest, sint 
magis conspicui et ornati, quam reliqua pars presbyterii, quae pannis viridibus contegitur. Si vero tale 
tapete amplum haberi non posset, saltem scabellum, seu suppedaneum, quod est proximum altari, sit 
tapete aliquo coopertum ; similiter et locus, qui in plerisque Ecclesiis sub altari majori esse solet, ubi 
Sanctorum Martyrum corpora requiescunt, qui Martyrium, seu Confessio appellatur, decet floribus, 
frondibusque, omnique ornamento decorari. Caetera altaria per Ecclesiam pariter palliis concoloribus 
decentibusque ornentur absque coronide, et cum fascia, ut supra de majori dictum est ; et habeant 
quaslibet duo saltem candelabra cum cereis, et in medio crucem cum imagine Crucifixi argenteam, vel ex 
aliquo metallo, aut cupro aurato : scabella eorum, si fieri possit, tapetibus, vel saltem pannis cooperiantur. 
Altare vero, vel locus, ubi est repositum Sanctissimum Sacramentum, prae caeteris sumptuosius ac nitidius 
exornandum est. 

17. Lampades quoque ardentes numero impari in Ecclesiis adsint, tum ad cultum et ornatum, tum ad 
mysticum sensum, ut et multa ex superius narratis pertinent. Elae vero in primis adhibendae sunt ante 
altare, vel locum, ubi asservatur Sanctissimum Sacramentum, et ante altare majus, quibus in locis 
lampadarios pensiles esse decet, plures sustinentes lampades, ex quibus, qui ante altare majus erit, tres ad 
minus ; qui ante Sacramentum, saltem quinque lucernas habeat. Ante vero reliqua singula altaria singulas 
possunt lampades appendi ; quae quidem in praecipuis festis, saltem dum Vesperae et Missa solemnis 
decantantur, continue ardeant. Ante Sanctissimum Sacramentum, si non omnes, ad minus tres accensae 
tota die adsint. Sed et ante locum et fenestellam Confessionis supradictas, ubi consuetudo est lampadem 
ardere, servanda est. Possunt etiam in altari majori, vel aliis, quae habent ciboria, circumcirca lampades 
appendi. 

18. Ambones, ubi Epistolae et Evangelia decantari solent, si qui erunt, necnon et pulpitum, ubi sermo, vel 
concio haberi solet, consentaneum est, pannis sericis ejusdem coloris, cujus sunt caetera paramenta, 
exornari, ita tamen, ut locus Evangelii pulchrius ornetur. 

19. Restat, ut de mensa, seu abaco, quam credentiam vocant, pauca subjiciamus. Ea vero in Missis 
tantum solemnibus praeparari solet a latere Epistolae in plano presbyterii, si loci dispositio patiatur, atque a 
pariete parumper disjuncta ; ita ut inter illam et parietem stare possint familiares Episcopi, ad manuum 
lotionem destinati, nisi propter loci angustiam id fieri non possit, ut supra cap. XI, § XII, quo casu fiet, 
prout melius poterit. Ejus mensura regulariter erit palmorum octo in longitudine, in latitudine quatuor vel 
circa, in altitudine quinque, vel modicum ultra ; lineoque mantili mundo super strato, usque ad terram 
circumcirca pendenti, contegetur. Super ea ponentur duo candelabra cum cereis albis, altitudinis et formae, 
prout duo minora ex his, quae super altari posita sunt, et in ipsius medio calix cum patena, palla, 
purificatorio, et bursa corporalia continens : libri item Missales, et legile, atque ibi proxime capsula cum 
hostiis, et pelvicula cum ampullis vini et aquae, eaque omnia cooperientur velo pulchriori, quo uti debebit 
subdiaconus, cum patenam tenebit. Super eadem mensa apponentur mitra pretiosa, vel auriphrygiata, et 
altera simplex cum bireto parvo, quod mitrae supponitur, necnon velum pro capellano serviente de mitra, 
pelvis pro abluendis manibus, et urceus argenteus cum aqua pro manuum lotione, quatuor mappulae ad 

tergendas manus, thuribulum cum navicula, et in ea cochlear et thus, cum quo possint misceri aromata 
bene olentia, dum tamen thuris quantitas superet ; gremiale, caligae et sandalia, liber pro Psalmis legendis, 
ac denique omnia, quae usui esse possunt celebranti, praeter paramenta missalia, quae super altari, vel in 
secretario ponuntur, ut supra dictum fuit, et baculum pastoralem, qui manu ministri, ad id constituti, 
sustinebitur. 

20. Vasa quoque argentea ampla et magnifica, si haberentur, ad ornatum adhiberi possent, maxime 
celebrante aliquo S. R. E. Cardinali : sed neque crux, neque Sanctorum imagines in ea ponendas sunt. 
Prope ipsam mensam in loco opportuno, et ab oculis populi, quantum fieri potest, remoto, vel in sacristia, 
erit vas cum carbonibus accensis, ac forcipibus pro usu thuribuli. Funalia pariter cerea pro elevatione 
Sanctissimi Sacramenti ad minus quatuor, ad summum octo, item alia sex, vel septem ad summum funalia 
apponi possent in alto loco, in frontispicio tribunae ; maxime si celebraret aliquis S. R. E. Cardinalis, et 
locus esset ad id aptus. 

21. Haec, ut diximus, observanda erant in solemnioribus Ecclesiae festivitatibus, ac celebrante Episcopo ; 
plus autem, vel minus, pro celebrantis qualitate et gradu. Non celebrante Episcopo, sed praesente, 
simpliciori ornatu erit agendum. 

22. In Ecclesiis collegiatis, ubi Episcopus, nec celebrans, nec praesens est, eadem circa ornatum Ecclesiae 
et altaris conveniunt, exceptis his, quae Episcoporum sunt propria. Paramenta vero in sacristia parari 
convenit. Mensa multo brevior et demissior erit adhibenda, cum pauca sint in ea reponenda, nempe 
pelvicula cum urceolis vini et aquae, calix cum bursa et corporalibus, et quandoque quaedam alia pro 
celebrationis necessitate et usu ; itemque b satis erit scamnum oblongum, coopertum aliquo tapete, aut 
panno, aptari a latere Epistolae, in quo sedeat sacerdos celebrans cum diacono et subdiacono. 

b Multis libris : loco itemque habent ideoque ; 1600 habet sed. 

23. In solemnitatibus majoribus, quae ubique per annum occurrunt, videlicet in Nativitate Domini, 
Paschate, Pentecoste, etc., eadem erunt servanda, nisi quod valvae, porticus et parietes Ecclesiae non 
ornantur regulariter ; sed si in aliquibus Ecclesiis consuetudo esset tunc quoque ornandi, retinenda haec 
erit, cum circa majorem ornatum semper sit laudabilis. Id tamen in hujusmodi festis non omittatur, ut 
saltem tribuna, altare majus, et alia minora, sedes episcopalis, abacus et ambones eadem forma ornentur. 

24. Dominicis diebus, et aliis festis quibus populi ab opere cessant, in ornatu altarium, sedis episcopalis, 
sedium Canonicorum et aliorum, eadem, sed aliquanto parcius, fieri debent, videlicet, ut paramenta non 
sint ita sumptuosa, coloris tamen tempori congruentis, et omnino pretiosiora illis, quae festis duplicibus 
minoribus, semiduplicibus et octavis, feriis Quadragesimas, Adventus, Quatuor temporum et Vigiliarum 
adhibentur : quibus quidem diebus sufficient in altari quatuor candelae in candelabris ; sed in festis 
simplicibus, et feriis per annum, duas. Eadem respective etiam in collegiatis observantur. 

25. Erit autem valde opportunum, ubi fieri possit, praesertim in Ecclesiis majoribus et opulentioribus, si 
constituatur minister aliquis, cui curae sit, ut Ecclesia continuo in omni ejus parte munda sit et expolita, 
tam in pavimento quam in parietibus, columnis, fornicibus et laquearibus, nec per eam discurrere 
permittat mendicos, canes, aut alia animalia, divina Officia perturbantia. Quaedam vero alia, quae in 
quibusdam solemnitatibus aut Officiis specialibus requirantur, suis locis dicentur. 

Caput XIII. 


Sedes Episcopi in qua parte collocanda. Tribus gradibus ad eam ascenditur. Ejus forma et 
ornatus. Si chorus sit in medio Ecclesiae, Episcopus assistit ibi in sede pro ipso ordinata. 
Cardinalis Legatus, vel non Legatus, assistit in sede episcopali, et Episcopus sedet interim 
in faldistorio. Si Episcopus sit Cardinalis, et assistat Legatus, Episcopus Cardinalis habet 
aequalem sedem prope Legatum. Ubi sedere debeant Metropolitanus, Nuntius 
Apostolicus, habens facultates Legati de latere, vel eas non habens. Visitator Apostolicus 
Episcopus, Vicarius generalis, Protonotarii Apostolici, Magistratus aliique proceres. 

1. Sedes Episcopi vario modo collocatur pro diversitate altarium, apud quae statui debet. Nam aut altare 
est in medio sub tribuna, pariete disjunctum, ita ut in spatio illo constitutus sit chorus, et tunc sedes 
episcopalis e regione altaris parieti applicabitur, ita ut Episcopus, in ea sedens, respiciat recta linea 
mediam altaris partem, habebitque hinc inde sedilia Canonicorum. 

2. Si vero chorus sit in medio Ecclesiae, et altare adhaereat parieti, vel ab eo modico sit intervallo 
separatum, ipsa sedes episcopalis erit collocanda a latere Evangelii. 

3. Utroque autem casu tribus gradibus ad eam ascendatur, qui pannis aut tapetibus tegantur. Forma sedis 
erit praealta et sublimis, sive ex ligno, sive ex marmore, aut alia materia fabricata in modum cathedrae et 
throni immobilis, quales in multis Ecclesiis antiquioribus videmus : quae debet tegi et ornari aliquo panno 
serico concolori cum aliis paramentis, non tamen aureo, nisi Episcopus esset Cardinalis : et super eam 
umbraculum, seu baldachinum ejusdem panni et coloris appendi poterit, dummodo et super altari aliud 
simile, vel etiam sumptuosius appendatur ; nisi ubi super altari est ciborium marmoreum, vel lapideum : 
quia tunc superfluum est, nec aptari commode potest. Hujusmodi sede utetur Episcopus, dum Vesperae et 
Missae per ipsum solemniter celebrantur. Cum vero Missis non solemnibus, et horis Matutinis aut aliis 
Episcopus assistit, si fuerit in medio Ecclesias chorus ante altare, poterit ibi in sede, pro ipso ordinata, 
residere, quae remanebit in eo loco, ubi ex consuetudine Ecclesiae esse solet, sive longius, sive propius ab 
altari distet. At ubi chorus est sub tribuna, poterit in sede episcopali supradicta, tam in solemnibus quam 
non solemnibus Officiis esse. 

4. Si forte aliquis S. R. E. Cardinalis Legatus de latere, vel non Legatus, rei divinae interesset, convenit 
ei sedes episcopalis supradicta ; Episcopus vero, si celebret, in faldistorio in cornu Epistolae ; si non 
celebret, et chorus sit in presbyterio sub tribuna, sedebit in digniore parte chori. 

5. Quod si Episcopus quoque esset S. R. E. Cardinalis, si Legatus haberet sedem a latere Evangelii, 
sedebit quoque Episcopus Cardinalis non celebrans in eodem loco, et plano, et sedibus aequalibus prope 
Legatum. 

6. Eodem quoque modo sedebunt, si plures adessent Cardinales, dummodo Episcopus Cardinalis sit 
omnium postremus ; celebrans vero in faldistorio, ut supra. 

7. Si vero Legatus esset in sede episcopali sub tribuna, sedebit Episcopus Cardinalis, et alii Cardinales, 
si adessent, prope Legatum, ut supra dictum est : ipse autem simplex Episcopus sederet, vel ex opposito 
in sede humiliori, vel in digniori parte chori, aut in faldistorio, prout dictum est de Cardinali Legato vel 
non Legato praesente, pro diversitate situationis chori et Episcopi celebrantis vel non celebrantis. 

8. Quod si Episcopus sit Cardinalis, et intersit alius, vel plures Cardinales non Legati, poterunt omnes ab 
eadem parte Evangelii, ubi solet esse sedes episcopalis, sedere in sedibus aequalibus, vel in digniori parte 
chori, quando est sub tribuna : dummodo Cardinalis Episcopus sit omnium postremus : et episcopalia 
munia remittet exercenda Cardinali praesenti, vel si plures sint, priori in ordine. Quae si Cardinalis praesens 
facere recusaverit, poterit Episcopus Cardinalis omnia praedicta munia, vel remittere ad celebrantem, vel 
ipse exercere, et in fine quando benedictionem solemnem erit daturus, accedere ad altare, et inde populo 
benedicere, ut supra, cap. IV, § III, dictum est. 

9. Metropolitanus, absente Legato, vel alio Cardinali, habebit aliam sedem ex opposito in cornu 
Epistolae, similiter ornatam, ut sedes episcopalis : alii vero Episcopi hospites sedebunt in digniori loco 
post Episcopum dioecesanum supra 3 omnes Canonicos. Abbates dioecesani benedicti, habentes usum 
mitrae et baculi, habebunt locum condecentem pro judicio et prudentia Episcopi, dummodo non sint supra, 
nec inter Canonicos. 

a 1886: super. 

10. Nuntii Apostolici, habentes in eo loco facultates Legati de latere, sedebunt in alia sede ornata, prout 
de Metropolitano dictum est, non tamen in sede propria Episcopi, et habebunt honores ante Episcopum 
non celebrantem. Alii vero Nuntii Apostolici, non habentes facultates Legati de latere, vel habentes, sed 
non in eo loco, et dum sunt in itinere, et contingat eos transire per aliquas civitates, vel Ecclesias 
cathedrales, seu metropolitanas, sedebunt in digniori et eminente sede chori, et habebunt honores 
immediate post Episcopum, et in processionibus et aliis actibus similibus habebunt praeeminendam supra 
omnes Protonotarios, et supra Canonicos. 

11. Visitator Apostolicus, si erit Episcopus, habebit sedem sicut Nuntius, non habens facultatem Legati 
de latere : nisi talis Nuntius esset praesens, cui tunc cedit, sedens post eum. 

12. Vicario generali dabitur locus quem habere solet pro consuetudine diversarum Ecclesiarum. 
Protonotarii Apostolici non participantes, post Abbates ; participantes vero praecedunt Abbates. Post 
Protonotarios, Generales Ordinum, deinde alii Praelati Apostolici. 

13. Sedes autem pro nobilibus atque illustribus viris laicis, Magistratibus ac Principibus, quantumlibet 
magnis, et primariae nobilitatis, plus minusve, pro cujusquam dignitate et gradu ornatae, debent extra 
chorum et presbyterium collocari, juxta sacrorum Canonum praescriptum, laudabilisque antiquae 
disciplinae documenta, jam inde ab exordiis Christianae Religionis introductae, ac longo tempore 
observatae. 


Caput XIV. 


Umbraculum, seu baldachinum, et super altare, et supra sedem Episcopi statuatur. Ejus 
forma et color. Alterum umbraculum pro rebus sacris in processionibus gestandis. A 
quibus hoc umbraculum deferendum, et quo ordine. 

1 . Umbraculum, seu baldachinum duplex est, aliud quod appendi in sublimi debet supra altare, et supra 
sedem Episcopi, forma quadrata, colore, ubi commode fieri possit, conformi colori casterorum 
paramentorum, pro temporum ac celebritatum varietate ; aliud, quod supra Episcopum, ac res sacras in 
processionibus gestari consuetum est, sex vel octo hastis sublevatum, quae quidem per nobiliores laicos 
deferri solent ; ita ut, cum via est longior, qua procedendum est, primo loco illustriores viri illas deferant, 
quae ante Episcopum gradatim primae conspiciuntur. Porro color baldachini et umbellae in processionibus, 
in quibus defertur Sanctissimum Sacramentum, sit albus. 

2. Ordo autem hujusmodi hastas gestandi talis est, ut dignior ferat primam hastam, quae est ante 
Episcopi dexteram ; secundus alteram, quae prima est ante Episcopi sinistram ; tertius aliam, quas 
immediate est sub prima a parte dextera ; quartus aliam, quae succedit primae a parte sinistra ; quintus 
tertiam hastam a parte dextera ; sextus tertiam a parte sinistra, et sic deinceps ; ita ut minus digni habeant 
postremas hastas post tergum Episcopi. Deinde, si via erit longior, distribuendum erit onus ferendi hastas 
praedictas caeteris civibus et nobilibus civitatis, seu officialibus, vel sodalitatibus, aut aliis pro locorum 
consuetudine, judicio Episcopi moderanda, ubi opus videbitur, ne rixae aut contentiones oriantur. 

3. Quod si inter digniores et illustriores plures essent, qui de aequali gradu aut praeeminentia 
contenderent, adeo ut omnibus his primo loco hastae baldachini assignari nequirent, relinquitur his ultimus 

locus, id est, ubi processio jam pervenit ad Ecclesiam, ad quam dirigitur ; talis enim locus reputatur primo 
aequalis. 

4. Illud etiam observari solet, et cum Sanctissimum Sacramentum in processione sub baldachino 
defertur, primo loco deferant hastas sacerdotes digniores de Capitulo, sive sint Dignitates, sive Canonici, 
sive beneficiati, aut mansionarii digniores, juxta consuetudinem Ecclesiae, sive illi sint parati sacris 
vestibus, sive non, prout processio fit cum paramentis, vel sine illis, sicut in cap. XXXIII, lib. II, dicitur. 


Caput XV. 

Habitus Episcopi accessuri ad Ecclesiam pro re divina facienda. Canonici omnes in habitu 
canonicali ad illum proficiscantur, ac eum cappa indutum ad Ecclesiam comitentur. Ordo 
procedendi, si est Archiepiscopus, vel cruce utatur. Quomodo Episcopus excipere debeat 
Cardinalem Legatum, vel non Legatum, qui rei divinae interfuturi sint. Certis diebus in 
accessu Episcopi ad Ecclesiam campanae pulsandae, et in solemnioribus etiam organa. Ubi 
orare et parari debet Episcopus. Quando Canonici sumere debent sacra paramenta. Ordo 
procedendi ad Missam solemnem. Quo ritu procedendum sit ad Vesperas et ad Missam in 
Ecclesiis collegiatis. 

1 . Cum Episcopus rei divinae peragendae causa ad Ecclesiam venturus erit, sive ipsemet celebraturus sit, 
sive alter, debent Canonici omnes in eorum ecclesiastico et canonicali habitu, appropinquante hora, ad 
illum accedere ; eumque cappa indutum, cujus caudam capellanus, seu caudatarius talari veste incedens, 
sustinet atque defert, et si Episcopus Missam pontificali ritu sit celebraturus, vel in sede cum pluviali 
assistet, tunc caudatarius superpelliceo indutus, eam deferat, ex ea aula seu cubiculo, quod ad hoc 
destinaverit, ad Ecclesiam progredientem, comitari et deducere. 

2. Praeibunt familiares Episcopi, et si aderit, Magistratus, aut alii nobiles et illustres viri immediate ante 
Episcopum ; tunc ipse Episcopus, et post eum sequuntur Canonici bini, juxta antiquam et canonicam 
disciplinam. Quod si fuerit Archiepiscopus, aut alius utens cruce, ipsa crux immediate ante 
Archiepiscopum per aliquem capellanum deferetur, imagine Crucifixi ad Archiepiscopum conversa, inter 
quam et Archiepiscopum nullus omnino incedat : est enim insigne ipsius. 

3. Eo ordine procedent usque ad portam primariam Ecclesias ; ibi dignior ex Capitulo porriget Episcopo 
aspersorium cum osculo aspersorii et manus. Episcopus asperget primo seipsum, detecto capite, deinde 
Canonicos et alios circumstantes, incipiendo a digniori. 

4. Sed si forte S. R. E. Cardinalis Legatus, vel non Legatus venturus esset ad Ecclesiam, et rei divinae 
interfuturus, tunc Episcopus ei obviam ire debet usque ad portam Ecclesiae praedictam, et aspersorium 
porrigere ipsi Legato cum solitis osculis aspersorii et manus, qui se et alios asperget. Si vero esset 
Cardinalis non Legatus, debet quidem Episcopus ei obviam ire usque ad praedictam Ecclesiae portam ; sed 
aspersorium non Episcopus, sed prima Dignitas, jubente Episcopo, Cardinali non Legato porriget. 
Interim, nisi celebretur pro Defunctis, vel in diebus ferialibus ; nisi, etiam quoad dies feriales, alia sit 
consuetudo, campanae Ecclesiae pulsabuntur, et in festis solemnibus etiam organa. 

5. Mox perget Episcopus ad altare Sanctissimi Sacramenti, ubi genuflexus super pulvino, aut 
genuflexorio ibi parato, orabit ; sed ante dictam genuflexionem, genuflectet prius in plano solo absque 
pulvino ; et similiter, cum voluerit discedere ab oratione, ob reverentiam Sanctissimi Corporis Christi ; 
mox accedet ante altare majus, ubi pariter, post profundam cruci inclinationem, genuflexus orabit. 

6. Si fuerit festus, solemnisque dies, et ipsemet Episcopus Vesperas sit celebraturus, postquam 
pervenerit ad Ecclesiam ordine supradicto, dum genuflexus orabit ante altare majus, vel aliud ubi 
Vesperae sunt celebrandae, poterit in genuflexione aliquantisper morari, dum Canonici sumant sacra 
paramenta, post Episcopum stantes, videlicet, illi, qui habent Dignitates, pluvialia ; presbyteri, casulas ; 

diaconi et subdiaconi, dalmaticas et tunicellas coloris convenientis, acceptis prius per eosdem Canonicos 
et circa collum compositis, amictibus. Sed, si haberi non possunt paramenta pro omnibus, saltem quatuor, 
aut sex primi, habeant pluvialia. Episcopus autem capiet paramenta in sede sua. 

7. Cum vero Episcopus Missam solemnem celebraturus erit, postquam ingressus fuerit Ecclesiam, et 
ante Sanctissimum Sacramentum tantum, et non ante aliud altare oraverit, ibit recta via ad sacristiam, vel 
ad alium locum praeparatum intra Ecclesiam, et ibi induet paramenta pro se ipso praeparata, recitando 
solitos Psalmos, Versiculos et Orationes, stantibus in gyrum vel sedentibus Canonicis, jam alio loco 
paratis, prout Episcopus interim stabit vel sedebit ; quo tempore per chorum decantabitur hora Tertia, ut 
dicitur in cap. VIII, lib. II. 

8. Deinde, finita Tertia, et parato Episcopo, cum solitis caeremoniis procedetur ad altare processionali 
modo ; quo casu Canonici parati, ut supra, antecedent Episcopum immediate. Crux vero Capituli deferatur 
per alium subdiaconum paratum tunicella inter duos ceroferarios, praeeunte acolytho cum thuribulo et 
navicula, ante omnes beneficiatos, aliosque de clero illius Ecclesiae. Sed, si celebrans erit Archiepiscopus, 
crux archiepiscopalis defertur per subdiaconum, ut supra, ante Canonicos paratos tantum, non autem ante 
alios de clero, imagine Crucifixi ad illum conversa. 

9. Ideo autem hoc casu Canonici parati antecedunt Episcopum, quia itur sacra processione ; secus 
quando non sunt parati, nec Episcopus procedit cum pluviali et mitra, vel cum planeta, sed tantum in 
cappa, tunc enim ipse debet anteire, Canonici vero subsequi, ut dictum fuit, quia non est processio sacra. 

10. Valde tamen probandum esset, si in solemnioribus festivitatibus Episcopus, etiam non celebraturus, 
procederet ad Ecclesiam, et tam Vesperis quam Missae interesset, amictu, alba, cingulo, cruce pectorali, 
stola, pluviali et mitra paratus. 

11. In redeundo idem ordo servetur, non tamen cum sacris paramentis, quae statim, expletis Vesperis aut 
Missa, deponuntur ibidem in choro. Itaque in accessu Episcopi et Canonicorum ad Ecclesiam, ac reditu 
eorumdem, serventur ea, quae lib. I, cap. II, § VI, et cap. XII ac XVIII praescribuntur. 

12. In Ecclesiis collegiatis, diebus solemnibus, Canonici in eorum habitu canonicali ad Vesperas 
procedent a sacristia bini, praecedentibus duobus ceroferariis cum cruce, et aliis de Capitulo ; ultimo loco 
celebrans paratus pluviali, Officio et festo, quod celebratur, convenienti, et ante ipsum quatuor, aut sex 
alii pluvialibus induti. 

13. Ad Missas eodem ordine procedunt, nisi quod celebrantem paratum planeta et reliquis paramentis 
Missalibus, praecedunt diaconus et subdiaconus, parati dalmatica et tunicella, vel, pro temporis qualitate, 
planetis ante pectus plicatis, ut suo loco dicitur : diaconus scilicet immediate ante celebrantem, 
subdiaconus vero ante diaconum manibus junctis, nec alii praeter ipsos erunt parati. 

14. Dominicis vero diebus, quia clerus et populus ante Missam aqua benedicta per celebrantem est 
aspergendus, oportet illum incedere pluviali indutum, inter diaconum a dextris, et subdiaconum a sinistris 
de more paratos, qui postea, facta aquae benedictae aspersione, et dicta Oratione, et deposito pluviali, 
accipiet manipulum et planetam, et incipiet Missam. Calix vero cum patena et bursa, liber Missalis, et alia 
necessaria praeparentur prius per clericos apud altare in mensa ad id erecta. 

Caput XVI. 


Pallium extra romanam curiam ex mandato Summi Pontificis tradendum est ab Episcopo, 
cui id munus committitur, die praestituta in Ecclesia metropolitana, vel alia magis 
commoda in provincia Electi. Qui tradit pallium, Missam celebret. Quo ritu tradatur. 

Quibus diebus eo uti liceat. Modus pallii imponendi. Electus, ante receptionem pallii, 
neque Patriarcha, neque Metropolita vocandus. Qui pallio utuntur, cum eo sepeliendi 
sunt. 

1. In tradendo pallio extra romanam curiam, consuetudo ab immemorabili tempore est ut Summus 
Pontifex uni aut duobus Episcopis committat illius traditionem, qui praestituta die convenire debent cum 
ipso Electo, cui pallium tradendum est, in Ecclesia metropolitana, vel alia magis commoda suae 
provinciae, nisi necessitas aliud suadeat, ubi Missa celebranda erit, et post Communionem celebrantis, 
ponetur in medio altaris pallium extensum, serico coopertum ; ac finita Missa, diei propria, quam maxime 
deceret, ut Episcopus, qui pallium traditurus est, celebraret, ipsemet Episcopus, sive Episcopi commissarii 
in faldistorio ad cornu Epistolas, Electo, alio loco jam parato, induantur 3 amictu, stola, pluviali et mitra 
simplici, ac sedentes ante altare super faldistoriis, aut aliis sedibus, juramentum fidelitatis, nomine Sedis 
Apostolicae accipient ab ipso Electo genuflexo et induto omnibus paramentis pontificalibus, praeter 
chirothecas et mitram ; nisi illud prius praestitisse legitime docuerit, juxta formam Litterarum 
Apostolicarum felicis recordationis Sixti Papae V. 

3 1886 : induuntur. 

2. Quo praestito, surgent Episcopi, vel Episcopus, cum mitris, et accipient de altari pallium ; quorum 
senior illud super humeros Electi, ante se genuflexi, imponet, dicens : Ad honorem omnipotentis Dei, etc., 
ut in Pontificali habetur. Quo facto, surget Patriarcha, vel Archiepiscopus cum pallio, ascendet ad altare, 
crucem ante se habens, et detecto capite, populo solemniter benedicet, dicens : Sit nomen Domini, etc. 
Deinde dimissis in Ecclesia vel in secretario paramentis, omnes recedent. 

3. Pallio autem utitur Archiepiscopus in singulis Ecclesiis provinciae suae, non autem extra provinciam, 
et dumtaxat, dum Missam solemnem celebrat, praescriptis quibusdam diebus, qui in privilegiis Ecclesiae 
metropolitanae exprimi solent. 

4. Quod si non reperiantur expressi, recurrendum erit ad communem consuetudinem, quae est, ut eo 
utatur diebus infrascriptis, videlicet, Nativitatis Domini nostri Jesu Christi, S. Stephani Protomartyris, 

5. Joannis Apostoli et Evangelistae, Circumcisionis et Epiphaniae Domini, Dominica in ramis palmarum, 
feria quinta in Ccena Domini, Sabbato Sancto, Dominica Resurrectionis Domini cum duobus festis 
sequentibus ; Dominica in Albis ; in Ascensionis, Pentecostes b , S. Joannis Baptistae, duodecim 
Apostolorum festivitatibus, in festo Corporis Christi, quatuor festivitatibus gloriosae Virginis, id est 
Purificationis, Annuntiationis, Assumptionis et Nativitatis 3 , in festo omnium Sanctorum, in 
dedicationibus Ecclesiarum, in principalibus festivitatibus Ecclesiae metropolitanae, in ordinationibus 
clericorum, consecrationibus Episcoporum, Abbatum et Virginum, in diebus anniversariis Dedicationis 
Ecclesiae principalis et Consecrationis sus. Aliis autem diebus in privilegiis non expressis vel inter 
praedictos non comprehensis, Archiepiscopus, si voluerit in pontificalibus celebrare, uti non debet pallio. 

b 1886 : addit S. Joseph Sponsi B. M. V. 
c 1886 : quinque festivitatibus. . . et Immaculatae Conceptionis. 

5. Quando autem pallium imponitur Archi episcopo, semper imponitur super planeta, ita ut pars duplex 
pallii ponatur super sinistrum humerum. Modus autem impositionis pallii, et trium spinularum 
gemmatarum, quae in illud infiguntur, exponitur in cap. VIII, lib. IE 

6. Electi vero ad patriarchales vel metropolitanas Ecclesias, non ante Patriarchae vel Archiepiscopi 
appellari possunt, quam pallium receperint ; sed nec translati de una Ecclesia metropolitana ad aliam, uti 
possunt pallio, quod pro prima Ecclesia acceperant ; nec pallio sui praedecessoris defuncti, nec translati : 
sed opus est, ut iterum pro nova Ecclesia petatur, et habeatur novum pallium ; nec interim ipsis Electis 
licet pontificalia munia exercere. 

7. Post obitum debent Archiepiscopi cum pallio sepeliri, si quidem sepeliantur in provincia sua, circa 
humeros supra planetam ; si vero extra provinciam, ponendum erit pallium plicatum sub eorum capite. 
Curent igitur Archiepiscopi ut pallium, in quo tanta est antiquitatis veneratio et auctoritas, digne et 
honorifice asservetur, puta serico involutum, ac in capsula intus et extra pulchre ornata, vel serico obducta 
inclusum, tamquam venerabile ipsius Archiepiscopi insigne, mysticis significationibus plenum. 


Caput XVII. 


Mitrae usus, et ejus species triplex. Pretiosa quando Episcopus utatur. Quando 
auriphrygiata, et quando simplici. Baculo pastorali utitur in civitate et sua dioecesi tantum, 
et quando. 

1. Mitrae usus antiquissimus est, et ejus triplex est species ; una, quae pretiosa dicitur, quia gemmis et 
lapidibus pretiosis, vel laminis aureis, vel argenteis contexta esse solet ; altera auriphrygiata sine gemmis, 
et sine laminis aureis, vel argenteis ; sed vel aliquibus parvis margaritis composita, vel ex serico albo, 
auro intermisto, vel ex tela aurea simplici sine laminis et margaritis ; tertia, quae simplex vocatur, sine 
auro, ex simplici serico damasceno, vel alio, aut etiam linea ex tela alba confecta, rubeis laciniis, seu 
frangiis, et vittis pendentibus. 

2. Pretiosa utitur Episcopus in solemnioribus festis, et generaliter quandocumque in Officio dicitur 
Hymnus Te Deum laudamus, etc., et in Missa Gloria in excelsis Deo, etc. Nihilominus in eisdem festis 
etiam auriphiygiata uti poterit ; sed potius ad commoditatem, quam ex necessitate ; ne scilicet Episcopus 
nimis gravetur, si in toto Officio pretiosa utatur ; propterea usu receptum est, tam in Vesperis quam in 
Missis, ut pretiosa utatur Episcopus in principio et in fine Vesperarum et Missarum solemnium, ac eundo 
ad Ecclesiam, et redeundo ab eadem, cum paramenta sumit ac deponit in secretario ; et quando lavat 
manus, et dat benedictionem solemnem. Intermedio autem spatio, loco pretiosae, accipit auriphrygiatam, 
juxta normam jam superius declaratam in cap. XI lib. I, § VI, ubi de officio et cura servientis de mitra 
dictum est. 

3. Auriphrygiata mitra utitur Episcopus ab Adventu Domini usque ad festum Nativitatis, excepta 
Dominica tertia Adventus, in qua dicitur Introitus Gaudete in Domino semper, etc., ideoque in signum 
laetitiae utitur tunc pretiosa. Item a Septuagesima usque ad feriam quartam majoris Hebdomadas inclusive, 
excepta Dominica quarta Quadragesimae, in qua dicitur Introitus Lcetare Jerusalem, etc. Item in omnibus 
Vigiliis quae jejunantur, et in omnibus Quatuor temporibus, in Rogationibus, Litaniis et processionibus, 
quae ex causa poenitentiae fiunt ; in festo Sanctorum Innocentium, nisi veniat in Dominica ; et 
benedictionibus et consecrationibus, quae private aguntur. Quibus quidem temporibus abstinet Episcopus 
a mitra pretiosa. Poterit tamen Episcopus, dum utitur auriphrygiata, uti etiam simplici eodem modo et 
forma, prout de pretiosa et auriphrygiata dictum est. 

4. Simplici vero mitra utitur Episcopus feria sexta in Parasceve, et in Officiis et Missis Defunctorum. 
Sed quia, cum Episcopus utitur mitra, utitur etiam baculo pastorali in sua dioecesi, de eo etiam breviter 
dicendum est. 

5. Eltitur ergo Episcopus baculo pastorali in sua tantum civitate vel dioecesi, et etiam alibi ex 
permissione loci Ordinarii, et ubi consecrationes, aut ordinationes, vel benedictiones personales facere, 
ipsi Apostolica auctoritate conceditur. 

6. Utitur autem in omnibus processionibus, quae si longioris viae fuerint, faciet illum ante se immediate 
deferri a ministro, qui de eo servit, pluviali induto, quem portabit ambabus manibus a terra elevatum. Si in 
aliqua Ecclesia sit consuetudo, vel privilegium, ut aliquis de Capitulo dignitatem habens, baculum ante 
Episcopum deferat, servari poterit. Si vero processionis via fuerit brevis, poterit ipsemet Episcopus 
sinistra manu illum deferre ; quod intelligendum est, quando Episcopus erit paratus pluviali et mitra. 


www.ceremoniaire.net 



Liber primus Caput XVIII. 29 


7. Item in Vesperis pontificalibus, dum procedit paratus de altari ad sedem, vel e contra, et dum dicitur 
Canticum Magnificat anima mea, etc., ac dum populo benedicit. 

8. Item in Missa pontificali, dum procedit de secretario ad altare, et cum ad eumdem locum revertitur ; 
et quoties de altari ad sedem, vel de sede ad altare procedit ; dum Evangelium cantatur ; cum in medio 
Missae, et in fine dat benedictionem solemnem : videlicet, dum incipit producere signum crucis, et non 
prius ; et in omnibus actibus pontificalibus, qui per ipsum Episcopum exercentur, ut in ordinationibus, 
benedictionibus, consecrationibus, et hujusmodi, quas in suis locis propriis habentur ; dummodo, ut 
dictum est, Episcopus sit paratus pluviali et mitra, aut saltem mitra et stola ; nam mitra et baculus in 
Episcopis sunt correlativa. 

9. Excipiuntur tamen ab hac regula Officia et Missse pro Defunctis, in quibus usus baculi cessat. 


Caput XVIII. 

Quo ritu Episcopus in accessu ad Ecclesiam genuflectere, orare, et reverentias facere 
debeat. Quo item Canonici caeterique de clero. Ubi permanere, et quando genuflectere et 
surgere eos oporteat, Episcopo orante, vel divinis Officiis aut Missa inceptis. Item quid 
observandum, si Praelatus, vel laicus ex Magistratu superveniat. Quando assurgere et 
reverentias facere conveniat inter divina Mysteria. Ad lotionem manuum Episcopi, 
ministri genuflexi officium expleant. Quoties aliquid Episcopo celebranti porrigitur ac ab 
eo recipitur, toties ipsa res et manus Episcopi celebrantis, aut Legati praesentis, vel 
alterius celebrantis osculandae, praeterquam in Missis Defunctorum. 

1. Episcopus, a quo caeteri exemplum sumunt, cum primum Ecclesiam ingreditur, detecto capite, 
sumptaque aqua benedicta, ut suo loco declaratum fuit, procedet ad locum Sanctissimi Sacramenti ; 
deinde ad altare majus, et utrobique genuflexus, orabit devote et congruenti mora, et facta prius ante altare 
Sanctissimi Sacramenti genuflexione in plana terra, antequam in genuflexorio genuflectat ; et similiter 
finita oratione, antequam discedat, ut explicatum fuit in cap. XII, § IX, lib. I. 

2. Si mitram habebit, ut dictum est supra cap. II, § V, et cap. XII, § IX, deponet illam, dum orat, et post 
orationem resumet, et cum ea faciet altari majori reverentiam, caput inclinando, antequam inde discedat, 
et cum incipit ascendere ad sedem suam, salutat modica capitis inclinatione Canonicos hinc inde stantes. 

3. Ipsi vero Canonici, cum pervenerint ad altare majus, simul cum Episcopo profunde se inclinant, et 
statim accedunt ad loca sua in choro, ubi etiam genuflectunt, et permanent orantes, quamdiu Episcopus 
orat ; quo surgente, et ipsi surgunt ; et cum Episcopus eos salutat, capite detecto, profunde se inclinant : et 
regulariter quoties ipsi Canonici transeunt directe ante altare, vel ante Episcopum, caput et humeros 
profunde inclinant : beneficiati autem et caeteri de clero genuflectere debent, transeundo tam ante altare 
quam ante Episcopum. 

4. Si autem quispiam Canonicus superveniat, inchoato jam Officio vel Missa, absque eo, ut aliquos 
salutet, vel ab aliis salutetur, statim genuflectit versus altare, parumper orans ; mox surgit, et facit 
reverentiam profundam altari et Episcopo ; deinde salutat Canonicos et alios de choro circumstantes, tunc, 
et non prius ei assurgentes, et eum resalutantes, et vadit ad locum suum. Et, si forte tunc esset principium 
horarum, et diceretur in choro Deus, in adjutorium, etc., vel Gloria Patri, etc., aut Hymnus, vel in Missa 
Oratio, aut Epistola, aut Evangelium, vel denique aliquid aliud fiat, ad quod chorus, vel stat, vel est 
inclinatus, vel genuflectit per aliquam moram, expectabit respective, stans, vel inclinatus, vel genuflexus 
separatim in medio chori, prout ipse chorus, donec ea perficiantur ; mox factis reverentiis et 
salutationibus, ut supra, ibit ad locum suum. 

5. Idem observatur, si aliquis Praelatus, aut nobilis laicus, vel ex Magistratu, aut officialibus civitatis, qui 
divinis Officiis interesse solent, supervenerit. Officio vel Missa jam incepta : non enim prius ad suum 

locum ibit, quam fecerit genuflexus orationem versus altare ; deinde reverentiam altari et Episcopo ; et 
Canonicos, aliosque nobiles laicos, aut Magistratum, suosque aequales capitis nutu salutaverit : et si 
aliquid ex supradictis recitabitur in Missa, vel in choro, expectabit finem, stans, ut de Canonicis dictum 
est ; et mox, surgentibus eisdem Canonicis et laicis, quos ipse salutaverit, ab eis resalutabitur. 

6. Mansionariis vero, seu beneficiatis, et aliis de clero supervenientibus, ut supra, facta oratione et 
debita reverentia altari, Episcopo et Canonicis ; nullus ex Canonicis, aut ex Magistratu, vel nobilibus 
supradictis assurgat, sed tantummodo alii mansionarii et clerici eorum aequales, vel inferiores. Et qui 
solent gestare almutium, dum assurgunt, a scapulis ad brachia dimittant. 

7. Illud quoque pro regula observandum erit, ut aequaliter omnes praedicti, qui de eodem corpore sunt, 
cum sedendum erit, sedeant, cum vero surgendum est, surgant. Sunt enim diversa corpora, seu chori 
ministrantium, dum divina res solemniter celebratur ; primus siquidem chorus est assistentium et 
ministrantium Episcopo celebranti ; alter Canonicorum in suis subselliis residentium ; alter Magistratuum 
vel nobilium laicorum ; alter beneficiatorum et reliquorum clericorum. 

8. Cum igitur aliquis ex assistentibus Episcopo surgit, facturus aliquid ad officium suae assistentis 
pertinens, pariter alii et coassistentes et ministri circumstantes surgere debent, non tamen Episcopus, et sic 
stare, donec ille sedeat : nec ideo tunc reliqui Canonici in choro sedentes, nec alii de choro surgunt, 
tamquam diversi chori. 

9. Similiter aliquo ex Canonicis in choro residentibus surgente, ut aliquid faciat ad publicum et 
commune chori officium spectans, puta cum intonatur Antiphona, seu aliquid simile, omnes alii Canonici, 
ac a etiam beneficiati, et clerici ab utroque latere chori assurgunt, praeter praedictos, qui Episcopo 
assistunt. 

a 1886 : verbum ac deest. 

10. Inter laicos quoque, uno surgente ratione officii, ut cum datur illis incensum, aut pax, caeteri quoque 
surgunt ; secus vero, surgentibus aliis non sui ordinis. 

11. Si Episcopus non celebraret, sed aliquis Suffraganeus, vel alius Episcopus, praesente ipso Episcopo, 
adhuc efficeretur alius chorus ministrantium celebranti, qui eamdem regulam servare debent, quoad 
sedendum et surgendum, prout de aliis dictum est. 

12. Cum autem Episcopus surgit, singuli chori, tam Canonicorum et beneficiatorum quam laicorum et 
celebrantis, consurgere debent. 

13. Est et alia regula circa reverentias observanda ; videlicet, cum aliquis ex Canonicis vel ministris, 
transeundo ante celebrantem, altare et Episcopum, vel aliquem majorem, facturus erit plures reverentias, 
non inspicitur, cui prius vel postea reverentia exhibeatur, sed tantum commoditas gradientis ; puta si ille 
discedit a celebrante, iturus ad Episcopum, et transiturus ante altare, primo faciet reverentiam celebranti, 
tum altari, et ultimo loco Episcopo : et pari ratione, si discedit ad Episcopo, iturus ad celebrantem, primo 
Episcopo, deinde altari ante quod transit, ultimo celebranti reverentiam faciet. Et breviter reverentia fieri 
debet semper primo ei, a quo disceditur, et ultimo ei, ad quem itur, nullo habito respectu quis eorum sit 
major. 

14. Regula etiam est, ut si plures in eodem loco veniant Praelati, ac etiam Legatus et Cardinales, uni 
tantum ex ipsis, qui erit major, puta Legato, et celebranti reverentia exhibeatur. 

15. Cum Episcopus celebrat, familiares, vel nobiles, qui ei ad lotionem manuum ministrant, genuflexi 
officium suum peragunt, nisi adesset Legatus Cardinalis, vel suus Metropolitanus, quo casu, ob 
reverentiam illorum, non genuflexi, sed inclinati ministrant. Et pari modo, si aliquis Suffraganeus vel 
alius Episcopus celebraret, praesente proprio Episcopo. 

16. Illud quoque sciendum est, quoties aliquid offertur Episcopo, celebranti, aut Legato, qui rei divinae 
intersint ; ac etiam cum aliquid ab eis recipitur, toties osculanda est res, quae offertur, ac deinde manus 
recipientis, et cum ab eisdem aliquid recipitur, primo manus, deinde res quae recipitur : praeterquam in 
Missis Defunctorum, in quibus talis deosculatio omittitur, ut suo loco dicitur. Idem observandum est erga 
alios celebrantes, absente Episcopo. 

Caput XIX. 


Ordo et modus jungendi, disjungendi, elevandi, tenendique manus per Episcopum, vel 
alium celebrantem. Quomodo vertere et convertere se debeat ad altare vel faldistorium, et 
e contra. Quid observabit in osculatione altaris. 

1. Illud in primis observandum erit ab Episcopo, ut cum, sacris vestibus paratus, ad Missam seu 
Vesperarum solemnia progreditur, nisi pastoralem baculum deferat, semper junctis manibus incedat, hoc 
est, palmas extensas, ac simul junctas ante pectus habeat, pollice dextero super sinistro in crucis modum 
posito ; interdum tamen illas disjungit, ut populo manu dextera aperta benedicat, ac mox iterum jungit : 
easque sic junctas semper tenet, dum genuflexus orat, dumque ab altari ad sedem, vel a sede ad altare 
progreditur. 

2. Cum autem sederit, sive in sede sua episcopali, sive in faldistorio, si est paratus planeta, palmas 
disjunctas apertas super gremiali hinc inde positas, quasi illud retinens, habebit. 

3. Sed cum surgit, dicturus Gloria in excelsis Deo, etc., Pax vobis, seu Dominus vobiscum, vel Credo in 
unum Deum, etc., et similia, easdem sic junctas tenens, cum ea verba incipit proferre, aliquantulum 
disjungit, et mox, dum pronuntiat ultima verba ex praedictis, eas iterum ante oculos elevatas jungit, et cum 
aliqua ex praedictis versus altare dicit, ut Gloria, Credo, et similia, caput aliquantum versus altaris crucem 
inclinat. Idem facit, cum in Praefatione dicit Gratias agamus, etc., et cum ante Orationes dicit Oremus. 
Cum vero Orationes cantat, manus ipsas elevatas ac rectas ad humerorum aequalitatem retinet, ita ut 
palma palmam respiciat usque ad conclusionem Orationis, id est Per Dominum nostrum, etc. Quod cum 
dicere incipit, illico manus jungit, et cum profert nomen Jesu, caput inclinat. Quoties autem dextera, 
oblata super altari, vel alia signat, sinistram super altari tenet, et dextera manu aperta benedicit. 
Ubicumque vero seipsum signat, sinistram extensam tenet infra pectus. Quoties autem, et quomodo post 
lectum Offertorium usque ad Communionem signare super hostiam aut calicem, tam ante quam post 
consecrationem debeat, ac quo pacto manus et digiti sint extendendi, late declaratur in cap. VIII, lib. II, et 
habetur in rubricis Missalis, ideo supervacuus labor esset illa hic repetere. 

4. Quando vero et quomodo vertere et convertere se debeat, hoc regulariter observandum erit, ut quando 
Episcopus, vel Suffraganeus, aut alius Praelatus celebrat apud faldistorium, prout Episcopo occurrere 
potest, praesente Legato, vel alio Cardinali, ut alibi dictum fuit, tunc diverso modo observatur. Si altare 
erit sub tribuna, ita ut sedes episcopalis sit e regione illius parieti adhaerens, habens hinc inde sedilia 
Canonicorum, quo casu Episcopus sedens in faldistorio vertit terga populo et tunc surgens salutaturus 
populum, dicendo Pax vobis, vel Dominus vobiscum, vertit se per latus suum dexterum versus altare ad 
populum ; et per idem latus revolvit se, stans facie conversa ad altare, et cantat Orationes, seu legit quae 
sunt legenda, et pariter ab eodem latere vertit se versus altare, cum dicturus est Gloria in excelsis Deo, aut 
Credo in unum Deum, etc. Si vero altare sit adhaerens parieti, et sedes episcopalis in latere Evangelii juxta 
differentiam positam in cap. XIII, lib. I, § II, tunc, quia celebrans, in faldistorio sedens, habet faciem suam 
versus populum, cum surgit salutaturus populum, non vertit se a , sed, eo salutato, volvit se per latus 
sinistrum, non versus altare, sed potius versus credentiam, et legit quae sunt legenda ex libro. 

a 1886 : loco cum surgit salutaturus populum, non vertit se, habet surgit, salutaturus populum, non vertit. 

5. Hi autem modi vertendi et convertendi se apud faldistorium, secundum diversas positiones altaris, 
quamquam videantur inter se diversi, tamen in substantia non differunt : nam utroque casu id fit respectu 
altaris, quod primo casu praesupponitur esse ante faciem celebrantis ; ideo cum se vertit ad populum, 
vertit se per latus suum dexterum : secundo vero casu, quia celebrans sedet in faldistorio versa facie ad 
populum, praesupponitur vertere terga altari, ideo salutato populo, vel cum dicturus est Gloria in excelsis 
Deo, aut Credo in unum Deum, absque salutatione vertit se ad faldistorium, quasi ad altare per latus suum 
sinistrum, prout faceret quisque celebrans stans apud altare, qui, ut dictum est, regulariter vertit se ad 
populum per latus suum dexterum, et per idem latus se revolvit, quod revolvendo est sibi sinistrum : 
numquam enim perficit circulum, nisi cum vertit se dicendo Orate, fratres, et in fine Missae, quando dat 

benedictionem ; nam tunc vertit se per latus Epistola, et convertit per latus Evangelii perficiendo 
circulum. 

6. Postremo advertendum est, dum celebrans stat ante altare, et se ad populum vertit, ut prius osculetur 
altare in medio, nullam tamen ibi crucem manu vel pollice designans : et regulariter, quoties a sede vel 
faldistorio ad altare accedit, illud in medio osculatur. 


Caput XX. 


Prope Episcopum, si Missam solemnem celebret, sive eidem assistat, liber Missalis 
tenendus est a ministro, cotta induto, cui additur minister de candela. Quaenam ex eodem 
libro legat. Quid observandum, si Missae intersint Legatus de latere, aliquis Cardinalis, 
Metropolitanus, et Nuntius Apostolicus cum facultate Legati de latere. 

1 . Cum Episcopus in Missis solemnibus praesens est, quamvis ipsemet Officium minime faciat, sive sit 
pluviali et mitra, seu tantummodo cappa pontificali indutus, tenendus est prope ipsum liber Missalis, 
quem aliquis ipsius minister cotta indutus, custodiet, et cum opus erit, illum super caput apertum tenens, 
offeret ante Episcopum, accedente cum eo regulariter ad dexteram altero ministro, parvum instrumentum 
argenteum, quod vulgo Bugiam vocant, cum candela desuper accensa, tenente, etiamsi aer sit lucidus, ita 
ut opus non sit lumine ad legendum. 

2. Ex hujusmodi libro Episcopus quatuor leget infra posita ; videlicet, primo. Introitum ; secundo, 
Epistolam, Graduale, Alleluia, Sequentiam, sive Tractum, et castera usque ad Evangelium inclusive ; 
tertio, Offertorium ; quarto, Postcommunionem. 

3. Observandum tamen est, quod si forte hujusmodi Missae interesset aliquis S. R. E. Cardinalis, sive 
Legatus de latere, sive non, aut aliquis Praelatus, ipso Episcopo superior, ut suus Metropolitanus, et 
Nuntius Apostolicus habens in eo loco facultates Legati de latere, tunc ob eorum reverentiam Episcopus 
libro hujusmodi non utetur. 

4. Cum vero ipsemet Episcopus celebrat, omnia prorsus quae ad Missam pertinent ex libro recitabit, ut 
latius in cap. VIII, lib. II, de Missa solemni, quae ab Episcopo celebratur, exponitur. In Vesperis autem 
Episcopus nihil ex libro legit, nisi Orationem, quam cantat in fine, ut in cap. 1, lib. II, de Vesperis dicitur. 


Caput XXI. 


Quoties Episcopus sacris paramentis induitur. Dignitates et Capitulum stent circa ipsum, 
facientes circulum per ordinem. Quater in Missa solemni, quae coram Episcopo 
celebratur, circuli fiunt. Qui ordo servandus a Canonicis in reverentiis faciendis et in 
circulis peragendis. Circuli in Missis tantum fiunt, non Vesperis, nec aliis, praeterquam 
proprio Episcopo. 

1 . Quotiescumque Episcopus sacris paramentis induitur in secretario, vel alibi ad Missam solemnem, vel 
ad processionem iturus, Dignitates et Canonici debent circa illum stare, dum paramenta capit, detectis 
capitibus, quos tamen semel aut iterum invitari ab Episcopo decet, ut caput tegant, cui illi reverenter 
obtemperent, se cooperiendo. 

2. Quo casu dignior ex omnibus tam Dignitatibus quam Canonicis stare debet a sinistris Episcopi, et alii 
per ordinem apud illum, facientes circulum usque ad ultimum, qui versus dexteram Episcopi stabit ; quod 

ita fiet, ut commodior et facilior sit exitus, cum ultimi, qui ad dexteram consistunt, debeant esse primi 
exeundo a dicto loco : alias regulariter, digniores semper a dexteris Episcopi stare debent. 

3. In Missa quoque solemni, quae non ab Episcopo, sed coram eo celebratur, quater circuli fiunt ; primo 
cum Episcopus stans in sua sede legit Introitum, et dicit Kyrie eleison, etc., et successive Hymnum 
Angelicum Gloria in excelsis Deo, etc., postquam intonatus erit a celebrante, si recitandus sit. Canonici 
enim opportuno tempore, discedentes ab eorum sedilibus, procedunt ad medium chori, factis altari et 
Episcopo reverentiis, et se sistunt in circulum ante Episcopi faciem, quod diversimode fit pro diversitate 
situationis altaris et sedis episcopalis. Si enim altare adhaereat parieti, et sedes episcopalis sit in latere 
Evangelii, incipient procedere juniores Canonici a sedili diaconorum, ita ut ultimus Canonicus consistat 
ante faciem Episcopi, quos gradatim alii sequuntur, perficiendo circulum ; et dignior Canonicus sive 
Dignitas, modicum a suo sedili digressus, stat ad dexteram Episcopi. Si vero altare erit sub tribuna, et 
sedes episcopalis ex opposito altaris, tunc Canonici venientes ad circulum, procedunt simul ab utraque 
parte, non perficientes circulum, ne terga vertant altari, sed facientes hinc inde semicirculum, et sic 
stantes, dicunt cum Episcopo Kyrie eleison, quo dicto, si dicendum sit Gloria in excelsis Deo, etc., 
expectant ibidem, donec celebrans incipiat Gloria in excelsis Deo, et ipsi cum Episcopo prosequantur 
usque ad finem. Quo finito, producente super eos Episcopo signum crucis, quod sic semper in fine circuli 
observatur, factaque illi et altari reverentia, redeunt ad loca sua, eumdemque ordinem servant quoties in 
Missa veniunt ad circulum ; quod secundo erit, cum dicitur Symbolum, si dicendum est, in quo simul cum 
Episcopo genuflectunt ad articulum Et incarnatus est de Spiritu Sancto ex Maria Virgine ; et homo factus 
est. Et si forte, cum redeunt ad loca sua, idem articulus cantetur a choro, ubicumque erunt, pariter 
genuflectent, donec articulus perficiatur ; tertio loco veniunt ad circulum circa finem Praefationis, ut 
dicant cum Episcopo Sanctus, Sanctus, etc., non tamen pectus percutientes : dicto Benedictus qui venit in 
nomine Domini, etc., et facto super eos signo crucis ab Episcopo, recedunt ; quarto, et ultimo, paulo 
antequam celebrans dicat Per omnia scecula, etc., ante Pax Domini, etc., iterum veniunt ad circulum, ut 
dicant cum Episcopo Agnus Dei, etc. Et tunc, dum veniunt ad circulum, et dum discedunt, ambobus 
genibus versus altare genuflectant propter reverentiam Sanctissimi Sacramenti, quod est super eo. 

4. Cum Canonici a circulis revertuntur ad sedes suas, faciunt contrario modo, quam faciunt veniendo ; 
quia primo revertuntur seniores, mox juniores. 

5. Illud demum sciendum est, hujusmodi circulos fieri tantum in Missis, non autem in Vesperis, et cum 
Episcopus praesens est Missae per alterum cantatae, sive diebus festis, sive ferialibus, numquam autem 
quando ipsemet Episcopus celebrat ; nec fieri ante ullum, quantumvis Episcopo superiorem, etiam 
Legatum de latere, aut ejus Metropolitanum, et multo minus ante inferiorem, vel Suffraganeum, vel alium 
Episcopum, sed dumtaxat ante ipsum proprium Episcopum : qui tamen circuli, praesente Legato de latere 
vel Praelato superiore, ob eorum reverentiam omittuntur. 

6. In Missis vero Defunctorum circuli non fiunt, nec feria sexta in Parasceve. 


Caput XXII. 

In Missa solemni, quse ab Episcopo celebratur, debet haberi concio 3 , vel per ipsum 
Episcopum, vel per presbyterum assistentem. Si Episcopus non celebret, habeatur per 
alium idoneum. Quis erit ejus habitus, si fuerit clericus, et quis, si regularis. Condonator 
benedictionem ab Episcopo petat, et Indulgentias. Finita concione, e suggestu 
Indulgentias publicat. Si sermo ob aliquam graviorem causam habendus est, finita Missa, 
habeatur. Oratio funebris post Missam Defunctorum dicenda. 

3 1886 : loco debet haberi concio habet non decet haberi concionem nisi. 

1. Quemadmodum in cap. VIII, lib. II, de Missa solemni dicitur. Episcopo solemniter celebrante, non 
decet omnino sermonem haberi, nisi vel ab ipsomet Episcopo, vel ab aliquo Canonico, qui in eo casu 

servit Episcopo in officio presbyteri assistentis ; atque ibidem, et in cap. VII, lib. I, § IV, declaratur, qua 
forma et modo id agere debeat. 

2. Si vero Episcopus non celebret, sed Missae per alium cantatae intersit, tunc ab aliquo ex clericis 
idoneo, de Episcopi licentia, sermo habendus erit ; ejus habitus erit cappa super rocchettum, vel alius, qui 
fuerit in Ecclesia proprius habitus canonicalis. Si autem fuerit regularis, in habitu, ab ipso deferri solito in 
concionando. Sermo vero regulariter infra Missam debet esse de Evangelio currenti. Quicumque 
sermonem habiturus, finito Evangelio, ducendus est per caeremoniarium cum debitis reverentiis ad 
osculum manus Episcopi, quam, nisi fuerit Canonicus, genuflexus osculatur ; Canonicus autem stans, 
profunde inclinatus, osculatur manum ; deinde benedictionem petit, dicendo : Jube, Domne, benedicere, 
cui Episcopus respondet : Dominus sit in corde tuo, et in labiis tuis, ut digne et fructuose annunties verba 
sancta sua. In nomine Patris, ^ et Filii, et Spiritus Sancti, Arnen. 

3. Accepta ab Episcopo benedictione, petit mox ab eodem Indulgentias, dicendo Indulgentias, Pater 
Reverendissime, cui Episcopus concedit Indulgentias consuetas ; quibus habitis, cum debitis reverentiis 
recedit ac vadit ad ambonem, seu pulpitum, in quod cum conscendit, aliquantulum quiescit ac se 
componit, cooperiens caput ; et statim, capite detecto, signat se signo crucis, et genuflexus recitat 
Salutationem Angelicam, non Regina coeli, etiam tempore Paschali, voce intelligibili et devota ; mox 
surgit, et capite cooperto incipit sermonem. 

4. Inter concionem, cum convertit orationem ad Episcopum, aut Legatum ibi praesentem, caput profunde 
inclinat. Finito sermone, capite detecto genuflexus expectat finem confessionis, quam facit diaconus, et ea 
finita surgit, et stans in eodem pulpito, seu suggesto, publicat Indulgentias ab Episcopo concessas, et 
statim descendit, receditque in pace ; advertat propterea, ut formam pronuntiandi Indulgentias memoriter 
teneat. 

5. Si vero habendus sit sermo extraordinarius, velut ad publicandum aliquod Jubilaeum, vel pro 
gratiarum actione ad Deum de aliquo felici nuntio aut publicatione foederis, seu in adventu alicujus 
maximi Principis, vel ex alia quacumque simili occasione, non debet infra Missam fieri, sed illa finita, 
nec tunc petitur benedictio. 

6. Idem dicitur, si in Missa Defunctorum, vel in laudem alicujus magni viri defuncti habeatur ; quo casu 
fit statim, finita Missa, antequam fiat absolutio, ut in cap. XI, lib. II, de Missa Defunctorum dicitur, et in 
habitu ordinario. 


Caput XXIII. 


Quo ordine et modo thus in thuribulum imponatur, illudque benedicatur. Quo ritu fiat ab 
Episcopo, vel celebrante thurificatio in Vesperis solemnibus. Crux altaris triplici ductu 
thurificatur. Altare, reliquiae, seu imagines Sanctorum quomodo incensandae. Ritus 
thurificandi in Missa solemni. Quando incensandi sint Legatus de latere, vel alius 
Cardinalis, Episcopus, Dignitates et Canonici. Quo ritu thurificandum Sanctissimum 
Sacramentum in altari expositum. A quibus, et quo ordine thurificandi sint Legatus, Rex, 
Princeps magnus, Magistratus et nobiliores. 

1. Circa thuris benedictionem hoc servandum est, ut cum acolythus sive caeremoniarius affert 
thuribulum cum prunis ardentibus, sinistra ; naviculam autem cum thure et cochleari, dextera, ad 
Episcopum, aut celebrantem, illico adsit, vel primus presbyter assistens, vel, si Episcopus celebrans est 
apud altare, diaconus Evangelii, juxta regulas suis locis traditas, et accipit de manu praedicti acolythi 
naviculam semiapertam, et cochlear in ea existens, cum osculo cochlearis et manus episcopalis, offert 
eam Episcopo, dicens : Benedicite, Pater Reverendissime. Episcopus vero, accepto cochleari, sumit cum 

eo ter ex navicula thus, illudque etiam ter in thuribulum mittit, dicens interim : Ab illo benedicaris, in 
cujus honore cremaberis a . 
a 1886 : addit Amen. 

2. Quo facto, ac reddito cochleari eidem ministro, qui rursus manum et illud osculatur, ipse Episcopus 
format manu dextera signum crucis super thus in thuribulo ; ipse vero acolythus thuribulum deferens, 
illud portat, et, cum opus est, operculum per catenulam sursum trahit, juxta normam in cap. XI, hujus 
lib. I, § VII, positam. 

3. Materies autem, quae adhibetur, vel solum et purum thus esse debet suavis odoris ; vel si aliqua 
addantur, advertatur ut quantitas thuris longe superet. 

4. Hujusmodi thurificatio principaliter fit versus altare et crucem, ac reliquias et imagines Sanctorum 
super eo positas, hoc ordine. Nam imposito et benedicto thure, ut supra, Episcopus, vel celebrans capit de 
manu diaconi in Missa, vel de manu presbyteri assistentis in Vesperis, thuribulum, videlicet sinistra 
catenulas, quibus thuribulum sustinetur in earum summitate, dextera vero easdem catenulas simul junctas, 
prope thuribulum tenet, ac thuribulum sustinet, ita ut illud commode ducere versus crucem et imagines 
praedictas, et ad se retrahere possit ; quod recte fit, si ipse Episcopus, aut celebrans, accepto thuribulo, 
teneat dexteram, quo fieri potest, proximiorem ipsi thuribulo, ita ut parvum catenularum spatium 
remaneat inter ipsius manum dexteram et thuribulum, praesertim cum thurificantur oblata ; nam, si nimis 
thuribulum pendeat, nec commode, nec secure, nec decore illam actionem expedire posset, et facta cruci 
profunda reverentia, thurificet illam triplici ductu. 

5. Mox iterum facta cruci reverentia, incensat altare ter ducens thuribulum aequali distantia, prout 
distribuuntur candelabra, a medio ejus usque ad cornu Epistolae, ubi demissa manu, thurificat illius 
postremam partem inferiorem, mox superiorem, duplici ductu thuribuli : deinde conversus ad altare, 
elevans manum, ab eodem latere illius planitiem, seu mensam ipsam in parte superiori, triplici ductu 
usque ad medium, ubi facta cruci reverentia, procedit thurificando aliud latus altaris triplici ductu usque 
ad cornu Evangelii, et pariter incensata inferiori et superiori parte ipsius cornu Evangelii similiter duplici 
ductu, adhuc stans ibidem, elevat thuribulum, et ter incensat superiorem tabulae partem versus medium 
altaris, ut fecit in cornu Epistolae, deinde manu aliquantulum demissa, incensat frontem, seu anteriorem 
partem altaris, ter ducens thuribulum, dum procedit a cornu Evangelii usque ad medium altaris : ubi 
denuo facta cruci reverentia, incensat similiter triplici ductu reliquam partem anteriorem usque ad cornu 
Epistolae, ubi sistit. 

6. Si vero in altari fuerint reliquiae, seu imagines Sanctorum, incensata ter cruce, et facta ei reverentia, 
antequam discedat a medio altaris, primum incensat eas, quae a dexteris sunt, id est a parte Evangelii 
prope crucem, bis ducens thuribulum, et iterum facta cruci reverentia, similiter incensat bis alias, quae 
sunt a sinistris, hoc est a parte Epistolae, deinde prosequitur incensationem altaris, ut supra, ter ducens 
thuribulum in unoquoque latere, etiamsi in eo essent plures reliquiae, vel imagines, seu etiam plura, vel 
pauciora candelabra. 

7. Finita hoc modo incensatione, sistens in cornu Epistolae, reddit thuribulum diacono, seu presbytero 
assistenti, et si celebrat Missam, accepta mitra, ibidem triplici ductu thurificabitur, ut infra dicetur. 

8. Dum autem Episcopus, seu alius celebrans praedictam altaris thurificationem facit, advertat, ut se in 
ea graviter et decore gerat, non personam, aut caput, dum thuribulum ducit reducitque, movens ; 
sinistram, quae summitatem catenularum retinet, firmam stabilemque ante pectus tenebit ; dexteram vero 
manum ac brachium commode ac tractim cum thuribulo movebit ; ita ut, cum thuribulum ad se retrahit, 
illud sub brachio leviter et competenti mora reducat, et dum procedit thurificando altare, eundo et 
redeundo, semper illum pedem prius moveat, qui proximior est altari, totque omnino passus faciat, quot 
thuribuli tractus, ut manus pedesque in motu decenter concordent. 

9. Haec, quae dicta sunt, observantur cum Episcopus, vel alius in Vesperis, vel in principio Missas 
thurificat altare. 

10. Cum vero post Offertorium, oblata et altare iterum thurificantur, diaconus Evangelii porrigens 
naviculam Episcopo, vel celebranti, dicit, ut prius : Benedicite, Pater Reverendissime ; cui ille respondet : 

Per intercessionem Beati Michaelis, etc., et accipiens thuribulum de manu diaconi, nulla facta tunc cruci 
reverentia, ter facit signum crucis cum eo super calicem et hostiam simul in modum crucis, et ter circum 
calicem et hostiam, scilicet bis a dextera ad sinistram, et semel a sinistra ad dexteram, diacono in teri m 
pedem calicis tenente manu dextera, dispensans verba in qualibet incensatione, hoc modo. In prima 
incensatione Incensum istud ; in secunda a te benedictum ; in tertia ascendat ad te, Domine ; in quarta et 
descendat super nos ; in quinta et sexta misericordia tua. 

1 1 . Deinde facta reverentia cruci, incensat illam et altare, eo modo, quo paulo ante dictum est, assistente 
semper ibi diacono, qui, cum Episcopus crucem incensat, amovet calicem ad partem Epistolae, et 
incensata cruce, reponit in loco suo. Cum vero Episcopus incipit thurificare crucem, inchoat illa verba : 
Dirigatur, Domine, oratio mea, etc., et reliqua sequentia prosequitur in incensatione reliquiarum et 
imaginum, si ibidem sint, atque ipsius altaris, ita ut ea taliter distribuat, ut eodem tempore finiantur verba 
et thurificatio. 

12. Cum reddit thuribulum diacono, dicit Accendat in nobis Dominus ignem sui amoris, etc. Peragenda 
autem est hujusmodi thurificatio a quocumque celebrante, semper detecto capite. 

13. Et in Vesperis quidem semel tantum altaris et celebrantis, deinde Episcopi, nisi ipsemet celebret, mox 
aliorum thurificatio fit, videlicet, inchoato Cantico Magnificat, etc., sed in Missis solemnibus ter modo 
supradicto thus benedicitur, videlicet, in principio, antequam dicatur Introitus, et tunc thurificatur altare, 
celebrans et Episcopus, quando adest in Missa per alium celebrata cum pluviali et mitra, et non alii ; 
secundo ante Evangelium, et tunc thurificatur tantummodo liber Evangeliorum, et Episcopus post 
Evangelium illico, si est paratus pluviali et mitra, et nulli alii, praeterquam, si adesset Cardinalis Legatus, 
vel alius Cardinalis ; quia tunc post Evangelium non thurificatur Episcopus, sed Legatus, vel Cardinalis ; 
nam Episcopus, praesente Legato, vel alio Cardinali, non debet assistere Missae paratus cum pluviali et 
mitra. Tertio post Oblata, et tunc thurificantur oblata, altare, celebrans, Episcopus, mox Dignitates et 
Canonici, et alii omnes eo ordine, quo infra dicetur ; ita ut Episcopus mitratus ter in Missa thurificetur. 
Quod similiter observandum est de Cardinali Legato, vel alio Cardinali mitrato, qui Missa; assistit : nullus 
vero neque Legatus, neque Cardinalis, neque Episcopus, si non mitrati, incensatur in Missa, nisi semel, 
scilicet post Oblata. 

14. Imponitur autem et benedicitur thus ab Episcopo, si celebret, regulariter apud sedem suam, vel apud 
faldistorium, praeterquam in principio Missae et ad Oblata, quia tunc imponit et benedicit thus stans apud 
altare : si non celebret, sed cum pluviali et mitra, vel saltem cum cappa, assistat Missae solemni, semper 
imponit et benedicit thus apud sedem suam. 

15. In Vesperis pro Defunctis nulla prorsus, nec altaris, nec hominum fit thurificatio, sed in Missis 
Defunctorum, semel tantum post Oblata ; et tunc oblata, altare, celebrans, et Episcopus tantum, si ipse 
non celebrat, et nulli alii thurificantur, et fit benedictio thuris, prout in aliis Missis ad Oblata, videlicet, 
dicendo Per intercessionem Beati Michaelis, etc. Advertat autem thuriferarius, ut, cum dat thuribulum in 
manibus vel presbyteri assistentis, vel diaconi, qui mox illud ad manus Episcopi, altare thurificaturi, 
porrigunt, catenularum summitatem in dextera, thuribulum vero in sinistra dicti ministri ponat, ut ipse 
deinceps minister commode ad manus Episcopi contrario modo porrigat : videlicet, catenulas in sinistra, 
thuribulum in dextera. 

16. Illud observandum est, ut Episcopus, sive Archiepiscopus, sive etiam Legatus, aut alius S. R. E. 
Cardinalis, sive paratus sacris indumentis, sive non, numquam sedens, sed stans thurificetur ; aliquando 
tamen cooperto capite, aliquando eo detecto. Nam in principio Missa;, altari thurificato, Episcopus, si est 
paratus, stans cum mitra, thurificatur, post vero Evangelium sine mitra, post Oblata cum mitra ; si vero 
non est paratus, post Oblata tantum, stans, capite detecto. 

17. In Vesperis, si ipse Episcopus paratus celebrat, thurificato altari, capit mitram et revertitur ad sedem, 
ibique mitram retinens thurificatur. Si vero interest Vesperis non paratus, sed in cappa, thurificato per 
celebrantem altari, ipse apud sedem suam stans, detecto capite thurificatur. Nullatenus autem permittat, 
sive paratus, sive non, sedentem se ab ullo genuflexo thurificari, neque in principio Missae, neque post 
Oblata, quae est specialis praerogativa Summi Pontificis. 

18. Si Sanctissimum Sacramentum super altari expositum sit, semper ab Episcopo, vel alio celebrante 
genuflexo thurificandum est triplici ductu : quod si ipsum solum Sacramentum sit thurificandum, ut in 
principio et fine processionis feria quinta et sexta majoris Hebdomada, et in festo ejusdem Sanctissimi 
Corporis Christi, et cum ponitur oratio quadraginta horarum, numquam debet ab Episcopo, neque ab alio 
thus benedici, sed simpliciter poni in thuribulum, et porrigitur sine osculatione manus Episcopi : similiter, 
et quando per caeremoniarium, vel acolythum, aut subdiaconum in elevatione thurificatur, quo casu ab 
eodem acolytho, seu a quocumque alio clerico ponitur in thuribulum simpliciter absque benedictione. 

19. Sed si thurificandum est altare, super quo positum sit Sanctissimum Sacramentum apertum, ut in 
Vesperis festivitatis ejusdem Corporis Christi, tunc benedicitur thus, sed thurificatio Sacramenti fit cum 
genuflexione ; et quoties ante illud transit celebrans, toties genuflectit. Cum in Missa, post thurificationem 
oblatorum. Episcopi et Canonicorum, seu Dignitatum ad ejus latus assistentium, fit generalis omnium 
thurificatio in choro, omnes, praeter Episcopum et dictos ejus assistentes, stant. 

20. Ipsi autem, quibus thus datur, observare solent, ut alter alterum immediate subsequentem capitis nutu 
modeste invitet ad thurificationem prius capiendam, sive ecclesiastici, sive saeculares sint : et si is, qui 
thurificat, sit aequalis dignitatis cum eo qui thurificandus est, aut etiam majoris, invicem capite inclinato, 
sibi reverentias faciunt ante et post thurificationem : si vero, qui thurificat, minor est, ipse quidem versus 
majores caput profunde inclinat ante et post, illi autem parum, vel nihil versus thurificantem 
correspondent pro qualitate ipsius thurificantis, qui et ipse thurificando alios post Canonicos, parum, vel 
nihil versus eos caput inclinat, pro eorum qualitate. 

21. Sed Episcopus, vel Legatus, cum thurificatur, nullatenus versus thurificantem caput, nec modicum 
quidem, inclinet, sed manu dextera super eum signum crucis faciat. 

22. Persona; autem, quibus hoc officium thurificandi alios competit, solent esse diversae pro diversitate 
celebrantium, et solemnitatum, ac personarum quae thurificandae sunt. Nam Episcopus solemniter 
celebrans Vesperas, thurificato per ipsum altari, thurificatur, stans apud sedem, a primo presbytero 
assistente parato, qui postmodum dat thuribulum in manibus subdiaconi, qui in crastinum cantaturus est 
Epistolam in Missa, vel alicujus acolythi, vel alias, ut dicitur in cap. I, lib. II, qui thurificat reliquos omnes 
de choro. 

23. In Missa vero, cum Episcopus est apud altare, thurificatur semper a diacono Evangelii parato : cum 
vero est apud sedem, videlicet finito Evangelio, thurificatur a praedicto presbytero assistente, pluviali 
parato, qui accipit thuribulum de manu acolythi, qui illud tenebat. 

24. Sed si celebret apud faldistorium, puta praesente Legato, vel Metropolitano, thurificatur ab eodem 
diacono, qui et alios de choro thurificat : deinde dat thuribulum in manu alicujus acolythi, qui primo 
ipsum diaconum, a quo recipit thuribulum, mox alios, si qui in choro supersunt, et reliquum populum 
thurificat. Diaconus vero tunc revertitur ad officium suum. 

25. Quod si adesset Legatus, Rex, aut Princeps magnus, nihilominus eaedem personae ipsos thurificarent, 
quas diximus Episcopum celebrantem thurificare, et non aliae, praesertim, quae in dignitate episcopali sunt 
constitutae, quas nullo modo convenit alios, quantumlibet maximos Principes, thurificare. 

26. Si autem Episcopus non celebrat, sed interest Vesperis, vel Missae per alium celebratae, ipse 
Episcopus semper a primo presbytero assistente thurificandus est, Canonici vero, et alii de choro in 
Vesperis ab aliquo acolytho, in Missa a diacono, qui cantat Evangelium, thurificantur, qui et caeteros 
omnes thurificat. Antequam inchoetur Evangelium, videlicet, lecto per diaconum titulo Evangelii, ipse ter 
thurificat librum Evangeliorum ; primo in medio, tum a parte dextera libri, mox a sinistra. 

27. Ordo autem thurificandi, sive in Vesperis, sive in Missa, erit talis. Primo in Vesperis, thurificato 
altari, thurificatur Episcopus celebrans, vel alius quicumque celebrans cum dicitur Magnificat anima mea, 
etc. Idem observatur in Missa, tam in principio, quam post Oblata ; tum Legatus Cardinalis, si aderit, vel 
etiam Cardinalis non Legatus ; mox Archiepiscopus illius provinciae, si aderit, et post eum Episcopus non 
celebrans, sed praesens in Sacrificio ; post quem immediate presbyter assistens et duo diaconi assistentes, 
nisi adsint majores Episcopo ; et in casu, quo non fiat Episcopo assistentia. 

28. Si forte aderunt Nuntius Apostolicus cum facultate Legati de latere, intra fines suae Legationis, aut 
Visitator Apostolicus Episcopus, thurificantur ante Archiepiscopum et Episcopum : sed si Nuntius 
Apostolicus non habeat talem facultatem, vel Visitator non sit Episcopus, post Episcopum et 
Archiepiscopum ; et hoc intelligatur quando Nuntius et Visitator sunt in loco eorum jurisdictionis. Si 
aderunt Episcopus vel Archiepiscopus hospites, thurificandi sunt post proprium Episcopum. 

29. Si forte aliquis S. R. E. Cardinalis esset Episcopus Suffraganeus, praesente suo Metropolitano non 
Cardinali, thurificandus est prius ipse Cardinalis ob reverentiam dignitatis Cardinal itiae ; post praedictos 
thurificantur, si aderunt, Protonotarii de numero participantium ; deinde Nuntii Apostolici Praelati non 
existentes in loco eorum jurisdictionis, sed transeuntes ; tum Dignitates et Canonici secundum eorum 
ordinem ; videlicet, primo Dignitates, deinde Canonici presbyteri, tum diaconi, mox subdiaconi, si 
praebendae sint distinctae ; tum, si aderunt, Abbates benedicti : et post eos, si erunt aliqui Protonotarii 
supernumerarii, nisi essent consanguinei alicujus maximi Principis, qui pro judicio et prudentia Episcopi 
thurificari poterunt loco convenienti, ante Dignitates et Canonicos. Vicarius vero Episcopi pro 
consuetudine Ecclesiarum : et haec quoad personas ecclesiasticas. 

30. Quo vero ad laicos, Princeps magnus Dominus loci non recognoscens superiorem, thurificatur 
immediate post Episcopum. Imperator tamen et Reges indistincte ante Episcopum sunt thurificandi. 
Proreges vero et Gubernatores regnorum ac provinciarum immediate post Episcopum ; Magistratus 
civitatum thurificantur post Dignitates et Canonicos, nisi sint de majoribus et perpetuis, qui thurificantur 
ante Canonicos : nisi rursus Canonici sint parati ; quia tunc et ipsi thurificantur post Canonicos paratos. 
Barones et Domicelli sine titulo post Magistratus omnes. Hi omnes ab iis thurificantur, ad quos ex 
consuetudine id munus pertinet. 

31. Si adesset aliqua mulier insignis, ut Regina, vel magna Principissa, utique et ipsi thus dari convenit in 
loco, ubi daretur ejus viro, si adesset. Demum advertere debet thurificator, ut numerum thurificationum 
observet pro qualitate rerum et personarum, quae thurificantur. 

32. Nam Sanctissimum Sacramentum, crux altaris, Episcopus, vel Archiepiscopus thurificantur triplici 
ductu ; Dignitates et Canonici duplici ductu ; inferiores unico ductu. Si adesset Legatus, vel alii 
Cardinales, ipsi ter, et Episcopus et celebrans, bis ; Dignitates et Canonici semel, caeteri transeundo. Si 
vero adsit Dominus loci laicus, vel alius Princeps major, ter, ut Episcopus ; celebrans, Dignitates, et 
Canonici bis, caeteri semel, ut supra : nisi rursus adessent Legatus, vel alii Cardinales, quo casu duplici 
ductu thurificantur, sicut Episcopus ; Dignitates vero et Canonici tunc unico tantum ductu thurificantur, ut 
proxime dictum est. Illud igitur observandum est, ut celebrans semper triplici ductu incensetur, si nullus 
sit eo major, cui triplex ductus debeatur. Porro Nuntius Apostolicus cum facultate Legati, Visitator 
Apostolicus Episcopus in loco eorum jurisdictionis triplici ductu incensantur ; quemadmodum triplici 
ductu thurificantur Dominus loci laicus et Princeps maximus, qui thurificari debent ab iis, qui ex 
consuetudine haec munia explere solent. 

Caput XXIV. 


Ordo dandi pacis osculum. Si Episcopus celebret solemniter, dat osculum presbytero 
assistenti, qui illud per chorum ordine distribuit. Diaconus Evangelii, et subdiaconus 
Epistolae pacem accipiunt ab Episcopo celebrante, cum ab eo communicantur. Presbyter 
assistens, osculum ferens, nulli reverentiam facit, antequam ei pacem dederit. Ordo 
servandus in pace distribuenda. Si Episcopus assistat, presbyter assistens capit pacem, 
quam defert Episcopo, qui eam duobus diaconis assistentibus dat. Quid servandum, si 
Praelatus celebret, Episcopo assistente. In Ecclesiis collegiatis, pax a subdiacono per 
chorum distribuitur. 

1. Pacis osculum alio modo, ac per diversos ministros praeberi consuevit, cum scilicet Episcopus ipse 
celebrat solemniter Missam ; aliter cum Missae per alium Praelatum, vel non Praelatum cantatae interest ; 
aliter cum, ipso Episcopo absente, vel in collegiatis Ecclesiis Missa solemnis celebratur ; et demum aliter 
in Missa plana. 

2. Episcopo igitur celebrante, postquam cum presbytero assistente a sinistro, ac diacono a dextero latere, 
dixerit : Agnus Dei, etc., ipse presbyter assistens accedit ad ejus dexteram, et genuflectit ante 
Sanctissimum Sacramentum ; ac surgens, osculatur altare simul, et eodem tempore cum ipso celebrante ; 
mox appropinquans sinistram genam sinistrae celebrantis, accipit ab eodem celebrante, dicente Pax tecum, 
osculum pacis, cui ipse respondet Et cum spiritu tuo, factaque ibi iterum genuflexione, discedit, comitante 
caeremoniario, osculumque praedictum per chorum ordine distribuit, incipiendo a dignioribus. 

3. Ordo autem idem erit, prout in cap. XXIII, lib. I, § XXVII , proxime prcecedenti, de thuris ministratione 
dictum fuit, hoc excepto, quod ipse assistens non dat osculum diacono Evangelii et subdiacono Epistolae, 
nec duobus diaconis assistentibus : isti enim capiunt pacem ab eodem celebrante statim, postquam illam 
dederit presbytero assistenti, genuflectentes prius et post, ante Sanctissimum Sacramentum, non tamen 
osculantes altare. Illi vero, hoc est diaconus Evangelii et subdiaconus Epistolae, capiunt pacem ab eodem 
Episcopo celebrante, cum ab eo accipiunt Communionem. 

4. Sed si fuerint sacerdotes, et jam celebraverint, aut velint hac die celebrare, tunc postquam presbyter 
assistens cum pluviali, pacem ab Episcopo celebrante acceperit, ut eam per chorum distribuat, ab eodem 
celebrante pacem etiam accipiunt cum diaconis assistentibus, diaconus Evangelii et subdiaconus Epistolas. 

5. Observabit autem ipse presbyter assistens, osculum deferens, ut nulli quantumvis supremo Principi, 
etiamsi esset Imperator, vel Rex, ullam reverentiam faciat, antequam ei pacem det, sed post datam 
pacem ; cui etiam ipsi, qui acceperunt pacem ab eo, debita reverentia correspondent, cum sit ex primis 
Dignitatibus, vel Canonicis Ecclesiae. Legatus tamen aut Princeps supremus parum correspondent in 
reverentia. 

6. Regulare est, ut pax detur primo cujusque ordinis, videlicet, primo ex Canonicis presbyteris, primo ex 
Canonicis diaconis, et primo ex Canonicis subdiaconis, ubi distinctae sunt praebendae ; vel, ubi praebendae 
non sunt distinctae, primo ab utroque latere stanti, qui successive pacem dat alteri subsequenti, et ille dat 
alteri : et si aderunt laici, ut Magistratus, et Barones, ac nobiles, detur illis pax cum instrumento, quod 
instrumentum osculetur prius presbyter assistens. 

7. Postquam vero praedictus assistens pacem Dignitatibus et Canonicis, ac Magistratui dederit, dabit eam 
alicui acolytho, vel caeremoniario, qui caeteris de choro distribuit. Nulli autem ecclesiastico osculum 
hujusmodi dandum est, nisi stanti. 

8. Quando Episcopus ipse non celebrat, sed Missae per alium celebratae praesens fuerit, idem presbyter 
assistens accipiet pacem a celebrante, acceptamque Episcopo deferet, qui eam duobus diaconis 
assistentibus dat. 

9. Advertendum tamen est, si is, qui celebrat, sit Praelatus, ita ut habeat capellanum assistentem cum 
pluviali in Missa, tunc ipse capellanus assistens, postquam Episcopus pacem dederit duobus diaconis 

assistentibus, accedit in choro ad locum dicti presbyteri assistentis, qui dedit pacem Episcopo ; et ab eo 
accipit pacem, quam ad alios de choro ordine superius dicto defert. 

10. Quod si is, qui celebrat, non sit Praelatus, nec habeat capellanum assistentem cum pluviali, eodem 
modo presbyter Episcopo assistens accipit pacem a celebrante, eamque ad Episcopum defert, qui dat illam 
diaconis assistentibus, ut supra : mox stans in loco suo inter Canonicos, illam dabit subdiacono, qui 
cantavit Epistolam in Missa, qui ad alios defert, nisi adesset major Episcopo ; quia tali casu semper illi 
dabitur pax ab eodem presbytero assistente, qui pacem dat Episcopo, ut in cap. XXIII, lib. I, § XXII, de 
thurificatione dictum est. 

11. Absente Episcopo, ut in Ecclesiis collegiatis, servabitur ordo ut in rubricis Missalis ; videlicet, ut 
subdiaconus, accepta pace a diacono, illam per chorum distribuat ; sed quicumque sit, qui pacis osculum 
defert, sive presbyter assistens, sive capellanus, sive subdiaconus, eadem observabit, quae de presbytero 
assistente supra dicta sunt, quoad reverentias et formam dandi osculum. 

12. In Missis planis, quae coram dicuntur, adhiberi solet instrumentum pacis, ut in cap. XXX, lib. I, 
dicetur. Itaque ad ordinem distribuendae pacis, ac ejus ministros quod attinet, servetur laudabilis locorum 
consuetudo. 


Caput XXV. 


Quo ritu danda sit benedictio solemnis ab Episcopo. In Missis datur, finito sermone, et 
confessione per diaconum cantata, ac Indulgentia publicata. Datur ab Episcopo stante in 
medio altaris. Ritus dandi benedictionem in fine Missas ac Vesperarum. Indulgentia, quae 
ab Archiepiscopo et Episcopo pro benedictione conceditur, est quadraginta dierum ; quae 
a Cardinali vero, centum dierum. 

1 . Duobus modis dantur benedictiones ab Episcopis in Missis : uno nempe, quando infra Missam sermo 
habetur ; tunc enim, finito sermone, diaconus, qui cantavit Evangelium, stans ante infimum, vel in 
supremo gradu altaris, conversus ad Episcopum, capite inclinato, cantat confessionem in tono, qui notatur 
in fine hujus Caeremonialis, et dum dicit Tibi Pater, et Te Pater, si fuerit Canonicus, se inclinat 
profundius ; si vero non fuerit Canonicus, genuflectit. Deinde, finita confessione, sermocinator, qui in 
pulpito, dum cantatur confessio, manet genuflexus, surgens, publicabit Indulgentiam in forma sequenti : 

Reverendissimus in Christo Pater, et Dominus, Dominus N. Dei et Apostolicce Sedis gratia hujus 
sanctce N. Ecclesice Episcopus, dat et concedit omnibus hic prcesentibus quadraginta dies de vera 
Indulgentia in forma Ecclesice consueta ; rogate Deum pro felici statu sanctissimi Domini nostri N. 
Divina Providentia Papae N. Dominationis suce Reverendissimae, et Sanctce Matris Ecclesice. 

2. Publicata Indulgentia, quae, Episcopo praedicante, ab assistente presbytero stante ad dexteram 
Episcopi annuntiatur, Episcopus, deposita mitra, stans leget ex libro, per ministrum de illo servientem, 
supra caput sustentato, si non celebret solemniter, si vero solemniter celebret, per presbyterum 
assistentem, in tono Orationis, conversus ad populum, quae sequuntur : 

Precibus et meritis Beatae Marice semper Virginis, Beati Michaelis Archangeli, Beati Joannis 
Baptistce, Sanctorum Apostolorum Petri et Pauli, et omnium Sanctorum, misereatur vestri omnipotens 
Deus, et dimissis peccatis vestris, perducat vos ad vitam ceternam. R. Amen. 

3. Deinde accepta mitra, et elevans oculos et manus, quas ante faciem jungit, sinistra baculum accipit, et 
benedicit populo, dicens : Et benedictio Dei omnipotentis Pa ^ tris, et Fi Hi, et Spiritus Sancti 
descendat super vos, et maneat semper. iy. Amen. Cum autem haec verba profert, signat versus latus suum 
sinistrum, videlicet in verbo Patris ; deinde, cum dicit et Filii, directe ante faciem suam ; et demum dum 
dicit et Spiritus Sancti signat versus latus suum dexterum : cum autem dicit super vos, etc., dimisso 
baculo, manus junctas ante pectus applicat. 

4. Si vero benedicens fuerit Archiepiscopus, vel alius, qui utitur cruce, statim publicata Indulgentia, 
capellanus portabit ante illum crucem, quam genuflexus tenebit, deinde Archiepiscopus, vel ille, qui utitur 
cruce, deposita mitra, cruci caput inclinabit, et dabit benedictionem, sicut dictum est supra. 

5. Alio modo datur benedictio in fine Missae, dicto scilicet, Placeat tibi, sancta Trinitas, etc., tunc enim 
Episcopus, qui non utitur cruce, accepta mitra, stans in medio altaris, pollice dexteras manus format sibi 
signum crucis in pectore, cantans : Sit nomen Domini benedictum, interim sinistram super altari retinens, 
et dum a choro respondetur : Ex hoc nunc, et usque in sceculum, etiam ipsam manum dexteram super 
altari tenet ; deinde dicens Adjutorium nostrum in nomine Domini, eadem dextera manu signat se signo 
crucis a fronte ad pectus, et a sinistro humero in dexterum, tangens se in unoquoque verbo, videlicet, dum 
dicit Adjutorium in fronte, nostrum infra pectus, in nomine in sinistro humero, Domini in dextero, et 
iterum ipsam manum dexteram super altare reponit, donec a choro respondeatur Qui fecit coelum et 
terram. Deinde dicens Benedicat vos omnipotens Deus, elevat ad coelum simul oculos et manus, quas ante 
faciem jungit, et accipiens manu sinistra baculum, dum dicit Pater, vertit se ad latus Epistolae, et ibi 
signat populum ; et dicens et Filius, vertit se directe ad populum in medio Ecclesiae existentem, signans 
iterum ; dicens vero et Spiritus Sanctus, vertit se totum ad latus Evangelii, et ibi tertio signat populum, 
perficiendo circulum. 

6. Si vero erit Archiepiscopus, vel alius crucem ante se habens, versus ad illam sine mitra, dabit 
integram benedictionem, incipiens ab iis verbis 3 : Sit nomen Domini benedictum. Ubi vero populus non 
ante ipsius altaris faciem, sed post illam stat. Episcopus, sive Archiepiscopus, non vertit se, sed stans ante 
medium, signat primo a latere Evangelii, deinde in medio, demum a latere Epistolae. 

3 1886 : verbum verbis deest. 

7. Simili modo in fine Vesperarum, ac Matutini, seu Laudum, Episcopus, sive Archiepiscopus benedicit, 
cum ipse solemniter facit Officium. Hanc eamdem benedictionis formulam servabit Episcopus, quando 
danda erit in fine alicujus processionis ; quae etiam in usu est in primo ingressu Episcopi vel 
Archiepiscopi ad civitates et oppida suae dioecesis vel provinciae, postquam ad Ecclesias pervenit, ut 
diximus in cap. II, § V et VIII, hujus lib. I. Quod si Episcopus assistat cum cappa, dabit benedictionem, 
tecto capite cum caputio cappae, vel cuculli, vel etiam cum bireto. 

8. Reliquum est, ut de publicatione Indulgentiarum pauca subjiciantur. Consuevit enim, cum datur 
benedictio solemnis per Episcopum, plerumque, non tamen in Vesperis, concedi etiam Indulgentias pro 
concedentis facultate. Si enim est Episcopus, vel Archiepiscopus, dierum quadraginta, de jure communi ; 
si vero Episcopus esset S. R. E. Cardinalis, centum : quas quidem Indulgentia, cum datur benedictio infra 
Missam, post sermonem et confessionem, ab ipso sermocinante publicatur, statim finita confessione, 
antequam detur benedictio ; quo casu non publicatur amplius post benedictionem in fine Missae. Cum 
vero non habetur sermo, in fine Missae pontificalis, statim post solemnem benedictionem publicatur per 
presbyterum assistentem, si Episcopus celebret, vel eo non celebrante, per ipsummet Praelatum vel 
Canonicum celebrantem, praesente Episcopo. 

9. In primo vero ingressu Episcopi vel Archiepiscopi ad civitates vel oppida suae dioecesis aut 
provinciae, publicatur per unum ex illorum ministris, sive beneficiatis Ecclesiae, alta voce, dicendo : 
Reverendissimus in Christo Pater, et Dominus N. etc., ut supra § I. Si vero Episcopus esset Cardinalis, 
dicitur in hunc modum : Eminentis simus et Reverendissimus in Christo Pater et Dominus N. b , Tituli 
Sancti N., Sanctce Romance Ecclesice Presbyter Cardinalis N. et Episcopus N. dat et concedit omnibus hic 
prcesentibus centum dies de vera Indulgentia, informa Ecclesice consueta, etc. 

b 1886 : Pater et Dominus, Dominus N. 

10. Ad quem autem spectet has benedictiones dare, cum adest simul cum Episcopo Legatus de latere, aut 
etiam Cardinalis non Legatus, aut Metropolitanus, aut Nuntius Apostolicus, vel alii Praelati, officio et 
auctoritate praestantes, jam supra in cap. IV, § IV, lib. I, expositum fuit. 


www . ceremoniaire .net 



42 


Cceremonialis Episcoporum 


Caput XXVI. 


Si Dignitates et Canonici, pro gradu quem obtinent in Ecclesiis, legitime impediti fuerint, 
alii proximiores de Capitulo in divinis Officiis vices subeant. Qui sine justa causa 
deficiunt, arbitrio Episcopi, seu secundum Ecclesiae consuetudinem, mulctentur. 
Presbyter Canonicus proximior, presbyteri assistentis locum suppleat. Si unus, aut duo ex 
diaconis assistentibus absint, subsequentes diaconi et subdiaconi suppleant, et ex 
necessitate ultimus presbyter, dalmatica diaconali indutus, ad sinistram Episcopi. Si 
aliquis ex Dignitatibus diaconi assistentis vices gerat, induat quidem dalmaticam, sed 
maneat ad dexteram Episcopi. Ubi non sunt ordines distincti Canonicorum, duo Canonici 
sint loco assistentium diaconorum. Eadem regula, quoad supplendas vices, servetur inter 
inferiores de Capitulo. 

1. Plerumque evenit ut ex his, qui in aliquo peculiari ministerio, dum Officia divina peraguntur, servire 
solent, sive illi Dignitates, sive Canonici, seu etiam inferioris ordinis, sint legitimo impedimento detenti ; 
ut quia absentes, vel infirmi, vel senio languentes, seu aliis justis de causis occupati, munus eis competens 
obire nequeant. Quo casu, ne debitum ministerium deseratur, dum alter alterius onus aut curam subire 
negligit vel recusat, deficientium vices ab aliis suppleri debent ; et nihilominus, si qui sine justa causa 
deficiunt, arbitrio Episcopi, vel juxta consuetudinem Ecclesias, in divisione distributionum mulctandi 
erunt ; et quidem regulariter majores minorum vices non supplent, nisi ex necessitate ; sed contra, 
inferiores superiorum vices subeunt, praeterquam in iis, quae sunt ordinis peculiaria, velut, si in aliqua 
Ecclesia gradus et ordines distincti sint ; nempe Dignitates, Canonici presbyteri, diaconi et subdiaconi, 
tum beneficiati et clerici. 

2. Deficiente vero prima Dignitate, seu primo presbytero Canonico, in officio presbyteri assistentis 
supplebit alter ei proximus, sive sit Dignitas, sive presbyter Canonicus ; quo etiam deficiente, subintrant 
alii presbyteri proximiores ; sic etiam ex duobus Canonicis diaconis assistentibus, si alter vel ambo 
deficiant, alii subsequentes diaconi supplebunt ; quod si unus tantum diaconus vel subdiaconus adesset, 
tunc ex necessitate ultimus presbyter, licet major, supplet loco diaconi vel subdiaconi deficientis ; et si 
Canonici essent sacris vestibus parati, ut quia Episcopus celebraret, ipse ultimus presbyter induere deberet 
dalmaticam more diaconi, cujus loco servit ; sed eo casu diaconus, qui aderit, sedebit a dexteris Episcopi, 
cui imponet et deponet mitram ; nempe cum proprium suum ministerium exerceat ; presbyter autem 
Canonicus a sinistris loco secundi diaconi assistentis adjuvabit. 

3. Quod si omnes prorsus diaconi et subdiaconi deficerent, duo ultimi presbyteri eorum locum 
implerent. Diaconi autem nullatenus loco Dignitatum presbyteralium, aut presbyterorum Canonicorum 
supplent. 

4. Si nullus presbyter Canonicus adesset, praeter Dignitates, tunc aliquis ex ipsis Dignitatibus, dalmatica 
similiter more diaconi indutus, suppleret locum diaconi deficientis : sed tali casu ipse Dignitatem obtinens 
maneret ad dexteram Episcopi ; diaconus vero ad sinistram ; sed ipse diaconus a sinistris manens, serviret 
in ministerio imponendi et deponendi mitram Episcopo. 

5. Haec autem, quae diximus, procedunt ubi ordines et praebendae sunt distinctae ; ubi vero ordines non 
sunt distincti, duo Canonici, immediate sedentes post Canonicum qui servit in officio presbyteri 
assistentis, erunt apud Episcopum loco diaconorum assistentium. 

6. Eadem ratione et regula etiam alii inferiores de Capitulo, ut beneficiati et clerici, alterius sibi 
immediate praecedentis vices, cum opus erit, supplebunt. 

Caput XXVII. 


Duo sunt Orationum seu Collectarum toni, solemnis et simplex. Solemni utendum in 
festis duplicibus et semiduplicibus. Simplici in ferialibus ac festis simplicibus, pro 
Defunctis, ac etiam in diebus solemnibus, extra Matutinum, Missas et Vesperas. Regulae 
canendi ex libris choralibus sumenda:. 

1. Sciendum est, duos esse Orationum tonos, alterum solemnem, alterum simplicem ; seu alterum 
festivum, alterum ferialem : et tono quidem solemni utimur in festis duplicibus et semiduplicibus in 
Matutinis, Missis et Vesperis ; altero simplici in ferialibus, et festis simplicibus, ac pro Defunctis, et in 
aliis quae occurrunt extra Matutinum, Missas et Vesperas, etiamsi diebus solemnibus recitentur, ut in 
casteris horis canonicis, in benedictionibus candelarum, palmarum, et similibus. Differentia autem inter 
solemnem et simplicem tonum est juxta antiquum ritum et observantiam Capellae Papalis ; quia solemnis 
duas tantum habet variationes, et regulariter prima variatio fit per duas notas descendendo, et redeundo ad 
eumdem tonum, videlicet, ut hic demonstratur : 



Fa mi re fa 


et in prima clausula Orationis, quae habet verbum, videlicet in fine dictae clausulae, quae gemino puncto a 
sequenti clausula solet designari secundum rectam orthographiam ; quemadmodum apparet ex propositae 
Orationis modulatione : 


i * * 1 * i * * i i * * i * i * * i * * i * i 


De-us, qui in-ter cae-tc-ra po-ten-ti-ae tu-ae mi-ra-cu-la, 




•g ■■*■■■■ ■ ■ 1 ■ ■ ■ 1 ■ 1 ■ ■ 1 ■ , ' ' 





e-ti-am in se-xu fra-gi-li vi-cto-ri-am mar-ty-ri-i con-tu-li-sti : 


Secunda variatio fit per unam notam descendendo, videlicet : 

^5 — * . I — 


Fa mi 

in fme secundae clausulae sequentis, quae pariter, vel gemino puncto, vel puncto et virgula constat : 




IS 1 i i 





Con-ce-de pro-pi-ti-us ; 


ac deinceps, sequente clausula finali, uniformi tono sine declinatione vocis completur, videlicet : 

T^ l ' 1 ' ■ ' I ■ ■ ' ' | 1 ' ' I ■ I 1 ■ ' 1 ' ■ | J : 

Ut qui be-a-tae Ca-tha-ri-nae, Vir-gi-nis et Mar-ty-ris tu-ae, 

■ i ■ ■ i i ■ ■ i * i * ■ i ■ i ■ i ■ ■ ‘ii * * =E=[ 

na- ta- li- ti- a co-li-mus, per e-jus ad te ex-em-pla gra-di-a-mur. 

Conclusiones etiam earumdem Orationum in tono solemni diversimode variantur, prout ipsae 
conclusiones diverso modo sunt conceptae. Aut enim dicitur Per Dominum nostrum, etc., aut Qui vivis et 
regnas, etc. Primo casu fit variatio per unicam notam in fme primae clausulae sine verbo, videlicet : 

Per Do-mi-num nostrum Je-sum Chri-stum Fi-li-um tu-um ; 


In secunda vero clausula per duas notas, scilicet : 



Qui tecum vivit et regnat in u-ni-ta-te Spi-ri-tus san-cti De-us. 


In tertia vero et ultima, nulla fit variatio, prout de Oratione dictum est ; nimirum : 



Per o-mni-a sae-cu-la sae-cu-lo-rum. 


Secundo casu, cum dicitur Qui vivis et regnas, etc., in qua sunt duae tantum clausulas, prima variatur 
per duas notas, videlicet : 



Qui vivis et regnas cum Deo Patre in u-ni-ta-te Spiritus sancti Deus. 


Secunda, et finalis non variatur. Tonus vero simplex et ferialis nullam habet variationem, sed cum eo 
utimur, uniformi tono et voce proferimus Orationes a principio usque ad finem ; et pari modo in earum 
conclusionibus, ut patet in sequenti modulationis exemplo : 



De-us, qui in-ter A-po-sto-li-cos Sa-cer-do-tes fa-mu-lum tu-um 



Pon-ti-fi-ca-li fe-ci-sti di-gni-ta-te vi-ge-re, pras-sta quas-su-mus, 



ut e-o-rum quo-que per-pe-tu-o ag-gre-ge-tur con-sor-ti-o. 


Excipiuntur etiam ab hac regula Orationes et Versiculi, qui cantantur pro Defunctis extra Missas, ut 
in Vesperis et Matutinis, et aliis Officiis, in quibus in fine Orationum et Versiculorum deprimitur vox per 
tertiam, hoc est a Fa ad Re in ultimis syllabis, ut pariter ex proximo alio exemplo constat : 



Pa-ter noster. Et ne nos in-du-cas in ten-ta-ti-o-nem. 



A por-ta in-fe-ri. Do-mi-nus vo-bi-scum. O-re-mus. 


Regulare autem est, ut in utroque tono, voce gravi et competenti, interposita aliqua mora, in fine 
cujuslibet clausula;, et praesertim in clausula finali, cum decore et gravitate recitentur Orationes. De tonis 
vero Evangeliorum et Epistolarum, Capitulorum, Antiphonarum, et aliorum multorum, quae frequenter in 
Ecclesiis recitantur, nulla in hoc libro fit mentio, cum libri impressi reperiantur, qui de his abunde 
loquuntur, ut in Pontificali Romano, Sacerdotali Romano, Directorio chori, et similibus, ex quibus singuli 
instrui possunt. Nam hic ea tantum apposuimus, quae ad personam celebrantis in proferendis Orationibus 
spectant, ob varium usum illas recitandi a . 

a 1886 : Caput XXVII sic sonat : 

Tres sunt Orationum Toni : festivus vel solemnis, simplex ferialis, et ferialis. Solemni utendum in festis 
duplicibus et semiduplicibus. Simplici feriali in festis simplicibus, diebus ferialibus, et in Missis pro Defunctis, 
ac etiam in diebus solemnibus, extra Matutinum, Missas, et Vesperas. Feriali post Antiph. B. M. V., et quando 
Orationes terminantur clausula minori. Regulae canendi ex libris choralibus sumendae. 

Toni Orationum sunt tres, festivus, simplex ferialis, et ferialis. 

1. De Tono festivo. Orationes dicuntur in Tono festivo, quando Officium est duplex, vel semiduplex, vel de 
Dominica in Matutinis, Missis et Vesperis. His exceptis semper dicuntur in Tono feriali. 

In Tono festivo duae fieri solent variationes. Prima est fa, mi, re, fa, et dicitur punctum principale, secunda est 
fa, mi, et dicitur semipunctum. 

Punctum principale fit concluso sensu illius clausulae, quae primam Orationis partem terminat, vocem 
retinendo, et aliquantulum respirando, servato tamen cantu superioris regulae. Semipunctum fit eodem modo in 
sequenti clausula, posito cantu fa, mi, et hoc intelligitur, quando Oratio est ita longa, ut possit recipere duas 
variationes. Sin autem erit brevior, tunc fiet tantum punctum principale. Numquam primo fit semipunctum, sed 
tamdiu prosequitur, donec invento primae clausulae verbo cantetur punctum principale, postea semipunctum. 
Sed quando Oratio est brevissima, ut exempli gratia sancti Callisti Oratio, tunc omittetur semipunctum. 
Semipuncto peracto, quamvis diversae sequentur clausulae, amplius non fit punctum vel semipunctum. Praeter 
haec puncta, quoties occurrunt virgulae, nota fa est parum sustentanda in penultima, aut, quando haec est brevis, 
in antepenultima. 

Quando ventum erit ad finem Orationis nota fa, in penultima dictione paulo amplius quam in virgulis, 
sustentari debet, per inde ac semiduplicaretur vocalis, in qua praedicta nota sustentatur. 

Conclusiones Toni festivi quando sunt Per Dominum et Per eumdem Dominum, semipunctum fit ad tuum, et 
punctum principale ad sancti Deus. Quando sunt Qui tecum, et Qui vivis, fit tantum punctum principale ad 
sancti Deus, sicut habetur in sequenti exemplo. Semper et ubique sic cantatur Dominus vobiscum. 






J 

>11 

Dominus vobiscum. Et cum spiritu tu-o. Oremus. Deus, qui hodi-ernam diem 


fi „„„ 

J 

Apostolorum tu-orum Petri et Pauli martyri-o consecrasti : da Ecclesi-ae tuae 


fi „ , 


J 

>111 — 1 ■ — | 

e-orum in omnibus sequi praeceptum ; 

per quos reli-gi-onis sumpsit exordium. 



J 

Per Dominum nostrum Jesum Christum, 

Fi-li-um tuum : 

Qui tecum vivit et regnat 


fi „ „ i 

in u-ni-ta-te Spiritus sancti Deus, per omni-a saecula saeculorum. Amen. 

2. De Tono simplici feriali. Quo utimur in festis simplicibus, diebus ferialibus, et in Missis Defunctorum. 

Oratio Toni ferialis dicitur in voce aequali. In loco puncti principalis et semipuncti fit tantum pausa et 
respiratio ; fiunt virgulae et finales, ut in Tono festivo. Idem observatur in conclusionibus Per Dominum, Per 
eumdem, Qui vivis, et Qui tecum, quemadmodum vides in exemplo infrascripto. Hoc Tono utimur semper, 
quando Orationes dicendae in Tono feriali terminantur cum clausula majori, ut sunt : Per Dominum, Per 
eumdem Dominum, et Qui tecum. 





■ ■ ....... J 

>11 

Dominus vobiscum. Et cum spiritu tu-o. Oremus. Praesta, quaesumus omnipotens 


- . 1 


J 

> 1 

Deus : 

ut qui be-a-ti Valentini Martyris tu-i nata-li-ti-a colimus, 

intercessi-one 

ejus in tu-i nominis amore roboremur. Per Dominum nostrum Jesum Christum 



Fi-li-um tuum. Qui tecum vivit et regnat in u-ni-ta-te Spiritus sancti Deus, 



per omni-a saecula saeculorum. 


Ante Orationem saepius dicuntur sequentia : 



O-remus. Flectamus genu-a. Le-va-te. 


Ante Orationem super populum diaconus dicit : 



Humili-a-te capi-ta vestra De-o. 


3. De Tono feriali. Sequens Tonus ferialis inservit pro Orationibus positis in fme Psalterii, post Antiphonas 
Beatae Maris, pro Oratione Dirigere ad Primam, et pro Orationibus in Officio Defunctorum, quando habent 
clausulam minorem. In omnibus convenit cum Tono superiori, praeterquam, quod in fine penultima sillaba 
semper declinatur de fa ad re, ut habetur in exemplo. Inservit etiam pro Orationibus Litaniarum, Aspersionis 
aquae benedictae in Dominicis, et si quae sunt alis hujusmodi, ut est Oratio post pedum ablutionem, et 
Orationes omnes in Benedictionibus candelarum, cinerum et olivarum, tam ante quam post Benedictiones, 
quando terminantur cum clausula minori. Oratio Libera nos, et omnes qus ante Missam Sabbati Sancti 
habentur (et pro Benedictione fontium) cantantur sub Tono simplici feriali, qus vero notantur pro 
Benedictione ignis et incensi leguntur. Notandum est quoque, quod terminatio finalis de fa ad re fit tantum in 
ultima Oratione. Eadem terminatio fit in omnibus conclusionibus prsdictarum Orationum, qus sunt : Per 
Christum Dominum nostrum, Per eumdem Christum Dominum nostrum, et Qui vivis et regnas in scecula 
saeculorum. Exemplum Toni ferialis : 



Concede misericors Deus fragili-tati nostrs prssidium : ut qui sancts De-i 



ge-ni-tricis memori-am a-gimus, interces-si-o-nis ejus auxi-li-o a nostris 



iniqui-tatibus resurgamus. Per eumdem Christum Dominum nostrum. Amen. 


Regulare autem est, ut in voce gravi, et competenti, interposita aliqua mora, in fine cujuslibet clausuls, et 
prssertim in clausula finali, cum decore, et gravitate recitentur Orationes. De Tonis vero Evangeliorum, et 
Epistolarum, Capitulorum, Antiphonarum, et aliorum multorum, qus frequenter in Ecclesiis recitantur, nulla 
in hoc libro fit mentio, cum libri impressi reperiantur, qui de his abunde loquuntur, ut in Pontificali Romano, 
Rituali Romano, Directorio chori, et similibus, ex quibus singuli instrui possunt. Nam hic ea tantum 
apposuimus, qus ad personam Celebrantis in proferendis Orationibus spectant, ob varium usum illas recitandi. 

Caput XXVIII. 


Organa in Ecclesia adhibentur in omnibus Dominicis et festis per annum. Pulsari non 
debent in Adventu, et a Quadragesima ad Pascha, exceptis Dominica tertia Adventus et 
quarta Quadragesimae, ac festis quibusdam per ea tempora occurrentibus. Pulsantur in 
ingressu Episcopi ad Ecclesiam, quoties ille solemniter celebrat. Item in ingressu Legati 
Apostolici, Cardinalis, Archiepiscopi, et alterius Episcopi, ubi primum 3 ad Ecclesiam 
accedunt, donec orant. Quando et quomodo tangenda sint in Matutinis solemnibus, in 
Vesperis, et in versibus Hymnorum, et in Missa. Num adhibenda sint in horis canonicis. 

Sonus organi et cantus modulatio, ne levitatem aut lasciviam praeferant. Nec musica, nec 
organum in Officiis et Missis Defunctorum adhibeatur b . 

a 1886 : loco primum habet solemniter. 

b 1886 : loco Nec musica... adhibeatur habet Organum non pulsatur in Officiis Defunctorum : an et quomodo 
pulsetur in Missis Defunctorum. 

1. In omnibus Dominicis, et omnibus festis per annum occurrentibus, in quibus populi a servilibus 
operibus abstinere solent, decet c in Ecclesia organum et musicorum cantus adhiberi. 

c 1886 : loco decet habet potest. 

2. Inter eas non connumerantur Dominicas Adventus et Quadragesimae, excepta Dominica tertia 
Adventus, quae dicitur Gaudete in Domino, et quarta Quadragesima, qua dicitur Lcetare Jerusalem, sed 
in Missa tantum ; item exceptis festis et feriis infra Adventum aut Quadragesimam occurrentibus, qua 
cum solemnitate ab Ecclesia celebrantur : ut die Sanctorum Matthia, Thoma Aquinatis, Gregorii Magni, 
Josephi, Annuntiationis, et similibus infra Adventum et Quadragesimam occurrentibus. Item feria quinta 
in Coena Domini ad Missam tantum, et Sabbato Sancto ad Missam et ad Vesperas d ; et quandocumque 
occurreret celebrare solemniter et cum latitia pro aliqua re gravi. 

d 1886 : Item feria quinta in Coena Domini ad Gloria in excelsis Deo et Sabbato Sancto ad Gloria in excelsis 
Deo. 

3. Quotiescumque Episcopus solemniter celebraturus, aut Missae solemni per alium celebrandae in festis 
solemnioribus interfuturus, Ecclesiam ingreditur ; aut, re divina peracta, discedit, convenit pulsari 
organum. 

4. Idem fit in ingressu Legati Apostolici, Cardinalis, Archiepiscopi, aut alterius Episcopi, quem 
Episcopus dioecesanus honorare voluerit, donec praedicti oraverint, et res divina sit inchoanda e . 

e 1886 : addit et in eorum egressu. 

5. In Matutinis, quae solemniter celebrantur in festis majoribus, possunt pulsari organa, prout et in 
Vesperis, a principio ipsorum. 

6. Regulare est, sive in Vesperis, sive in Matutinis, sive in Missa, ut primus versus Canticorum et 
Hymnorum, et pariter versus Hymnorum, in quibus genuflectendum est, qualis est versiculus Te ergo 
quaesumus, etc., et versiculus Tantum ergo Sacramentum, etc., quando ipsum Sacramentum est super 
altari, et similes, cantentur a choro in tono intelligibili, non autem f ab organo : sic etiam versiculus Gloria 
Patri, etc., etiamsi versiculus immediate praecedens fuerit a choro pariter decantatus ; idem servatur in 
ultimis versibus Hymnorum, g 

f 1886 : addit suppleantur. 

g 1886 : addit Sed advertendum erit, ut, quandocumque per organum figuratur aliquid cantari, seu responderi 
alternatim versiculis Hymnorum, aut Canticorum, ab aliquo de choro intelligibili voce pronuntietur id, quod ob 
sonitum organi non cantatur. Et laudabile esset, ut aliquis cantor conjunctim cum organo voce clara idem 
cantaret. 

7. In aliis autem horis canonicis, quae in choro recitantur, non est consuetum interponere organum. Sed 
si in aliquibus locis consuetum esset organa pulsari etiam inter horas canonicas, aut aliquas earum, ut est 
hora Tertia ; praesertim quando cantatur dum Episcopus, solemniter celebraturus, capit sacra paramenta, 

poterit talis consuetudo servari ; sed advertendum erit, ut, quandocumque per organum figuratur aliquid 
cantari, seu responderi alternatim versiculis Hymnorum aut Canticorum, ab aliquo de choro intelligibili 
voce pronuntietur id, quod ab organo respondendum est. Et laudabile esset, ut aliquis cantor conjunctim 
cum organo voce clara idem cantaret h . 

h 1886 : verba sed advertendum erit. . . idem cantaret desunt. 

8. In Vesperis solemnibus organum pulsari solet in fine cujuslibet Psalmi ; et alternatim in versiculis 
Hymni, et Cantici Magnificat, etc., servatis tamen regulis supradictis. 

9. In Missa solemni pulsatur alternatim, cum dicitur Kyrie eleison, et Gloria in excelsis, etc., in 
principio Missae ; item finita Epistola ; item ad Offertorium ; item ad Sanctus, etc., alternatim ; item dum 
elevatur Sanctissimum Sacramentum, graviori et dulciori sono ; item ad Agnus Dei, etc., alternatim ; et in 
Versiculo ante Orationem post Communionem 1 ac in fine Missae. 

1 1886 : item ad Sanctus, etc., alternatim, ac deinceps usque ad Pater noster ; sed ad elevationem Sanctissimi 
Sacramenti pulsatur organum graviori et dulciori sono : et post elevationem poterit immediate motettum 
aliquod opportunum cantari ; item ad Agnus Dei, etc., alternatim ac deinceps usque ad Postcommunioncm. 

10. Sed cum dicitur Symbolum in Missa, non est intermiscendum organumi, sed illud k per chorum cantu 
intelligibili proferatur. 

j 1886 : loco non intermiscendum organum habet non est alternandum cum organo. 
k 1886 : addit integrum. 

11. Cavendum autem est, ne sonus organi sit lascivus, aut impunis, et ne cum eo proferantur cantus, qui 
ad Officium, quod agitur, non spectent, nedum profani, aut lubrici ; nec alia instnimenta musicalia, praeter 
ipsum organum, addantur l 

1 1886 : nec alia instrumenta musicalia addantur, nisi de consensu Episcopi. 

12. Idem quoque cantores et musici observent, ne vocum harmonia, quae ad pietatem augendam ordinata 
est, aliquid levitatis aut lasciviae prae se ferat, ac potius audientium animos a rei divinas contemplatione 
avocet ; sed sit devota, distincta et intelligibilis. 

13. In Missis et Officiis Defunctorum, nec organo, nec musica, quam figuratam vocant, utimur, sed cantu 
firmo ; quem m etiam tempore Adventus et Quadragesimae in ferialibus diebus convenit adhiberi. 

m 1886 : In Officiis Defunctorum organa non pulsantur : in Missis autem, si musica adhibeatur, silent organa, 
cum silet cantus ; quod. . . 


Caput XXIX. 


Episcopus Missam privatam celebraturus, ex ipso altari sumit paramenta. Quae et ubi 
praeparanda a capellanis pro ipsius Missae celebratione. Utatur paramentis coloris tempori 
congruentis. Munia capellanorum in eadem Missa. Pacis osculum cum instrumento per 
primum ex capellanis deferatur Cardinali, Praelato, aut Principi, hujusmodi Missam 
audienti. Liber Evangelii, quo Episcopus in celebratione Missae utitur, nemini osculandus 
deferatur, sed alius Evangelii liber. Quoties Episcopus in hac Missa lavet manus. 
Paramenta deponenda ante altare. 

1 . Cum Episcopus celebrabit Missam, convenit, ut paramenta Missae non de sacristia, sed ex ipso altari, 
in quo celebrabit, ordine disposita accipiat, postquam, aliquo ejus familiari ministrante, laverit manus. 

2. Calix igitur, Missale, et alia necessaria prout in rubricis Missalis Romani, et Canone Pontificali, prius 
per aliquem ejus capellanum, partim super ipso altari, partim super aliqua mensula praeparabuntur. Ideo 
valde conveniens esset, ut duos saltem capellanos, cottis mundis indutos, apud se ministrantes haberet, 
qui ea omnia disponere sciant et possint. 

3. Paramentis in Missa utetur coloris congruentis tempori et festis, illis tantum, quae in rubricis Missalis 
pro Praelatis expressa sunt, et non aliis indumentis pontificalibus, praeter crucem pectoralem et annulum. 

4. Altare quoque, in quo celebraturas est, sit mundis tobaleis, et pallio condecenti ornatum, pro qualitate 
temporum et festorum. Nam in festis solemnibus decet in eo apponi quatuor candelabra cum candelis 
accensis, et in eorum medio erit crux argentea, vel ex alia materia : in aliis festis non ita solemnioribus et 
feriis, sufficiunt duo candelabra. 

5. Praefati duo capellani servient ei in Missa, in respondendo, in transferendo libram ab uno latere altaris 
ad aliud, cooperiendo et discooperiendo calicem, cum opus fuerit, in porrigendo mantili, cum lavat 
manus, in ministrando ampullas, et in caeteris omnibus faciendis usque ad finem Missae necessariis. 

6. Si erunt tres capellani, poterunt duo ex his, dum elevatur Sanctissimum Sacramentum, post 
Episcopum celebrantem, genuflexi a lateribus sustinere duos cereos majores accensos, tertius vero 
Episcopo assistere ; et cum opus erit, tintinnabulum tangere ; videlicet, ter dum elevatur Hostia, et toties 
dum elevatur Sanguis, et non ultra. 

7. Si vero non adsint tres capellani, poterunt ad cereos supplere duo scutiferi, aut alii familiares, arbitrio 
Episcopi, decenter vestiti ; sed, et si copia non esset eorum, qui sustinerent dictos cereos, poterant iidem 
positi super duobus candelabris magnis accendi, dum elevatur Corpus et Sanguis Domini, et post 
Communionem exstingui. 

8. Si forte intersit aliquis Praelatus, Cardinalis, aut Princeps hujusmodi Missae, primus ex dictis 
capellanis, postquam Episcopus celebrans dixerit Agnus Dei, etc., accepto instrumento pacis argenteo, 
cum velo appenso, genuflexus a dextero latere Episcopi, illud ipsi 3 Episcopo offeret osculandum, cui 
Episcopus dicit Pax tecum, et ille respondet Et cum spiritu tuo ; deinde idem instrumentum cum pace 
portat osculandum Praelato uni, vel pluribus, aut Principibus praesentibus, dicens unicuique Pax tecum, 
qui respondent Et cum spiritu tuo. Sed advertat, ut nullatenus genuflectat, nec se inclinet, nec ullum 
reverentiae signum faciat alicui ex dictis Praelatis, aut Principibus, antequam dictam imaginem eis 
porrexerit osculandam, sed tantum post illam osculatam, quia ante non habetur consideratio ipsius 
ministri deferentis, sed pacis, quae a Sacrificio altaris ad illum defertur ; post vero datam pacem, convenit, 
ministram, pro qualitate Praelati, aut Principis, reverentiam facere genuflexum vel inclinatum. 

3 1886 : verba Episcopi illud ipsi desunt. 

9. Liber Evangelii, celebrante Episcopo, nulli, etiam magno Principi, aut Praelato, Missas praesenti, datur 
osculandus post lectum Evangelium ; sed si adesset aliquis maximus Princeps, vel S. R. E. Cardinalis, cui 
liber Evangelii osculandus, porrigendus esset, non utique liber Evangelii, quo utitur Episcopus, sed alius 
liber consimilis illi porrigatur. 

10. Episcopus manus bis lavat in hujusmodi Missa ; videlicet, post Offertorium et post Communionem ; 
et semper in lotione, familiaris aliquis ministrat aquam et pelvim, capellani vero mantile. 

11. In fine Missae Episcopus celebrans dabit benedictionem, more episcopali dicens : Sit nomen Domini 
benedictum, etc., sed non utitur in ea baculo, nec mitra, nec cruce, si sit Archiepiscopus. Caetera omnia 
Episcopus celebrans servat, prout alii sacerdotes observare consueverant, nempe juxta rubricas Missalis. 

Caput XXX. 


Quo ritu Episcopus in locis sua; jurisdictionis Missam audiat. Liber Evangeliorum, finito 
Evangelio, ei osculandus defertur. Si adsint cum eo Praelati exteri, aliique eo majores, 
liber primo osculandus defertur majori, vel digniori eorum. Si plures aequales fuerint, 
nulli deferatur. Qui ordo servandus in pace danda. Extra propriae jurisdictionis loca 
rubricae Missalis ritus tantum adhibendus. 

1. Episcopus praesens Missae per alium celebratae, juxta ea, quae praescribuntur in rubricis Missalis de 
Missa, quae coram Episcopo celebratur, genuflectit super genuflexorio, sibi parato ante medium altaris, 
vel e regione in cornu Epistolae, nisi aliud situs loci suadeat ; et sic genuflexus, audit totam Missam, nec 
surgit, nisi cum dicitur Evangelium ; quo finito, iterum genuflectit 3 , et defertur ei liber Evangeliorum 
deosculandus per capellanum, cotta indutum, qui Missae assistit. 

3 1886 : verba quo finito, iterum genuflectit desunt. 

2. Et pariter post Agnus Dei, etc., ab eodem offertur ei pacis instrumentum, quod Episcopus osculatur : 
semper tamen capellanus, sive Evangelium, sive pacem deferens observet, ne ullam prius reverentiam 
faciat Episcopum versus, aut alios, quam librum aut instrumentum pacis osculandum praebuerit. 

3. Et si forte simul cum Episcopo adessent alii Praelati exteri, seu etiam ipso majores, ut Archiepiscopus, 
aut Cardinales, vel alii, de quibus in cap. XX11I, § XXVIII et XXIX, dictum fuit, liber Evangelii dabitur 
osculandus semper majori, seu digniori omnium ; et, si essent plures aequales, nulli ipsorum ; nec ipse 
celebrans deosculatur. Pax vero primo digniori, deinde aliis, juxta ordinem et regulam in prcecedenti 
cap. XXIV, lib. I, § III, traditam. Ad Offertorium Episcopus non benedicet aquam, nec in fine dabit 
benedictionem, sed celebrans, qui antequam in fine Missae benedicat, faciet Episcopo profundam 
reverentiam. 

4. Et haec intelligantur, existente Episcopo in sua dioecesi, vel Archiepiscopo, aut Legato in sua 
provincia, alias servabitur ordo rubricarum Missalis. 


Caput XXXI. 


Qui ritus et caeremoniae adhibeantur pro celebratione Synodi provincialis vel dioecesanae. 

Dies futurae Synodi denuntiandus intra Missarum solemnia in festo Epiphaniae. Per duos, 
vel saltem unum mensem ante inchoationem, schedula indictionis affigatur valvis 
Ecclesiae metropolitanae et cathedralis. Dies Synodi denuntietur etiam per tres 
proximiores Dominicas in ipsa metropolitana a concionatore, et in singulis parochiis a 
Parochis, qui populum ad orationes, jejunia, perceptionem Sacramentorum Poenitentiae et 
Eucharistiae, aliaque pia opera hortentur. Modus vivendi eorum, qui Concilio interfuturi 
sunt. Ecclesia ornanda solemni et festivo ritu. Sedilia in Concilio provinciali quomodo 
disponenda. Sedes Metropolitani, ubi collocanda. Quando item assideant, qui Synodo 
dioecesanae intersunt. Campanae omnes civitatis ante diem Synodi, et ipsa die sequenti, 
quando et quomodo pulsandae. Quae paramenta sumenda ab iis, qui interesse debent, tam 
Concilio provinciali quam dioecesano. Cujus coloris esse debeant. Quo ritu ad Synodum 
procedatur. Missa ab Archiepiscopo et Episcopo cantanda. Ordo sedendi et proferendi 
vota. Laudabile est, ut singulis quintis feriis, tempore Synodi, Missa de Spiritu Sancto 
cantetur. Qui ministri in Concilio deputandi. Quo ritu Concilium absolvatur. 

1 . In Synodo provinciali, quae a Patriarcha, Primate, vel Metropolitano, ac etiam in Synodo dioecesana, 
quae a proprio cujusque dioecesis Episcopo congregatur, nonnulli ritus et caeremoniae sunt observandae, 
ultra illas quae in Pontificali Romano sub rubrica de ordine ad Concilium provinciale, seu Synodum 

celebrandam 3 , explicantur, quas juxta Sanctorum Patrum traditiones, diversorumque Conciliorum 
decreta, retineri maxime decet. 

3 1752 (in multis libris) : celebrandum ; sed 1600 et 1886 habent celebrandam. 

2. Omissis igitur his, quae potius ad legem jurisdictionis dioecesanae pertinent, quam ad caeremonias, 
videlicet, quando et quoties, tam provinciales quam dioecesanae Synodi indici debeant ; quae personae 
convocanda sint ; quo anni tempore ; qui in eis consultivum vel decisivum votum habeant ; qua in his 
tractanda sint ; et his similia, qua cum ex aliis, tum ex sacro Tridentino Concilio, diversisque sacrorum 
Canonum interpretibus intelligi possunt. 

3. Primo erit advertendum, prasertim in Concilio provinciali habendo, ut dies inchoationis hujusmodi 
Concilii per publica documenta, omnibus, qui de jure vel consuetudine interesse debent, denuntietur, et ut 
plenius divulgetur, in die Epiphania, dum frequenti populo intra Missarum solemnia festivitates ejus anni 
solemniores denuntiantur, poterit loco suo inter ipsos dies festos pronuntiari et promulgari, tam in 
Ecclesia metropolitana quam in quibuscumque aliis cathedralibus ei subjectis, et per duos, aut saltem 
unum mensem, ante dictam diem, schedula manu Notarii seu Cancellarii subscripta, Ecclesia cathedralis 
valvis affigi sub hujusmodi aut simili tenore : Concilium provinciale, seu Synodus dicecesana N. per 
Reverendissimum Dominum D. N. Archiepiscopum, vel Episcopum N. indictum, vel indicta hoc anno, etc. 
mense, etc. die, etc. Deo adjuvante, in Metropolitana, seu Cathedrali Ecclesia inchoabitur. 

4. Rursus tribus proximis diebus Dominicis, ante dictam diem, conveniens erit, si tam in ipsa Ecclesia 
metropolitana per concionatorem, quam in singulis parochialibus per Parochos iterum atque iterum 
denuntietur, populique fideles ad devotionem, orationes, jejunia, Sacramentum Poenitentia, Sanctissima 
Eucharistia sumptionem, aliaque pia opera adhortentur, ut actio hujusmodi, Deo opitulante, dignum 
sortiatur exordium, felicemque et fructuosum progressum et exitum habeat. 

5. Illi vero, qui in ipso Concilio interfuturi sunt, moneantur ut ea sedulo curent observari, qua persancte 
prafatum Concilium Tridentinum in sessione secunda salubri decreto statuit, nempe de modo vivendi, et 
aliis in Concilio servandis. 

6. Cum autem pradicta Concilii dies appropinquaverit, ornabitur Ecclesia, ubi Synodus habenda est, 
festivo et solemni ritu, modo et forma in cap. XII, lib. I, de ornatu Ecclesia contenta. 

7. Sedilia in ea disponentur ; in provincialibus quidem capacia pro numero Episcoporum, Abbatum, 
aliorumque ecclesiastica dignitate fulgentium ; item pro Canonicis, ac etiam pro laicis, si qui interfuturi 
sunt. 

8. Sedes Metropolitani collocabitur apud altare, ut in indicato Pontificali habetur ; et ante faciem ipsius, 
sedilia Episcoporum per gyrum ; deinde conduplicatis sedilibus post Episcopos, caeteri proximiores vel 
remotiores, pro graduum diversitate, ut mox dicetur. 

9. In dioecesanis vero, quia non interveniunt Episcopi, disponentur Dignitates et Canonici Ecclesiae 
cathedralis parati hinc inde a lateribus Episcopi, vel ante Episcopum, semicirculum facientes. 

10. Pridie ejus diei, qua Synodus inchoanda erit, debent campanae Ecclesiae cathedralis, aliarumque 
Ecclesiarum in eadem civitate existentium, solemni ritu pulsari a primis Vesperis per totam diem, et ipsa 
die sequenti, quousque Archiepiscopus vel Episcopus ingressus fuerit Ecclesiam. 

1 1 . Ipsa die inchoationis Concilii, summo mane, congregatis Episcopis et aliis, qui Concilio interesse 
debent, in domo ipsius Archiepiscopi, vel alio convenienti loco, Episcopi capiant sacra paramenta, hoc 
est, supra rocchettum, amictum, pluvialia et mitras auriphrygiatas uniformes ; Archiepiscopus vero 
Concilio praesidens, indutus erit amictu, alba, cingulo, stola et mitra pretiosa ; Abbates benedicti pariter 
cum pluvialibus et mitris simplicibus ; Dignitates et Canonici pluvialibus, planetis et dalmaticis, pro 
qualitate ordinis eommdem, ut dictum fuit cap. XV, lib. I, § VI. Paramenta omnia erunt coloris rubri. 

12. Ibunt autem omnes supplicantes, psallentesque processionali modo, prout in processionibus, quae 
Litaniae appellantur, ut suo loco dicitur, campanis et organo in Ecclesia continuo pulsatis ac resonantibus. 

13. Quibus omnibus Ecclesiam ingressis, et ostensis, si ostendendas erunt, reliquiis, cantabitur Missa de 
Spiritu Sancto solemniter per Archiepiscopum, qui in ea utetur pallio, cum caeremoniis in cap. VIII, lib. II, 
explicatis ; vel, eo impedito, ab antiquiore ejusdem provinciae Episcopo ; et si festum erit duplex, vel 
Dominica, sine commemoratione illorum, et sine Evangelio Dominicae in fine. 

14. Qua finita, non autem data benedictione, quae datur in fine sessionis semper, Archiepiscopus, 
depositis paramentis Missae propriis, usque ad tunicellam inclusive, et accepto pluviali, genuflexus ante 
altare super genuflexorio ibi parato, omnibus aliis etiam genuflectentibus, incipit Antiphonam Exaudi, 
Domine, etc., deinde successive fiet, prout in Pontificali Romano. 

15. In sessione vero, et ordine proferendi vota, observatum est, ut Episcopi praecedant, juxta ordinem 
eorum promotionis, nullo habito respectu ad dignitatem, vel praeeminentiam Ecclesiarum. Dignitates et 
Canonici cathedralis Ecclesia, cum capitulariter procedunt, aut sunt, praeferuntur caeleris omnibus ; alias 
Abbates titulares, et habentes usum mitra pracedunt, et post eos Commendatarii, deinde Dignitates, mox 
Procuratores Capitulorum Ecclesiarum cathedralium, deinde cateri pro cujusque dignitate et gradu, ut 
cap. XXIII, § XXIX, lib. I, de ordine thurificandi colligere licet. 

1 6. Eadem omnia fere observantur, quoties in Concilio habetur sessio ; non tamen necessaria est solemnis 
supplicatio, nisi prima vice : et si ultra tres sessiones fiant, repetentur eadem Evangelia, qua in Pontificali 
posita sunt. 

17. Durante autem Concilio, decens est, ut singulis quintis feriis in Ecclesia cathedrali cantetur Missa 
solemnis de Spiritu Sancto, ut in Concilio Tridentino eadem sessione secunda sancitum fuit. 

18. Officiales quoque et ministri necessarii deputandi sunt in hujusmodi Conciliis, veluti Notarii, ostiarii, 
magistri caremoniarum, et alii, ut habetur in Concilio Toletano quarto, Canone quarto. 

19. In fine Concilii provincialis, post ejus approbationem, dicto per diaconum Recedamus in pace, et 
factis acclamationibus, omnes Episcopi surgentes, accedunt ad osculum pacis a Metropolitano 
accipiendum, quod deinceps inter se dant et accipiunt, ut charitatem conjunctionemque animorum 
ostendant. Quod in dicto Concilio Toletano quarto similiter statutum legitur. 

20. In Synodis autem dioecesanis magis deceret, ut acclamationes et oscula pacis omitterentur. 


FINIS LIBRI PRIMI. 

Caeremonialis Episcoporum 
Liber secundus 


Caput primum. 


Episcopus in crastinum Missam solemnem celebraturus, pridie Vesperas solemnes ipse 
peragat. Qui sint dies, quibus ab Episcopo Vesperarum solemnia sunt peragenda. Quo 
ordine ad Ecclesiam procedat. Quo loci Episcopi et Canonici parentur, et quibus 
paramentis induantur. Ritus incipiendi Vesperas, et praintonandi Antiphonas, et sedendi 
ad Psalmos. Capitulum a quo, ubi, et quo ordine cantandum. Hymnus et Antiphona 
Cantici, a quo praeintonentur. Incensum quomodo ministrandum. Quo ordine ad 
incensandum altare Episcopus procedat, et ab eo redeat. Quomodo, et a quo Episcopus 
incensetur. Quomodo item reliqui. Oratio quomodo dicenda. Quo ritu benedictio danda. 

Si Cardinalis praesens est, vel Metropolitanus, urbaniter benedictionem ab Episcopo 
dandam remittat. Paramenta, quando, et quo loci deponenda. 

1. Sacrae solemnitates regulariter a primis Vesperis initium sumunt. Explicatis igitur in superiori libro 
his, quae ad divina Officia in Ecclesia praeparanda pertinent, consequens est, ut de ipsis Vesperis nunc 
loquamur. 

2. Si ergo Episcopus erit solemniter Missam sequenti die celebraturus, Vespera solemnius peraguntur, 
quam si non esset celebraturus. Quod praecipue in his Vigiliis observari solet, videlicet, Nativitatis 
Domini nostri Jesu Christi, Epiphaniae, Ascensionis, Pentecostes, Sanctorum Apostolorum Petri et Pauli, 
Assumptionis Beatae Mariae Virginis, omnium Sanctorum, Dedicationis Ecclesiae, Sancti Titularis 
Ecclesiae, et Patroni Civitatis. 

3. Secundae Vespera poterunt etiam per Episcopum eadem solemnitate celebrari, saltem in Dominica 
Resurrectionis, et in die Nativitatis Domini nostri Jesu Christi, ac in festo Sancti Titularis Ecclesiae, et 
Sancti Patroni Civitatis. 

4. Postquam ergo Episcopus ad Ecclesiam pervenerit, orationemque ante Sanctissimum Sacramentum et 
altare majus fecerit, ordine superius in cap. XV, § V, lib. I, narrato : quo tempore Canonici sument 
paramenta, scilicet amictum super cottam, aut rocchettum, et alia ; paratisque omnibus Canonicis 
amictibus et sacris paramentis, juxta normam in eodem capite, § VI, traditam, ipse Episcopus pauxillum 
sedet in sua sede ; deinde surgens, deponet cappam, capietque sacra indumenta, ordine sumpta ex altari ab 
acolythis et ministris, videlicet, primo amictum, quem in medio, ubi est parva crux, osculatur ; deinde 
albam, tum cingulum, mox crucem pectoralem, et stolam a collo pendentem, quas similiter osculatur in 
medio ; deinde pluviale cum pectorali in conjunctura illius ; et sedens, mitram pretiosam, ac annulum : 
quibus omnibus paramentis induitur per diaconos assistentes paratos, praeter annulum, qui imponitur ei 
per presbyterum assistentem. Interim, si adest organum in Ecclesia, pulsatur. 

5. Cum Episcopus sic paratus paululum sederit, surgit, deposita mitra, surgentibus omnibus ; versus ad 
altare dicit secreto Pater noster, etc., et Ave Maria, etc., integre ; et tenens sinistram manum infra pectus, 
dextera aperta facit sibi crucis signum a fronte ad pectus, cantans intelligibili voce Deus, in adjutorium 
meum intende. Et pro unoquoque verbo tangit manu, primo frontem, deinde pectus, mox humerum 
sinistrum, ultimo dexterum, et in fine jungit manus ante pectus. 

6. Cum chorus cantat versiculum Gloria Patri, etc., Episcopus, et omnes caput inclinant versus crucem 
super altari usque ad versiculum Sicut erat, etc. 

7. Interim casremoniarius ducit subdiaconum, vel alium ad quem de Ecclesiae consuetudine spectat, 
intimare Antiphonas in habitu in quo reperitur ante Episcopum, factis debitis reverentiis altari et 
Episcopo, cui, dicto per chorum versiculo Sicut erat, etc., et Alleluia vel Laus tibi. Domine, etc., 
subdiaconus praeintonat primam Antiphonam ; et donec per Episcopum non fuerit praeintonatio repetita, 
caeremoniarius et subdiaconus praeintonator expectant, ibidem stantes : ea autem repetita intelligibili voce, 
sive ex libro, sive memoriter, prout magis Episcopo placuerit, factis iterum debitis reverentiis Episcopo et 
altari, ad sua loca redeunt. Episcopus vero sic perstat, donec expleta per chorum Antiphona, inceptus 
fuerit Psalmus ; tunc sedet, accepta mitra leviori, si placeat, et omnes pariter sedent. 

8. Psalmi decantari debent a choro, et ab ipsismet Canonicis et beneficiatis, aliisque de Capitulo in tono 
et cantu Gregoriano cum gravitate et decore, ita ut eorum verba ab omnibus intelligantur ; sed versiculus 
Gloria Patri, etc., poterit solemniori vocis modulatione recitari, ad quem Episcopus cum mitra, et omnes 
alii, detectis capitibus, sedentes, vel, prout reperiuntur, se inclinant : et si placuerit, finito quolibet Psalmo, 
poterit Antiphona per organum repeti, dum tamen per aliquos mansionarios, aut alios ad id deputatos, 
eadem Antiphona clara voce repetatur. Et si quis adesset, qui cum organo cantare vellet, nihil aliud cantet 
quam ipsam Antiphonam, ut latius in cap. XXVIII, lib. I, § VII et VIII, de organo et organista, etc., 
explicatur. 

9. Reliquae quatuor Antiphonae juxta debitum et decentem ordinem, ritumque antiquum, per eumdem 
subdiaconum, seu alteram, ad quem spectat, praeintonari debent, hoc ordine, videlicet, secunda diacono 
assistenti a dexteris Episcopi ; tertia presbytero assistenti ; quarta primo Canonico in choro manenti, sive 
ille sit Archidiaconus, sive Archipresbyter, sive presbyter ; quinta diacono assistenti a sinistris Episcopi. 

10. Eadem omnia etiam in praeintonatione aliarum Antiphonaram observantur, quae in prima servari 
debere dictum est ; nisi quod erga Canonicos parcior fiet reverentia, videlicet, sola capitis inclinatione. 
Surgente autem Canonico, cui praeintonatur Antiphona, Canonici et omnes alii in choro praesentes 
surgunt ; sed quando praeintonatur alicui ex assistentibus Episcopi, surgunt tantummodo alii coassistentes. 

1 1 . Expleta Psalmorum et Antiphonaram decantatione, ducitur per caeremoniarium idem subdiaconus, 
seu alius, cui, ex consuetudine Ecclesiarum, Capitulum cantare convenit, in habitu in quo reperitur, factis 
debitis reverentiis, ad locum ubi decantari solet Epistola in Missa, qui tenens sibimet librum, cantabit 
Capitulum alta et aequali voce, ad quod Episcopus cum mitra, reliqui omnes, detecto capite, surgunt ; et 
responso per cantores Deo gratias, ducitur per caeremoniarium aliquis Canonicus, seu alius, ad quem de 
Ecclesiae consuetudine spectat, qui praeintonat Episcopo, cum mitra stanti. Hymnum ; et Episcopus statim, 
deposita mitra, praeintonationem Hymni repetit, quem chorus prosequitur in cantu plano, vel musicali, 
prout magis placuerit ; dummodo verba distincte intelligantur ; cui etiam intermisceri organum poterit ; 
dum tamen verba ipsa Hymni clara voce per aliquos, ad id deputatos, repetantur, vel cum organo 
cantentur. 

12. Si vero fuerint Hymni Veni Creator Spiritus, aut Ave maris stella, dum Episcopus intonat, omnes 
genuflectunt, et statim ipse quoque Episcopus ibi in suo genuflexorio ante altare, si adest, genuflectit ; sin 
minus, in sua ipsa sede super aliquo pulvino, ad id parato, permanens in genuflexione usque ad finem 
primi versus ; quo finito, surgit, surgentibus omnibus, et stat, quousque perficiatur Hymnus, cum 
Versiculo et Responsorio. Tunc per caeremoniarium ducitur idem subdiaconus, seu alter, qui prius 
Antiphonas Psalmorum praeintonavit, cum eisdem reverentiis ante Episcopum, cui stanti adhuc sine mitra 
praeintonat Antiphonam Cantici Magnificat, qua repetita, Episcopus sedet, et accipit mitram pretiosam, et 
pariter omnes sedent. Et dum cantatur per chorum Antiphona, imponit thus in thuribulum, per acolythum 
thuriferarium allatum, presbytero assistente naviculam thuris porrigente, sub ea forma et verbis qua; in 
cap. XXIII, § I, lib. I, explicantur. 

13. Interim duo acolythi praecedunt ad altare, elevantes hinc inde anteriorem partem superioris tobaleae, 
seu veli, super altare positi, illamque conduplicant usque ad medium. 

14. Cum vero chorus incipit Canticum Magnificat, surgit Episcopus cum mitra, omnibus surgentibus, et 
facto sibi crucis signo a fronte ad pectus, acceptoque sinistra manu baculo pastorali, medius inter 
diaconos assistentes, pluviale hinc inde elevantes, pergit ad altare, ante cujus infimum gradum, depositis 
baculo et mitra, et facta cruci, super altari positae, reverentia, ascendit ante medium ipsius altaris, et eo 
osculato, capit de manu presbyteri assistentis thuribulum, quod ipse assistens de manu thuriferarii 
acceperat, et thurificat crucem et altare, diaconis assistentibus fimbrias pluvialis elevantibus. Qua autem 
forma dictum thuribulum ad manus Episcopi porrigatur, ac rursus, quo ordine et modo ipsum thuribulum 
sit ducendum, et altare thurificandum, in dicto cap. XXIII, lib. I, latius demonstratur. 

15. Thurificato altari, ibique mitra et baculo receptis, Episcopus redit ad sedem suam, ubi, stans cum 
mitra, ab assistente presbytero thurificatur : et duo acolythi supradicti velum, seu tobaleam paulo ante 
plicatam reducunt, prout erat super altari ; ipse vero Episcopus, mitra deposita, retento tamen baculo inter 
manus junctas, stat usque ad finem Cantici, et versiculi Sicut erat, etc. 

16. Interim per subdiaconum, seu alium, qui Antiphonas praeintonavit, thurificatur primo presbyter 
assistens, deinde diaconi assistentes, mox Canonici et alii, ordine suo, ut in dicto cap. XXIII, § XXVII et 
XXV11I, explicatur. Quod si interim, expleto Cantico, Episcopus inciperet Versiculum Dominus vobiscum 
pro Oratione dicenda, debet cessare thurificatio : animadvertendum tamen, ut cantus Magnificat ita 
protrahatur, ut et thurificatio simul terminetur a . 

a 1886 : ita dimetiatur, ut cum thurificatione simul terminetur. (Cf. lib. II, cap. III, § XIII.) 

17. Cum per chorum repetitur Antiphona Cantici, Episcopus deponit baculum, sedet, et recipit mitram. 
Interim caeremoniarius, medius inter duos acolythos ceroferarios, eos cum debitis reverentiis ducit ante 
Episcopum, qui finita Antiphona, et organo silente, deposita mitra surgit, et stans versus altare, ex libro, 
sibi per assistentem porrecto, cantat Versiculum Dominus vobiscum, deinde Oremus, et mox Orationem 
competentem, manibus junctis, omnibus iterum stantibus. Qua finita, dum repetit Dominus vobiscum, 
caeremoniarius cum ceroferariis, factis debitis reverentiis, discedunt, et redeunt ad altare, et in suo loco 
reponunt candelabra. 

18. Dicto per chorum Benedicamus Domino, a duobus cantoribus, qui, secundum locorum 
consuetudinem, induti erunt pluvialibus, vel cotta, dum respondetur per eumdem chorum, sive per 
organum Deo gratias, Episcopus, reassumpta mitra, stans in sua sede, si inde a populo commode videri 
potest, sin minus, accepto baculo pastorali, accedit ad altare, et facta ibidem profunda reverentia cum 
mitra, benedictionem dat, dicens Sit nomen Domini benedictum, juxta formam in cap. XXVI, lib. I, 
traditam. 

19. Si vero sit Archiepiscopus, aut alius utens cruce, allata illi per capellanum ante se, deposita mitra, illi 
caput profunde inclinat ; mox benedictionem dat. Indulgentiae in Vesperis numquam publicantur. 

20. Si autem adesset Cardinalis non Legatus, vel Metropolitanus, Episcopus mittit ad eum 
caeremoniarium, sive aliquem capellanum, ut placeat illi benedictionem dare ; quam Cardinalis non 
Legatus, seu Metropolitanus, remittit ex urbanitate, ab ipso Episcopo celebrante dandam : mox revertitur 
ad suam sedem, sive ad faldistorium, si eo utatur, ibique exuitur suis paramentis, et pariter Canonici in 
suis locis deponunt paramenta sacra, quibus induti erant, et deinde Episcopum saltem extra portam 
Ecclesiae comitantur, ut supra cap. XV, § XI, lib. I, dictum fuit, organo interim hilari b modulatione 
continuo personante. 

b 1886 : loco hilari modulatione habet festiva modulatione. 

Caput II. 


Episcopus, in crastinum non celebraturus, quomodo Vesperas perficiat. Sacris paramentis 
induatur, in sede resideat, incipiat et absolvat Vesperas. Qui, et quomodo Canonici parari 
debeant. Antiphonae a quibus praeintonandas sint. Capitulum a quo recitandum. Quid 
praestandum, si Episcopus hujusmodi Vesperis cum cappa intersit. Canonicus celebrans, 
ubi sedere debeat. Thurificatio quomodo perficiatur. Oratio a quo dicenda. Quo loci 
benedictio ab Episcopo danda. 

1. Episcopus si, vel ob aliquod impedimentum, vel alia de causa in festis, in capite praecedenti 
enumeratis, vel in aliis festis et Dominicis principalibus non sit ipsemet solemniter Missam celebraturus, 
velit tamen Vesperis sive primis, sive secundis interesse, et Officium facere, observabit eadem fere omnia 
quoad se, ac si in crastinum esset celebraturus. Nam et eisdem sacris paramentis indutus erit, et in eadem 
sede residebit, incipiet et perficiet Vesperas, prout dictum est. 

2. Differentia solummodo erit in infrascriptis, quia hoc casu non omnes Canonici, sed quatuor, aut sex 
tantum cum pluvialibus parantur ; assistentes vero Canonici diaconi, hinc inde a lateribus Episcopi erunt 
in eorum habitu canonicali, sic et presbyter assistens. 

3. Antiphonae vero non eodem ordine, nec per subdiaconum, sed per aliquem ex Canonicis, aut alium, 
ad quem de consuetudine Ecclesiae spectat, praeintonantur ; primo ipsi Episcopo, deinde aliis Canonicis, 
incipiendo a dignioribus, prout Ecclesiarum circa hoc usus observabit. Capitulum autem per aliquem ex 
cantoribus alta voce recitabitur in loco suo vel alio solito. Caetera omnia fiunt et dicuntur, prout in cap. I, 
lib. II, expositum fuit. 

4. Quod si Episcopus velit hujusmodi Vesperis interesse cum cappa, tunc minime convenit ut ipse in tali 
habitu Officium faciat, quia etiam ipsemet sibi debet biretum imponere et auferre. Sed Canonicus 
hebdomadarius indutus amictu et pluviali supra cottam, seu rocchettum, si illo utatur, totum Officium 
faciet, petita prius ab Episcopo licentia, incipiendo Deus, in adjutorium, etc., usque ad finem, stans a 
latere Epistolae, assistentibus sibi quatuor, aut sex beneficiatis pro diversitate festivitatum, prout suo loco 
dicetur, pariter cum pluvialibus, quibus absque aliis paramentis simpliciter super cottam, vel rocchettum 
induuntur. Episcopus vero in sua sede tantummodo benedicet incensum, et in fine solemnem 
benedictionem dabit. 

5. Antiphonae autem praeintonantur ab aliquo ex dictis beneficiatis paratis ; primo ipsi Canonico 
celebranti, deinde aliis Canonicis dignioribus, juxta morem Ecclesiae. Organi sonus eodem modo poterit 
intermisceri, prout in cap. XXVIII, lib. I, de organo, etc., declaratum fuit. 

6. Ipse celebrans Canonicus, una cum quatuor aut sex beneficiatis assistentibus, dum Psalmi recitantur, 
sedere poterunt cooperto capite in aliquo sedili, seu scamno praeparato et ornato a latere Epistolae ; 
videlicet, celebrans in medio, primi assistentes vero hinc inde, vel alias, prout in illa Ecclesia usitatum 
est : reliqui autem assistentes in scabellis, vel scamno contra altare. 

7. Capitulum cantabitur ab aliquo cantore ; Hymnus et Antiphona ad Magnificat praeintonatur ab eodem 
assistente ipsi celebranti. 

8. Dum cantatur per chorum Antiphona ad Magnificat, dignior Canonicus ex presbyteris, accedente 
acolytho thuriferario, offert naviculam incensi Episcopo, qui imponit et benedicit incensum more 
consueto. 

9. Incepto Cantico praedicto, ipse Canonicus celebrans cum suis assistentibus surgit, et facta reverentia 
Episcopo, thurificat more solito altare : quo thurificato, ipse, stans in cornu Epistolae, capite detecto, ab 
altero ex dictis duobus beneficiatis assistentibus, pluviali induto a , thurificatur duplici ductu thuribuli ; 
mox Episcopus stans, capite detecto, a presbytero Canonico assistente thurificatur apud suam sedem 
triplici ductu : et demum omnes Canonici et alii ordine suo thurificantur. 

a 1886: indutus. 

10. Finito Cantico, et repetita per chorum Antiphona, celebrans cantat Orationem, stans versus altare a 
latere Epistolae, duobus acolythis ceroferariis, candelabra cum cereis accensis afferentibus, et alio inter 
illos medio, librum tenente. 

11. Qua finita, et dicto per chorum Benedicamus Domino, etc., Episcopus stans in sua sede, si inde a 
populo videri possit, alias apud altare, capite cooperto, nisi sit Archiepiscopus, aut alius utens cruce, quia 
capite detecto versus crucem, quae per aliquem ejus capellanum genuflexum tenetur, solemniter 
benedicit : non tamen tunc utitur baculo pastorali quia non est paratus. Reliqua omnia fiunt, prout in 
antecedenti capite dictum fuit. 


Caput III. 


Quo ritu in Ecclesiis cathedralibus, absente Episcopo, vel in collegiatis, Vesperae 
celebrandae sint. Canonicus hebdomadarius pluviali paratus, una cum aliquot presbyteris 
similiter paratis, et aliis ministris a sacristia ad altare processionali ritu procedat. Ubi 
inchoandum Officium. Vesperarum Antiphonae et Psalmi, et Canticum Magnificat, a 
quibus intonentur. Ordo thurificationis. Orationes ubi dicendae, et quomodo Vesperae 
compleantur. In diebus solemnioribus sex presbyteri cum pluvialibus parentur ; in aliis 
non solemnioribus quatuor tantum ; in Dominicis et aliis festis, duo. 

1. In Ecclesiis cathedralibus, absente Episcopo, et in collegiatis, Canonicus hebdomadarius paratur in 
sacristia pluviali coloris tempori convenientis super rocchetto, si eo utatur, aut super cotta, et cum eo 
parantur quatuor, aut sex presbyteri de gremio ipsius Ecclesiae, non tamen Canonici ; coadunatisque 
Canonicis et aliis de clero, in chorum, praedictus Canonicus celebrans procedet e sacristia hoc ordine : 
praecedunt duo acolythi deferentes candelabra cum candelis accensis, deinde caeremoniarius, et aliqui 
ministri cottis induti ; mox presbyteri, pluvialibus parati, bini et bini ; ultimo loco Canonicus celebrans, 
pluviali indutus, medius inter duos ex dictis presbyteris, qui fimbrias anteriores pluvialis ipsius parumper 
elevant ; parati vero procedunt manibus junctis, et cooperto capite. 

2. Cum perveniunt ante altare, stabunt omnes recta linea ; ceroferarii erunt omnium postremi hinc inde a 
lateribus : in eorum medio presbyteri pluvialibus parati, et inter ipsos medius Canonicus celebrans 
paratus ; simulque omnes, detecto capite, genuflectent, genuflexique parumper orabunt, praeter acolythos 
ceroferarios et ministros supradictos, cottis indutos, qui statim discedunt ad latera altaris, ibique acolythi 
candelabra cum cereis extinctis super gradu, vel plano inferiori deponunt. 

3. Presbyteri parati cum Canonico celebrante, postquam oraverint, surgunt, et profunde altari caput 
humerosque inclinant. Si vero Sanctissimum Sacramentum in eo asservetur, denuo genuflectunt ; deinde 
salutant ab utraque parte chori Canonicos, capitis inclinatione. 

4. Canonicus vero paratus celebrans, accedit ad scamnum, panno coopertum, in cornu Epistolae 
praeparatum, vel ad stallum, seu primam sedem chori ab ea parte, quae eidem illa hebdomada obtigerit, in 
qua sede ponetur pulvinum, et alterum cum tapete super alio scamno, seu genuflexorio, ante se posito, 
super quo etiam ponitur liber, serico coloris caeterorum paramentorum tectus ; et ubi non adest tale 
scamnum, in aliquo legili, quod ponitur ante celebrantem, et removetur prout opus est ; quo casu tapete 
sternitur ante ipsum celebrantem. 

5. Sedet ibi paululum, presbyteri vero parati stant ante eum in plano, et cum per caeremoniarium fit 
signum inchoandi, ipse Canonicus celebrans surgit, surgentibus omnibus de choro, qui secreto dicit Pater 
noster, etc., et Ave Maria, etc., integre ; quibus dictis, elevatur ei pars dextera pluvialis aliquantulum per 
caeremoniarium vel per primum assistentem paratum, si sint in scamno ; et ipse se signat signo crucis a 
fronte ad pectus, dicens clara voce, et in cantu competenti Deus, in adjutorium, etc., prout supra, 
celebrante Episcopo, dictum est. 

6. Tunc unus ex dictis presbyteris paratis, facta altari reverentia, ac ducente cseremoniario, accedit ante 
ipsum Canonicum celebrantem, et illi se profunde inclinat ; et expleto per chorum versiculo Sicut erat, 
etc., et Alleluia, vel Laus tibi, Domine, etc., ipse stans, praeintonat illi Antiphonam primi Psalmi, qua per 
Canonicum celebrantem repetita, ipse iterum facta reverentia ante illum et altare, ut prius, recedit cum 
caeremoniario ad sedilia in plano chori disposita hinc inde contra altare, et ornata panno viridi, aut 
tapetibus, ubi sedet cum aliis presbyteris paratis. 

7. Expleta per chorum Antiphona, duo cantores, cottis induti, intonant Psalmos in medio chori, et 
incepto primo versu Psalmi, omnes sedent ; et sic remanent sedentes usque ad Capitulum, nisi quatenus 
pro intonatione Antiphonarum surgunt, ut mox dicetur. 

8. Cum dicitur versiculus Gloria Patri, etc., in fine cujuslibet Psalmi, omnes caput detegunt, illudque 
sedentes profunde inclinant, sic permanentes usque ad versiculum Sicut erat, etc. Cantores duo praedicti, 
vel ultimus ex dictis presbyteris, pluvialibus paratis, si sint plures quam duo, praeintonant caeteras 
Antiphonas Canonicis ab utraque parte chori per ordinem, incipiendo a dignioribus ; et cum aliquis ex 
Canonicis reassumpturus Antiphonam surgit, pariter omnes tam Canonici, quam alii de clero surgunt, et 
illo sedente, sedent. 

9. Finitis Psalmis, duo acolythi simul deferentes candelabra cum candelis accensis, cum dictis 
presbyteris paratis, accedunt ad Canonicum celebrantem, eique faciunt reverentiam, et hinc inde ad ejus 
latus assistunt in plano chori : ipse vero Canonicus, finita Antiphona, seu sono organi, surgit, capite 
detecto ; junctisque manibus, cantat Capitulum ; et, eo finito, primus ex dictis presbyteris paratis, 
accedens propius ante ejus faciem, intonat illi Hymnum ; quo per eum repetito, praedicti acolythi, ac 
presbyteri parati, facta Canonico reverentia, recedunt ad loca sua, ubi parati stant, manibus junctis, donec 
perficiatur Hymnus. 

10. Quo expleto, duo ultimi ex eisdem paratis, accedentes ad medium chori ante altare cum debita 
reverentia aequaliter ibi stantes, cantant simul versum voce altiori, quibus chorus respondet : primus vero 
ex ipsis rediens ante celebrantem, cum debita reverentia praeintonat illi Antiphonam ad Magnificat, qua 
per celebrantem repetita, ipse celebrans, et alii omnes in choro sedent : et cum inchoatur Canticum 
Magnificat, quod a duobus cantoribus, cottis paratis, intonatur, omnes surgunt, et ipse celebrans, salutans 
hinc inde Canonicos capitis inclinatione, qui ei assurgere debent capitibus detectis, vadit ad altare cum 
dictis presbyteris paratis, ordine quo venerant, et faciunt altari profundam reverentiam : aut, si super eo sit 
Sanctissimum Sacramentum, genuflectunt ante infimum gradum : celebrans cum duobus ex dictis paratis 
ascendit ad medium altaris, quod osculatur, mox vertens se versus cornu Epistolas altaris, ubi thuriferarius 
ante eum stans inclinatus, offert illi thuribulum apertum cum prunis ardentibus, ministrante ei presbytero 
parato, a dextera illius assistente, naviculam cum cochleari, imponit thus in thuribulum, et benedicit more 
consueto ; acceptoque thuribulo de manu ejusdem presbyteri parati, thurificat altare debito ritu ; mox 
thuribulum reddit eidem presbytero parato, a quo acceperat, et ille thuriferario : et facta altari reverentia 
simul cum dictis presbyteris paratis, ordine quo venerant, recedunt ad sua loca, salutatis iterum redeundo 
Canonicis, ab utraque parte chori, ut prius. 

11. Canonicus celebrans, stans in loco suo, in choro, invitato prius ad honorem incensationis proximiore 
Canonico, caput inclinando, aut, si absit, Vicario Episcopi, vel alio digniori, qui immediate post eum 
debeat incensari, incensatur a primo ex dictis presbyteris paratis triplici ductu thuribuli, cum profunda 
capitis inclinatione ante et post incensationem. 

12. Thuriferarius, vel ultimus ex assistentibus paratis, quatenus sint sex, vel quatuor, accepto de manu 
ejusdem presbyteri thuribulo, thurificat omnes Canonicos ordine suo cum reverentiis ante et post, duplici 
ductu ; deinde caeteros de choro unico ductu, primo tantum in ordine, capite inclinato. 

13. Advertant interim cantores et organista, ut cantum et sonum invicem alternatim ita dimetiantur, ut 
ante repetitionem Antiphonae incensatio sit expleta. Cum repetitur a choro Antiphona, omnes sedent. 
Interim acolythi duo cum candelabris, ac cereis accensis, et presbyteri parati, accedunt ad Canonicum 
celebrantem, assistendo, ut supra, factis solitis reverentiis. 

14. Expleta Antiphona, omnes surgunt ; Canonicus vero celebrans, stans junctis manibus, cantat Dominus 
vobiscum, Oremus, et Orationem competentem cum sua conclusione, vel plures, pro qualitate temporum, 
secundum regulas et rubricas Breviarii. 

15. Qua, seu quibus finitis, duo ex ultimis dictis presbyteris paratis accedunt ad medium chori, ad altare 
versi, et ibi voce altiori cantant Benedicamus Domino, et redeunt ad celebrantem, qui dicto Fidelium 
animee, etc., si Completorium continuetur, salutatis Canonicis ab utraque parte chori, discedit cum 
praedictis paratis, ordine quo venerat : si vero non sequatur Completorium, expletis a celebrante 
Orationibus cum suis conclusionibus, ac eodem loci, dicto remissiori voce Fidelium animee, etc., et 
secreto Pater noster, et in fine mediocri voce Dominus det nobis suam pacem, incipit Antiphonam 
B. Mariae, stans ibidem, seu genuflectens, stantibus pariter, vel genuflectentibus omnibus, quando, juxta 
regulas Breviarii, standum vel genuflectendum est, pro ratione temporis, quam postea submissa voce 
prosequitur, et in fine dicit voce item submissa Versiculum, Orationem, et Divinum auxilium, etc., deinde 
discedit, ut supra. 

16. Eodem modo et ordine semper, diebus Dominicis et festivis, quae a populo observantur, a Canonico 
hebdomadario, tam in collegiatis, quam in cathedralibus Ecclesiis, absente Episcopo, Vesperarum Officia 
celebrantur ; ea tamen moderatione adhibita, quod in festis solemnioribus, ut in Natali Domini nostri Jesu 
Christi, Epiphania, Paschate Resurrectionis, Ascensione, Pentecoste, in festo Corporis Christi 3 , 
Sanctorum Apostolorum Petri et Pauli, Assumptionis b Beatae Mariae Virginis, et omnium Sanctorum, 
Sancti Titularis Ecclesiae, et Patroni Civitatis, vel Ecclesiae Dedicationis, sex pluvialia a presbyteris, seu 
clericis totidem, hebdomadario assistentibus, sumantur. 

3 1886 : addit Sancti Joseph Sponsi B. M. V. 

b 1886 : addit et Immaculatae Conceptionis. 

17. In aliis festis immediate subsequentibus diem Nativitatis Domini, Paschae et Pentecostes, item in 
festis Circumcisionis Domini, Purificationis, Annuntiationis et Nativitatis Beatae Maris Virginis, 
Sanctissimae Trinitatis, et Sancti Joannis Baptistae, quatuor tantum pluvialia sumantur ; in Dominicis vero 
et aliis festis, duo. In duplicibus autem minoribus, semiduplicibus, simplicibus et feriis, non oportet 
celebrantem, seu hebdomadarium esse paratum, nec fieri thurificationes. 


Caput IV. 


Episcopus, si Completorio intersit et Officium faciat, ubi et quo habitu consistere 
debeat 3 . Quomodo inchoabit et perficiet Completorium. Quae dicenda sint a choro, et ab 
hebdomadario. Altaris thurificatio ad Canticum praetermittenda. Organum non 
adhibendum, nisi solemnius Completorium celebretur. Quae praestanda sint ab 
hebdomadario versus Episcopum. Quo ritu Completorium dicendum in collegiatis 
Ecclesiis. 

3 1886 : ubi consistere, et quo habitu, debeat. 

1. Si Episcopus Completorio interesse et Officium facere voluerit, assistet cum sua cappa in choro in 
suo loco, seu stallo, panno aliquo vel tapete cum pulvinaribus ornato. 

2. Officium vero ipsius erit circa haec ; videlicet, ut dicente cantore Jube, Domne, benedicere, ipse stans, 
respondeat Noctem quietam, etc., et post lectionem brevem. Adjutorium nostrum, etc., deinde Pater- 
no ster, etc., tum confessionem et absolutionem, et alia usque ad Deus, in adjutorium, etc., inclusive, et 
incepto Psalmo sedebit. 

3. Caetera omnia dicentur per chorum et hebdomadarium usque ad Orationem, quam ipse Episcopus 
cantabit, et demum benedictionem dabit, dicens Benedicat et custodiat nos omnipotens et misericors 
Dominus, etc. Nulla autem fiet altaris thurificatio ad Canticum Nunc dimittis, etc., nec organum 

pulsabitur, nisi forte in aliquibus Ecclesiis hujusmodi hora solemnius celebrari aliquando consueverit, quo 
casu organum adhiberi poterit, juxta normam superius traditam. 

4. Cum vero Episcopus praesens erit, et Officium non faciet, omnia praedicta per hebdomadarium in suo 
habitu canonicali fient, observatis tamen debitis reverentiis versus Episcopum ; nam ipse hebdomadarius 
ad Versiculum Indulgentiam et absolutionem, etc., in principio, et ad Versiculum Benedicat et custodiat 
nos omnipotens et misericors Dominus, etc., in fine, inclinabit se profunde versus Episcopum. 

5. In collegiatis Ecclesiis, vel absente Episcopo, eadem observantur per hebdomadarium. 


Caput V. 

Quo ritu Episcopus ad Matutinum accedat, et illud incipiat. Antiphon® a quo 
praeintonandae. Lectiones a Canonicis cantandae, quomodo et quo loci. Quae differentia 
observanda in benedictionibus dandis. Nona lectio ab Episcopo cantanda, et quomodo. 
Hymnus Te Deum Episcopo praeintonandus, si est celebraturus. Organum Hymno 
intermiscendum. 

1. Quando in Matutinis Episcopo placuerit Officium facere, hora competenti veniet cum sua cappa, 
associatus a Canonicis more solito : et factis orationibus ante Sanctissimum Sacramentum et altare majus, 
accedat ad chorum in loco suo jam ornato, ut supra, ubi sedebit aliquantulum, cucullo cuppa; supra caput 
reducto, vel etiam cum bireto, prout magis placebit, aptatis in gyrum fimbriis capp® per aliquem 
capellanum, vel caeremoniarum magistrum. Apud eum nulli erunt Canonici assistentes. 

2. Post modicam moram Episcopus surget, surgentibus omnibus, et stans, capite detecto, versus altare, 
dicet secreto Pater noster, Ave Maria, et Credo integre : quibus completis, signans sibi cum pollice 
dexter® manus labia parvo signo crucis, altiori voce cantando, dicet Domine, labia mea, etc., deinde 
Deus, in adjutorium, etc., quod cum dicit, facit sibi signum crucis a fronte ad pectus, prout supra in 
Vesperis dictum est : et sic permanet, stans, donec per chorum decantatum sit Invitatorium, cum Psalmo 
Venite, exultemus Domino, etc., sed cum cantatur Venite, adoremus, et procidamus ante Deum, ipse, et 
omnes de choro, ac alii ministri genuflectunt. Deinde surgunt, et stant, donec finiatur Hymnus, quem ipse 
Episcopus, decenter aliquo pr®intonante, competenti voce incipiet, si erit celebraturas, alias non. 

3. Incepto primo Psalmo, sedebit, et omnes de choro, ac alii ministri sedebunt. Psalmi decantabuntur 
cantu Gregoriano cum pausa ad puncta et ad flexiones, et clara voce per Canonicos, et alios de choro 
reverenter ; et ad versiculum Gloria Patri, etc., omnes se inclinabunt, prout supra in Vesperis dictum fuit. 

4. Antiphon® per aliquem mansionarium, vel eum, cui ex consuetudine Ecclesi® competit, 
pr®intonabuntur Canonicis, incipiendo a dignioribus gradatim. Prim® autem sex lectiones a totidem 
Canonicis junioribus, incipiendo a juniore, prius a c®remoniario instructis, competenti voce et tono 
recitabuntur, apud legile in medio chori collocatum ; septimam et octavam cantabunt hi, qui futuri sunt 
assistentes a lateribus Episcopi in Missa ; nona vero et ultima lectio dicetur ab ipsomet Episcopo. 

5. Igitur finitis tribus Psalmis primi Nocturni, cum cantatur Versiculus, omnes surgunt, detecto capite, 
etiam Episcopus, et c®remoniarius ducit juniorem Canonicum, qui est cantaturus primam lectionem, ad 
legile, paulo ante cum libro lectionum pr®paratum in medio chori nudum, id est sine aliquo panno, vel 
coopertorio ; et ibi facta reverentia altari, et Episcopo cum profunda inclinatione, respicit aliquantulum in 
libro lectionem, quam lecturus est, et sic stans, expectat, donec Episcopus post cantatum Versiculum et 
Responsorium, inceperit alta voce Pater noster, etc., et illud secreto perfecerit usque ad versiculum Et ne 
nos, etc., et successive ex libro sibi allato, aut memoriter cantaverit absolutionem, videlicet Exaudi, 
Domine, etc., cui responso per chorum Arnen, ipse Canonicus stans apud legile, inclinat profunde se 
versus Episcopum, et petit ab eo intelligibili voce benedictionem, dicens Jube, Domne, benedicere, et non 
Domine ; ad quem sic inclinatum permanentem. Episcopus conversus, stans, respondet benedicens, 

videlicet Benedictione perpetua, etc., non tamen manu signans, et responso per chorum Arnen, Episcopus 
sedet cooperto capite, et cappse fimbriae in gyrum aptantur, ut supra, et pariter omnes sedent. 

6. Canonicus vero tunc, et non prius, incipit et prosequitur suam lectionem altiori voce, distincte et 
modeste, in tono, prout suo loco, et in cap. XXVII, lib. I, indicatur. Qua finita, inclinat se profunde versus 
altare, dicit Tu autem, Domine, etc., et facta solita reverentia Episcopo, qui versus eum facit signum 
crucis, revertitur ad locum suum, absque osculo manus Episcopi. 

7. Idem per omnia facit secundus et tertius Canonicus, ac successive alii in secundo et tertio Nocturno, 
lectiones cantaturi : idemque per Episcopum et chorum observatur, quoad absolutiones, benedictiones et 
alia, quas occurrunt, dum Psalmi et lectiones cantantur, quod in primo Nocturno servatum fuit : hoc 
tantum excepto, quod ad primam, quartam et septimam benedictiones, Episcopus stat, prout stetit, cantans 
absolutiones ; ad alias vero sedet, sedentibus etiam omnibus, praeter lectionem cantaturum. 

8. Cum cantatur per Canonicum textus Evangelii pro septima lectione, Episcopus et reliqui omnes stant, 
donec dicatur per dictum Canonicum Et reliqua, et postea sedent. Ipse autem Canonicus non debet, 
recitando textum Evangelii, librum, nec seipsum signare, nec manus junctas tenere, sed super libro, prout 
in aliis lectionibus. Ad octavam lectionem Episcopus dat benedictionem, sedendo, ut supra. 

9. Nonam lectionem cantat ipse Episcopus, stans in sua sede pontificali cum cappa, detecto capite, 
conversa facie ad altare ; ad quem tunc, et non prius, accedunt duo diaconi assistentes, et minister de 
candela, et alius de libro serviens. Episcopus autem, si non aderit in choro major se, stans, ut supra, dicit 
cantando versus altare Jube, Domine, benedicere, et non Domne, cui absolute respondetur per chorum 
Arnen. Si vero adesset Legatus, aut aliquis Praelatus se major, Episcopus versus ad illum, peteret 
benedictionem, ille vero stans in loco suo responderet Ad societatem civium, etc., vel Per Evangelica 
dicta, etc., factis tamen prius mutuis reverentiis inter Episcopum et Legatum, seu alium Superiorem 
majorem. Et dum Episcopus cantat suam lectionem, omnes pro ejus reverentia stant, detecto capite. Qua 
finita, Episcopus, profunde caput versus altare inclinans, dicit Tu autem, Domine, etc., et responso per 
chorum Deo gratias, accedit cum debitis reverentiis praedictus prasintonator ante Episcopum, et 
praeintonat ei Te Deum laudamus, etc., si est celebraturus. Quo per Episcopum repetito ex libro, vel 
memoriter, prout magis placuerit, chorus illum prosequitur, cui et organum intermisceri poterit, cum 
regula superius tradita ; dummodo versiculus Te ergo quaesumus, etc., exprimatur voce clara, alioquin 
cum suavi harmonia sine organo. Qui versiculus dum recitatur, Episcopus et omnes genuflectunt in locis 
suis. 


Caput VI. 


Quo ritu Matutinum in cathedralibus et collegiatis Ecclesiis, absente Episcopo, sit 
celebrandum. Ordo ad Matutinum accedendi. A quibus inchoandum. Psalmi cum suis 
Antiphonis quomodo cantandi. Quo pacto absolutio dicenda, lectiones et responsoria 
cantanda. Nona lectio, a quo dicenda et quo ritu. Hymnus Te Deum, a quo praeintonandus. 

1. In cathedralibus et collegiatis Ecclesiis, absente Episcopo, hora competenti congregantur in sacristia 
omnes Canonici, ubi induuntur suo habitu canonicali. Canonicus quoque, seu alius dignior presbyter 
Ecclesiae, Missam celebraturus, induitur eodem habitu canonicali, vel alio suae dignitati convenienti, quo 
in Ecclesia uti consuevit ; qui sic congregati, incipiunt progredi versus chorum. 

2. Praecedunt magistri caeremoniarum ; deinde duo clerici cantores ; tertio loco Canonicus, seu presbyter 
facturas Officium ; sequuntur alii Canonici seniores et digniores, deinde juniores et minus digni. 

3. Cum pervenerint ante altare, omnes genuflexi aliquantum orent ; Canonicus, seu presbyter facturus 
Officium, cum suis clericis post ipsum in plano chori, seu ante altare ; alii hinc inde in eodem plano ab 
utraque parte chori. 

4. Surgente Canonico, aut presbytero praedicto cum suis clericis, omnes pariter surgunt. Qui, facta hinc 
inde Canonicis reverentia, ascendit chorum in primo stallo, seu sede ex ea parte, ubi ea hebdomada chorus 
assignatur. Sistit se, et prope ipsum stat unus magister caeremoniarum. Sub ipso in plano chori erunt duo 
cantores, qui simul venerant a ; alii omnes ad sua loca ascendunt. 

a 1752 (in multis libris) : venerunt ; sed 1600 et 1886 habent venerant. 

5. Interim Canonicus facturus Officium sedet in pulvinari, supra sedem suam posito, habens ante se 
tapetem super scabello cum pulvinari, super quo positus sit liber apertus, continens Antiphonas, Hymnum 
et Orationem quae legenda sunt, vel super legili, ut dictum est in Vesperis. 

6. Postquam omnes venerint ad loca sua, indicante caeremoniario, surgit Canonicus praedictus, ac dicit 
secreto Pater noster, Ave Maria, Credo. Deinde signans sibi pollice dexterae manus os, cantat in tono 
competenti Domine, labia mea aperies, et responso a choro Et os meum annuntiabit laudem tuam, eadem 
manu dextera producens sibi crucem a fronte ad pectus, eodem tono, dicit Deus, in adjutorium meum 
intende ; cum dicitur versiculus Gloria Patri, et Filio, etc., tam ipse quam alii omnes profunde se 
inclinant. 

7. Cum dicitur Sicut erat in principio, etc., surgunt, et interim duo illi cantores accedunt ad medium 
chori, facta prius altari genuflexione, cantant ex libro super legili, ante se posito, Invitatorium, quod a 
choro resumitur, et Psalmum Venite, exultemus, etc. Interim omnes stant usque ad primum versiculum 
primi Psalmi Nocturni. 

8. Cum cantatur Venite, adoremus, et procidamus ante Deum, tam ipsi cantores et celebrans, quam alii 
omnes genutlectunt, postea surgunt et prosequuntur Ploremus coram Domino, qui fecit nos, etc. Repetito 
Invitatorio, duo illi cantores accedunt ad Canonicum Officium facientem, et stantes in plano ante ipsum, 
facta ei profunda reverentia, unus ex illis a dexteris praeintonat Canonico praedicto Hymnum : quo per 
Canonicum intonato, chorus prosequitur ab eadem parte, ubi est Canonicus Officium faciens, deinde 
vicissim ex altera parte, donec Hymnus absolvatur. Et in fine cum nominatur Sancta Trinitas, omnes 
profunde se inclinant. 

9. Expleto Hymno, idem cantor, qui intonavit Hymnum, stans ante Canonicum, facta illi profunda 
reverentia, praeintonat ei Antiphonam primi Nocturni, quam ille intonat ex libro ante se posito. Qua 
intonata, duo illi cantores, facta reverentia, accedunt ad librum Antiphonarum in medio chori existentem ; 
et facta primum in plano genuflexione versus altare, expleta Antiphona, incipiunt Psalmos primi 
Nocturni, cantantes primum versum in tono Antiphonarii assignato. Quo primo versu Psalmi intonato, 
Canonicus faciens Officium, et caeteri omnes sedent : cantores iterum genu facta reverentia altari, redeunt 
ad suum locum in plano chori ante Canonicum facientem Officium, et ibi faciebus ad altare conversis, in 
scabello parum oblongo, panno viridi cooperto, sedent. 

10. Et circa finem cujusque Psalmi surgunt, et ambo accedunt ad alteram partem chori : cumque 
pertranseunt ante altare, in medio genuflectentes, reverentiam faciunt altari : deinde Canonicum in primo 
stallo, seu sede ab illa parte chori sedentem adeunt, et repetita prima Antiphona, facta ei debita reverentia, 
alter ex eis, ut supra, illi intonat secundam Antiphonam, et sic vicissim semper faciunt successive singulis 
Canonicis Antiphonas praeintonantes : et semper post inchoatum Psalmum, ad suum scabellum redeunt, 
ubi sedent, dum Psalmus perficitur. 

11. Circa finem tertii Psalmi cujusque Nocturni, surgunt, et accedunt ad librum, et ibi factis debitis 
reverentiis altari et choro, cantant Versiculum, quo incepto, omnes surgunt ; et responso a choro, 
Canonicus faciens Officium intonat Pater noster, et reliquum dicit secreto. 

12. Interim, dum cantatur Versiculus, caeremoniarius accedit ad Canonicum juniorem, qui lecturus est 
lectionem, et facta ei reverentia, ipsum ducit ad legile, ubi lectiones legi solent, quod locari debet in 
medio chori versus altare ; quo cum pervenerit, facit cum caeremoniario debitas reverentias altari et 
Canonicis, primum a parte chori, ubi est Canonicus faciens Officium, deinde ab altera parte ; et mox 
propius accedit ad legile ; et cum tempus erit, petit benedictionem, caput profunde versus celebrantem 
inclinans, cui ille stans benedicit, quod et in aliis benedictionibus servat, hoc est, ut stans, semper detecto 
capite, benedicat. 


www.ceremoniaire.net 



Liber secundus Caput VII. 63 


13. Lectiones leguntur, festis praesertim diebus, a Canonicis, incipiendo a junioribus ad seniores ; et 
quando non adsunt tot Canonici, primas legunt alii clerici in choro existentes. Legant autem distincte et 
devote in tono consueto in Ecclesia Romana, prout supra cap. XXVII, § X, lib. I, habetur. 

14. Si noctu legantur, casremoniarius adhibet parvam candelam, et alia fiunt, ut supra in Matutinis 
episcopalibus dictum est, praeter osculum manus Canonici facientis Officium ; sed lector cum dicit Tu 
autem, Domine, etc., in fine lectionis genuflectit, si non est Canonicus, et factis debitis reverentiis iis qui 
in choro existunt, discedit. 

15. Circa finem tertii Nocturni Canonicus faciens Officium accipit pluviale coloris tempori congruentis, 
et duo cantores similiter, vel plures, si sit consuetudo, induunt pluvialia : cum cantatur octavum 
Responsorium, duo acolythi sumunt candelabra duo, quae cum candelis accensis deferunt ante Canonicum 
paratum, et ea tenent, donec legerit totam lectionem, et inceperit Hymnum Te Deum laudamus, etc., quem 
Hymnum primus ex dictis cantoribus paratis pluviali, facta illi debita reverentia, pras in tonat. 

16. Cum dicitur Te ergo quaesumus, etc., genuflectit in suo loco, et alii omnes similiter. Hymno expleto, 
incipit Laudes, in quibus omnia servantur, quae de Vesperis in collegiatis solemniter celebrandis, superius 
in cap. III, lib. II, habentur. In festis autem non solemnibus, et diebus ferialibus, pluvialia indui non 
oportet. 


Caput VII. 

Laudes ab Episcopo celebrandae, quando in Matutino solemniter Officium fecit. 
Quomodo inchoandae. Antiphonae a quibus praeintonandae. Quo ritu altaris thurificatio ad 
Canticum Benedictus facienda. Benedictio post Orationem danda. Ad horas canonicas 
Episcopus quomodo assistat. 

1. Expleto Hymno Te Deum laudamus, etc., si Episcopus in Matutinis solemne Officium peregit, 
congruum erit ut etiam Laudes solemniter celebret : in quibus ea omnia fere servari conveniet, quae dicta 
sunt in cap. II, hujus lib. II, de Vesperis solemniter per Episcopum celebrandis, ipso in crastinum Missam 
non celebraturo. Nam statim finito Hymno, Episcopus adhuc stans in sua sede episcopali, capiet pluviale 
et mitram, et alia paramenta, prout in dictis Vesperis dictum fuit, et cum eo quatuor, aut sex Canonici ex 
dignioribus capient pariter pluvialia, alii vero Canonici non parantur. 

2. Episcopus igitur inchoabit Laudes, absolute cantando Deus, in adjutorium meum intende, signando se 
signo cnicis a fronte ad pectus. Antiphonas eodem modo, et iidem praeintonabunt Canonicis dignioribus, 
ut in dictis Vesperis : eademque observabuntur in sessione, surrectione et reverentiis, dum Psalmi et 
Antiphonae decantantur, quae ibidem dicta sunt. Sicut etiam quoad Capitulum et Hymnum. 

3. Et cum inchoatur Canticum Benedictus, etc., Episcopus, posito prius thure in thuribulum, dum per 
chorum cantatur Antiphona, surget cum mitra, factoque sibi signo cnicis, et assumpto baculo, associatus a 
praedictis Canonicis paratis, thurificabit altare, et deinde thurificabitur ipse apud suam sedem, stans cum 
mitra, a digniori ex dictis Canonicis paratis, vel alio, cui competat, prout ibidem explicatum fuit. 

4. Organum quoque ad Hymnum, et Canticum Benedictus, et in fine Psalmorum poterit adhiberi, modo 
superius tradito in cap. XXVIII, lib. I. 

5. Denique dum repetitur Antiphona per chorum, finito Cantico Benedictus, etc., casremoniarius cum 
ceroferariis accedit ante Episcopum, qui cantabit Orationem ; et mox dabit benedictionem, et denique 
omnia alia fient, prout ibi latius narratum fuit. 

6. Pariter, absente Episcopo, et in Ecclesiis collegiatis eadem omnia servabuntur, prout in dictis 
Vesperis continetur. 

7. Ad reliquas horas canonicas Episcopus non solet intervenire : si tamen voluerit interesse, assistet in 
choro cum cappa, et nullum Officium faciet, sed omnia fient per Canonicos et hebdomadarios, juxta 
stylum Ecclesiarum. 

8. Excipitur tantummodo hora Tertia, quam, si Episcopus est solemniter Missam celebraturus, pariter et 
ab illo celebrari convenit, prout latius in sequenti capite declarabitur. 


Caput VIII. 


Pro Missa solemni pontificali ab Episcopo celebranda, decet ut sacellum deputetur in 
Ecclesia, ubi non adsit secretarium, ad sacra indumenta accipienda. Quo ordine Episcopus 
ad Ecclesiam procedat. Quae in secretario praeparanda ac facienda sint. Tertia quomodo 
cantanda, et interim Episcopus parandus, et a quibus. Paramenta qua ratione Episcopo 
praebenda. Ordo ad altare procedendi. Confessio quomodo facienda. Liber ab Episcopo 
osculandus, et altare thurificandum. Introitus quomodo legendus. Ad Gloria in excelsis, 
quo ritu standum. Oratio quomodo dicenda. Episcopus Epistolam et Graduale legit, 
subdiaconum Epistolae benedicit. Quomodo diaconus procedat ad Evangelium. Quid 
servandum, si fiat sermo. Benedictio post sermonem danda. Quae ad Symbolum 
observanda. Quae a diacono et a subdiacono, finito Symbolo, peragenda. Altare post 
Offertorium thurificandum. Qui, post Oblata, incensandi. Ritus dicendi Secreta, 
Praefationem et Canonem. Ordo accipiendi ac dandi pacis osculum. Quid servandum, si 
Communio generalis, vel particularis fiat. Quae agenda post Communionem. Quomodo 
benedictio in fine Missae danda. 

1. Quo ordine, quove comitatu Episcopus ad Ecclesiam, sive pro Vesperis, sive pro Missa, aliisque 
Officiis accedere debeat, superius explicatum fuit. Nunc videnda sunt ea, quae ad Missam solemnem, ipso 
Episcopo celebrante, spectant ; explicaturi postmodum suis locis in singulis festivitatibus, si quid 
addendum, minuendum, vel immutandum erit. 

2. Jam diximus valde convenire, atque antiquae ecclesiasticae disciplinae consonum esse, ut in Ecclesiis 
cathedralibus locus aliquis, si sacellum non adsit, ab antiquis secretarium appellatum, deputetur, ad quem 
Episcopus solemniter celebraturus Missam, postquam sua cappa indutus, ingressus fuerit Ecclesiam, 
sacrasque preces ad altare Sanctissimi Sacramenti tantum, et non ad altare majus effuderit, cum suis 
Canonicis et choro, conveniat. 

3. Qui locus praeparatus ornatusque esse debet altari decenti cum cruce et candelabris, ac cereis 
accensis, super quo erunt reposita sacra missalia, et indumenta pro Episcopo, suo ordine. Aderunt etiam 
ibi sedes pro Episcopo versus cornu dextemm, vel sinistrum altaris, pro situatione et commoditate loci, et 
sedilia pro Canonicis et aliis circumcirca. 

4. In eum locum ingressus Episcopus, factaque reverentia cruci super altari praedicto existenti, orabit, ac 
inde sedebit aliquantulum super dicta sede, sibi praeparata, donec Canonici extra illum locum capiant 
sacra indumenta, remanentibus duobus diaconis assistentibus apud Episcopum, dum alii parantur, qui et 
ipsi postea accipiunt paramenta. 

5. Quibus paratis, atque in eumdem locum ingressis, cum debitis reverentiis altari et Episcopo, ac apud 
eorum sedilia stantibus, Episcopus surgit, et stans capite detecto versus altare, dicet secreto totum Pater 
noster et Ave Maria. Tum faciens sibi crucis signum a fronte ad pectus, ea forma, quae superius expressa 
fuit, altiori voce incipit horam Tertiam, dicens Deus, in adjutorium, etc., choro prosequente Domine, ad 
adjuvandum, etc., et Hymnum Nunc sancte nobis Spiritus, cui organum intermisceri poterit, secundum 
regulam in capite XXVIII, § VIII, lib. I, de organo et organista traditam. 


www.ceremoniaire.net 



Liber secundus Caput VIII. 65 


6. Quo Hymno finito, cantor dicit Antiphonam, atque incepto Psalmo Legem pone mihi, Domine, etc., 
Episcopus sedebit, sedentibus etiam Canonicis, exceptis his qui Episcopo ministraturi sunt ; chorus autem 
prosequetur Psalmos. 

7. Tunc minister de libro serviens, cotta indutus, una cum altero candelam accensam tenente, accedent 
cum libro ante Episcopum, qui poterant esse aliqui ex suis capellanis ; et qui de libro serviet, genuflexus 
manebit, dum Episcopus legit sedens. Episcopus vero sedens, legit Antiphonam Ne reminiscaris, etc., et 
Psalmos consuetos, duobus Canonicis sibi a lateribus assistentibus, qui debent per totam Missam 
deservire, alternatim respondentibus. Interim subdiaconus cantaturas Epistolam, qui simul cum diacono 
Evangelium cantaturo, ac aliis Canonicis, erit jam subdiaconalibus paramentis indutus, dempto manipulo, 
ut in cap. IX, § 1 et cap. XI, § II, lib. I, de eorum officio dicitur, afferet ex credentia super bacili sandalia, et 
caligas, manibus velo coopertis, alio velo cooperta, ambabus manibus elevata, ante Episcopum, iliaque, 
adjuvantibus duobus Episcopi scutiferis, qui ad abacum solent assistere, genuflexus induit primo in 
dextero, deinde in sinistro pede Episcopi, detractis prius per scutiferum ordinariis calceis : eodemque 
tempore sex vel octo acolythi cum cottis genuflexi, fimbrias cappae circumcirca elevant et dilatant, 
cooperiendo dictum subdiaconum et scutiferos, quo commodius et decentius officium suum peragere 
possint. 

8. Quibus expeditis, subdiaconus et scutiferi praedicti recedunt ad loca sua. Acolythi, aptatis in gyrum 
cappae pontificalis fimbriis, ad altare redeunt, ut praesto sint pro paramentis Episcopo deferendis. 
Episcopus prosequitur lectionem Psalmorum, quibus dictis usque ad Kyrie eleison, etc., surgens, detecto 
capite, versus altare, dicit Orationes. Chorus autem admoneatur, ut Psalmos Tertiae lente prosequatur, 
interposito etiam, si opus videbitur, post quemlibet Psalmum organi sonitu, ita ut eodem tempore illos 
perficiat, quo Episcopus suos Psalmos cum suis Versiculis legerit, et paratus fuerit, ut infra. 

9. Lectis Psalmis et Orationibus usque ad Orationem, quae pro lotione manuum dicitur exclusive, 
Episcopus, deposita cappa, incipit legere, vel memoriter dicere Orationes, quae pro paramentis induendis 
ordinatae sunt, dicendo singulas Orationes ad singula paramenta, cum illis induitur, excepta Oratione, quae 
dicitur ad manipulum, quas statim post alias dicenda erit, cum dici non possit eo tempore, quo accipit 
manipulum. 

10. Cum Episcopus exuit cappam, dicet Orationem Exue me, Domine, etc., dicta per eumdem Oratione 
Da, Domine, etc., pro lotione manuum, extractisque ei per assistentes diaconos annulis, lavat manus : et 
tunc laici tantum, et clerici omnes, praeter Canonicos et Praelatos, debent genuflectere, nisi adesset 
Legatus, aut alter dignior Episcopo, quo casu non debet permittere ut genuflectant. 

11. Cum vero sumitur aqua ex abaco pro lotione manuum Episcopi ab aliquo nobili viro, poterit fieri 
praegustatio illius a ministris, vel scutiferis illam suggerentibus, ut in cap. XI, § XI, lib. I, dictum fuit. Sed 
si ipsi portantes aquam non sint ex nobilibus civitatis, sed ex scutiferis, seu familiaribus Episcopi, non 
utique ea forma portabunt, prout dicti nobiles, sed dextera manu urceum cum aqua, sinistra vero lancem, 
et cum fuerint ante Episcopum, genuflexi, infundunt pauculum aquae super labio ipsius lancis, eamque, 
praesente Episcopo, degustant ; tum aquam, supposita lance, super manus Episcopi infundunt : presbyter 
autem assistens porriget Episcopo mantile ad tergendum manus ; quibus tersis, reponuntur ei annuli ab 
eodem presbytero assistente : et haec forma lotionis manuum servatur semper quando Episcopus intra 
Missarum solemnia, et in aliis quibusdam sacris actibus publice lavat manus. 

12. Statim lotis manibus adsint acolythi praefati, qui afferant ex altari paramenta Episcopi per ordinem, 
unus post alium ; videlicet, amictum, albam, cingulum, crucem pectoralem, stolam, pluviale et mitram, 
quibus induitur Episcopus per diaconum a dexteris, et subdiaconum a sinistris paratos, ut supra, hoc 
modo, videlicet : diaconus et subdiaconus capientes singula hujusmodi paramenta de manibus 
acolythorum, quisque eorum a latere suo adjuvat vestiendo Episcopum, sed principaliter diaconus omnia 
operatur ; subdiaconus vero solummodo coadjuvat, ubi opus est ; et primo offerunt Episcopo amictum 
osculandum in medio, ubi est designata parva crux, quam in parte prius osculatur etiam diaconus ; mox 
illum diligenter aptant circa collum Episcopi, ita ut vestium summitates, quae vulgo collaria vocantur, 
omnino tegat, deinde cordulas ex eo pendentes post tergum ductas, ante pectus reductas, stricte colligant. 

13. Accipiunt deinde albam, eamque circa collum, humeros et brachia distendunt et aptant. Tertio loco 
cingulum, quo albam constringunt, incipientes a tergo, et ante corpus illam religantes, tum albae 
extremitates circumcirca acolythi sublevant et aptant, ita ut aequaliter defluat, et vestes contegat. 

14. Diaconus postea sumpta cruce pectorali, eamque etiam in parte prius osculatam, ipsi Episcopo 
osculandam praebet, et ejus collo imponit, ita ut ante pectus pendeat ; stolam deinde etiam in parte 
deosculatam, Episcopo deosculandam offert, eamque super ejus humeros applicat, ita ut, nec ejus collum 
tegat, nec transversa sit in modum crucis, sed aequaliter ante pectus pendeat : quod commodius fiet, si ei 
cordulae retro et ante sint annexae, quibus firmari possit, ne huc et illuc vagetur. 

15. Demum diaconus et a subdiaconus imponunt Episcopo pluviale et mitram, deinde recedunt ad 
scamnum suum, et si Psalmi Tertiae non sint perfecti, sedet Episcopus expectans, donec perficiantur : 
quibus finitis, et repetita Antiphona, subdiaconus vel alter, cui ex consuetudine Ecclesiae competit, in 
habitu, in quo reperitur, Capitulum cantabit in loco, ubi legi solet Epistola, sibi ipsi librum tenens : 
dummodo nec altari, nec Episcopo humeros vertat. 

a 1886 : loco et habet vel. 

16. Tunc Episcopus surgit cum mitra, surgentibus omnibus, versa facie ad ipsum subdiaconum cantantem 
Capitulum : et sic stat, donec cantores cantent Responsorium ultimi Versiculi. Finito Capitulo, 
subdiaconus reddit librum caeremoniario, et vadit ad locum suum. 

17. Interea vero duo acolythi, acceptis duobus candelabris cum cereis accensis, versis invicem faciebus, 
dummodo nec altari, nec Episcopo renes vertant, accedunt. 

18. Presbyter vero assistens paratus, in eorum medio, tenebit librum supra caput ; et finito Responsorio, 
Episcopus, deposita tunc mitra, stans, ut erat, cantat in tono festivo Dominus vobiscum, et Orationem : et 
dicto per chorum Benedicamus Domino, ipse Episcopus, deposito pluviali, a diacono et subdiacono 
induitur tunicella, qui constringunt cordulas hinc inde super humeros positas, et deinde eodem modo 
dalmaticam. 

19. Tum Episcopus sedet, et imponuntur ei chirothecse per diaconum in dextera, et per subdiaconum in 
sinistra, manibus illi prius, et mox chirothecis, per eosdem deosculatis. Mox surgit Episcopus, et induitur 
ab eisdem planeta, quae hinc inde super brachia aptatur, et revolvitur diligenter, ne illum impediat. 

20. Si Episcopus pallio uti possit, et eo die uti conveniat, affertur per aliquem subdiaconum ex altari 
ambabus manibus, vel aliquo supposito, quod diaconus capiens, Episcopo offert osculandum in cruce 
posteriori ; et advertat, dum illud capit, ut partem duplicem pallii capiat dextera manu, simplicem vero 
sinistra, et dum illud imponit, subdiaconus manu dextera elevat partem, quas a tergo pendere debet, 
illudque aptant b, ut humeros Episcopi aequaliter ambiat, et pars duplex pallii ponatur super sinistro 
humero Episcopi. Quo facto, idem diaconus capit unam ex tribus spinulis per aliquem acolythum allatis, 
videlicet pulchriorem, eamque infigit cruci anteriori pallii ante pectus existenti, aliam in cruce sinistri 
humeri, tertiam subdiaconus infigit cruci posteriori, quae omnia ita infigantur, ut tertio transeant per 
crucem, in qua sint ocelli tres, seu ansulae tres series, ejusdem coloris nigri ; ita tamen, ut nec crucem, 
neque pallium perforent, neque planetam tangant ; et gemmas spinulis appositas, remaneant ad dexteram 
infigentis. 

b 1752 (in multis libris) : aptat ; sed 1600 et 1886 habent aptant. 

21. Tum sedenti Episcopo imponitur per diaconum mitra pretiosa, sumpta de manibus capellani, de illa 
servientis, subdiacono vittas elevante. 

22. Demum imponitur per presbyterum assistentem annulus pontificalis annulari digito dexteras manus 
Episcopi, annulo prius, et manu postea deosculatis. Episcopo parato, accedunt ad eum Archidiaconus et 
alter diaconus, seu duo digniores Canonici diaconi, parati dalmaticis, qui ei a lateribus assistunt a 
principio. 

23. Diaconus vero, et subdiaconus recedunt et capiunt suos manipulos, et accedente acolytho thuriferario 
cum thuribulo et navicula, ministranteque presbytero assistente naviculam. Episcopus imponit et benedicit 
thus, ut supra in cap. I, lib. II, § XII, de Vesperis solemnibus, Episcopo celebraturo, dictum fuit. Deinde 

Episcopus cum suis ministris, facta reverentia cruci super altari in dicto sacello, seu secretario existenti, 
processionali ritu procedunt ad altare, in quo Missa est celebranda, hoc ordine. 

24. Thuriferarius cum thuribulo, deinde ceroferarii cum candelis accensis, medium habentes alterum 
subdiaconum paratum tunicella, crucem deferentem : deinde clerici et beneficiati Ecclesiae cum suis 
cottis, bini et bini, incipiendo a junioribus, seu minus dignis. Hos sequitur reliquus clerus illius Ecclesiae 
suo ordine, ita ut digniores semper sint posteriores in processione. Canonici vero, qui sunt parati, 
antecedent Episcopum immediate. 

25. Post Canonicos procedet subdiaconus Epistolam cantaturus, gerens librum Evangeliorum clausum 
ante pectus, in quo includitur manipulus Episcopi, deinde diaconus ad sinistram presbyteri assistentis, 
pluviali induti, demum Episcopus cum baculo pastorali in manu sinistra, parte curva baculi ad populum 
versa, ac dextera benedicens, si sit in sua civitate, vel dioecesi, medius inter diaconos assistentes paratos. 
Si autem Episcopus sumpsit paramenta in presbyterio apud sedem, vel in faldistorio, non fit hujusmodi 
processio ; sed procedit Episcopus ad altare sine cruce, sine candelabris, et sine thuriferario, cum solis 
ministris paratis, ut supra, et quibusdam aliis. 

26. Post Episcopum sequitur capellanus serviens de mitra, et alii capellani cum cottis, bini et bini 
incedentes. 

27. Si vero celebrans fuerit Archiepiscopus, aut Archiepiscopo major, aut habens privilegium, ut crux 
ante se deferatur archiepiscopalis, per subdiaconum paratum, de quo supra, defertur ante Canonicos 
paratos tantum, non autem ante alios de clero, imagine Crucifixi ad ipsum versa. 

28. Cum Episcopus fuerit prope altare, salutat exigua capitis inclinatione Canonicos paratos, apud eorum 
sedilia stantes ; ipsi vero Canonici faciunt ei profundam reverentiam. 

29. Si forte adesset Legatus Apostolicus, vel aliquis Cardinalis, aut Archiepiscopus, vel alii Praelati, vel 
magnus Princeps loci, illos prius debet Episcopus cum mitra salutare, et illi Episcopo aliquantulum 
assurgentes, denudato capite respondere, praeter Cardinalem, qui non debet assurgere, sed tantum 
discooperire caput. 

30. Cum vero Episcopus pervenerit ante infimum gradum altaris, reddito baculo pastorali ministro, qui de 
eo servit, et deposita ei per diaconum mitra, facit profundam reverentiam cruci super altari positae, simul 
cum suis ministris. Interim recedunt alii ministri, qui eum illuc usque secuti fuerant, excepto eo qui de 
baculo, altero qui de thuribulo serviunt, duobusque diaconis assistentibus, qui remanent. Episcopus vero 
habens a dexteris presbyterum assistentem, et a sinistris diaconum, et apud eum modicum retro 
subdiaconum, qui tunc relinquit librum Evangeliorum in manibus caeremoniarii, facit cum eis 
confessionem, junctis manibus, stans aliquantulum inclinatus. Interim cessat sonitus organorum, et chorus 
incipit Introitum. 

31. Dum Episcopus facit confessionem, profert verba erga dictos ejus ministros, stantes apud eum, capite 
inclinato, in plurali dicens Vobis Fratres, c et Misereatur vestri, etc., illi vero erga Episcopum in singulari, 
id est, Tibi Pater et Te Pater, et Misereatur tui, etc., quae dum dicunt, caput versus Episcopum profundius 
inclinant. 

c 1886 : addit et Vos Fratres. 

32. Cum Episcopus dixerit Indulgentiam, absolutionem et remissionem, etc., subdiaconus capit 
manipulum, qui fuerat inclusus in libro Evangeliorum, et a latere manipuli osculatur, deinde porrigit 
Episcopo osculandum, ubi est signum crucis, mox applicat sinistro Episcopi brachio cum osculo manus, 
ipsumque stricte religat. Canonici parati, stantes in suis locis faciunt simul confessionem bini ; similiter 
alii, si qui erunt parati, alias genuflexi, prout etiam laici omnes tunc genuflectunt. 

33. Finita confessione, Episcopus extendens ac jungens manus, clara voce dicit Oremus, et ascendens ad 
altare cum diacono Evangelii a dextris, et presbytero assistente a sinistris, dicit submissa voce Aufer a 
nobis, etc., deinde manibus junctis super altare, inclinatus dicit Oramus te, Domine, etc., prout habetur in 
Missali, et cum dicit Quorum Reliquiae hic sunt, etc., positis hinc inde super altari manibus extensis, 
osculatur illud in medio, nullam tamen ibi designans crucem ; et statim ambabus manibus tangens libram 

Evangeliorum, sibi a subdiacono a sinistris stante oblatum, in folio Evangelii currentis, illum osculatur, 
adjuvante presbytero assistente. 

34. Tunc accedit ad altare thuriferarius cum thuribulo et navicula, quam porrigit diacono, et ille 
Episcopo, qui imponit et benedicit thus more solito ; et accepto thuribulo de manu diaconi, thurificat 
altare, prout in suo loco explicatur. 

35. Reddit deinde thuribulum diacono, et accepta mitra pretiosa a digniori diacono, in officio assistentis 
serviente, stans in cornu Epistolae manibus junctis, incensatur a diacono triplici ductu thuribuli. Tum ex 
eodem loco facta cruci reverentia, in medio altaris positae, acceptoque baculo in manu sinistra, medius 
inter diaconos assistentes (nam diaconus et subdiaconus remanent apud altare) vadit ad sedem suam, ubi 
stans, deposita mitra, et facto sibi signo crucis a fronte ad pectus, legit Introitum ex libro, quem sustinet 
capellanus de eo serviens supra caput, altero candelam accensam tenente. Assistentes vero hinc inde 
ostendunt digito quas sunt legenda, et vertunt folia. 

36. Deinde cum eisdem assistentibus dicit alternatim ter Kyrie eleison, ter Christe eleison, et ter Kyrie 
eleison. Diaconus et subdiaconus idem dicunt inter se apud altare, sicut et caeteri in choro. Quo dicto 
sedet, accepta per primum diaconum assistentem mitra auriphrygiata simplici, si haec placeat, et gremiali, 
et pariter omnes sedent. Presbyter assistens sedet in scabello, prout in cap. VII, § IV, lib. I, de presbytero 
assistente, tam in Vesperis quam in Missis dicitur. Diaconi assistentes sedent hinc inde a lateribus 
Episcopi in scabellis nudis : diaconus vero et subdiaconus in Missa ministrantes, apud altare super aliquo 
scamno apud cornu Epistolae sedent. 

37. Cum cantatur a choro ultimum Kyrie eleison, surgunt omnes ministri circumstantes Episcopum : et 
aufertur Episcopo per assistentem a sinistris gremiale et mitra ; pileolum vero per assistentem a dexteris, 
complanatis cum eo capillis, quod penes se retinet ; sed mitra et gremiale ministris ea servantibus d 
traduntur. 

d 1886 : ministris et servientibus. 

38. Finito a choro cantu Kyrie eleison, surgit Episcopus, adjuvantibus eum ministris assistentibus ; versa 
facie ad altare, et allato ante eum libro et candela, si ea uti velit, cantat ex eo alta voce Gloria in excelsis 
Deo, disjunctis elevatisque manibus ad altitudinem humerorum ; ita ut vola unius manus respiciat 
alteram : quod semper in hujusmodi manuum elevatione observatur : et cum dicit Deo, jungit manus, et 
caput inclinat : librum vero sustinet supra caput presbyter assistens paratus pluviali, quem regulariter 
sustinere eo modo debet, quoties Episcopus aliquid alta voce cantat ; quo casu minister, qui alias servit de 
libro, adjuvat ad sustinendum illum ; secus quando Episcopus submissa voce legit : diaconi vero 
assistentes hinc inde indicant digito quae sunt legenda, et vertunt folia. 

39. Postquam Episcopus incepit, cantando praefatum Hymnum, prosequitur illum submissa voce cum suis 
ministris. Diaconus et subdiaconus, ac Praelati et Canonici in suis locis idem bini simul faciunt ; et in fine 
Episcopus sedet, accepta mitra simplici, et gremiali ; et similiter sedent omnes, usquequo per chorum 
perficiatur Hymnus cum organo : quo finito, et organo cessante, surgit Episcopus e, deposita mitra, et 
gremiali, surgentibus omnibus, ut prius, et stans versus populum, elevatis et statim junctis manibus, cantat 
Pax vobis ; deinde conversus ad altare, extensis et statim junctis manibus, Oremus ; et iterum, extensis 
manibus, Orationem, et cum dicit conclusionem ultimae Orationis, id est Per Dominum nostrum, etc., 
denuo jungit manus, prout plenius circa hujusmodi junctionem et disjunctionem manuum in rubricis 
Missalis declaratur. Sedet deinde Episcopus, sedentibus omnibus. 

e 1886 : et similiter sedent omnes, usquequo absolvatur cantus Hymni : quo finito, surgit Episcopus. . . 

40. Subdiaconus autem accipiens librum, factisque debitis reverentiis altari et Episcopo, comitante ad 
ejus sinistram caeremoniario, et sibi ipse tenens librum, a latere sinistro altaris, vel, ubi ita consuetum sit, 
in ambone, cantat Epistolam alta voce, qua finita, et factis debitis reverentiis, portat eodem modo, quo 
supra, ante Episcopum librum clausum, quem inclinatus porrigit illi super ejus genibus, et manum 
dexteram illius, super libro positam, reverenter osculatur, et accepta benedictione ab Episcopo, redit ad 
scamnum suum apud altare, et ibi expectat donec fuerit tempus eundi ad Evangelium. 

41. Osculata manu Episcopi per subdiaconum, accedent duo ministri servientes de libro et candela ante 
Episcopum, qui sedens cum mitra, ex libro Missali legit Epistolam, Tractum, vel Graduale, vel Alleluia, 
vel Sequentiam, et alia usque ad finem Evangelii, quod antequam incipiat, junctis manibus dicit Munda 
cor meum , etc., et Jube, Domine, etc., et Dominus sit in corde meo, etc., et Dominus vobiscum : cui 
diaconi assistentes respondent Et cum spiritu tuo ; et legens titulum signat pollice dextero textum 
Evangelii, deinde seipsum in fronte, ore et pectore, mox junctis manibus, prosequitur Evangelium. Quo 
finito, assistentes respondent ei Laus tibi, Christe. Sed si Episcopus non sit in sua Ecclesia, vel celebret 
apud faldistorium, subdiaconus osculata manu Episcopi, tenet ante eum Missale apertum, ex quo 
Episcopus legit, ut supra, et interim omnes sedent. 

42. Cum cantatur ultimus versus Gradualis, sive Tractus, seu Alleluia, vel Sequentia, diaconus, sumpto 
libro Evangeliorum, factaque reverentia Episcopo, illum clausum, congruenti mora, affert ad altare, illi in 
infimo gradu se inclinans, tum ascendit, et collocat illum in medio altaris : deinde facta altari reverentia, 
vadit ad Episcopum, cujus manum reverenter deosculatur ; tum reversus ad altare, in ejus inferiori gradu 
genuflexus, dicit secreto Munda cor meum, etc., et deinde capit librum, et illum portat ante pectus, et apud 
altare in comu Epistolae in plano expectat. 

43. Interim accedit acolythus ad Episcopum cum thuribulo et navicula, et ministrante illam presbytero 
assistente, Episcopus imponit et benedicit incensum. Tum acolythus, recepta navicula de manu presbyteri 
assistentis, redit ad altare, et ibidem cum duobus aliis acolythis ceroferariis, diacono et subdiacono, 
expectat, donec tempus sit eundi ad cantandum Evangelium. 

44. Circa finem ultimi versus Gradualis, vel Alleluia, sive Tractus, vel Sequentiae, thuriferarius, 
ceroferarii, subdiaconus et diaconus portans librum Evangeliorum clausum ante pectus, facta prius altari 
reverentia, veniunt ante Episcopum, ubi diaconus inclinatus petit benedictionem, dicens intelligibili voce 
Jube, Domne, benedicere, cui Episcopus respondet Dominus sit in corde tuo, etc., et facit super eum 
signum crucis. Tum diaconus facit Episcopo profundam reverentiam : ministri vero, qui cum eo sunt, 
permanent genuflexi, donec Episcopus benedixerit, et statim procedunt ad Evangelium cantandum, hoc 
ordine. Praecedit caeremoniarius, mox thuriferarius cum thuribulo et navicula, sequuntur duo ceroferarii 
cum candelabris ac cereis accensis, deinde subdiaconus manibus junctis, ultimo diaconus, librum 
Evangeliorum clausum ante pectus portans. Et transeuntes ante altare, faciunt illi reverentiam cum 
genuflexione, praeter diaconum et subdiaconum, qui cum sint Canonici non genuflectunt. Cum 
pervenerint ad locum, ubi solet Evangelium decantari, subdiaconus, medius inter dictos ceroferarios, tenet 
librum Evangeliorum apertum ante pectus, vertens renes non quidem altari, sed versus ipsam partem 
dexteram, quae pro Aquilone figuratur. 

45. Si vero in Ecclesia fuerint legilia, vel ambones, in illis poterit cantari Evangelium ; videlicet, si 
cantabitur in legili, seu pulpito, subdiaconus stabit post illud, quod panno aureo, vel serico coloris 
c ceterorum paramentorum coopertum et ornatum esse debet, amplectens ipsum legile, et manibus hinc 
inde librum tangens ; quod si cantabitur in ambone lapideo, ad quod per gradus ascenditur, prout adhuc in 
pluribus Ecclesiis, juxta antiquam consuetudinem, hujusmodi ambones reperiuntur, tunc subdiaconus 
assistet et ministrabit diacono opportune, stans a latere ejus dextero, videlicet porrigens thuribulum, et 
vertens folia libri Evangeliorum, cum opus erit. 

46. Diaconus, cum tempus est, junctis manibus ante pectus, incipit Evangelium, et cum dicit Dominus 
vobiscum, Episcopus, depositis gremiali et mitra, surgit, et cum diaconus dicit Initium, vel Sequentia 
sancti Evangelii, etc., signat librum, ubi est textus Evangelii, deinde seipsum in fronte, ore et pectore. 
Episcopus autem, accepto baculo pastorali, eodem modo signat se in fronte, ore et pectore ; idem faciunt 
et omnes alii ; tum ipse Episcopus retinet baculum inter ambas ejus manus junctas, stans versus diaconum 
cantantem : et cum respondetur a choro Gloria tibi, Domine, etc., caeremoniarius, accepto thuribulo de 
manu thuriferarii, ibi prope adstantis, illud offert diacono, qui thurificat librum, primo in medio, deinde a 
parte dextera libri, mox a sinistra triplici ductu, et reddit thuribulum caeremoniario : tum manibus junctis 
prosequitur Evangelium, et cum profert nomen JESU, vel MARTE, inclinat se, sed profundius, cum dicit 
JESUS ; quod et omnes faciunt : subdiaconus autem et ceroferarii perstant, velut immobiles. Finito 
Evangelio, subdiaconus, nulla facta reverentia, portat librum apertum in folio, ubi est principium 
Evangelii cantati, et illum offert osculandum Episcopo, nulla ei facta reverentia, nisi postea, libro clauso. 

47. Diaconus, et alii cum debitis reverentiis eodem ordine revertuntur, et presbyter assistens, accepto 
thuribulo de manu caeremoniarii, vel thuriferarii, stans thurificat Episcopum stantem. 

48. Si erit habendus sermo, quem, Episcopo celebrante, ab eo fieri convenit, vel ab aliquo Canonico 
presbytero, si quidem Episcopus erit condonaturus, id faciet in propria sua sede, quando est versa ad 
populum, vel quando altare adhaeret parieti, apud ipsum altare, sedens ibi super faldistorio, in suppedaneo 
ipsius altaris, versis altari renibus. 

49. Sedebunt ad ejus dexteram presbyter assistens, et modicum post eum diaconus Evangelii, et primus 
diaconus assistens : a sinistris vero sedebunt subdiaconus, et alter diaconus pariter assistens. 

50. Expleto sermone, diaconus, qui cantavit Evangelium, stans ad sinistram Episcopi aliquantulum 
inclinatus, faciet confessionem ante Episcopum, ut in cap. IX, § III, lib. I, de officio diaconi in Missa 
solemni explicatur, qua finita, presbyter assistens pronuntiat Indulgentias, et Episcopus stans sine mitra in 
eodem loco, legit absolutionem, videlicet Precibus et meritis, etc., et inde, accepta mitra, dat 
benedictionem ; et, si est Archiepiscopus, vel alius utens cruce, portatur ante eum crux per capellanum, 
qui eam tenet genuflexus spatio congruenti, imagine Crucifixi ad Archiepiscopum versa, cui ille caput 
inclinat, et detecto capite benedicit : statimque, si Episcopus ante altare sermonem habuit, revertitur ad 
sedem suam, ubi dicit Credo, etc., vel Dominus vobiscum, prout convenit. 

51. Si vero sermo habendus sit per Canonicum, qui eo casu debet esse in habitu ordinis, seu dignitatis 
suas, suo tempore ibit ad osculum manus Episcopi, et ab eo profunde inclinatus petet benedictionem et 
Indulgentias in forma, prout suo loco explicatur, et sic paratus ascendet pulpitum sive ambonem, et faciet 
sermonem ; ac deinde finita per diaconum confessione, in eodem loco publicabit Indulgentias in forma, 
prout suo loco dicitur. Episcopus vero legit absolutionem, et dat benedictionem, ut supra. 

52. Quod si sermo habendus non sit, ipse Episcopus, statim incensatus post Evangelium, conversus ad 
altare, incipit, cantando ex libro per presbyterum assistentem, aliis coadjuvantibus, ut supra, sustentato, 
Credo in unum Deum, quod cum suis ministris submissa voce prosequitur ; pariter et diaconus et 
subdiaconus apud altare, et Canonici illud inter se dicunt, et ad versiculum Et incarnatus est, etc., 
Episcopus genuflectit, et pariter omnes de choro genuflectunt. 

53. Quo finito, sedet Episcopus cum mitra simplici, et omnes etiam sedent : et cum praedictus versiculus 
cantatur a choro, pariter Canonici sedentes, capite detecto, et Episcopus cum mitra profunde inclinant 
caput versus altare ; alii genuflectunt, donec perficiatur dictus versiculus. In nocte vero, et die Nativitatis 
Domini nostri Jesu Christi, ac die Annuntiationis Beatae Mariae Virginis, Episcopus cum mitra apud suam 
sedem, et Canonici, ac omnes alii in suis locis genuflectunt, quando cantatur dictus versiculus a choro, et 
eo finito, omnes sedent. 

54. Diaconus, finito versiculo, surgit, surgente etiam subdiacono, et accedens ad abacum, capit bursam 
cum corporali, quam ambabus manibus elevatis usque ad oculos, cum decenti mora et gressu, ac cum 
debitis reverentiis portat ad altare, ubi extrahit corporale, idque explicatum ponit super altare in medio, 
bursam vero seorsim in eodem altari collocat, ita ut non praebeat impedimentum : et statim redit ad locum 
suum, et sedet ; tunc sedet subdiaconus, si forte expectavit stans, ex consuetudine multorum. 

55. Circa finem Symboli surgunt omnes ministri, eo vero prorsus a choro cantato, surgit Episcopus, 
depositis gremiali et mitra ; et stans in sua sede, cantat versus populum Dominus vobiscum, et Oremus, 
manibus prius parumper extensis, et mox statim junctis, ut supra de Oratione dictum est. 

56. Quod si sederet in faldistorio, ut quia Legatus, vel Cardinalis adesset, ob cujus praesentiam abstineret 
a sua sede episcopali, tunc servabit regulam vertendo se ad populum, vel ad altare, prout suo loco 
explicatur ; legit mox Offertorium, submissa, sed intelligibili voce, ex libro, quem tenet capellanus, de eo 
serviens. 

57. Quo lecto, sedet, et accipit mitram pretiosam, deponitque annulum et chirothecas, quae omnia 
extrahuntur ab assistentibus diaconis ; et accedente scutifero, vel alio nobili, lavat manus, et praebente 
mantile presbytero assistente, tergit, ut dictum est in principio hujus capitis. Assistens vero, vel statim 
postquam Episcopus legit Offertorium, praemittit ministrum, de libro servientem, qui eum ferat ad altare, 

vel ipse, ubi primum mappam porrexit et recepit, portat illum cum pulvino cum debitis reverentiis, 
comitante eum caeremoniario, illumque supposito pulvino reponit in cornu Evangelii apertum eo loco, in 
quo continentur ea, quas celebrans est lecturus, ibique, extra dictum cornu, expectat celebrantem. 

58. Interim, dum hasc omnia fiunt, pulsatur organum, si illic habeatur, prout in cap. XXVIII, § IX, lib. I, de 
organo et organista praescribitur f. 

f 1886 sic sonat : Interim, dum hasc omnia fiunt, post cantum Offertorii pulsatur organum. 

59. Episcopus statim, lotis manibus, reassumit annulum a presbytero assistente porrectum, et surgit, 
accipiens manu sinistra baculum pastoralem, et medius inter duos diaconos assistentes, ac subsequente 
ministro, de mitra serviente, procedit ante infimum gradum altaris in medio, ubi depositis baculo et mitra, 
factaque profunda reverentia cruci, ascendit ad altare, auxiliantibus ipsi ascendenti gradus, presbytero 
assistente a sinistris, si per alium praemiserat librum, diacono vero Evangelii a dexteris ; et cum fuerit ante 
altare, omnibus tunc in choro sedentibus, illud in medio osculatur, positis hinc inde manibus. 

60. Subdiaconus, postquam Episcopus lavit et tersit manus, accedit ad abacum, ubi velum illud sericum, 
quo calix, patena et alia super ipsa mensa cooperiebantur, circumcirca humeros accipit, adjuvantibus 
acolythis, ita ut longius pendeat a parte dextera ; deinde capit manu sinistra calicem cum patena, super 
qua duas sint hostiae mundae, palla coopertae, ac dictam partem longiorem veli super ea extendit ; 
dexteramque supra ipsum velum et calicem leviter apponit, ne aliquid decidat, et sic ad altare procedit, 
quem sequitur acolythus, urceolos vini et aquas portans, sumptos ex eodem abaco, et praegustatos a 
credentiariis, ita ut eodem tempore cum Episcopo ad altare perveniant, ubi subdiaconus calicem cum 
patena ponit in cornu Epistolae, remoto velo. 

61. Diaconus vero capit de manu subdiaconi patenam cum hostiis, ex quibus unam accipiens, et cum ea 
tangens alteram ac patenam, et calicem intus et extra, eamdem sacristas, ibi praesenti, praegustandam 
praebet : mox patenam cum altera hostia ad manus Episcopi cum osculo porrigit, qui illam ambabus 
manibus ante pectus elevatam tenens, et oculos sursum dirigens, ac inde demittens, dicit Suscipe, sancte 
Pater, etc., et in fine faciens cum ea signum crucis, collocat hostiam super corporali versus se, patenam 
vero ponit ad dexteram sub corporali. 

62. Interim diaconus parum vini et aquae ex ampullis, quas ibidem acolythus tenet, in aliquem cyathum 
infundit, ex quo sacrista illud bibit ; mox calicem tergit purificatorio, et accepto de manu subdiaconi 
urceolo vini, quem illi acolythus ministrat, imponit vinum in calicem, quantum sufficiat, Episcopo 
inspiciente, subdiaconus vero urceolum aquae parumper versus Episcopum elevans, dicit Benedicite, 
Pater Reverendissime. Episcopus autem, facto versus eum signo crucis, dum infundit pauculum aquae in 
calicem, dicit Orationem Deus, qui humance substantice, etc. 

63. Diaconus deinde porrigit Episcopo celebranti calicem cum osculo calicis et manus, quem Episcopus 
ambabus manibus capiens, dextera scilicet nodum, sinistra pedem, illum offert simul cum diacono 
tangente pedem calicis, seu brachium dexterum Episcopi sustentante, simulque cum illo dicit Orationem 
Offerimus tibi, Domine, calicem, etc. Qua dicta, eumdem calicem, facto cum eo signo crucis, ponit 
Episcopus super corporali in medio, retro hostiam, ita ut hostia sit inter ipsum celebrantem et calicem, 
quem diaconus palla cooperit. Tum idem diaconus, capiens patenam, ponit illam in manu dextera 
subdiaconi, ac extremitate veli ab ea parte pendentis contegit, quam subdiaconus, stans post Episcopum et 
diaconum, spatio congruenti, sustinet elevatam usque ad Pater noster, ut infra dicetur. 

64. Prosequitur interim Episcopus cum caeremoniis, prout in Missali, Orationes, videlicet In spiritu 
humilitatis, etc., et Veni, sanctificator, etc. ; et cum dixerit Benedic hoc sacrificium, tuo sancto nomini 
prceparatum, ministrante diacono naviculam, et dicente Benedicite, Pater Reverendissime, acolytho vero 
thuribulum sustinente, dicit Per intercessionem, etc., et alia, prout in Missali : et accipiens thuribulum de 
manu diaconi, thurificat oblata et altare, juxta formam in suo particulari cap. XXIII, § IX, lib. I, traditam, 
dicens interim Versiculum Dirigatur, Domine, oratio mea, etc. Quo thurificato, reddit thuribulum diacono 
in cornu Epistolae, dicens Accendat in nobis Dominus, etc., et accepta mitra pretiosa ab assistentibus, vel 
ipsis deficientibus, de manu caeremoniarii, vel alterius, thurificatur in eodem loco stans, a diacono triplici 
ductu, et statim lavat manus, more solito, dicens Psalmum Lavabo, etc., ministrante mappulam pro illis 
tergendis presbytero assistente. 

65. Diaconus vero interim thurificat Praelatos, Dignitates, Canonicos, Magistratus, et alios de choro, 
ordine, prout late suo loco explicatur. 

66. Postquam Episcopus laverit et absterserit manus, aufertur ei mitra a praefatis assistentibus, vel, illis 
absentibus, a caeremoniario vel altero, qui eam illi proxime imposuit, quam minister de ea serviens 
reportat ad abacum. Episcopus vero rediens ad medium altaris, inclinatus, et junctis manibus, dicit 
Orationem Suscipe, sancta Trinitas, etc., qua dicta, osculatur altare, deinde erectus, convertit se, junctis 
manibus, ad populum per latus suum dexterum, dicens voce intelligibili, ac manibus parumper extensis 
Orate, fratres, et statim eas jungens, perficit circulum, prosequendo ut meum, ac vestrum, etc. Tum 
manibus ante pectus extensis, ut fit ad Orationem, stans in medio altaris versus librum, dicit absolute, sine 
Oremus et sine alia interpositione, Orationem, vel Orationes secretas. Cum dicit Per Dominum, jungit 
manus : et cum dicit Jesum Christum, caput inclinat, quod facit in prima Oratione, et in ultima, si plures 
sint dicendae. 

67. Cum autem pervenerit in fine ultimae Secretae ad Per omnia scecula, exclusive, stans in medio altaris, 
positis hinc inde super altari manibus, clara voce cantando, illa profert, deinde Dominus vobiscum, cum 
Praefatione competenti, et dicens Sursum corda, manus aliquantulum elevat ; ac dicens Gratias agamus, 
etc., manus elevatas jungit in verbo Deo nostro, oculos elevans, et statim caput aliquantulum inclinans, 
mox disjungit manus, easque expansas tenet usque ad finem Praefationis ; et iterum cum dicit Sanctus, 
Sanctus, etc., illas jungit, capite aliquantulum inclinato, prosequens caetera cum ministris, submissa voce, 
videlicet, assistente presbytero et diacono, qui tunc ad eum accedit. Et cum dicit Benedictus qui venit, 
etc., erigens se, facit sibi signum crucis a fronte ad pectus, sinistra infra pectus posita : tum manibus 
junctis, et super altari positis, devote inclinatus, extollit ad crucem oculos, et eos statim demittit, et incipit, 
ac prosequitur secrete totum Canonem, illumque adjuvat diaconus, elevando dalmaticam ad brachium, et 
discooperiendo et cooperiendo calicem, dum signat, et alios actus faciet, prout in Missali, attente et 
devote usque ad elevationem. Presbyter vero assistens advertat ad illa verba Una cum famulo tuo, etc., et 
Antistite nostro, etc., ut ea proferat secundum regulas in rubricis Missalis positas, videlicet Me indigno 
ser\>o tuo, etc. 

68. Dicto Sanctus, etc., vel incepto Canone, quatuor, sex, aut ad summum octo ministri, cottis induti, 
afferant totidem funalia ceras albae accensa, et factis debitis reverentiis, collocant se genuflexi hinc inde a 
lateribus subdiaconi, tenentis patenam, vel si magis commodum, ad latera altaris. 

69. Tunc vero omnes, tam in choro quam extra genuflectunt, praeter presbyterum et diaconos assistentes, 
et diaconum ac subdiaconum, qui non nisi cum celebrante genuflectunt. Cum celebrans profert verba 
Canonis Quam oblationem, etc., et dum elevatur Sanctissimum Sacramentum, diaconus accedit ad ejus 
dexteram, advertens ad discooperiendum et cooperiendum calicem, cum Episcopus super eo signat, et 
cum Sanctissimum Sacramentum elevatur, genuflexus sublevat extremitatem planetae Episcopi 
celebrantis, prout de his plenius in cap. IX, lib. I, § V, de officio diaconi dictum fuit. 

70. Interim caeremoniarius, seu aliquis acolythus, imposito a se ipso, vel ab alio, thure absque 
benedictione in thuribulum, thurificat Sacramentum Corporis et Sanguinis Domini, dum elevatur, ter pro 
unoquoque ducens thuribulum. Chorus prosequitur cantum usque ad Benedictus qui venit, etc., exclusive ; 
quo finito, et non prius, elevatur Sacramentum. Tunc silet chorus, et cum aliis adorat. Organum vero, si 
habetur, cum omni tunc melodia et gravitate pulsandum est. 

7 1 . Elevato Sacramento, chorus prosequitur cantum Benedictus qui venit, etc. ; ministri funalia habentes 
surgunt, et factis debitis reverentiis discedunt, ac funalia extra presbyterium extinguunt, nisi facienda sit 
Communio ; quia tunc remanent genuflexi cum funalibus accensis usque ad finitam Communionem, et 
pariter tunc omnes surgunt, et stant usque ad Communionem inclusive. Celebrans continuat Canonem 
Missae cum signis et caeremoniis, prout in Missali. Diaconus vero advertit ad detegendum calicem, cum 
opus est, aliaque facienda, quae latius in superiori capite de officio diaconi in Missa solemni explicantur. 

72. Cum celebrans pervenerit ad Versiculum Per omnia scecula, etc., manibus super altari hinc inde intra 
corporale positis, dicit intelligibili voce Per omnia scecula sceculorum ; cum dicit Oremus, jungit manus, 
caput Sacramento inclinans : cum vero incipit Pater noster, elevat illas ante pectus, easque sic elevatas 
extensasque tenet usque ad finem dictae Orationis Dominicae. 

73. Cum dicit Et dimitte nobis, etc., subdiaconus, facta altari reverentia cum genuflexione, accedit cum 
patena cooperta ad cornu Epistolas altaris, ubi diaconus, remoto velo ex patena, illam capit de manu 
subdiaconi, quam abstergit, osculatur, et cum manus osculo porrigit Episcopo celebranti, statim finita 
Oratione Dominica, qui illam inter indicem et digitum medium dexterae manus capiens absque eo, quod 
indicem a pollice disjungat ; incepta Oratione Libera nos, quaesumus, etc., antequam dicat verba Da 
propitius pacem, etc., signat se cum ea a fronte ad pectus, et reliqua dicit et facit, quae in Missali 
ponuntur. 

74. Subdiaconus statim, reddita patena diacono, deponit velum ad manus casremoniarii, vel alicujus 
acolythi, qui illud ad abacum reportat, ipse vero ad locum suum retro celebrantem redit. 

75. Cum celebrans dixerit Hcec commixtio, etc., dicit Agnus Dei, etc., simul cum assistente et diacono : 
quibus dictis, presbyter assistens, facta genuflexione Sacramento, accedit ad dexterum latus celebrantis, 
diaconus vero similiter ad sinistrum, ubi supplet ad librum loco assistentis ; ipse vero assistens, dicta per 
celebrantem Oratione Domine Jesu Christe, qui dixisti, etc., genuflectit, et statim surgit, osculatur altare 
simul cum celebrante, a quo dicente ei Pax tecum, accipiet pacem, cui ipse respondet Et cum spiritu tuo ; 
dumque pacem accipit, appropinquat sinistram genam suam sinistrae celebrantis, ita ut se invicem leviter 
tangant ; et iterum ante Sacramentum genuflectens, ac statim surgens, recedit, et comitante caeremoniario, 
pacem in choro distribuit, sicut in cap. XXIV, § III, lib. I de ordine dandi pacem, plene demonstratur. 

76. Quo facto, revertitur ad locum et officium suum. Interim diaconus supplet ad libram loco presbyteri 
assistentis a sinistris, et subdiaconus a dexteris servit discooperiendo calicem, et alia faciendo quae erant 
opportuna, donec Episcopus communicet. Celebrans prosequitur Missam, prout in Missali ; et cum 
sacram Communionem Corporis et Sanguinis Domini sumpserit, ac se purificaverit, digitosque abluerit, 
accedit acolythus de mitra serviens, illamque porrigit diacono, et diaconus eam imponit celebranti, 
fimbrias elevante diacono assistente, vel caeremoniario, qui stans in cornu Epistola, lavat manus, 
afferente lances scutifero, seu nobili, ordine superius dicto ; et presbyter assistens transfert libram ex 
latere Evangelii ad latus Epistola, nisi jam translatus fuerit a diacono. 

77. Subdiaconus vero complicat corporale, tergit et mundat calicem, et omnia, qua prius attulerat, colligit 
et componit, velum et bursam super calicem reponendo, eaque ad abacum reportat, sine tamen velo 
humerali, per gradus anteriores altaris, facta illi reverentia. 

78. Episcopus vero, tersis manibus, deponit mitram, legitque Communionem ex libro, qua etiam cantatur 
a choro post Agnus Dei, postquam Episcopus sumpserit Communionem ; et ea cantata. Episcopus accedit 
ad medium altaris, quod osculatur more solito, et vertens se ad populum per latus suum dexterum, cantat 
Dominus vobiscum ; et reversus ad librum per eamdem partem, dicit Oremus, versa facie ad crucem 
altaris ; deinde Orationem, seu Orationes competentes ; quibus cum sua conclusione finitis, redit iterum 
ante medium altaris, quod, ut prius, osculatur, et rursus ad populum versus, cantat Dominus vobiscum, et 
responso per chorum Et cum spiritu tuo, diaconus vertit faciem ad populum, renes autem celebranti, vel 
alias juxta dispositionem altaris, et regulariter stat versus, prout celebrans, et cantat Ite Missa est in tono 
festivo ; quo dicto, ipse et celebrans simul vertunt se per latus Epistolae ad altare, et celebrans dicit 
Placeat tibi, sancta Trinitas, etc. 

79. Quo dicto, si adsit Cardinalis non Legatus, seu Archiepiscopus suus, aut alius Superior, retrocedit 
paululum ad latus Epistolae, quasi benedictionem ipsi Superiori dandam remittens ; ipse tamen Superior 
omnino illam ipsi Episcopo relinquat. Sed praesente Legato de latere, convenit, ut ipse Legatus benedicat, 
etiamsi Episcopus sit Cardinalis. Cum vero Episcopus benedictionem daturas est, sumpta mitra, in medio 
altaris, benedicit more solito, prout in Vesperis dictum fuit. 

80. Et si Indulgentia non fuit publicata post sermonem, publicatur ibi tunc per presbyterum assistentem in 
cornu Epistolae versus populum : qua publicata, Episcopus, deposita mitra, dicit versus cornu Evangelii 
Dominus vobiscum, submissa voce, et facto signo crucis super altari, dicit Initium sancti Evangelii 
secundum Joannem, quod prosequitur, sumpta mitra et baculo, procedendo ad locum, ubi a principio 
accepit paramenta, associatus a Canonicis ; ibique per eosdem ministros exuitur sacris paramentis : 
Canonici vero deponunt sua paramenta ibidem in locis suis. 

81. Si celebrans sit Archiepiscopus, dat benedictionem sine mitra versus ad suam crucem, et deponit 
pallium super altari, ac postea dicit Initium sancti Evangelii, etc. 

82. Quod si in hujusmodi Missa esset facienda Communio generalis, vel particularis aliquorum, 
observabuntur ea, quae in cap. XXIX, hujus lib. II, § III, de Missa solemni in die Paschae, Episcopo 
celebrante, dicuntur. 


Caput IX. 


Missae solemni quomodo Episcopus assistat. Convenit ut sacra indumenta adhibeat in 
festis solemnioribus pro eadem assistentia. Diaconi assistentes in habitu canonicali 
inservire debent. Ordo procedendi ad Ecclesiam. Quando Episcopus assistat cum cappa. 

Quid servandum, si Missa celebretur per alium Episcopum, seu Suffraganeum. 
Thurificatio qua ratione facienda. 

1. Quemadmodum superius de Vesperis solemnibus coram Episcopo celebrandis diximus, Episcopum 
pluviali, ac aliis paramentis ibidem expressis, indutum, convenienter interesse, et Officium facere ; sic 
etiam, cum ipsemet non erit celebraturus, sed Missae per alium celebrandae intererit, iisdem sacris 
indumentis vestitus esse poterit, eodemque modo, ordine et loco, ea sumere, prout ibidem demonstratum 
fuit. 

2. Quo casu debent ei assistere duo antiquiores diaconi, sive ex Dignitatibus, sive, his deficientibus, ex 
Canonicis, et his deficientibus, juniores presbyteri in eorum habitu canonicali, sed sine sacris paramentis. 

3. Ordo autem, quoad accessum in Ecclesiam, deductionem et obviationem Canonicorum, ac reditum in 
fine, idem erit, prout supra in cap. XV, § I et XI, lib. I, declaratur. 

4. In solemnioribus festivitatibus Episcopus erit semper cum pluviali, ut supra dictum est. Poterit tamen, 
si magis placuerit, hujusmodi Missae in festis minus solemnibus cum sua cappa pontificali interesse, et 
tunc etiam debent ei assistere praefati duo diaconi, et presbyter assistens. 

5. Quae autem ab Episcopo agenda exercendave erunt in hujusmodi Missa, diverso modo statuuntur. 
Nam, aut Missa celebratura per aliquem alium Episcopum, seu Suffraganeum, et tunc Episcopus proprius 
interesse debet cum cappa, et omnia deferre Episcopo celebranti, praeter absolutionem, et benedictionem 
post sermonem, ac Indulgentiarum concessionem, quae omnino ab ipso proprio Episcopo peragenda sunt. 

a 1600 et 1886 : celebrabitur. 

6. Caetera in Missa occurrentia, ut benedictionem incensi et aquae, benedictionem diaconi ante 
Evangelium, deosculationem manus, quae fit ab eodem diacono et subdiacono, benedictionem in fine 
Missae, et similia, relinquit Episcopo celebranti, qui in benedictione solemni in fine Missae vertens se 
versus Episcopum, quasi veniam petet, et ipse nutu annuet. Circuli tamen Canonicorum fient ante ipsum 
Episcopum proprium, quamvis cappa indutum. 

7. Sed si Episcopus proprius forte vellet esse paratus in hujusmodi Missa, ab alio Episcopo celebrata, 
quod non convenit, nisi celebrans sit Suffraganeus, vel alias subditus Episcopo, deberet omnia praedicta 
ipse facere. 

8. Si vero Episcopus intererit Missas celebratae per aliquem inferiorem Episcopo, sive cum pluviali et 
mitra, sive cum cappa, omnes praeeminentiae, honores et actus praefati conveniunt ipsi soli Episcopo, 
excepto quoad thurificationem, quia quando non est paratus, ut supra, non debet thurificari, nisi post 
thurificationem oblatorum tantum. 

9. An autem, quomodo, et a quibus Episcopo non celebranti fiat assistentia, tam presbyteralis quam 
diaconalis, suis locis explicatum fuit. 

Caput X. 


Vesperis Defunctorum in eorum generali commemoratione Episcopus assistit cum cappa 
lanea pontificali. Quo ritu Episcopus in iisdem Vesperis et in Matutinis Officium faciat. 

Quae servanda ad Laudes et ad Canticum Benedictus. Ordo celebrandi Vesperas et 
Matutinum Defunctorum aliis temporibus. 

1. Quia in Officiis Defunctorum diversae ab aliis caeremoniae in multis observantur, ideo de eis est 
subjungendum. Et primo de Vesperis et Matutinis, quae celebrantur quotannis pro commemoratione et 
suffragiis omnium fidelium Defunctorum, immediate post secundas Vesperas festivitatis omnium 
Sanctorum, quae simul et junctim in multis Ecclesiis recitari solent ; hoc est, statim post Vesperas omnium 
Sanctorum, Vesperae et Matutinae Defunctorum, ad hoc, ut populi commodius et frequentius illis interesse 
possint. Et tunc, si Episcopus ipsemet erit in crastinum celebraturus Missam solemnem pro Defunctis, 
debebit etiam et in his Vesperis et Matutinis Officium facere, et quidem hoc pacto. 

2. Postquam enim in secundis Vesperis omnium Sanctorum observaverit ea omnia, quae supra expressa 
sunt in cap. I, hujus lib. II, de Vesperis solemnibus, Episcopo in crastinum celebraturo ; et ipsis secundis 
Vesperis expletis, si eis Episcopus interfuerit cum pluviali et mitra, ea deponit, et assumit cappam 
pontificalem laneam, et descendens ad suam sedem choralem, ibi parumper sedebit, nullis tamen tunc ei 
Canonicis a lateribus assistentibus ; sed tantummodo aliquibus capellanis, ministris cum cottis, praesertim 
qui de libro serviunt, et cum eis casremoniario, indicante quid et quomodo agendum sit : et cum opus est, 
cappae fimbrias aptant, atque interim mutari poterit pallium altaris, et candelae ; videlicet, remotis albis, 
apponi ex cera communi. Interim dum Episcopus et Canonici paramenta deponunt, mansionarii, seu 
capellani, vel seminaristae in secretario recitabunt Completorium. 

3. Post pauculum morae surgit Episcopus, et detecto capite, versus altare, absolute chorus incipit 
Antiphonam Placebo Domino, etc., illam integre recitando : qua finita, et incepto Psalmo Dilexi, etc., 
Episcopus caput cooperit, et sedet, et sic sedens manet, quousque inchoetur a choro Magnificat, etc., tunc 
surgit, et stat, detecto capite, usque in finem, et cum repetitur per chorum Antiphona post Magnificat, 
sedet ; et ea finita, surgit, detecto capite, et competenti voce dicit Pater noster, quod secrete complet 
genuflexus, genuflectentibus omnibus. 

4. Interim duo acolythi ceroferarii accedunt ante Episcopum, cum candelabris et cereis accensis, qui 
solent fieri ex cera communi, et inter eos erit medius capellanus de libro serviens. Episcopus alte 
pronuntiat ea verba Orationis Dominicae, videlicet Et ne nos inducas, etc., cum aliis Versiculis, 
respondente choro, quae habentur in Breviario post Vesperas Defunctorum, et inde surgens ad Dominus 
vobiscum, dicit Orationem Fidelium Deus, etc., qua finita, subjunget Versiculum Requiem ceternam, etc., 
choro respondente a Et lux perpetua, etc. ; deinde chorus Requiescant in pace, etc. 

a 1752 (in multis libris) : chorus respondet. 

5. Quo dicto, sedet Episcopus, cooperto capite, et post modicam moram surgit, capite detecto, 
absoluteque chorus incipit Invitatorium Regem, cui omnia vivunt, etc., pro Matutinis cum Psalmo Venite, 
exultemus Domino, etc. Cum chorus incipit Psalmum primi Nocturni, Episcopus sedet, cooperto capite, et 
sic manet, quousque dicatur per chorum Responsorium Versiculi ante primam lectionem primi Nocturni ; 
tunc surgit, et detecto capite, dicit secreto Pater noster usque in finem : mox sedet, capite cooperto, 
quousque dictum fuerit Responsorium Versiculi ante quartam lectionem secundi Nocturni ; et tunc pariter 
surgit, detecto capite, dicens Pater noster, mox sedens, prout in primo Nocturno ; idem facit post 
Responsorium Versiculi tertii Nocturni ante septimam lectionem. 

6. Lectiones ipsae cantantur per cantores, vel per Canonicos, juxta consuetudinem loci, in tono consueto 
lectionum, et responsoria lectionum per chorum. Dicuntur deinde Psalmi cum suis Antiphonis pro 
Laudibus ; et cum inchoatur Canticum Benedictus, etc., Episcopus surgit, detecto capite, usque in finem, 
et cum repetitur Antiphona, sedet, cooperiens caput. 

7. Interim accedunt duo ceroferarii cum capellano, librum tenente ante Episcopum, et omnia fiunt, prout 
supra dictum fuit in fine Vesperarum hujusmodi. Quibus finitis, Episcopus discedit cum aliis ad suas 
mansiones, nec datur benedictio, nec publicantur Indulgentiae. 

8. Si autem Episcopus Officium faciet in sua sede pontificali, tunc ad Preces Episcopus cum capellanis 
descendit ad faldistorium, ubi cum illis et reliquis de choro, dicens Pater noster, genuflectet ; et ad 
Dominus vobiscum solus surget, et cantabit Orationem, ad quam acolythi cum ceroferariis necessarii non 
erunt. 

9. Cum vero Vesperae et Matutina hujusmodi recitanda erunt aliis temporibus, quam pradicta die 
anniversaria omnium Defunctorum, tunc servanda erunt rubrica posita in Breviario, in ipso Officio 
Defunctorum, nisi essent celebranda pro anniversario Episcopi pradecessoris, vel pro aliquo summo viro 
Principe, vel Pralato proxime defuncto, quo casu quadam specialia observantur, qua suo loco 
explicantur. 

10. Hac, ut dixi, servantur, si ipse Episcopus sit in his Vesperis et Matutinis Officium facturus ; sin 
minus, posset manere cum cappa in choro in loco suo, et Canonicus hebdomadarius, paratus pluviali nigro 
supra rocchettum, vel cottam, aut saltem stola nigra, faceret aut diceret omnia pradicta. Neque hoc casu 
requiritur, ut aliqui Canonici, vel beneficiati cum eo parentur, prout in aliis Vesperis solemnibus. Et idem 
fiet in collegiatis, vel cathedralibus, absente Episcopo. 


Caput XI. 


Qua praparanda ad Missam pontificalem pro Defunctis. Cera qualitas. Episcopus 
sandaliis et chirothecis et baculo pastorali non utitur. Psalmos pro praparatione omittit. 

Habitus ministrorum assistentium. Manus Episcopi non osculanda. Epistola et 
Evangelium ubi cantentur. Candela quando distribuenda et accendenda. Thurificatio 
quomodo facienda. Exequia ad tumulum, seu castrum doloris, quo ritu peraguntur. Ordo 
absolutionis pro Summo Pontifice, S. R. E. Cardinalibus, Archiepiscopis, Episcopis et 
Principibus. Ministri pro hac ipsa absolutione, et eorum indumenta. Incensum quomodo 
ministrandum. Oratio in fine dicenda. Ordo recedendi. Quando ha absolutiones facienda 
sint. 

1. Si velit Episcopus celebrare die anniversaria omnium Defunctorum, vel alias quandocumque pro 
Defunctis, hac praparentur, et fiant ; videlicet altare nullo ornatu festivo, sed simpliciter, et nullis 
imaginibus, sed sola cruce et sex candelabris paretur ; et duo super credentia cum candelis ex cera 
communi ; super ea nulla ornamenta ponantur, sed tantum, qua sunt necessaria, videlicet bacile et 
buccale simplex, Missale, vas aqua benedicta cum aspersorio, thuribulum cum navicella, item pannus 
niger, extendendus pro absolutione facienda, finita Missa, nisi adesset lectus, seu lectica mortuorum, aut 
castrum doloris ; gradus altaris, et totum presbyterium sit nudum, excepto, quod unum tapete sub 
faldistorio, et aliud super primo gradu suppedaneo apud altare ponetur ; omnia paramenta, tam altaris, 
quam celebrantis et ministrorum, librorum et faldistorii sint nigra, et in his nullae imagines mortuorum, 
vel cruces albas ponantur. Canonici parentur paramentis sacris, prout in aliis Missis, celebrante Episcopo. 

2. Episcopus ipse non utatur in hac Missa sandaliis et chirothecis, nec baculo pastorali : non dicet 
Antiphonam Ne reminiscaris, nec leget Psalmos Quam dilecta, etc., nec Orationes, quae in aliis Missis 
dicendas sunt, antequam induatur, sed dicet tantummodo Orationes pro paramentis, incipiendo ab ea Exue 
me, Domine, etc., et tunc deponit cappam», et lavabit manus, ac parabitur, dicendo ad aquam et 
indumenta consuetas Orationes, exceptis quae dicuntur pro sandaliis et chirothecis. 

a 1886 : verba et tunc deponit cappam desunt. 

3. Diaconus et subdiaconus utentur tunicella et dalmatica, et assistens pluviali ; et aderunt capellani 
soliti cum cottis, et scutiferi pro lotione manuum apud abacum, prout in aliis Missis. 

4. Cum Episcopus accedet ad altare, finita confessione, non osculabitur librum, sed altare tantum, et 
statim redibit ad sedem suam ; nec altare, nec ipse thurificabitur, sed apud sedem versus altare leget 
Introitum. 

5. Ministri aliquid dantes, vel ministrantes Episcopo in tota Missa, numquam ejus manum, aut rem 
osculentur. Quando dicuntur Orationes, tam ante Epistolam quam post Communionem, omnes 
genuflectunt, praeter celebrantem et ministros ; videlicet, diaconum et subdiaconum, ac assistentes. 
Epistola et Evangelium non legantur in ambone, sed in presbyterio in loco convenienti. Subdiaconus, 
cantata Epistola, non osculetur manum Episcopi. 

6. Si distribuendae sunt candelae, tunc post Epistolam, dum cantatur Prosa, id est, Sequentia, 
distribuantur, quae accendantur ad Evangelium, ad elevationem Sanctissimi Sacramenti, ac finita Missa, 
dum fit absolutio. Lecta Epistola, cum cantatur ultimus versus Sequentiae, diaconus affert librum ad 
altare, in cujus medio illum collocat, statim, sine osculo manus Episcopi, in supremo gradu genuflexus, 
dicit Munda cor meum, etc., non petat benedictionem pro Evangelio, nec deferantur luminaria, nec 
incensum, sed accepto ab altari libro, procedet ad cantandum Evangelium cum ministris, ordine 
infrascripto ; videlicet, primo caeremoniarius, tum ipse diaconus, quem sequitur subdiaconus, ultimo loco 
duo capellani. Finito Evangelio, Episcopus non osculabitur librum, sed statim dicet Dominus vobiscum et 
Oremus pro Offertorio : deinde lavabit manus more solito, et ad altare accedet : non benedicet aquam 
ponendam in calicem pro oblatione ; nec subdiaconus sustinebit patenam : imponet tamen post 
Offertorium Episcopus thus in thuribulum more solito, cum benedictione Per intercessionem, etc., et 
thurificabit oblata et altare, et demum ipse solus, accepta mitra, thurificabitur a diacono. 

7. Dum dicitur Sanctus, Sanctus, etc., quatuor capellani, cum quatuor funalibus ex eadem cera communi 
accensis pro elevatione Sanctissimi Sacramenti accedunt et genuflectunt, more solito, similiter omnes 
genuflectunt, sic permanentes usque ad Per omnia scecula, etc., ante Pax Domini, etc. ; capellani vero 
cum funalibus usque post Communionem. 

8. Subdiaconus ad elevationem, imposito per aliquem acolythum thure in thuribulum, thurificabit 
Sanctissimum Sacramentum genuflexus in cornu Epistolae. Non datur pax, nec percutitur pectus ad Agnus 
Dei. 

9. In fine Missae non datur per celebrantem benedictio, nec publicantur Indulgentiae, sed diaconus dicat 
Requiescant in pace versus altare ; et Episcopus, dicto in altari Placeat tibi, sancta Trinitas, etc., incipiet 
more solito Evangelium S. Joannis, quod prosequitur mitratus, redeundo ad sedem suam ; et ibidem 
deposita planeta, ac etiam, cum manipulo, dalmatica et tunicella, capiet pluviale nigrum, diacono et 
subdiacono paratis remanentibus, depositis tamen manipulis, et Episcopum ad exuendam planetam, et 
induendum pluviale, adjuvantibus. 

10. Si sermo habendus erit in laudem Defuncti, pro quo Missa celebrata erit, tunc ea finita, ante 
absolutionem accedet sermocinaturas, vestibus nigris indutus, sine cotta, et facta oratione ante medium 
altaris, nulla petita benedictione ab Episcopo, sed facta ei profunda reverentia, vel genuflexione pro 
qualitate personas, ascendet pulpitum, panno nigro coopertum, ubi facta iterum Episcopo reverentia, 
signans se signo crucis, faciet sermonem. Quo finito, vel si sermo non sit habendus, statim finita Missa, 
accepto pluviali per Episcopum, ut supra, ante infimum gradum solii extendetur pannus niger ; vel 
portabitur lectica mortuorum pro absolutione facienda ante infimum gradum presbyterii, nisi alias lectus 
mortuorum, vel castrum doloris adsit in medio Ecclesiae ; quo casu Episcopus pluviali paratus ibidem, vel 
solus, vel cum aliis quatuor absolventibus, ut infra dicetur, illuc praecedentibus Canonicis, qui ibidem in 
suis scamnis consistent, accedere deberet. 

11. Si vero Episcopus erit in faldistorio, tunc pannus niger ante infimum gradum altaris extendetur, vel 
ibidem portabitur lectica mortuorum, pro absolutione facienda. 

12. Interim, dum extenditur pannus, vel portatur lectica, Episcopus sedet, et cantores incipiunt 
Responsorium Libera me, Domine, etc., et dum repetitur dictum Responsorium, accedunt ad Episcopum 

duo acolythi, unus cum thuribulo et navicula, alius cum aspersorio et vase aquae benedictae. Tunc 
Episcopus, ministrante naviculam presbytero assistente a dexteris sine osculis, imponet thus in thuribulum 
cum benedictione, et statim, si est in faldistorio, accedit ad altare, ubi, antequam a choro dicatur Kvrie 
eleison, deponet mitram, et stans versus altare, dicit intelligibili voce Pater noster. Si vero erit in sua 
sede, surget, et deposita mitra, dicto ultimo Kyrie eleison, versus altare dicet similiter Pater noster, quod 
secrete complendo, ministrante eodem presbytero assistente aspersorium, et elevantibus hinc inde 
assistentibus oras pluvialis, Episcopus stans aspergit ter super pannum nigrum, vel lecticam mortuorum : 
et reddito aspersorio presbytero, et ab eodem accepto thuribulo, thurificabit eo modo, ter thuribulum 
ducens super pannum, vel lecticam, ministris oras pluvialis similiter elevantibus. Tunc accedent duo 
acolythi cum duobus candelabris et candelis accensis, et sistent ante pedes Episcopi, qui ex libro sibi per 
ministrum solitum in capite posito, leget Versiculum Et ne nos, etc., et alios Versiculos, et Orationem 
Missae, pro qua nullus tunc genuflectet, et in fine repetet Versiculum Requiem asternam, etc., et cantores 
dicent Requiescant in pace, et Episcopus tunc producet signum cnicis versus pannum : inde, depositis 
paramentis, ubi fuerunt accepta, factaque oratione, discedit. 

13. Si aderit in Ecclesia lectus mortuorum, seu castrum doloris, et Missa celebrata sit pro anima alicujus 
Summi Pontificis, vel S. R. E. Cardinalis, seu Metropolitani, aut Episcopi proprii, seu Imperatoris, Regis, 
vel Ducis magni, aut Domini loci, conveniens est, ut fiant absolutiones apud castmm doloris, tam ab ipso 
Episcopo celebrante, quam ab aliis quatuor Episcopis, vel Praelatis, si adsint ; et in defectum 
Episcoporum, a quatuor primis Dignitatibus, vel Canonicis, ordine infrascripto : videlicet, finita Missa et 
sermone, si habitus sit, quatuor Praelati, seu Dignitates, vel Canonici praefati accedant ad sacristiam, vel 
alium locum convenientem et propinquum, ubi quilibet eorum accipiat super rocchettum, vel super 
cottam, si sit religiosus, amictum, stolam et pluviale nigrum, ac mitram simplicem, si ea uti possint ; sin 
minus biretum : et omnes, sic parati, conveniant apud Episcopum celebrantem paratum, ut supra, cum quo 
ibunt ad feretrum, seu castrum doloris, hoc ordine. 

14. Praecedunt duo acolythi, unus cum thuribulo et navicula, et alius cum vase aquae benedictae et 
aspersorio ; tum duo alii acolythi cum duobus aliis candelabris et candelis accensis, in quorum medio erit 
subdiaconus, qui in Missa cantavit Epistolam, paratus, deferens crucem ; post eum Canonici parati, inde 
duo juniores Praelati, ac dein duo seniores, et quilibet eorum habebit penes se unum capellanum, 
superpelliceo indutum, qui de mitra serviet, et unum scutiferum, qui cereum accensum portet ; ultimo 
loco incedet Episcopus celebrans, inter duos assistentes, et ante eum presbyter assistens indutus pluviali 
nigro, et alii capellani cum cottis. 

15. Cum pervenerint ad castrum doloris, seu locum destinatum pro absolutionibus faciendis, thuriferarius 
cum alio acolytho, deferente aquam benedictam, firmabunt se in capite loci a parte dextera ; acolythi vero 
ceroferarii, ac subdiaconus cum cruce ibunt ad pedes loci, et subdiaconus cum cruce collocabit se in 
medio eorum : nisi fiat absolutio praesente corpore, seu cadavere, quo casu subdiaconus cum cruce 
collocabitur ad caput Defuncti, quicumque ille sit, prout in Rituali Romano. 

16. Junior Praelatus sedebit in scabello in angulo castri doloris ad pedem dexterum, alius post eum in 
angulo ad humerum sinistrum, tertius in angulo ad pedem sinistrum, quartus, qui erit senior, in angulo ad 
humerum dexterum. Celebrans vero sedebit in faldistorio in capite loci in medio, ita ut crucem directe 
semper respiciat. 

17. Omnibus sic ordinatis, surget celebrans, detecto capite, omnibus similiter surgentibus, presbytero 
assistente ante pectus librum tenente, incipiet in tono lectionis absolute Orationem Non intres in judicium, 
etc., qua finita, omnes sedebunt, coopertis capitibus, et cantores incipient Responsorium Subvenite, Sancti 
Dei, etc., tunc duo acolythi cum thuribulo et navicula, et aqua benedicta et aspersorio, una cum diacono 
accedent ad angulum dexterum capitis, ubi est dignior Praelatus, et se ad ejus dexteram collocabunt. 

18. Incepto Versiculo Requiem asternam, etc., acolythus dabit naviculam diacono, et ipse accedet cum 
thuribulo ante dictum digniorem Praelatum, qui, ministrante diacono naviculam, et dicente Benedicite, 
Reverendissime Pater, imponet thus in thuribulum, more consueto, dicens Ab illo benedicaris, etc., 
producens signum crucis super incensum thuribulo impositum. Cum per chorum dicetur primum Kvrie 
eleison, surgent omnes, detectis capitibus ; et praedictus dignior Praelatus voce intelligibili dicet Pater 

noster, quod secrete complebit : et interim, accepto aspersorio cum aqua benedicta de manu diaconi, 
asperget lectum circumcirca ambulans, incipiens a sua parte dextera, ter aspergens quamlibet lecti partem 
lateralem ; diacono a dexteris comitante, et fimbrias pluvialis sublevante : et dum transibit ante alios 
Praelatos, illos salutabit ; similiter cruci reverentiam faciet, transiens ante illam ad pedes lecti. 

19. Postquam cum aspersorio circumierit lectum, et ad locum suum redierit, reddit aspersorium diacono, 
et is acolytho servienti de aqua benedicta : ac ibidem ab eodem capiet thuribulum, et lectum similiter 
circumcirca thurificabit, ter in qualibet parte laterali thuribulum ducens. 

20. Cum redierit post thurificationem ad locum suum, ante scabellum stans, dicet Versiculos Et ne nos, 
etc., et alios Versiculos, et Orationem Deus, cui omnia vivunt, etc., prout in Pontificali Romano. 

21. Qua finita, omnes sedent cum mitra, et cantores incipient Responsorium Qui Lazarum resuscitasti, 
etc., dum dicent Versiculum Requiem ceternam, etc., ut supra, ministri accedent ad secundum digniorem 
Praelatum, sedentem in angulo ad sinistrum pedem, qui, imposito thure, ut de primo dictum est, deposita 
mitra, surget ; et dicto a choro Kyrie eleison, omnibus similiter surgentibus, dicet Pater noster, asperget et 
thurificabit lectum, ut supra, et demum dicet Versiculos, et Orationem Fac, qucesumus Domine, etc., qua 
finita, omnes similiter sedebunt, et cantores cantabunt Responsorium Domine, quando veneris, etc. 
Tertius dignior Praelatus, sedens ad sinistrum humerum, servabit omnia, quae superius primus et secundus 
servaverunt, et demum dicet Orationem Inclina, Domine, aurem tuam, etc. Qua similiter finita, quartus et 
junior b Praelatus sedens in angulo ad dexterum pedem, faciet similiter, et in fine dicet Orationem Absolve, 
qucesumus, Domine, etc., ut in resurrectionis gloria, etc. 

b 1752 (in multis libris) et 1886 : loco junior habent senior ; sed 1600 habet logice junior. Cf. supra § XVI : 
Junior Praelatus sedebit. . . ad pedem dexterum, et § XVIII : accedet. . . ante dictum digniorem Praelatum. 

22. Demum cantato a choro Responsorio Libera me, Domine, de morte ceterna, etc., celebrans ipse, 
imposito thure in thuribulo, ut supra, dicto Pater noster, asperget et thurificabit lectum, prout de primo et 
aliis dictum est ; et in fine, dictis Versiculis, dicet Orationem Absolve, qucesumus, Domine, etc., ut 
defunctus sceculo, etc., et responso per chorum Arnen, ipse Episcopus dicet Requiem ceternam, etc. ; 
demum duo cantores dicent Requiescant in pace. 

23. Quo dicto, receptis ab omnibus Praelatis mitris, seu biretis, si mitris non utantur, omnes eo ordine, quo 
venerant, revertuntur ad sacristiam, vel alium locum deputatum, et ibidem depositis paramentis, quilibet 
recedit ad propria. 

24. Si loco Praelatorum quatuor, adsint tantum Canonici, solus Episcopus debet incensum benedicere : 
nec aderunt capellani de mitra, et scutiferi qui ferant candelas ; et tunc, cum quilibet facit suam 
absolutionem, deponet biretum in manibus cujusdam clerici, sicut et candelam. Si defunctus sit 
Episcopus, aut Praelatus sacerdos, et corpus sit praesens, faldistorium Episcopi celebrantis parabitur ad 
pedes ejus, non vero ad caput, ut in Rituali Romano ; alias semper parabitur ad caput lecti, seu castri 
doloris. 


Caput XII. 


Missae solemni pro Defunctis Episcopus assistere potest cum cappa, vel cum pluviali 
nigro, seu violaceo. Confessio ubi fiat. Sedes parata sit ex panno violaceo. Ad Orationem, 
quo loco Episcopus genuflectat. Thurificatur post Oblata a presbytero assistente. Dicto 
Sanctus, ubi et quamdiu genuflectat. Quomodo procedatur ad sermonem, et ad 
absolutionem faciendam. 

1. Si Episcopus noluerit celebrare, sed hujusmodi Missae pro Defunctis, per alium celebratae, interesse, 
eadem norma in omnibus servabitur, quae expressa est in capite prcecedenti ; ipse vero Episcopus, cum 

cappa, vel cum pluviali nigro, seu violaceo, facta confessione cum celebrante, ibit cum suis assistentibus 
ad sedem suam, quae debet esse parata ex panno violaceo, non autem ex serico. 

2. Cum celebrans dicit Dominus vobiscum, ante Orationem, Episcopus veniet ad faldistorium ante 
altare, et ibi ad Oremus genuflectet capite detecto, sic manens usque ad finem Orationis. Qua finita, 
redibit ad sedem suam, et tunc, et non prius, presbyter assistens ibit ad scabellum assistendae. 

3. Ad Offertorium Episcopus, more solito ministrante naviculam presbytero assistente, imponet thus in 
thuribulum, dicens Per intercessionem, etc., et thurificatis oblatis et altari, thurificabitur celebrans a 
diacono, et Episcopus a presbytero assistente, more solito. 

4. Dicto Sanctus, etc., Episcopus ibit ad faldistorium, ubi genuflexus permanebit usque ad Agnus Dei 
exclusive, et tunc redibit ad sedem, et dicet Agnus Dei, etc., cum suis assistentibus, non percutiendo 
pectus, nec fiunt in hac Missa circuli ; et iterum ad Orationem post Communionem redibit ad 
faldistorium, et genuflectet, similiter omnibus genuflectentibus, quoties Episcopus genuflectet. 

5. Finita Oratione, Episcopus redibit ad sedem, et non dabit benedictionem : nec publicabuntur 
Indulgentiae. 

6. Finita Missa, si sermo habendus sit, sermocinator accedet, et absque aliqua benedictionis petitione, 
facta tantummodo altari reverentia debita et Episcopo, ibit ad pulpitum, ubi sermonem recitabit. Quo 
finito, si Episcopus voluerit ipse absolvere, deposita cappa apud sedem, capiet amictum supra rocchettum, 
sive supra cottam, si sit regularis, crucem pectoralem et stolam, et demum pluviale nigrum, et mitram 
simplicem, et omnia fient, quae superius in prcecedenti capite dicta sunt. Si vero Episcopus absolvere ipse 
noluerit, vel hujusmodi Missae non intersit, celebrans, finita Missa, et lecto Evangelio secundum 
Joannem, faciet omnia, prout in cap. XXXVII, hujus lib. II. 


Caput XIII. 


Quae servanda in Vesperis et Missis solemnibus in Adventu Domini. Episcopus, si 
Missam solemnem celebret, paramenta apud sedem sumere potest. Subdiaconus Epistolae, 
diaconi assistentes, diaconus Evangelii utantur planetis violaceis plicatis ante pectus. 

Color paramentorum Episcopi et Canonicorum sit violaceus. Episcopus in Missa non dicit 
Pax vobis, sed Dominus vobiscum. Subdiaconus cantat Epistolam sine planeta. Diaconus 
item Evangelium, sed cum alia convoluta. Subdiaconus reassumit planetam post cantatam 
Epistolam, diaconus vero post Communionem Episcopi. Quid praestandum ab Episcopo, 
si Missae assistat. Paramenta in tertia Dominica Adventus violacea sint, sed sumptuosiora. 
Diaconus et subdiaconus utuntur dalmatica et tunicella in Dominica quarta Adventus, si 
in ea occurrat Vigilia Nativitatis Domini. 

1. In Vesperis et Missis solemnibus in singulis Dominicis Adventus, eadem omnia servabuntur, 
Episcopo celebrante, quae superius expressa fuerunt, dum generaliter de his disseruimus, exceptis tamen 
infrascriptis. 

2. Quia primum Ecclesia, altare et chorus simpliciori apparatu ornantur : item, celebrante Episcopo 
Missam solemnem, non erit opus paramenta sacra pro Missa sumere in sacello, seu secretario supra 
memorato, sed apud sedem suam, ubi cappa indutus, incipit Tertiam ; et incepto primo Psalmo, sedet, 
accipit sandalia, legit Psalmos et Versiculos ac Orationes consuetas, et in fine cantat Orationem pro 
Tertia, Canonico presbytero assistente, librum supra caput tenente in suo habitu canonicali. 

3. Subdiaconus cantaturus Epistolam, paulo ante quam Episcopus in chorum veniat, capiet omnia 
paramenta sibi convenientia, praeter manipulum et planetam ante plicatam, quae capiet postea. 

4. Diaconi assistentes capiunt sua paramenta, id est planetam ante plicatam supra cottam, vel 
rocchettum circa finem Tertiae, antequam Episcopus cantet Orationem, et cum eis diaconus cantaturus 
Evangelium, qui accipit amictum, albam, cingulum et stolam. 

5. Dum praedicti diaconi assistentes parantur, assistunt Episcopo duo alii diaconi, illis proximi, in suo 
habitu canonicali, et in eorum defectum, duo ultimi presbyteri. 

6. Finita Tertia, praefati duo diaconi assistentes cum diacono cantaturo Evangelium, jam parati, 
revertuntur ad Episcopum, dum lavat manus, ministrante presbytero assistente in habitu canonicali. 

7. Episcopus autem, postquam laverit manus more consueto, accipit paramenta consueta, quae esse 
debent violacei coloris. Subdiaconus et diaconus capiunt manipulos et planetas ante pectus plicatas, et 
tunc pariter omnes Canonici capiunt in suis locis paramenta, ipsis convenientia, ejusdem coloris. 

8. Episcopus ante Orationem dicit Dominus vobiscum, non autem Pax vobis. Subdiaconus, dum 
Episcopus celebrans cantat ultimam Orationem, deposita planeta, accipit librum Epistolarum, et cantata 
Epistola, osculataque manu Episcopi, planetam reassumit. 

9. Diaconus, ante primum Alleluia post Graduale, deponit et ipse suam planetam, quae convolvitur, vel 
alia jam convoluta et complicata super ejus sinistrum humerum ponitur, et sub ejus brachio, stricte 
chordulis, ad id aptatis, colligatur, ne decidat, et sic permanet, quousque Episcopus sumpserit sacram 
Communionem. Tunc reassumit planetam ante pectus plicatam, deposita alia, quae erat super humerum 
sinistrum. Caetera omnia fiunt, prout in suis locis explicatum fuit. 

10. Si vero Episcopus non celebret, sed intersit Missae solemni, eadem observantur, quae in cap. IX, hujus 
lib. II, de Missa solemni quae coram Episcopo celebratur, dicta sunt. 

1 1 . In tertia Dominica eadem observantur, nisi quod paramenta altaris et celebrantis adhiberi solent 
aliquanto sumptuosiora, sed coloris violacei, in defectu rosacei ; et ministri, videlicet diaconus et 
subdiaconus, utuntur dalmatica et tunicella ; et idem in quarta Dominica, quando in ea inciderit Vigilia 
Nativitatis Domini : sed paramenta sint coloris absolute violacei. In collegiatis pariter idem observatur. 


Caput XIV. 


Missas solemnis celebrandae usus in Vigilia Nativitatis Domini, si occurrat in Dominica. 
Vesperae solemnes statis horis ea die peragendae. Praeparanda pro Matutinis et Missa in 
nocte Nativitatis. Matutinum quomodo celebrandum. Episcopus quando et a quibus 
accipiet sandalia. Nonam lectionem cantat. Ubi induatur paramentis Missalibus, et 
Matutinum perficiat. Quid in Missa de nocte cantanda observare debeat. 

1 . In die Vigiliae Nativitatis Domini nostri Jesu Christi, sive venerit in Dominica, sive alio die, celebrari 
solet Missa solemnis in paramentis violaceis, juxta regulas in prcecedenti capite de Dominicis Adventus 
traditas, hoc tantum excepto, quod diaconus et subdiaconus utuntur dalmatica et tunicella, prout in tertia 
Dominica Adventus. 

2. Hora Vesperarum cantantur Vespera; solemnes, pariter secundum regulas superius in cap. I, hujus 
lib. II, et sequenti de Vesperis positas. 

3. Nocte sequenti, hora competenti, prout ab Episcopo fuerit praeordinatum, celebrantur Matutinae, prout 
in cap. V, ejusdem lib. II, de Matutinis dictum fuit. Haec tamen particularius in his Matutinis observanda 
erunt. Primo ultra luminaria solita altaris et abaci, praeparanda erunt sex, vel octo funalia cerae albae, vel 
quot erunt necessaria pro consuetudine et dispositione loci ad illuminandum chorum et tribunam, seu 
presbyterium, quae super totidem candelabris ferreis magnis, spatiis aequalibus inter se distantibus, 
collocabuntur ; praeparabuntur etiam aliquot parvae candelae albae pro Episcopo, et Canonicis cantaturis 
lectiones. 

4. Super aliqua mensa separata ab abaco, collocari poterunt paramenta omnia pro Episcopo, Missam 
celebraturo, et pluviale album pulchrius pro eodem, cantaturo Orationem in fine Nocturnorum. Sed si 
Episcopus non erit celebraturus primam Missam, non erunt ibi praeparanda missalia indumenta, sed 
tantum pluviale ; nam alius, celebraturus Missam, sive Praelatus, sive Canonicus, capiet paramenta in 
sacristia una cum suis ministris ; sed celebraturo Episcopo, ipsi ministri, id est diaconus et subdiaconus, 
utique in sacristia parari poterunt ; presbyter autem assistens in loco suo una cum caeteris Canonicis in 
choro. 

5. Item celebraturo primam Missam Episcopo, praeintonatur Hymnus Jesu, Redemptor omnium, etc., 
quem dum Episcopus repetit, elevat et jungit manus, caput versus altare inclinans, ob reverentiam divinae 
invocationis a . 

a 1886 : loco invocationis habet Incarnationis. 

6. Caeremoniarius, quoties ducit aliquem Canonicum ante pulpitum, seu legile nudum, ubi cantare debet 
lectionem, gerat manibus parvam candelam, nec ab ipso legili longius discedat, donec cujusque Nocturni 
lectiones recitatae fuerint. 

7. In tertio Nocturno, cum dicitur a choro Psalmus Misericordias Domini, etc., si Episcopus est primam 
Missam celebraturus, duo ex suis scutiferis, clericali habitu indutis, sine cottis, subeuntes fimbrias cappae 
episcopalis, imponent illi caligas et sandalia, sublevantibus fimbrias in gyrum capellanis, seu acolythis, 
cottis superindutis, ac genuflexis : interim accedunt duo Canonici assistentes ad Episcopum, necnon duo 
capellani, alter de libro, alter de candela serviens ; ac librum apertum ante Episcopum sustinent, ex quo 
ipse Episcopus legit Antiphonam Ne reminiscaris, Domine, etc., et Psalmum Quam dilecta, etc., cum 
caeteris Psalmis, Versiculis et Orationibus, prout supra cap. VIII, hujus lib. II, § VII, explicatum fuit. 
Quibus per Episcopum lectis, duo illi Canonici assistentes, ac alii ministri recedunt. 

8. Diaconus et subdiaconus ministraturi in Missa, nisi quis eorum, vel ambo sint cantaturi lectiones 
ultimi Nocturni, praeveniunt ad sacristiam, ubi capiunt sua paramenta. Advertatur tamen, ut tempus 
commode dispensetur, hoc est, ut finitis tribus Psalmis ultimi Nocturni a choro, pariter Episcopus se 
expediat a lectione Psalmorum et Orationum praedictarum, ut praesto sit ad absolutionem A vinculis 
peccatorum, etc., dicendam, benedictionemque dandam Canonico cantaturo primam lectionem tertii 
Nocturni. 

9. Cantata nona lectione per Episcopum, ad quem iterum duo assistentes diaconi in suo habitu chorali 
debent accedere, et Hymno Te Deum laudamus, etc., per eum inchoato, eo modo, quo in dicto cap. V, 
lib. II, § IX, de Matutinis dictum fuit, Episcopus descendens paululum e sede, in plano solii pontificalis 
deponit cappam, et stans lavat manus, accedentibus tunc et adjuvantibus diacono et subdiacono paratis ; et 
ab eisdem induitur paramentis Missalibus, et aliquanto celerius solito, praeter chirothecas, et annulum, et 
tunicellam, ac dalmaticam et planetam, cujus loco induitur pluviali ; denuo sedem ascendit, ubi stans sine 
mitra, expectat finem Hymni praedicti, qui decantari poterit prolixiori nota, et cum organi interpositione, 
ut commodius interim Episcopus et omnes Canonici indui possint suis paramentis. Quo finito, accedunt 
duo acolythi cum candelabris et cereis accensis, et medius inter eos alter de libro serviens Episcopo, 
adhaerente alio cum candela parva accensa, qui versus populum cantat Dominus vobiscum, deinde versus 
altare Oremus, junctis manibus, deinde Orationem Concede, quaesumus, etc., cum sua conclusione : et 
iterum repetito Dominus vobiscum, dum chorus cum organo prosequitur lente Benedicamus Domino et 
Deo gratias, ipse, deposito pluviali, et stans, accipit tunicellam et dalmaticam, et sedens chirothecas ; 
deinde stans planetam, et rursus sedens mitram pretiosam, et ultimo loco annulum, demum accedit ad 
infimum gradum altaris pro Missa inchoanda. 

10. Quae Missa in omnibus, et per omnia celebratur, prout in praedicto cap. VIII, hujus lib. II, explicatum 
fuit, excepto quod cum in Missa cantatur a choro versiculus Symboli Et incarnatus est, etc.. Episcopus 
cum mitra apud sedem suam, et casteri in propriis locis genuflectere debent usque ad terram, hac nocte, et 
die sequenti in Missa majori, prout etiam in die Annuntiationis. 

1 1 . Episcopus vero non sumet purificationem, et in fine post benedictionem non dabit Indulgentiam, quia 
in tertia Missa, quam omnino cantabit Episcopus in die, erit Indulgentia publicanda. Castera omnia, ut in 
supradictis capitibus, tam celebrante quam non celebrante Episcopo, respective erunt observanda. 

12. In Laudibus tandem, quae post hanc Missam solemniter cantari debent, serventur omnia, quae in 
superiori cap. VII, hujusmet lib. II, praescripta leguntur. 


Caput XV. 


In festis a die Nativitatis ad Purificationem, major vel minor solemnitas servanda, juxta 
qualitatem festi. In die Circumcisionis Domini Episcopus Missae intersit, paratus pluviali. 

In die Epiphaniae, si poterit, ipse celebret. Hac die festa mobilia praenuntiantur post 
Evangelium. Servanda ab Episcopo in aliis festivitatibus. 

1. Festa, quae occurrunt post diem Nativitatis Domini nostri Jesu Christi usque ad diem Purificationis 
Beatae Mariae Virginis, celebrabuntur magis vel minus solemniter, prout Episcopo videbitur, juxta 
qualitatem festi et consuetudinem loci. 

2. In die tamen Circumcisionis Domini, Episcopus debet interesse Missae, paratus cum pluviali. 

3. In die vero Epiphaniae deberet ipse celebrare, si poterit, quod valde conveniens esset. Quo die, cantato 
Evangelio, aliquis Canonicus, vel beneficiatus, aut alius, juxta consuetudinem loci, paratus pluviali, 
ascendet ambonem, vel pulpitum, et ibidem populo publicabit festa mobilia anni currentis in forma, prout 
in Pontificali Romano. 

4. In aliis vero festivitatibus praedictis poterit Episcopus interesse cum cappa, vel prout ipsi melius 
videbitur, et omnia servabuntur, quae superius expressa sunt in prcecedentibus capitibus, nempe VIII, hujus 
lib. II, de Missa solemni per Episcopum celebranda, et IX, ejusdem libri, de Missa quae coram Episcopo 
celebratur. 


Caput XVI. 


Quae praeparanda pro benedictione candelarum in festo Purificationis. Paramenta sint 
coloris violacei. Ordo procedendi per Episcopum ad benedictionem. Diaconi et 
subdiaconi planetis plicatis ante pectus utantur. Quo ritu Episcopus benedictionem faciat. 

Quis Episcopo candelam benedictam tradat. Quo ordine Episcopus candelas distribuat. 
Cantanda in ipsa distributione. Praemittenda ante processionem. Candelae quando 
accendantur. Ordo processionis. Paramenta Episcopi et ministrorum pro Missa sint alba, 
nisi in Dominicis Septuagesimae et Quinquagesimae Purificatio occurrat. Missa quomodo 
celebretur, assistente Episcopo. Quid servandum, si Episcopus ipse celebret. 

1. Quia a Vigilia Nativitatis Domini nullae occurrunt festivitates, quae in Vesperis et Missis quoad 
caeremonias indigeant speciali declaratione, cum ex regulis in superioribus capitibus traditis, et aliis 
generalibus, quae in libro superiori abunde explicata fuerunt, sumi possint : videndum est de festo 
Purificationis Beatae Mariae Virginis, in quo plura adhuc, neque in Missali, aut Pontificali Romano 
declarata, recensenda veniunt. 

2. Praeparanda igitur in primis erit candelarum cerae albae ea copia, quae sufficiens videbitur pro 
Ecclesiae qualitate, ac Canonicorum, aliorumque de gremio Ecclesiae numero, nec non et pro laicis, quibus 
juxta consuetudinem Ecclesiae distribui soleant. Hae omnes collocari poterunt super aliqua mensa inter 
altare et sedem Episcopi, ita ut Episcopus in sua sede stans, commode possit eas aspergere et thurificare 
post illarum benedictionem. 

3. Paretur etiam abacus, juxta consuetum, a latere Epistolae, super quo ponantur, ultra duo candelabra 
cum luminaribus, et alia consueta et ordinaria, quae superioribus capitibus demonstrata fuerunt, nempe vas 
aquae benedictae cum aspersorio, thuribulum cum navicula, vasa ad abluendum manus cum medulla panis, 
mantile ad extergendum, mappa altera linea pulchre laborata, apponenda super gremio Episcopi, cum 
incipit candelas distribuere. 

4. Super altari ponentur per sacristam paramenta pro Episcopo, suo ordine, coloris violacei, videlicet 
amictus, alba, cingulum, crux pectoralis, stola, pluviale et mitra simplex : ipsum vero altare habeat duo 
pallia, videlicet alterum album, et supra illud alterum violaceum, removendum post processionem ; nisi 
festum venerit in Dominicis Septuagesima 1 , Sexagesimae, vel Quinquagesimae, ut infra dicemus. 

5. Deputentur custodes, qui populum arceant, si forte tumultuosius irrueret, nec indecenter Episcopum 
opprimat. 

6. His praeordinatis, hora competenti Episcopus in sua cappa a Canonicis associatus, veniet ad 
Ecclesiam ; et facta oratione, accedet ad sedem suam, ubi deposita cappa, accipit paramenta supradicta, 
suo ordine, afferentibus ea ab altari acolythis, seu ministris, cottis indutis ; acceptoque pluviali et mitra, 
sedet. Interim Canonici omnes in locis suis stantes, seu in sacristia, si prope est, accipiunt sacra paramenta 
eis convenientia, prout superius declaratum fuit ; eo excepto, quod diaconi aut subdiaconi non quidem 
dalmaticis et tunicellis, sed planetis ante pectus plicatis in hujusmodi Officio utuntur, cum sit feriale ; et si 
commode paramenta haberi nequeant pro omnibus Canonicis, quatuor, aut sex digniores saltem, induantur 
pluvialibus, ut ibidem dictum fuit. 

7. Quibus paratis, Episcopus in dicta sua sede, deposita mitra, stans benedictionem candelarum faciet, 
capellano qui ei de illo servit, librum sustinente manibus ; incipiens competenti voce in tono feriali 
benedictionem, dicit Dominus vobiscum, cum Orationibus, prout in Missali : et respiciens aliquantulum 
versus candelas. Cum incipit ultimam Orationem, accedunt ad eum duo acolythi, unus cum thuribulo et 
navicula, alter vero cum vase aquae benedictae et aspersorio. 

8. Finita benedictione, Episcopus, ministrante naviculam presbytero assistente parato, qui tunc cum 
praefatis ministris accedit, imponit incensum in thuribulum, et benedicit more solito : deinde, accepto 
aspersorio de manu ejusdem assistentis, aspergit in medio, a dextris, et a sinistris ter candelas, et ab 
eodem accipiens thuribulum, simili modo ter illas thurificat ; tum sedet accepta mitra, et dignior 
Canonicus paratus accipit de manu sacristae sive camerarii candelam pulchre ornatam, et cum debita 
reverentia illam osculatam dat in manu Episcopi, quam pariter osculatur ; Episcopus vero illam tradit 
alicui ex suis capellanis tenendam prope altare. 

9. Tunc elevatis hinc inde fimbriis pluvialis Episcopi per diaconos assistentes, ponitur super ejus gremio 
per duos capellanos mappa praedicta, et statim per capellanos sive acolythos capiuntur de mensa, sive de 
manu camerarii aut sacristae, aut alterius ad eam curam deputati, candelae grandiores pro Canonicis, et 
porriguntur ad manus diaconi assistentis ad sinistram Episcopi, qui illas continuo ministrat Episcopo, 
eodemque tempore dignior ille Canonicus, pluviali indutus, facit reverentiam, primo altari, deinde 
Episcopo, ascendit ad eum, et accipit ab eo candelam, osculando illam et manum Episcopi reverenter : et 
tunc cantores incipiunt cantare Antiphonam Lumen ad revelationem gentium, etc. 

10. Similiter et alii Canonici parati ordine suo, accipiunt candelas : post eos Magistratus et officiales 
majores civitatis, deinde alii presbyteri, acolythi et clerici de gremio Ecclesiae, et capellani Episcopi, 
cottis induti : demum alii nobiles civitatis, nisi adesset laudabilis consuetudo, ut clerici omnes, tam parati 
quam cum cottis, acciperent candelas ante laicos, quae servanda esset, et familiares ipsius Episcopi, et alii 
de populo, quibus et quot Episcopo placuerit dare ; non tamen mulieribus, quae a seniore Dignitate, vel 
Canonico cum cotta et stola parato, seorsum illas accipiunt. 

11. Sed Canonici parati non genuflectunt ante Episcopum, quando capiunt candelas, sed tantum profunde 
inclinant : alii vero ecclesiastici cum cottis, et laici genuflexi, capiunt, et manum Episcopi cum candela 
osculantur. 

12. Interim aliquis de Capitulo, ad quem spectat, si Episcopo placuerit, et sit consuetudo Ecclesiae, 
seorsum distribuit candelas minutiores populo utriusque sexus. 

13. Finita distributione, Episcopus, portante lances nobili, seu scutifero, lavat manus more solito, prout 
supra de Missa dictum fuit, et amovetur de ejus gremio mappa praedicta, et interim cantores cantant 
Exurge, Domine, etc., cum Psalmo : et repetita Antiphona, ipse surget, deposita mitra, et versus altare 
cantat Oremus, et si fuerit post Septuagesimam, et non in Dominica, diaconus assistens a dexteris dicit 
alta voce Flectamus genua, et omnes genuflectunt ; alter a sinistris Levate, et omnes surgunt, et Episcopus 
cantat Orationem Exaudi, qucesumus Domine, etc., cum sua conclusione, prout in Missali, accedentibus 
acolythis cum candelabris, ut alias. 

14. Qua finita, sedet, et accipit mitram, et iterum imponit incensum in thuribulum, ministrantibus 
presbytero assistente et acolytho, ut supra. 

15. Interim accenditur candela Episcopi, quam tenet ejus cubicularius, seu capellanus, ut supra, et pariter 
omnium aliorum, maxime de clero, nisi a principio fuissent accensas : et ordinatur per cseremoniarium 
processio circumcirca Ecclesiam, vel alias juxta ritum Ecclesiarum, in qua, post dictum a primo diacono 
assistente Procedamus in pace, alta et sonora voce versus populum ; et responso a choro In nomine 
Christi. Arnen, ante crucem praecedit thuriferarius, et ante thuriferarium cantores ; post thuriferarium duo 
acolythi cum candelabris et cereis ardentibus, et inter eos medius subdiaconus, paratus planeta ante pectus 
plicata super albam sine manipulo, portans crucem ; post crucem beneficiati, et alii de clero cum cottis 
bini : et post eos Canonici parati, pariter bini ; et mox Episcopus cum mitra, medius inter duos diaconos 
assistentes paratos, pluvialis latera elevantes, omnesque suas candelas accensas manibus propriis 
deferentes ; Episcopus suam candelam sinistra gerit, et dextera benedicit. Quod si erit Archiepiscopus, 
crux portabitur solummodo ante Canonicos tantum. 

16. Interea, dum fit processio, Canonicus, aut alius Missam celebraturus cum diacono et subdiacono, 
capiunt sua paramenta convenientia, id est albi coloris ; et diaconus et subdiaconus accipiunt dalmaticam 
et tunicellam ; pariter mutantur paramenta altaris et sedis episcopalis, et amovetur abacus, et loco illius 
ponitur mensula, ut supra suo loco dictum fuit esse faciendum, non celebrante Episcopo. 

17. Sed si hujusmodi festum venerit in Dominica Septuagesimae, Sexagesimae, vel Quinquagesimae, non 
mutantur paramenta altaris, nec Episcopi, sed remanent eadem violacea ; et diaconus et subdiaconus 
utuntur dalmatica et tunicella, quia fit de Missa de Dominica, secundum regulam in rubricis Missalis, sub 
hoc festo positam, et candelae amplius non accenduntur, neque ad Evangelium, neque ad elevationem 
Sanctissimi Sacramenti. 

18. Finita processione, et Canonici chorum ingressi, deponunt paramenta, et candelas extinguunt. 

19. Episcopus vero, cum pervenerit ad altare, ante infimum gradum, si Missa fiat de festo, deponit 
pluviale et paramenta violacea, et accipit alba, et incipit confessionem, stans a sinistris ejus celebrans a , 
aliquanto retro ipsum Episcopum. Missa vero continuatur, prout in cap. IX, hujus lib. II, de Missa quae 
coram Episcopo celebratur, excepto quod, dum inchoatur Evangelium, Episcopus et omnes capiunt suas 
candelas accensas in manibus usque ad finem Evangelii, et iterum ad elevationem Sanctissimi Sacramenti 
eas tenent accensas usque post Communionem ; si vero fieret Missa de Dominica, ut supra, candelae non 
accenduntur. 

a 1752 (in multis libris) : celebrante. 

20. Sed si Episcopus vellet etiam Missam celebrare, quod convenit, praecipue si festum Purificationis sit 
Titulus Ecclesiae, non removetur abacus, et Episcopus stans, incipit Tertiam, ut alias, deinde accipit 
caligas et sandalia, legit Psalmos Quam dilecta, etc., et omnes Orationes sequentes ; tum lavat manus, et 
deposito pluviali, cingulum album et stolam albam accipit, cingulo ac stola violaceis depositis, tum 
tunicellam, dalmaticam, chirothecas, planetam, mitram, annulum et baculum pastoralem, ut supra in 
cap. XIV, § IX, hujus lib. II, de Vigilia Nativitatis Domini, etc. Canonici etiam in reditu a processione 
debent eo casu, depositis paramentis violaceis, accipere alba, et illa retinere per totam Missam. 

21. In reliquis, ut supra, et Missa celebratur cum caeremoniis et solemnitatibus, prout in cap. VIII, hujus 
lib. II, de Missa solemni, Episcopo celebrante. 

Caput XVII. 


In cathedralibus, absente Episcopo, et in collegiatis, quae praeparanda pro benedictione 
candelarum in festo Purificationis. Quis benedictionem faciat. Candelae quomodo 
distribuantur. Processio quomodo fiat. Candelae quando accendantur 

1. Absente Episcopo, etiam in collegiatis paretur altare, ut in prcecedenti capite dictum est : candete 
vero benedicendae collocentur in cornu Epistolae super aliqua parva mensa : ibidem ponatur vas cum aqua 
benedicta et aspersorio, ac thuribulum cum navicula et incenso ; et hora competenti, id est, dicta Tertia, 
Canonicus hebdomadarius, sive Dignitas, vel alius, ad quem de consuetudine Ecclesiae celebrare spectat, 
paretur in sacristia amictu, alba, cingulo, stola et pluviali violaceo, una cum duobus aliis Canonicis habitu 
diaconali et subdiaconali, ejusdem coloris indutis, excepto manipulo, videlicet cum planetis plicatis ante 
pectus ; et considentibus omnibus aliis Canonicis habitu canonicali indutis, hinc inde in locis suis, una 
cum beneficiatis, seu mansionariis, et clericis, accedet dictus Canonicus celebraturus cum ministris, et 
transeundo salutat hinc inde chorum ; ac inde, facta reverentia altari cum genuflexione, si ibi aderit 
Sanctissimum Sacramentum, sin minus cum profunda capitis inclinatione, ascendet ad altare, et ibidem in 
cornu Epistote stans, assistentibus diacono et subdiacono, benedicet candelas, prout in Missali, et finita 
ultima Oratione, celebrans, ministrante diacono, imponet thus in thuribulum ; quo imposito, accipiet de 
manu ejusdem diaconi aspersorium cum aqua benedicta, et candelas asperget ; et mox accepto thuribulo, 
triplici ductu illas thurificabit. Quo facto, retrahat se ante medium altaris, renes eidem vertens, et stabit 
medius inter diaconum et subdiaconum. 

2. Tunc primus sacerdos de choro, sive Vicarius, sive Dignitas, vel Canonicus, accepta una ex candelis 
benedictis, illam cum debita reverentia deosculatam dabit in manu celebrantis, qui illam tradet alicui 
capellano tenendam ; et statim ministrante diacono, ipse celebrans stans, incipiet distribuere candelas, 
primo eidem digniori, deinde diacono et subdiacono paratis, si sint Canonici ; mox aliis omnibus 
Canonicis per ordinem, habitu canonicali indutis, qui bini accedent 3 ad celebrantem, et inclinati ab eo 
candelas accipient, quas acceptas deosculabuntur. 

3 1886 : accedant. 

3. Beneficiati vero, seu mansionarii, et clerici, et caeteri omnes similiter bini accedent, et genuflexi 
candelas accipient, illas, ac etiam manus celebrantis deosculantes. 

4. Cum inchoatur distributio candelarum, cantores incipient Antiphonam Lumen ad revelationem 
gentium, etc. 

5. Circa finem distributionis magister caeremoniarum curet, ut accendantur candete pro processione, 
quae fiat per Ecclesiam, ut in prcecedenti capite dictum fuit : et interim, dum fit processio, removeatur 
paramentum violaceum ab altari, et remaneat album, nisi hujusmodi festum venerit in Dominica 
Septuagesimae, vel Sexagesimae b : quo casu fiat, ut dictum est in capite prcecedenti. 

b 1886 : addit vel Quinquagesimae. 

6. Finita processione, Canonici chorum ingressi, extinguent candelas, et celebrans, qui stat medius inter 
diaconum et subdiaconum, ante infimum gradum altaris, facta debita reverentia altari et choro, retrahit se 
ad cornu Epistote, ubi deposito pluviali capiet planetam albam, seu violaceam, juxta regulam superius 
traditam, similiter et ministri dalmaticam et tunicellam ejusmodi coloris, et inchoabitur Missa, quae juxta 
solitum perficietur, in qua hoc solum erit speciale, quod Canonici et caeteri de choro, dum cantatur 
Evangelium, accendunt candelas, et illas accensas tenent usque ad finem Evangelii, et iterum ad 
elevationem usque post Communionem. 

Caput XVIII. 


Praeparanda pro benedictione cinerum in feria quarta initio Quadragesimae, Episcopo 
celebrante, vel non celebrante, sed praesente. Quid observandum, si publice poenitentes 
expellendi sint. Diaconus et subdiaconus utuntur planetis plicatis ante pectus. Ordo 
procedendi ad Ecclesiam, et benedicendi cineres, cantandi Orationes, et imponendi 
singulis eosdem cineres. Oratores Regum et Principum post Canonicos paratos cineres 
accipiant. Magistratus et laici post omnes de clero. Impositione cinerum expleta, 
Episcopus lavat manus, et Orationem cantat. Missae hujus diei quomodo Episcopus 
assistat ; quoties, ubi et quando genuflectat. Quae observanda, si Episcopus velit 
solemniter celebrare. 

1 . Quarta feria ante primam Dominicam Quadragesimae, quae a cinerum aspersione, Cinerum appellatur, 
quia Officium et Missa est de feria, altare et tribuna, et omnia simplicius parantur, quam in festis 
solemnioribus ; et si Episcopus non sit Missam celebraturus, nulla paratur mensa, sive abacus a cornu 
Epistolae, ut alias, sed tantum parva mensula a latere Evangelii, ubi ponuntur vasa pro abluendis manibus, 
cum mica panis, mappa pro abstersione manuum, et altera ponenda super genibus Episcopi in 
distributione cinerum ; vas autem aquae benedictae cum aspersorio, et thuribulum cum navicula, poterunt 
poni super angulo altaris ; et super eodem altari in medio ponitur parvum vas argenteum cum cineribus 
mundis ex ramis olivarum, benedictis anni praeteriti, combustis : item paramenta pro Episcopo suo ordine, 
coloris violacei, prout in die Purificationis Beatae Mariae Virginis, ita ut dictum vas non cooperiant, nec 
impediant. 

2. In Ecclesiis, ubi viget consuetudo expellendi solemniter poenitentes, servetur forma in Pontificali 
Romano posita, praesertim in casibus gravioribus. 

3. Hora competenti Canonicus celebraturus Missam cum diacono et subdiacono capiunt paramenta 
violacea. Diaconus et subdiaconus utuntur planetis ante pectus plicatis, et expectantes adventum Episcopi, 
sedent in aliquo scamno pro ipsis parato, ac viridi panno cooperto, a latere Epistolae ; cui advenienti 
assurgunt, et faciunt reverentiam, Canonicus celebrans videlicet, caput profunde inclinando, ministri vero 
genuflectentes, si non sint Canonici. 

4. Episcopus associatus a more solito ad Ecclesiam, factisque consuetis orationibus, stans apud sedem 
suam, accipit paramenta eodem ordine, quo in die Purificationis Beatae Mariae Virginis dictum est ; et 
pariter omnes Canonici capiunt sua, prout ibi dictum fuit. 

a 1886 : associatur. 

5. Quibus paratis, subdiaconus, qui est cantaturus Epistolam in Missa, sive alius ex beneficiatis 
Ecclesiae, paratus planeta violacea, ante pectus plicata, accedit ad altare cum debitis reverentiis ; et capit 
vas illud cum cineribus, ambabus manibus, quod elevatum portat ante Episcopum, ubi genuflexus, illud 
retinet usque in finem distributionis, ad dexteram Episcopi. 

6. Tum Episcopus, accedente capellano cum libro, et altero cum candela, assistentibus diaconis hinc 
inde, legit sedens Antiphonam Exaudi nos, Domine, etc., qua cum Psalmo repetita, deposita mitra surgit, 
et manibus junctis, dicit Dominus vobiscum et Oremus, ac Orationes benedictionis cinerum, qua; sunt 
quatuor, prout in Missali. 

7. Quibus finitis, et jam ante eum stantibus presbytero assistente parato, et acolythis cum thuribulo, 
navicula, et aspersorio cum aqua benedicta, imponit incensum in thuribulum, more solito aspergit et 
thurificat cineres triplici ductu. 

8. Tum sedet sine mitra, et sine bireto ; et Canonicus celebraturas Missam, solus accedit ad eum, facta 
altari et Episcopo reverentia, et imponit cineres in caput ipsius sedentis, dicens Memento, homo, quia 
pulvis es, etc. 

9. Quo facto. Episcopus accipit mitram, et extenditur super ejus gremio mappa munda per duos 
acolythos, et imponit cineres eidem Canonico celebranti, ante se inclinato, dicens Memento, homo, etc., ut 
supra. Celebrans, acceptis cineribus, sine osculo manus Episcopi, revertitur ad suum locum. 

10. Tunc incipiunt venire omnes Canonici parati ad capiendos cineres, eodem modo, incipiendo a 
dignioribus, cum debitis reverentiis altari et Episcopo ; et chorus incipit Immutemur habitu, etc., cum 
sequentibus. 

11. Si quis Praelatus alias supra Canonicos stare vel sedere soleat, ei dabit Episcopus cineres stanti ; si 
aliquis Princeps, vel Oratores Regum, vel Principum maximorum, aut Rerumpublicarum liberarum laici 
adessent, capiunt hac die cineres post Canonicos paratos : Magistratus vero et officiales, ac alii laici post 
omnes de clero. 

12. Quod sic observatur hac die, et feria sexta in Parasceve in adoratione crucis, ut ibi dicetur, ex antiqua 
laudabili ecclesiastica disciplina, propter humilitatem, quae in hoc actu repraesentatur iis diebus. Ideoque 
promptius, libentiusque laici in his cedere debent omnino ecclesiasticis b , prout etiam respective 
observatur per Imperatores, Reges et Principes, quando sunt praesentes c in capella sanctissimi Domini 
nostri Papae. 

b 1886 : laicis in his cedere debent omnino ecclesiastici. 
c 1886 : verba quando sunt praesentes desunt. 

13. Praelati et Canonici parati, capiunt cineres inclinati : reliqui vero, tam clerici quam laici, genuflexi ; et 
omnes sine osculo manus, cum commode osculum exhiberi nequeat in hoc actu. 

14. Datis cineribus, Episcopus sedens in eodem loco, lavat manus, more solito ; mox deposita mitra, 
surgit, et cantat manibus junctis Dominus vobiscum, Oremus, et Orationem Concede nobis, Domine, etc., 
ad quam more solito veniunt duo acolythi cum candelabris et cereis accensis, et, finita Oratione, 
discedunt. 

15. Quibus expeditis, si Episcopus non est celebraturus Missam, prout regulariter hac die non solet, 
Canonici omnes deponunt sua paramenta ; Episcopus autem retinebit sua paramenta, quod magis 
conveniens est, vel illa deponet, et accipiet cappam, prout magis libuerit, observans tamen regulam 
superius traditam ; et descendens de sua sede, faciet confessionem cum celebrante ; qua finita, revertitur 
ad suam sedem, ubi statim cum ministris et caeremoniis solitis imponit incensum in thuribulum, et 
thurificatur altare per celebrantem, et mox ipse celebrans. 

16. Tum Episcopus legit Introitum ex libro, et dicit Kvrie eleison, cum Canonicis in circulo stantibus ; et 
celebrans in Missa dicit tres Orationes, prout in Missali, in squali cantu feriali : et antequam dicatur 
Dominus vobiscum, ante primam Orationem, Episcopus descendet e solio ad faldistorium, in quo, simul 
ac eo pervenerit, deposita mitra, genuflectet ad Oremus, omnibus pariter cum eo genuflectentibus, 
exceptis celebrante, diacono et subdiacono, qui in hac Missa non genuflectunt, nisi ad Versiculum Adjuva 
nos, Deus, etc., ut infra dicetur. Dicta ultima Oratione, Episcopus surgens, et accepta mitra, redit ad 
sedem suam, et iterum antequam inchoetur Versiculus Adjuva nos, Deus, etc., descendit ad faldistorium, 
et genuflectit, retenta mitra, sic manens usque ad finem versus, genuflectentibus etiam celebrante ac 
ministris altaris. 

17. Quo versu dicto, et non prius, diaconus cum solitis ministris, deposita jam planeta plicata, et eadem, 
vel alia jam involuta et complicata super sinistrum humerum, et super stolam posita, et sub ejus brachio 
stricte chordulis colligata, ne decidat, accedit ante ultimum gradum sedis Episcopi, et ab ipso sedente petit 
benedictionem pro Evangelio recitando ; quo finito, Episcopus deosculatur textum Evangelii, sibi a 
subdiacono delatum, et adhuc stans sine mitra, a presbytero assistente thurificatur. 

18. Tunc accedit, qui sermonem vel concionem habiturus est, et petit benedictionem et Indulgentias ab 
Episcopo ; et alia fiunt prout in cap. XXII, lib. I, de concionibus et sermonibus explicatum fuit. 

19. Finita Praefatione, et dicto per Episcopum cum Canonicis, ad circulum venientibus, Sanctus, Sanctus, 
etc., iterum Episcopus descendit ad faldistorium, et ibidem genuflectit, et deponit mitram, sic manens 
usque ad Per omnia scecula, etc., ante Pax Domini, etc., et tunc mitratus revertitur ad sedem suam, et 

iterum deposita mitra, dicit Agnus Dei, cum Canonicis, qui similiter veniunt ad circulos. Subdiaconus in 
hac Missa sustinet patenam, prout in aliis Missis ; et diaconus et subdiaconus cantaturi Evangelium et 
Epistolam respective, deponunt planetam, et osculantur manum Episcopi, prout in Dominicis Adventus. 

20. Post Communionem, antequam celebrans dicat Dominus vobiscum, Episcopus iterum descendit ad 
faldistorium, permanens genuflexus, ut supra, ad omnes Orationes quas post Communionem dicuntur. 
Dicta ultima post Communionem, diaconus vertit se ad populum, et dicit Versiculum Humiliate capita 
vestra Deo, Episcopo et aliis genuflexis manentibus, et capita inclinantibus : finita ultima Oratione, 
Episcopus cum mitra revertitur ad sedem suam, et ibidem dat benedictionem solemnem more solito. 

21. Quae dicta sunt superius circa genuflexiones ad Orationes, et post Praefationem, servabuntur in 
omnibus aliis Missis ferialibus, tempore Quadragesimas et Vigiliarum, praesente Episcopo. 

22. Si vero Episcopus vellet hac die solemniter celebrare, finita Oratione post cinerum aspersionem, sedet 
aliquantulum, et mox surgens sine mitra, incipiet Deus, in adjutorium, etc., pro Nona ; et cum inchoatur 
Psalmus Mirabilia testimonia tua, etc., sedet cum mitra, et legit Psalmum Quam dilecta, etc., et interim 
imponentur eidem sandalia, Canonicis et aliis omnibus remanentibus paratis. 

23. Finita Nona, ut alias, Episcopus lavabit manus cum caeremoniis consuetis, prout finita Tertia in aliis 
Missis per ipsum celebrandis ; et dum lavat manus, accedet presbyter assistens cum pluviali, et adjuvabit, 
incipiendo servire Episcopo in officio assistentiae. Lotis manibus, diaconus Evangelii et subdiaconus 
parati usque ad planetam exclusive absque manipulis, induent Episcopum paramentis Missalibus, 
adjuvantibus duobus diaconis assistentibus, cum planetis plicatis ante pectus. 

24. Parato Episcopo, diaconus et subdiaconus capient planetas plicatas et manipulos pro Missa, et fiet 
processio ad altare, et inchoatur Missa, in qua omnia servantur, quas in cap. VIII, hujus lib. II, de Missa 
solemni. Episcopo celebrante, explicata sunt, exceptis his quae hac die particulariter facienda sunt, ut 
supra narratum est. 

25. Ante primam Orationem Episcopus non dicet Pax vobis, sed Dominus vobiscum, et cum dicitur 
Versiculus Adjuva nos, Deus, etc.. Episcopus genuflectet, non in faldistorio, sed apud sedem suam. In 
reliquis omnia fient ut supra explicatum est, et prout dicitur in dicto cap. VIII, de Missa solemni, Episcopo 
celebrante. 


Caput XIX. 


In collegiatis, et absente Episcopo, feria quarta Cinerum, celebrans et ministri, ubi, et 
quibus paramentis induantur. Quae praeparanda ab acolythis super altare. Ordo 
benedicendi cineres, et eos singulis imponendi. 

1. Eadem omnia, quae superius in prcecedenti capite expressa sunt, exceptis his quae ad Episcopum 
pertinent, praeparentur et serventur, absente Episcopo, et in Ecclesiis collegiatis, paucis infrascriptis 
mutatis. 

2. Nam celebrans parabitur cum ministris in sacristia, et accedet ad altare cum debitis reverentiis, ut 
dictum fuit in cap. XVII, hujus lib. II, de festo Purificationis Beatae Mariae Virginis, absente Episcopo. 

3. Ministri vero erunt hac die, tam in benedictione cinerum quam in Missa, cum planetis plicatis, quae a , 
quando tempus erit, in Missa deponent et reassument, juxta regulas traditas in capitibus de Dominicis 
Adventus, et de Dominicis Quadragesimae. 

a 1886 : quas. 

4. Vas cum cineribus collocabitur super altare a latere Epistolae, vas autem cum aqua benedicta et 
aspersorio, ac thuribulum cum navicula et incenso, ponentur in angulo altaris super parva mensa. 
Celebrans, stans in cornu Epistolae, benedicet cineres, prout in Missali, et imponet incensum, et illos 


www . ceremoniaire .net 



90 Cceremonialis Episcoporum 


asperget aqua benedicta, et thurificabit, prout de candelis dictum fuit. Et similiter, finita benedictione, 
medius inter diaconum et subdiaconum stabit, et diaconus tenebit vas cum cineribus. 

5. Tunc accedit dignior sacerdos de choro, et cineres celebranti, capite inclinato, imponet b , dicens 
Memento, homo, quia pulvis es, etc., et statim celebrans eidem digniori stanti, capite similiter inclinato 
ante ipsum celebrantem, cineres imponet ; mox diacono et subdiacono paratis, si sint Canonici, et caeteris 
Canonicis per ordinem ; qui omnes in habitu canonicali, capite inclinato, stantes, a celebrante cineres 
accipient ; beneficiati, seu mansionarii, et clerici, et caeteri omnes, genuflexi. 

b 1752 (in multis libris) : imponit. 

6. Finita distributione, celebrans, deposito pluviali, lavabit manus private in angulo altaris, et statim, 
accepta planeta in plano ad cornu Epistolae, incipiet et prosequetur Missam, prout in Missali, servatis, 
circa genuflexiones ad Orationes et ad Versiculum Adjuva nos, Deus, etc., omnibus quae in prcecedenti 
capite expressa sunt. 

7. Post Evangelium fiet sermo, seu habebitur concio, nulla tamen petita per sermocinaturum 
benedictione. 


Caput XX. 


Quae observanda sint in Dominicis Quadragesimae circa altarium. Ecclesiarum, 
ministrorum ornatum, caeremonias Missae, et cantum. 

1 . In Dominicis Quadragesimae eadem omnia serventur, tam circa ornatum Ecclesiae et paramenta altaris 
ac ministrorum, quam circa caeremonias in Missa, quae superius expressa fuerunt in cap. XIII, hujus lib. II, 
de Vesperis et Missis in Dominicis Adventus, sive ab Episcopo, sive ab alio, praesente Episcopo, 
celebrandis. 

2. Quae autem ibidem dicta sunt, de Dominica tertia Adventus, circa paramenta altaris et ministrorum, 
observantur eodem modo in quarta Dominica Quadragesimae. 

3. Ad primas autem Vesperas Dominicae, quae de Passione dicitur, cooperiantur, antequam Officium 
inchoetur, omnes cruces et imagines Salvatoris nostri Jesu Christi per Ecclesiam ; et super altare nullae 
ponantur imagines Sanctorum. 

4. Cantores vero ab hac Dominica quinta Quadragesimae usque ad Pascha, excepta feria quinta in Coena 
Domini, non utantur cantu figurato, sed Gregoriano a . 

a 1886 sic sonat : Cantores vero ab hac Dominica Passionis usque ad Gloria in excelsis Deo Sabbati Sancti, 
excepto Hymno angelico feriae quintae in Coena Domini, utantur cantu Gregoriano vel figurato polyphono. 


Caput XXI. 


Ordo Officii in Dominica palmarum. Altaris ornatus qualis esse debeat. Praeparanda pro 
benedictione palmarum. Quis earum ornatus. Ordo in benedictione et distributione earum 
servandus. Palma Episcopo, a quo et quomodo tradenda. Ordo processionis et Missae 
hujus diei. Numerus et munus eorum, qui cantaturi sunt Passionem. Quomodo assistentes 
ad Passionem stare debeant. Ritus cantandi verba Altera autem die in tono Evangelii. 

1 . Officium in Dominica palmarum, hoc est benedictio et distributio illarum, ac deinde processio, simile 
est fere in omnibus Officio quod fit in die Purificationis Beatae Mariae Virginis, in benedictione et 

distributione candelarum, et demum in processione. Remissius tamen aliquanto hac die paratur altare et 
tribuna, quam illa. 

2. Praeparentur igitur in mensa apud altare et sedem Episcopi, ut de candelis dictum fuit, palmee seu rami 
olivarum benedicendi, inter quos, si palmee haberi non possent, ornentur et aptentur aliquot ex dictis ramis 
olivarum, flosculis et parvis crucibus de palmarum foliis compositis, ut speciosiores casteris appareant, 
pro Episcopo, Canonicis et Magistratibus ; et saltem palmee perquirantur pro Episcopo, Praelatis et 
majoribus Magistratibus, aut aliquibus magnis viris, si aderunt. Abacus quoque a latere Epistola, ea 
omnia, qua in dicta die Purificationis Beata Maria Virginis enumeravimus, continens, accommodetur. 

3. Super altari etiam ponentur eadem paramenta pro Episcopo, eodem ordine, ut ibi dictum fuit : ante 
altare pallium violaceum. Custodes etiam, si opus erit, adhibeantur, qui populi pressuram cohibeant. 

4. Episcopus hora competenti, eodem modo et ordine, cum cappa veniet ad Ecclesiam, orabit, ascendet 
ad sedem suam, capiet paramenta, et pariter Canonici, prout ibidem latius explicatum fuit. Quibus 
expeditis, cantatis Epistola et Evangelio, prout in Missali, ab iis ministris qui in Missa ministraturi sunt ; 
et iis omnibus, quas cantantur ab Episcopo in sua cathedra sedente, lectis, adhuc stans in sua sede sine 
mitra, incipiet benedictionem palmarum, manibus junctis, dicens Dominus vobiscum, capellano librum 
sustinente ; deinde cantans Orationes, et in tono feriali incipiens ab ea, videlicet Auge fidem, etc., tum 
Praefationem, et alias quinque Orationes sequentes. 

5. Cum dicitur quinta Oratio, videlicet Deus, qui per olivae ramum, etc., accedunt duo acolythi, unus 
cum thuribulo et navicula, alter cum vase aquas benedictae et aspersorio ad Episcopum cum debitis 
reverentiis ; qui, dicta per eum sexta Oratione, videlicet Benedic, quaesumus, Domine, etc., imponit thus in 
thuribulum, cum solita benedictione aspergit palmas, et thurificat, ministrante presbytero assistente 
parato, ut ibi ; tum adhuc stans eodem vocis tono dicit Dominus vobiscum, et septimam Orationem, 
videlicet Deus, qui Filium tuum, etc., qua completa, sedet, et accipit mitram. 

6. Tunc dignior ex Canonicis praebet ei palmam pulchriorem, acceptam de manibus sacristas, vel alterius 
ad id deputati, osculando palmam et manum, quam Episcopus tradit tenendam alicui suo capellano : nec 
refert, an dicta palma pro commoditate Episcopi sit brevior, vel longior caeteris, dummodo sit pulchrior 
ornatu : ponitur deinde mappa per acolythos ex abaco allata, super gremio Episcopi, quam ipsi hinc inde 
genuflexi, tenent usque ad finem distributionis palmarum ; et elevantur hinc inde fimbriae pluvialis ipsius 
per diaconos assistentes. Episcopus tunc incipit palmas distribuere Canonicis et aliis eodem ordine, prout 
de candelis dictum fuit ; et chorus tunc incipiet Antiphonam Pueri Hebraeorum, etc. 

7. Finita distributione, Episcopus more consueto lavat manus ; accedunt ad eum duo acolythi ceroferarii 
cum candelabris ac cereis accensis ; ipse vero, deposita mitra, surgit, et cantat ex libro Dominus 
vobiscum, deinde Orationem ultimam, videlicet Omnipotens sempiterne Deus, etc. 

8. Qua finita, sedet, accipit mitram, ponit thus in thuribulum, ministrantibus presbytero assistente et 
acolytho ; et dicto per primum diaconum Procedamus in pace, ordinatur per caeremoniarium processio 
circum Ecclesiam eodem ordine, prout ibi dictum fuit, et omnes gerunt suas palmas in manibus ; 
Episcopus autem illam sinistra defert, et dextera benedicit. Exire debet processio extra portam Ecclesias ; 
et antequam crux processionis ingrediatur dictam portam, praeveniunt aliqui cantores, illam ingredientes, 
et mox claudentes, et versus ipsam processionem cantantes Versiculum Gloria, laus et honor, etc., 
respondentibus aliis cantoribus extra portam, prout traditur in Missali. 

9. Cantatis omnibus Versiculis, vel eorum parte, prout tempus et occasio postulabit, subdiaconus 
portans crucem, tangit cum illius hasta portam, quae statim aperitur, et processio ingreditur, choro 
cantante Antiphonam Ingrediente Domino, etc. 

10. Interim Canonicus, Missam celebraturus, cum diacono et subdiacono debent esse parati : et remota 
mensa, Canonici, ingressi chorum, deponunt paramenta et palmas, quas resumunt, dum cantatur Passio et 
Evangelium. 

11. Proceditur ad Missam, et omnia observantur, prout in dicta die Purificationis Beatae Mariae Virginis 
dicitur, sive celebraturus sit Episcopus, sive non, ut ibi. 

12. Differentia erit tantum, quod diaconus et subdiaconus hac die utuntur planetis ante pectus plicatis, et 
observant regulam, illas deponendo et accipiendo, prout supra in cap. XIII, hujus lib. II, de Vesperis et 
Missis in Dominicis Adventus dictum fuit. 

13. Cum subdiaconus in Epistola pronuntiabit verba illa Ut in nomine JESU omne genu flectatur, 
Episcopus et omnes usque ad terram genuflectunt, et permanent genuflexi usque ad illa verba Et 
infernorum inclusive. 

14. Tres, qui Passionem sunt cantaturi, dum cantatur Epistola et Tractus, parantur amictu, alba, cingulo, 
manipulo, stola ab humero sinistro pendente, coloris violacei, in sacristia ; et circa finem Tractus 
procedunt a sacristia hoc ordine. 

15. Antecedit caeremoniarius, tum ille qui Evangelistae personam agit, portans sibi librum, deinde qui 
turbarum, ultimo qui Christi, sequentibus tribus capellanis cum cottis sine candelabris et sine incenso ; et 
factis altari et Episcopo debitis reverentiis, accedunt ipsi tres ad osculum manus Episcopi, eodem ordine ; 
nullam tamen petunt benedictionem ; deinde descendunt ad locum ubi cantant Passionem versus cornu 
Evangelii, seu in pulpito, secundum consuetudinem Ecclesiarum. Et capellani tres antedicti stant contra 
illos, quorum qui est medius tenet librum, quem inter se mutuant squali spatio, dum recitatur Passio, 
prout caeremoniarius eos prius admonuit, et in ipso actu, cum tempus est, eisdem significat nutu. 

16. Cum Passio inchoatur, celebrans cum suis assistentibus legit Passionem, tenens palmam in manibus, 
et stans in cornu Epistolae : et Episcopus et omnes surgunt, detecto capite, palmas manibus tenentes usque 
ad finem Passionis, in qua, dum recitatur Jesus autem exclamans voce magna, emisit spiritum, Episcopus 
in sua sede, et omnes in suis locis genuflectunt, etiam ipsi cantores et capellani ; deinde surgunt, et is, qui 
Evangelistam agit, perficit suam lectionem, iisdem comministris astantibus, ut prius ; qua finita. 
Episcopus sedet, et accipit mitram, deposita palma. 

17. Tum diaconus Evangelii, deposita planeta, eaque, sive alia duplicata super humerum sinistrum posita, 
et sub brachio dextero colligata, portat librum ad altare, mox vadit ad osculum manus Episcopi, ducente 
caeremoniario, et revertitur ad altare, dicens genuflexus Munda cor meum, etc. 

18. Interim Episcopus, ministrante acolytho vel caeremoniario ac presbytero assistente, imponit incensum 
more consueto. 

19. Diaconus cum libro ante pectus, praecedentibus thuriferario, et duobus acolythis sine candelabris, 
subsequente subdiacono, petit benedictionem, incensat librum, et cantat Evangelium Altera autem die, 
etc. 

20. Ad elevationem solus Episcopus tenet palmam : caetera fiunt, ut in aliis Missis. 


Caput XXII. 


Altaris ornatus, ac cereorum numerus et qualitas pro Matutinis tenebrarum. 
Archiepiscopus et Episcopus quomodo ad Ecclesiam accedant pro peragendis Matutinis 
tenebrarum. Ordo inchoandi Matutini, dicendarum lectionum, et extinguendi cereos in 
triangulari candelabro. Quando et quomodo abscondatur extremus cereus trianguli. 
Quomodo terminetur Matutinum. Episcopus extremam Orationem dicit. Fragor quando 
fiat. Sedes Episcopi, altare, tota tribuna et pavimentum in his tribus Matutinis sint 
denudata. Qua hora haec Officia perficienda sunt 3 . 

3 1752 (in multis libris) : sint. 

1. Post Dominicam palmarum nullae occurrunt solemnitates, quae indigeant speciali declaratione, ante 
Officium tenebrarum : nam licet tertia et quarta feria celebrari soleat Missa solemnis, et infra eam 

decantari Passio Domini nostri Jesu Christi, celebrabitur secundum ritum et caeremonias quas observari 
solent in diebus ferialibus, prout superius declaratum fuit, praesente vel absente Episcopo. 

2. Passio autem recitabitur, prout in praecedenti Dominica dictum fuit, tam quoad habitum et numerum 
ministrorum, quam quoad alias caeremonias. 

3. Ipsa vero quarta feria hora vigesima prima, vel circa, Episcopus veniet cum cappa ad Ecclesiam, 
sequentibus Canonicis : et ingrediens Ecclesiam cooperit sibi caput caputio cappae ; et si erit 
Archiepiscopus, non defertur crux ante eum in Matutinis horum trium dierum. 

4. Ecclesia autem, tribuna, altare et sedes Episcopi poterunt remanere parata, prout fuerunt Dominica 
praeterita, seu aliquanto parcius, vel remissius, et a latere Epistola ponitur candelabrum triangulare, 
accommodatum ad sustinendos quindecim cereos cera communis, singulos ponderis unius libra, vel 
circa : qui paulo ante adventum Episcopi accenduntur simul cum cereis altaris, ex eadem cera communi. 

5. Episcopus, factis solitis orationibus, sibi ipsi trahens cappa caudam per terram, accedit ad suam 
sedem, nullo sibi tunc Canonico assistente, sed tantummodo aliquibus capellanis cum cottis circa eum 
stantibus. Quod si magis placeret accedere ad chorum apud Canonicos, esset laudabile. 

6. Postquam Episcopus aliquantulum quieverit in sua sede, surgit, surgentibus omnibus, et detecto 
capite, dicit versus altare secrete Pater noster, Ave Maria, et Credo, usque ad finem : tum sibi ipse caput 
tegit eodem caputio, et sic stat, quousque ad ejus nutum chorus dixerit Antiphonam Zelus domus tuce, etc., 
qua finita, et incepto Psalmo, sedet, et capellani aptant fimbrias cappae ; similiter Canonici et alii omnes 
sedent. 

7. Finito quolibet Psalmo, casremoniarius vel aliquis capellanus accedit cum debitis reverentiis, et cum 
instrumento apto ad extinguendum, ad candelabrum triangulare, et extinguit cereum in illius extremitate 
positum a latere Evangelii ; deinde in fine alterius Psalmi alterum ab alio latere, et sic successive 
alternatim ab utroque latere, singulos cereos extinguit in fine cujuslibet Psalmi, tam primi quam 
sequentium Nocturnorum et Laudum. 

8. Finita Antiphona tertii Psalmi in quolibet Nocturno, post Versiculos Episcopus surgit, surgentibus 
omnibus, caput detegit, et finito Responsorio, dicit secrete totum Pater noster, ut prius ; quo finito, tecto 
capite sedet, sedentibus omnibus. 

9. Tunc cantores accedunt, cum debitis reverentiis altari et Episcopo, ad legile praeparatum in medio 
chori, seu ad locum consuetum, secundum consuetudines Ecclesiarum, et ibi cantant Lamentationes, 
quibus finitis, ac factis reverentiis altari et Episcopo, recedunt. 

10. Lectiones secundi et tertii Nocturni cantant vel ipsi cantores, vel Canonici pro more Ecclesiarum, 
incipiendo a junioribus, singuli singulas. 

11. Ad Benedictus Episcopus surgit, detecto capite, surgentibus omnibus, et cum dicitur versiculus Ut 
sine timore, etc., caeremoniarius seu aliquis capellanus cum instrumento apto extinguit singulatim ad 
quemlibet versiculum singulos cereos altaris, alternatim incipiendo a cornu Evangelii, et pariter omnia 
alia luminaria, si qua sunt per Ecclesiam, extinguuntur, praeterquam ante Sanctissimum Sacramentum, ita 
ut in fine Benedictus reperiantur omnia extincta. 

12. Cum repetitur Antiphona post Benedictus, caeremoniarius, sive alius capellanus, removet ex 
candelabro triangulari unicum cereum accensum, in summitate trianguli positum, eumque accensum, 
elevata manu, sustinet super cornu Epistolae altaris ; et cum inchoatur Christus factus est pro nobis, etc., 
illum sic accensum abscondit retro altare, vel alio modo. 

13. Episcopus autem, dum praedicta Antiphona repetitur, descendit a sede, et dum inchoatur Christus 
factus est, etc., genuflectit super faldistorio praeparato ante altare, omnibus genuflectentibus, et postea 
chorus incipit sub silentio Pater noster, mox Psalmum Miserere mei, Deus, etc., modulata, sed flebili 
voce. 

14. Quo finito, Episcopus genuflexus, ac capite aliquantulum inclinato, vel ex libro, vel memoriter recitat 
clara voce Orationem Respice, qucesumus, etc., usque ad Qui tecum exclusive, quod secrete complet. 

15. Qua Oratione finita, caeremoniarius manu scabellum, seu librum percutiens, per breve spatium, 
strepitum fragoremque facit, et a c ceteris similiter fit, donec caeremoniarius cereum praedictum accensum, 
qui fuerat absconditus, in medium proferat, quo prolato, omnes cessare debent a strepitu. 

16. Finito strepitu, Episcopus et omnes surgunt, et recedunt eodem modo et ordine quo venerant. 

17. Eadem servantur in duobus sequentibus Matutinis tenebrarum ; hoc tantum excepto, quod altare, 
sedes episcopalis, et tota tribuna ac pavimentum sint penitus denudata : poterit tamen in sede Episcopi 
adhiberi pulvinar, pro ejus commoditate, si voluerit ; et advertatur, ut Officium perficiatur hora tarda, hoc 
est, sole occidente. 


Caput XXIII. 


Quae praeparanda sint pro Missa et Officio feriae quintas in Coena Domini. Sacellum pro 
recondendo Sanctissimo Sacramento, et altare, quomodo ornandum. Quo ordine 
Episcopus ad Ecclesiam hac die procedat. Altera ex duabus Hostiis consecratis, quando et 
quomodo reponatur. Communio generalis totius cleri fiat. Ritus genuflectendi apud altare 
post Communionem, et perficiendi Missam hujus diei. Ordo inchoandae processionis, 
ponendi incensum in thuribulis, tradendi per diaconum Sanctissimum Sacramentum in 
manibus Episcopi. Quomodo in processione procedatur, et Sanctissimum Sacramentum 
collocetur. Benedictio episcopalis quando danda. Si Episcopus non celebret, ille tamen 
Sanctissimum Sacramentum ad praestitutum sacellum deferat. 

1. Quia hac die plura occurrunt Officia in Ecclesia Dei peragenda, scilicet, poenitendum reconciliatio, 
Oleorum consecratio, Missa, processio, ac repositio Sanctissimi Sacramenti, ac demum Mandatum ; 
subjungimus ea tantum, quae ad Missam, processionem Sanctissimi Sacramenti, et Mandatum pertinent ; 
caetera namque in Pontificali late explicantur, unde sumi possunt. 

2. Praeparandum igitur ornandumque erit aliquod sacellum intra Ecclesiam, quo pulchrius 
magnificentiusque poterit, multis luminibus ornatum, in quo post Missam hujus diei recondendum sit 
Sanctissimum Sacramentum, et in eo altare cum sex candelabris ac cereis. 

3. Praeparetur etiam baldachinum album perpulchram, thuribula duo cum navicula, velum unum parvum 
pro Sacramento, alteram magnum et amplum, quod circum humeros Episcopi ponetur, dum Sacramentum 
portabit ; et ambo haec vela sint serica, vel aureata, aut pulcherrime ornata ; calix item amplior et 
pulchrior casteris, ubi sacratissima Hostia reponetur ; funalia, seu candelas cerae albas, in numero 
sufficienti pro Canonicis et clericis, una inter eas picta et ornata pro Episcopo, quam unus ex suis 
capellanis vel scutiferis deferat in processione, accendendae : item duae hostiae consecrandae ; item vas 
argenteum seu aureum cum multis particulis consecrandis, pro communicandis Canonicis et clero. 

4. Summo mane Episcopus, si ipsemet erit celebraturus, veniet ad Ecclesiam ordine consueto cum 
cappa, associatus a Canonicis, parabitur in sacristia vel secretario, ut alias ; et interim, dum dicetur Nona, 
capiet sandalia, leget Psalmos sine Gloria Patri, et in fine cum dicitur a choro Christus factus est, etc., 
genuflectet ante altare ; et finito Psalmo Miserere mei, Deus, etc., genuflexus dicet Orationem Respice, 
quaesumus, Domine, etc., mox redibit ad sedem, deponet cappam, lavabit manus, accipiet paramenta alba, 
ut alias ; et cum eo parabuntur Canonici, et perficiet, si volet, ea quas supra dicta sunt, secundum rubricas 
Pontificalis Romani circa reconciliationem poenitentium, et Oleorum consecrationem ; procedetque in 
Missa cum solitis caeremoniis, et prout in Missali Romano, et ut dicitur in cap. VIII, hujus lib. II, de Missa 
solemni, etc. 

5. Paulo ante Communionem, casremoniarius vel aliquis capellanus portat ex abaco ad altare 
supradictum calicem magnum vacuum, et dicta duo vela ; sumptaque Communione Corporis et 
Sanguinis, antequam se purificet Episcopus, reponet Sanctissimum Sacramentum in calice, quem 

diaconus palla et patena desuper posita, ac demum velo serico cooperit, et in medio altaris collocat 
reverenter. 

6. Deinde antequam purificet, communicat primum diaconum et subdiaconum, deinde omnes Canonicos 
paratos, et alios sacerdotes de Ecclesia, qui stolam a collo pendentem supra cottam habere debent, et 
denique omnes de clero, eo modo et forma, prout latius explicatur in cap. XXIX, hujus lib. II, de Missa in 
die Paschae per Episcopum celebranda, et Communione generali. Sed hodie diaconus et subdiaconus 
assistentes, et caeteri Canonici parati, faciem Episcopi celebrantis non osculantur. 

7. Finita Communione, Episcopus se purificat, et abluit digitos, et, facta reverentia cum genuflexione 
Sanctissimo Sacramento, retrahit se extra cornu Epistolae, versa facie ad populum, ubi lavat manus sine 
mitra : et eundo et redeundo ad altare, semper usque ad terram genuflectit ante Sanctissimum 
Sacramentum : et dum vertit se ad populum dicturus Dominus vobiscum, non utique in medio altaris vertit 
renes Sacramento, sed in latere Evangelii. 

8. Dicto Ite Missa est, Episcopus sine mitra stans in latere Evangelii, et non perficiens circulum, dabit 
benedictionem solemnem, sed Indulgentiae publicabuntur in loco ubi reponitur Sanctissimum 
Sacramentum. 

9. Cum Episcopus post Missam dicturas erit Evangelium In principio erat Verbum, etc., nullum signum 
faciet super altari, ut alias ; quo finito, retrahens se ad suam sedem, deponit sacras vestes usque ad stolam 
exclusive, et accipit pluviale album. 

10. Interim alter subdiaconus accipit crucem velatam velo violaceo, acolythi sua candelabra cum cereis 
accensis, Canonici parati accipiunt cereos accensos, et digniores ex beneficiatis sive ex mansionariis 
parati pluvialibus, capiunt hastas baldachini. 

11. Episcopus, accepto pluviali et mitra, stans, ponit incensum in duo thuribula absque benedictione, et 
sine osculo manus Episcopi, ministrante presbytero assistente, ut alias. 

12. Quo facto, redit ad altare, ubi, nudo capite, genuflexus super pulvino, accepto altero ex dictis duobus 
thuribulis ab assistente presbytero, incensat Sanctissimum Sacramentum triplici ductu : tum a imponitur 
super ejus humeros velum, et firmatur spinulis : et diaconus assistens, et non alius, cum debitis reverentiis 
capit Sanctissimum Sacramentum de altari, et illud, stans, offert Episcopo genuflexo, sine reverentia 
versus Episcopum et sine osculo. Sed postquam illud in manibus Episcopi reliquit, genuflectit : Episcopus 
vero cum Sacramento surgit, et statim cantores incipiunt Hymnum Pange, lingua, gloriosi, etc. Ministri 
assistentes hinc inde elevant fimbrias anteriores pluvialis. Caeremoniarius vero, vel aliquis capellanus, 
dum Episcopus ascendit et descendit per gradus, elevat extremitatem vestis interioris a parte anteriori ; et 
nobilior laicus, vel alius, juxta consuetudinem loci, qui adest, sublevat pluviale a posteriore parte. 

a 1886 : loco tum habet dum. 

13. Episcopus intrat sub baldachinum portans Sanctissimum Sacramentum devote. Canonici parati cum 
intorticiis praecedunt ordine solito ; cum pervenerint 13 ad sacellum, ubi Sacramentum deponi debet, 
relinquitur extra illud baldachinum, et cantores, in cantu pio et devoto, cantant O salutaris Hostia, etc., 
vel Tantum ergo Sacramentum, etc., donec Sacramentum fuerit per Episcopum repositum et incensatum. 
Cum Episcopus erit ante supremum gradum altaris, diaconus accipiet de manu ipsius stantis 
Sanctissimum Sacramentum, genuflexus, sine osculo manus, quod deponet super altari in loco praeparato, 
cooperiens velo undique calicem : et interim Episcopus paulo retrocedens, stans, imponet incensum in 
altero ex thuribulis, et rursus genuflexus, Sacramentum incensabit triplici ductu ; et clauso ostiolo per 
diaconum assistentem, Episcopus ascendens altare, eodemque cum genuflexione deosculato, dabit 
benedictionem solemnem, stans sine mitra in latere Evangelii, accepto baculo pastorali, dum dicit Pater, 
et Filius, etc., et presbyter assistens tunc publicabit Indulgentias quadraginta dierum, more solito. Demum 
Episcopus eodem ritu processionali redit ad sedem in choro, ubi ipse et Canonici deponunt paramenta, et 
dicuntur Vesperae ; quibus finitis, denudantur altaria et omnia, et deinde fit Mandatum ut in sequenti 
capite. 

b 1752 (in multis libris) : pervenerit. 

14. Quod si Episcopus, necessario impedimento praepeditus, non celebraret hanc Missam, sed illi per 
alterum celebratae interesset paratus, ut alias, saltem non omittat portare Sanctissimum Sacramentum in 
processione, quo casu Canonici accipient paramenta in fine Missae ; et demum, reposito Sacramento, 
accedere ad Mandatum, et lavare pedes pauperum vel Canonicorum, ut infra. 


Caput XXIV. 


Quae paramenta ordinanda sint pro Mandato, seu lotione pedum. Circa personas, quae 
lavandae sunt, servetur usus Ecclesiarum. Praeparanda pro ipsa lotione. Qui lavandi erunt, 
vestibus albi coloris induti sint. Ordo cantandi Evangelium per diaconum. Lotio quomodo 
ab Episcopo fiat. Observanda post lotionem. Si laventur pedes Canonicis, quo habitu ii 
induti esse debent. 

1. Hora competenti Episcopus accedit ad locum praeparatum pro Mandato, ubi induitur amictu, alba, 
cingulo, stola, pluviali coloris violacei, et mitra simplici. Diaconus autem et subdiaconus, qui in Missa 
ministrarunt, eidem assistent cum paramentis albis, quibus, praeter manipulos, parati erunt antequam 
Episcopus ad Mandati locum accedat, praesentibus etiam Canonicis, et capellano cum cruce 
archiepiscopali, si celebrans erit Archiepiscopus, ibique parati sint pauperes quibus lavandi sunt pedes. 

2. Sed quia circa hoc diversi sunt ritus Ecclesiarum ; alicubi enim in usu est vestire, sumptibus Episcopi 
vel Capituli, tredecim pauperes, eosdemque cibo et potu reficere, et mox suo tempore eisdem pedes 
lavare, et eleemosynam praebere : alibi. Episcopi lavant pedes tredecim ex suis Canonicis ; ideo 
relinquetur hoc faciendum juxta consuetudinem Ecclesiarum, vel arbitrio Episcopi, si maluerit pauperibus 
lavare, etiam in locis ubi sit consuetudo lavandi Canonicis ; videtur enim eo pacto majorem humilitatem 
et charitatem prae se ferre, quam lavare pedes Canonicis. 

3. Si igitur lavandi erunt pedes tredecim pauperibus, praeparabuntur in Ecclesia, ubi magis conveniret, 
seu in aula capitulari vel alio loco consueto et idoneo, infrascripta, videlicet faldistorium, seu sedes pro 
Episcopo in capite aulae, abacus seu mensa capax, mappa nitida superposita cum duobus candelabris, et 
cereis albis ardentibus : erunt super ea plures pelves, seu lances argenteae, si haberi poterant, cum urceis, 
aqua aliquantulum calida implendis, et ad minus duo ; alia lanx similis cum tredecim mappulis ad 
extergendos pedes, et alia cum pecuniis pro eleemosyna pauperibus donanda, pro unoquoque aequali 
portione divisis ; item linteum, quo Episcopus praecingi debet ; vas cum aqua calida, et aliud cum frigida : 
vasa etiam cum mantili pro lavandis manibus Episcopi post lotionem pedum ; thuribulum cum navicula et 
incenso per acolythum tenendum ; vas cum carbonibus accensis : ipsa mensa jam dicta, ac vasa, et totus 
ille locus floribus et herbis odoriferis aspergatur. 

4. Praeparetur etiam pulpitum, seu legile, pallio serico seu auriphrygiato coopertum, super quo liber 
Evangelii ponatur, cum illud cantandum erit, a latere sinistro Episcopi, et aliud nudum pro cantoribus ; 
liber Evangeliorum, liber pro Episcopo, repagula pro Episcopo, ne opprimatur ; scamnum oblongum et 
praealtum a dexteris, panno viridi coopertum, super quo sedebunt pauperes tredecim jam dicti, novis 
vestibus albi coloris induti, dexteram pedem denudatum habentes. 

5. His omnibus praeparatis, Episcopus, finitis Vesperis, vel a prandio, prout Episcopo commodius et 
melius videbitur, paratus, ut dictum est, cum suis ministris illuc accedit ; sedet in sua sede, vel faldistorio 
sibi parato. Tunc acolythus cum thuribulo et navicula ad eum accedet ; et Episcopus, ministrante 
presbytero assistente naviculam, imponit incensum in thuribulum, et benedicit, more solito : quo facto, 
diaconus, ut supra, gerens ante pectus librum Evangeliorum, accedit cum subdiacono, et duobus 
ceroferariis ante Episcopum, a quo genuflexus, si non est Canonicus, simul cum aliis jam dictis, petit 
benedictionem, dicens Jube, Domne, etc., cui Episcopus respondet Dominus sit in corde tuo, etc. 
Diaconus, benedictione accepta, surgit cum comministris suis, accedit ad locum Evangelii cantandi, et 
posito libro Evangeliorum super legili, quem subdiaconus a tergo ambabus manibus retinet ; et si erit 

Archiepiscopus, capellanus crucem tenens, stabit prope ipsum diaconum, facie Crucifixi versa ad 
Archiepiscopum. Duo ceroferarii stabunt hinc inde a lateribus legilis, faciebus ad diaconum cantantem 
versis. Tunc diaconus dicit cantando Dominus vobiscum, signat, incensat, et cantat Evangelium, mora 
solito, videlicet Ante diem festum Paschae, etc. 

6. Quo finito, subdiaconus portat librum Evangeliorum apertum, osculandum Episcopo, nullam ei 
reverentiam faciens, nisi post Evangelium deosculatum. Acolythi ceroferarii, factis debitis reverentiis, 
reportant tunc candelabra ad abacum, et amovetur legile. Diaconus, capto thuribulo de manu thuriferarii, 
incensat Episcopum, stantem in sua sede cum suis solitis assistentibus hinc inde, triplici ductu ; mox 
recedit cum subdiacono ad partem ; et cantores tunc incipiunt et prosequuntur Antiphonam Mandatum 
novum do vobis, etc., prout in Missali. 

7. Episcopus deponit pluviale, et accipit linteum ex abaco allatum per aliquem capellanum, quo 
praecingitur ; et retinens in capite mitram simplicem, accedit ante primum pauperem, et genuflexus super 
pulvino, quem casremoniarius sive aliquis capellanus continuo trahit, afferentibus pelves et urceos 
scutiferis, clericali habitu indutis, lavat illi pedem dexterum, quem lotum tergit et osculatur, tradens ei 
eleemosynam : idem facit successive singulis. Scutiferi autem si tot erunt, singuli pro singulis pauperibus 
serviunt ; si pauciores, mutantur per vices. 

8. Lotis omnibus, revertitur Episcopus ad sedem suam, ubi lavat manus, scutifero altero, seu nobili ante 
eum lancem cum urceo portante cum solitis caeremoniis. Et illico adsunt duo ceroferarii cum candelabris 
et cereis accensis, caeremoniario eos ducente ante Episcopum, qui, deposito linteo et accepto pluviali, ac 
deposita mitra, surgit, et dicit voce intelligibili Pater noster, quod secrete complet usque ad versiculum Et 
ne nos, etc., quem alte pronuntiat, respondentibus cantoribus Sed libera nos a malo, deinde Versiculos et 
Orationem, prout in Missali. 

9. Quibus finitis, Episcopus alte elevans manum, facit signum crucis versus omnes existentes in dicta 
aula, nihil dicens ; et statim deponit sua paramenta, prout pariter ejus ministri, et recedunt. 

10. Si Canonici erunt, quibus lavandi sunt pedes, sedebunt in dicto scamno in eorum habitu canonicali, 
denudatis pedibus dexteris, et Episcopus eodem ordine lavabit illis pedes, terget et osculabitur, prout de 
pauperibus dictum est, incipiendo a digniori, sed non datur eleemosyna ; in casteris serventur omnia 
supradicta. Absente vero Episcopo, et in collegiatis, serventur rubricae Missalis. 


Caput XXV. 


Praeparanda pro Officio feriae sextae in Parasceve, Episcopo celebrante. Altaris ornatus. 
Paramenta Episcopi et ministrorum sint nigri coloris. Ordo procedendi ad Ecclesiam. 

Expleta Nona, Episcopus induitur paramentis Missalibus nigris. Orat diutius super nudo 
genuflexorio ante altare. Quomodo assistat lectionibus et Passioni. Diaconi munus circa 
ea quae dicenda sunt in tono Evangelii. Sermo quando habendus sit. Episcopus ubi cantet 
Orationes. Altare quomodo ornandum. Ordo detegendae crucis, et procedendi ad ejus 
adorationem. Processio ad accipiendum calicem cum Sanctissimo Sacramento, quomodo 
ordinetur. Quae observanda in loco ubi repositum est Sanctissimum Sacramentum, in ipsa 
processione, et apud altare. Incensum quomodo ministretur. Ordo dicendi In spiritu 
humilitatis : Orate, fratres : Pater noster. Quomodo facienda elevatio Hostiae, atque ea 
sumenda sit. Caetera quo ordine fiant. 

1. Si Episcopus velit ipsemet celebrare in die Parasceve, serventur infrascripta ; videlicet, altare, sedes 
Episcopi, sedilia Canonicorum et aliorum, ac tota tribuna sint penitus denudata. 

2. In abaco mappa superponatur, sed a nulla parte pendeat, ubi erit tantum pelvis cum urceo ad lavandas 
manus, et alia ad recipiendum pecunias, quae cruci offeruntur ; in ipso, et in altari candelas ex cera 

communi extinctae super candelabris sint, sed nullae imagines aut alia ornamenta super altari collocentur, 
praeter crucem et candelabra, et haec non sint argentea. 

3. Praeparetur pannus vel tapes oblongus, seu pannus violaceus, extendendus suo tempore pro adoratione 
crucis ; magnus item pulvinus, ex serico villoso violaceo auroque factus, ubi crux erit ponenda, et velum 
album serico violaceo intertextum, super eo explicandum ; faldistorium nudum, super quo Episcopus ante 
altare genuflectat. 

4. Paramenta autem Missas erunt nigri coloris, et pro diacono et subdiacono planetae ante pectus 
plicatae ; et pluviale ejusdem coloris pro presbytero assistente. 

5. Hora competenti Episcopus veniet ad Ecclesiam cum sua cappa, associatus more solito, ut in 
Matutinis hujus hebdomadae : orat ante Sanctissimum Sacramentum et altare majus, et intrat secretarium, 
ubi pariter altare et omnia nuda, praeter crucem velatam, et cerei extincti super eo ; ibi cum cappa ascendit 
ad sedem suam nudam, ibidem praeparatam, et stans, detecto capite, versus altare dicit secrete Pater 
noster. Quo finito, chorus recitat Nonam. Incepto primo Psalmo, Episcopus sedet : interim Canonici, 
Evangelium et Epistolam cantaturi, capiunt sua paramenta, praeter manipulum et planetam, et sic in albis 
remanent, donec erit tempus parandi Episcopum. 

6. Cum dicitur in fine Nonae Christus factus est, etc., Episcopus genuflectit ante altare super faldistorio 
nudo, capite detecto, et finito Psalmo Miserere mei, Deus, etc., dicit genuflexus Orationem Respice, 
queesumus, Domine, etc., mox revertitur ad dictam sedem, deponit cappam, et sedens, lavat manus, more 
solito. Deinde per diaconum et subdiaconum paratur solitis paramentis, exceptis sandaliis et chirothecis, 
quibus hodie non utitur : dicit Orationes solitas ad paramenta, non tamen Psalmum Quam dilecta, etc., 
cum aliis. Episcopus et omnes utuntur paramentis nigris, si haberi possint, et deficientibus nigris, coloris 
violacei. 

7. Cum Episcopus incipit parari, Canonici pariter capiunt paramenta convenientia, prout suo loco 
dictum est. Diaconi habeant planetas ante pectus plicatas, et Canonicus presbyter, digniori presbytero 
proximus, servit hac die Episcopo in assistentia cum pluviali nigro. Episcopus paratus sedet 
aliquantulum ; diaconus et subdiaconus capiunt manipulos et planetas ante pectus plicatas. 

8. Si erit Archiepiscopus, praecedet capellanus cum cruce velata inter duos ceroferarios cum candelis 
extinctis, et sine incenso, et procedentibus a clero ante crucem, et post crucem Canonicis paratis, procedet 
ad altare more solito. Si non erit Archiepiscopus, non portatur crux. 

a 1886 : praecedentibus. 

9. Episcopus ante altare procumbit, et genuflexus super nudo genuflexorio, deposita mitra, diutius orat, 
quod et omnes alii faciunt : et interim extenditur per acolythos, aut eseremoniarios, mappa super altari. 

10. Postquam Episcopus oraverit, surgit, osculatur altare, et b reassumpta mitra, sedet super nuda cathedra 
seu faldistorio posito in cornu Epistolae altaris, ita ut faciem vertat ad cornu Evangelii. Neque hac die 
umquam sedet in sede sua episcopali in hoc Officio, nisi in fine, ut infra. 

b 1886 : verbum et deest. 

11. Presbyter assistens sedet super primum gradum ad pedes Episcopi, et post eum in eodem gradu 
diaconus et subdiaconus, et prope ipsos duo alii diaconi assistentes, ubi solent assistere. 

12. Tunc unus ex beneficiatis cotta indutus, comitante casremoniario, cum debitis reverentiis, sibi ipsi 
librum tenens, dicit primam Prophetiam sine titulo, in loco ubi legitur Epistola, et sine osculo manus 
Episcopi. 

13. Qua finita, relinquit librum in manu eseremoniarii, et factis debitis reverentiis, revertitur ad locum 
suum. Episcopus vero, dum Tractus cantatur, legit ex libro dictam Prophetiam sine candela accensa, 
ministris tamen assistentibus circa eum stantibus. 

14. Finito Tractu, Episcopus surgit, et omnes surgunt : amovetur faldistorium, et stans ibidem versus 
altare, dicit Oremus, et diaconus post Episcopum dicit Flectamus genua, et omnes genuflectunt, excepto 

Episcopo ; subdiaconus vero post diaconum dicit Levate, et omnes surgunt : et Episcopus dicit 
Orationem. 

15. Interim subdiaconus deponit planetam, et portans et tenens librum, cantat Epistolam, sive alteram 
Prophetiam in loco jam dicto ; qua finita, absque osculo manus, resumit planetam, et redit ad locum 
suum. Episcopus sedet, et dum cantatur Tractus, legit Epistolam et Tractum, servientibus sibi solitis 
ministris. 

16. Dum per chorum cantatur Tractus, tres capellani, seu cantores, qui Passionem sunt cantaturi, parantur 
in sacristia in habitu diaconali, praeter dalmaticam, prout in Dominica praeterita dictum fuit, coloris tamen 
nigri ; et circa finem Tractus, procedunt eodem ordine cum tribus capellanis sine candelabris et incenso, 
et cantant Passionem, prout ibi dictum fuit, sed non osculantur manum Episcopi. 

17. Episcopus et omnes, cum inchoatur Passio, surgunt et stant, detecto capite, usque ad ejus finem : et 
Episcopus apud altare in cornu Epistolae legit secrete ex libro, super altare posito, Passionem usque ad 
finem, versus aliquantulum ad ipsos cantantes ; et ministri sacri stant juxta Episcopum, dum legit 
Passionem, pro situ loci in plano, ordine suo. 

18. Cum autem cantores pervenerint ad ea verba Et inclinato capite tradidit spiritum, Episcopus et omnes 
in locis suis genuflectunt, sic parumper manentes, vel orantes, et surgente diacono, seu cantore, qui 
Evangcl istac personam gerit, omnes surgunt, stantes, et audientes reliquum Passionis, usquequo legendum 
sit in tono Evangelii. Tunc Episcopus et omnes sedent, et cantores, qui cantaverunt Passionem, cum 
debitis reverentiis discedunt. 

19. Tunc diaconus Evangelii, deposita planeta, et accepta altera complicata super humerum sinistrum, 
portat librum ad altare, dicit genuflexus Munda cor meum, etc., reassumit librum, et vadit cum 
subdiacono et duobus acolythis sine luminibus, et sine incenso, et nulla petita benedictione, cantat 
reliquum Passionis in tono Evangelii. Quo finito, diaconus cum aliis, qui secum erunt, factis debitis 
reverentiis, revertuntur ad loca sua. 

20. Tunc, si sermo est habendus, ducitur sermocinator in habitu convenienti ante Episcopum per 
eseremoniarium, qui genuflexus petit Indulgentias absque benedictione, et cum debitis reverentiis vadit ad 
pulpitum, et habet sermonem. Episcopus tunc sedet in eodem cornu Epistolas, sed versus ad 
sermocinantem ; alii omnes, sedente Episcopo, sedent. Statim, finito sermone, sermocinator pronuntiat 
Indulgentias ab Episcopo concessas. 

21. Non fit confessio, nec absolutio, nec datur benedictio, sed statim Episcopus surgit, deposita mitra, et 
remota cathedra, et stans in eodem loco cantat ex libro Orationes, ut in Missali. Diaconus dicit Flectamus 
genua, subdiaconus vero Levate, advertendo ubi dicendum erit, prout in Missali. 

22. Finitis Orationibus, Episcopus deponit planetam apud faldistorium : et interim, dum dicuntur ultimae 
Orationes, ministri extendunt tapete magnum, vel pannum violaceum ante gradus c altaris, vel presbyterii, 
et super primos ejus gradus ponunt pulvinar amplum, et super eo velum seu mappam sericam, ut supra, 
ubi ponenda erit crux. 

c 1886 : gradum. 

23. Episcopus, deposita planeta, vadit ad angulum posteriorem cornu Epistolae, facie ad populum versa. 
Tunc sacrista capiens crucem de medio altaris, illam porrigit diacono, qui eamdem dat Episcopo, qui eam 
devote accipiens, manu dextera detegit illius summitatem usque ad transversum crucis, et ambabus 
manibus illam elevans, voce gravi cantat Ecce lignum Crucis, secundum notas in Missali Romano 
appositas, presbytero assistente librum tenente ; quod cum dicit, omnes, detecto capite, surgunt : 
caeremoniarius et alii capellani, qui circa altare manent, prosequuntur in cantu verba In quo salus mundi 
pependit, et chorus respondet Venite, adoremus, quo casu omnes genuflectunt, excepto Episcopo 
celebrante. Idem secundo facit, et cantat Episcopus discooperiendo brachium dexterum crucis, et caput 
figurae Crucifixi, procedens ad anteriorem partem anguli praedicti ; et tertio discooperiendo totam crucem 
ante medium altaris, semper altius vocem extollendo, et idem respondetur per capellanos et chorum, ut 
prima vice : et pariter, ad illa verba Venite, adoremus, semper omnes genuflectunt. 

24. Quibus peractis, ipse Episcopus celebrans, solus absque ministris procedit ad locum ubi est positum 
pulvinum d antedictum, portans crucem ambabus manibus elevatam devote, nullam tunc altari faciens 
reverentiam, genuflexus ponite, e t firmat chordulis, si opus est, supra dictum pulvinum, adjuvante 
caeremoniario, qui paulo ante ponere debet prope ipsum pulvinum lancem ad dexteram adorantis, ubi 
pecuniae, quae cruci offeruntur, ponantur. 

d 1886 : pulvinar. 

e 1886 : verba genuflexus ponit desunt. 

25. Deinde Episcopus redit ad suum faldistorium, ubi ministrantibus scutiferis, deponit calceos ; et sic, 
detecto capite, descendit ad crucem adorandam, medius inter duos diaconos assistentes, et gradiens per 
dictum tapete, seu pannum, ter cum debita distantia genuflectit ante crucem, aliquantulum pro unaquaque 
vice orando ; et demum crucem osculatur : prius tamen offert, seu offerre facit in lancem, ibi positam, 
pecunias ad libitum. 

26. Postquam Episcopus adoravit crucem, revertitur ad suum faldistorium in cornu Epistolas, reassumit 
calceamenta, et planetam, et mitram, et sedens legit Improperia, ministrantibus solitis capellanis. 

27. Interim Canonici, et alii beneficiati et de clero Ecclesiae, ordine eorum, deinde officiales et nobiles 
laici adorant ordine, prout in die Cinerum pro capiendis cineribus dictum fuit ; quod si fortasse adesset 
Gubernator principalis, aut aliquis maximus vir, vel Princeps, qui alias soleat habere honorem ante 
Canonicos, in hoc actu ibit post Canonicos, sed ante alios de clero, quia est actus humilitatis, in quo laici 
debent clericis deferre. 

28. Circa finem adorationis accenduntur cerei altaris, abaci et tribunae. Diaconus cum subdiacono explicat 
mappam lineam super altari. Diaconus portat ex abaco corporalia cum purificatorio, quae extendit super 
altari : tunc enim transfertur a ministro vel caeremoniario Missale ad cornu Evangelii cum cussino vel 
legili. Finita adoratione, diaconus reportat, nemini faciens reverentiam, crucem ad altare, omnibus 
genuflectentibus, ut supra. 

29. Episcopus sedens lavat manus, et imponit thus in thuribulum, more solito. 

30. Interim ordinatur processio ad accipiendum Sanctissimum Sacramentum de loco ubi pridie repositum 
fuerat, eaque de causa jam praeparata esse debent decem, seu ad minus octo funalia cerae albae, item 
baldachinum, et duo thuribula cum incenso et igne. Praecedet subdiaconus paratus cum cruce denudata, 
inter duos ceroferarios, cereos accensos deferentes, et sequuntur primo clerici et beneficiati, seu 
mansionarii, deinde Canonici bini, secundum eoram ordinem ; videlicet primo juniores, deinde digniores, 
tum diaconus et subdiaconus cum presbytero assistente, ultimo loco Episcopus cum mitra, medius inter 
diaconos assistentes ; et si fuerit Archiepiscopus, crux portabitur ante Canonicos : et cum discedunt, 
Episcopus, deposita mitra, et omnes reverentiam faciunt cruci cum genuflexione. 

31. Cum Episcopus pervenerit ante fores sacelli ubi est repositum Sanctissimum Sacramentum, deponit 
mitram, et statim ingressus sacellum, genuflectit, et ante altare iterum genuflectit super pulvino, et orat 
parumper : mox surgit, et stans, imponit incensum, ministrante presbytero assistente, in duo thuribula, 
nihil dicens ; et rursus genuflexus super pulvino, incensat triplici ductu Sanctissimum Sacramentum, 
sacrista aperiente capsulam ubi includitur : et statim apponitur velum perpulchrum circa humeros 
Episcopi, et acubus firmatur, ut aequaliter hinc inde pendeat : tunc primus diaconus assistens accipit 
Sanctissimum Sacramentum de dicta capsula, illudque in manibus Episcopi, adhuc genuflexi, reverenter 
collocat, et statim genuflectit. Episcopus capit calicem, ubi est Sacramentum, velo ut pridie coopertum, 
ambabus manibus, velo, quod circum humeros habet, coopertis, et surgens, illud portat reverenter sub 
baldachino, quod deferant beneficiati parati cum pluvialibus, si haberi poterant, et his deficientibus, cum 
cottis, praeeuntibus capellanis cum funalibus accensis, et duobus acolythis cum duobus thuribulis, 
continuo incensantibus Sacramentum ; et revertitur ad altare eodem ordine. Cantores cantant Hymnum 
Vexilla Regis prodeunt, etc. 

32. Cum autem pervenerit ad cancellos altaris, vel, ubi non sunt cancelli, ad gradus presbyterii, removetur 
baldachinum, et diaconus Evangelii, genuflexus ante gradus altaris, accipit Sanctissimum Sacramentum 
de manu Episcopi stantis, illudque reverenter collocat super altare. Episcopus, deposito velo, genuflectit 

super pulvino in primo gradu altaris, mox surgit, et ministrante presbytero assistente, ponit incensum in 
thuribulum, absque benedictione, et iterum genuflexus. Sacramentum incensat triplici ductu, et ascendit 
ad altare ; extrahit Sacramentum de calice, ponit super patenam, quam diaconus tenet, et accipiens 
patenam de manu diaconi, sacrum Hostiam ponit super corporale, nihil dicens. Si tetigerit Sacramentum, 
digitos abluat in aliquo vase ; Canonici et alii de choro, in duplici gyro, genuflectunt in plano ante altare : 
et capellani hinc inde tenent funalia accensa usque post Communionem. Diaconus autem, observata 
caeremonia praegustationis vini et aquae, ut habetur in cap. VIII, § LXII, hujus lib. II, de Missa solemni, 
Episcopo celebrante, ponit vinum in calicem, et subdiaconus aquam, quam Episcopus non benedicit, nec 
dicit super eam Orationem consuetam, sed accipiens calicem a diacono, ponit super altare, nihil dicens, et 
diaconus illum cooperit palla. 

33. Deinde Episcopus, ministrante presbytero assistente, ponit incensum in thuribulo, absque 
benedictione, et incensat Oblata, et inde crucem et altare, more solito, genuflectens ante et post, et 
quandocumque transit ante Sanctissimum Sacramentum : cum incensat Oblata, dicit Incensum istud, etc. ; 
cum incensat crucem et altare, dicit Dirigatur, Domine, etc. ; quando dat thuribulum diacono, dicit 
Accendat in nobis, etc., et ipse non incensatur. 

34. Postea aliquantulum f extra altare in cornu Epistola; lavat manus, nihil dicens ; deinde in medio altaris 
inclinatus, junctis manibus, dicit In spiritu humilitatis, etc. ; deinde versus ad populum in cornu Evangelii, 
dicet more solito Orate, fratres, et per eamdem viam revertitur, non perficiens circulum ; et statim, 
omissis aliis, dicit in cantu feriali Oremus : Prceceptis salutaribus, etc., et dicto sub silentio Arnen, eadem 
voce qua dicit Pater noster, absolute dicit Libera nos, etc. Mox genuflexus, supponit patenam 
Sacramento, quod dextera accipiens, elevat, ut videri possit a populo, et statim supra calicem dividit in 
tres partes, quarum ultimam mittit in calicem, more solito, sed sine signo cnicis, nihil dicens. Pax Domini, 
etc., non dicitur, nec Agnus Dei, etc., neque pacis osculum datur. 

f 1886 : aliquantum. 

35. Postea, praetermissis duabus primis Orationibus, dicit tantum Perceptio Corporis tui, etc., tum 
genuflectit, et accipit patenam, cum Corpore Christi, et maxima humilitate ac reverentia dicit Panem 
coelestem accipiam, etc., postea signat se Sacramento, dicens Corpus Domini nostri, etc., et sumit Corpus 
reverenter : deinde, omissis omnibus quae dici solent ante assumptionem Sanguinis, immediate particulam 
Hostiae cum vino reverenter sumit de calice, et more solito facta ablutione digitorum, infundente vinum 
diacono, et sumpta purificatione, in medio altaris inclinatus, manibus junctis, dicit Quod ore sumpsimus, 
etc. et non dicit Corpus tuum Domine, etc., nec Postcommunio, nec Placeat tibi, etc., nec datur 
benedictio ; sed statim Episcopus vadit ad cornu Epistolae, ibique cum mitra lavat manus cum solitis 
caeremoniis : deinde ascendit ad sedem suam episcopalem nudam, ubi deponit sacra paramenta, et assumit 
cappam laneam violaceam : interim omnes alii deponunt paramenta, et postea statim dicuntur Vesperae ; 
et in fine Episcopus descendit, et genuflectit ante altare super genuflexorio nudo, cum dicitur Christus 
factus est, etc., et finito Psalmo Miserere mei, Deus, etc., dicit Orationem Respice, quaesumus, Domine, 
etc., et revertitur ad domum suam ordine quo venit 

Caput XXVI. 


Quas praeparanda pro Officio feriae sextae in Parasceve, Episcopo tantum praesente, seu 
absente, et in collegiatis. Accessus Episcopi ad Ecclesiam, et celebrantis ad altare. 
Episcopus nulli benedicit, nec osculum manus recipit hac die. A quo, et ubi Epistola et 
prima Prophetia cantentur. Secunda Prophetia cantanda a subdiacono. Quomodo, et a 
quibus procedatur ad cantandam Passionem. Quo habitu diaconus reliquam Passionem 
cantet. Sermocinator Indulgentiam tantum ab Episcopo petat. Ubi celebrans dicat 
Orationes. Ordo denudandae crucis, et procedendi ad ejus adorationem. Processio ad 
recipiendum Sanctissimum Sacramentum, quod gestare debet Episcopus, et celebrans 
super altari collocare. Csetera quas a celebrante explenda sunt. Vesperae quomodo 
compleantur. Indulgentia, si non est habitus sermo, quando publicanda. 

1. Prae parentur et serventur omnia in prcecedenti capite expressa, si celebrans sit Praelatus, habens 
insignia pontificalia, exceptis diaconis assistentibus : si vero non sit Praelatus, sed aliquis Canonicus, 
omnia praedicta similiter parentur, praeter faldistorium et abacum ; et ipse celebrans cum suis ministris 
paretur in sacristia ante adventum Episcopi, qui hora congrua, indutus cappa ex lana violacei coloris, 
associatus a Canonicis more consueto, venit ad Ecclesiam, orat prolixius ante altare, super genuflexorio 
nudo genuflexus, et ad ejus sinistram aliquantulum post ipsum celebrans super scabello nudo cum 
diacono et subdiacono in nudo solo genuflectentibus : cumque oraverint prolixius solito, Episcopus 
surget, ascendet ad sedem suam, comitantibus duobus suis assistentibus, qui apud eum assistunt, more 
solito ; et celebrans vadit ad altare, et illud osculatur. Deinde, si sit Praelatus, ad suum faldistorium : sin 
minus, ad scamnum nudum pro ipso et suis ministris paratum. 

2. Tunc vero per clericos et ministros extenditur tobalea seu mappa super altari, quae parum hinc inde 
pendeat. Episcopus hac die nulli manu, nec verbo benedicit, neque recipit osculum manus ab aliquo, sed 
nec ipse osculatur textum Evangelii, nec incensatur, ut alias. Cum omnes consederint, aliquis ex 
beneficiatis vel cantoribus cotta indutus, ducente caeremoniario, sibi ipse librum deferens, cum debitis 
reverentiis celebranti, altari cum genuflexione, et Episcopo, accedit ad locum ubi cantari solet Epistola, 
ubi alta voce cantat primam Prophetiam sine titulo, librum manibus tenens ; qua finita, et factis iterum 
debitis reverentiis, redit ad locum suum, relinquendo librum super abaco vel mensa, et recitatur per 
chorum Tractus Domine, audivi, etc., post Prophetiam, quam simul cum Tractu legunt tam ipse celebrans 
quam Episcopus, sedentes in suis sedibus, servientibus Episcopo de libro solitis capellanis, celebranti 
vero subdiacono. 

3. Finito Tractu per chorum, celebrans surgit ; et si est Praelatus, stans ante faldistorium versus ad altare, 
dicit Oremus, et diaconus retro ipsum Flectamus genua, subdiaconus vero Levate. Tunc Episcopus et 
omnes genuflectunt, excepto celebrante, et statim surgunt : si vero non est Praelatus, apud altare : 
celebrans autem cantat Orationem Deus, a quo et Judas, etc., in tono uniformi et feriali. Qua finita, sedet, 
sedente Episcopo et omnibus. 

4. Tunc subdiaconus, deposita planeta plicata, sumptoque libro, vadit cum caeremoniario, factis debitis 
reverentiis, ad cantandum alteram Prophetiam in eodem loco ; qua cantata, reassumit planetam plicatam, 
et celebrans ac Episcopus legunt ipsam Prophetiam et Tractum, ut prius ; et dum per chorum cantatur 
praefatus Tractus, tres capellani, seu cantores, qui Passionem sunt cantaturi, parantur in sacristia, et circa 
finem Tractus, ordine, prout in capite prcecedenti dictum est, cantant Passionem. 

5. Episcopus, celebrans et omnes, cum inchoatur Passio, surgunt et stant, detecto capite, usque ad ejus 
finem : sed celebrans stat apud altare in cornu Epistolae, et legit secrete ex libro super altari posito 
Passionem usque ad finem, versus aliquantulum ad ipsos cantantes, qui Passionem prosequuntur ; et, ea 
finita, diaconus cantat Evangelium, seu reliquum Passionis in tono Evangelii, servatis omnibus quae 
superius expressa sunt. 

6. Finito Evangelio, diaconus cum suis sociis, factis debitis reverentiis, recedit, et manet in habitu quo 
reperitur usque ad finem Officii : et interim, si sermo est habendus, ducitur per caeremoniarium 

sermocinaturus ante Episcopum, a quo petit tantum Indulgentias absque benedictione ; et statim, finito 
sermone, illas pronuntiat, cum non fiat confessio, nec per Episcopum absolutio, nec benedictio. 

7. His expletis, vel, si non fiat sermo, statim finita lectione in tono Evangelii, celebrans accedit ad altare 
in cornu Epistolae cum suis ministris, et cantat Orationes, prout in Missali ; advertendo, quando dici et 
quando omitti debeat Amen per chorum, et Flectamus genua per diaconum : quae verba Flectamus genua 
cum dicuntur, Episcopus et alii, ut supra, genuflectunt, et surgunt, cum per subdiaconum dicitur Levate. 

8. Antequam dicatur ultima Oratio, ministri extendunt longum pannum seu tapete ante gradus altaris vel 
presbyterii cum pulvino et mappa, ut in prcecedenti capite dictum est. 

9. Completis Orationibus, celebrans, si est Praelatus, accepta mitra, procedit ad faldistorium, ubi deponit 
mitram et casulam, et vadit ad posteriorem partem cornu Epistolae altaris ; et, si non est Praelatus, deponit 
casulam in solito scamno, cui stanti post angulum dicti lateris altaris, facie versa ad populum, seu chorum, 
diaconus offert crucem velatam, de altari reverenter acceptam, qui eam devote accipiens, manu dextera 
detegit illius summitatem usque ad transversum crucis, prout supra dictum est : et dum celebrans cantat 
Ecce lignum Crucis, tenet ei librum, si est Praelatus, assistens ; si vero non est Praelatus, capellanus : et 
Episcopus tunc et omnes, detecto capite, surgunt ; et semper dum chorus respondet Venite, adoremus, 
Episcopus et omnes alii, excepto solo celebrante, genuflectunt. 

10. Dicto tertio Ecce lignum Crucis, et servatis omnibus superius expressis, celebrans ipse solus absque 
ministris procedit ad locum ubi est positum pulvinar antedictum, portans crucem ambabus manibus 
elevatam cum reverentia et devotione, nullam tunc Episcopo, neque altari reverentiam faciens, et eam 
genuflexus ponit, et firmat chordulis, si opus est, supra dictum pulvinum, adjuvante caeremoniario, qui 
paulo ante ponere debet lancem prope ipsum pulvinum ad dexteram adorantis, ubi pecuniae, quae cruci 
offeruntur, ponantur. 

1 1 . Deinde celebrans, facta reverentia Episcopo, redit ad faldistorium, seu sedile, ubi deponit calceos seu 
crepidas ; eodemque tempore Episcopus a suis scutiferis, oras cappae a capellanis elevatas subeuntibus, 
excalceatur ; qui fimbrias posteriores cappae per terram trahens, anteriores vero sibi ipse elevans, detecto 
capite, descendit ad adorationem crucis, medius inter duos diaconos assistentes, et gradiens per dictum 
tapete, ter cum debita distantia genuflectit ante crucem, aliquantulum pro unaquaque vice orando, et 
demum crucem osculatur, offerens tamen prius cruci pecunias, quas volet offerre : tum redit ad suam 
sedem, et accipit calceos, quos deposuerat, dictis scutiferis eodem ordine subeuntibus, ut prius ; et sedens 
coopertus legit Improperia, quae etiam interim per chorum cantantur in totum, vel in partem, prout 
numeras adorantium suadebit. 

12. Post Episcopum immediate adorat celebrans, deposita planeta, et retentis dalmatica et tunicella, si sit 
Praelatus, et procedit medius inter duos digniores Canonicos ; et si non sit Praelatus, ibit ad dexteram 
dignioris Canonici, casula exutus : sequuntur postea Canonici, bini, qui omnes deponere debent calceos, 
et alii, prout supra expressum est in capite prcecedenti, et circa finem adorationis accenduntur cerei, ut 
ibi ; et diaconus portat bursam, explicat corporale super altari, et peracta adoratione, accipit crucem de 
pulvino, eamque reverenter portat ad altare, nulli reverentiam faciens : sed Episcopus, celebrans et omnes 
tunc cruci genuflectunt, et statim surgunt, et removetur pulvinus, pelvis cum pecuniis, et tapete. 

13. Mox ordinatur processio, prout ibi dicitur, et proceditur ad locum ubi est repositum Sanctissimum 
Sacramentum. Celebrans autem solus paratus procedit immediate ante Episcopum, qui, dum ordinatur 
processio, deponat cappam, et accipiat amictum et stolam supra rocchettum, ac pluviale nigram et mitram 
simplicem. 

14. Cum pervenerit ante fores sacelli ubi est Sacramentum, deponit mitram, et statim ingressus sacellum, 
genuflectit ; mox surgit, et in primo gradu altaris iterum genuflectit super pulvino, et iterum surgit, et 
stans imponit incensum in duo thuribula, nihil dicens, ministrante presbytero assistente ; et rursus 
genuflexus super pulvino, incensat triplici ductu Sanctissimum Sacramentum, sacrista aperiente 
capsulam, ut supra ; et statim apponitur velum circa humeros Episcopi, ita ut aequaliter hinc inde pendeat, 
ut supra. 

15. Tunc celebrans accipit Sanctissimum Sacramentum de dicta capsula, illudque in manibus Episcopi 
collocat, et statim genuflectit. Episcopus capit ambabus manibus, velo, quod circa humeros habet, 
coopertis, calicem, ubi est Sanctissimum Sacramentum, velo coopertum, et illud portat reverenter sub 
baldachino, quod deferunt beneficiati cum cottis, praeeuntibus capellanis cum funalibus accensis, et 
duobus acolythis cum duobus thuribulis, continuo incensantibus Sacramentum, et revertitur ad altare 
ordine quo venerat, cantoribus Hymnum Vexilla Regis prodeunt, etc., cantantibus. 

16. Cum autem pervenerint ad cancellos altaris, vel ad gradus presbyterii, ut supra, removetur 
baldachinum, et celebrans genuflexus ante gradus altaris, accipit Sacramentum de manu Episcopi stantis, 
illudque reverenter collocat super eodem altari. 

17. Deinde, deposito velo, Episcopus genuflectit super pulvino in primo gradu altaris : mox surgit, et 
ministrante presbytero assistente, ponit incensum in thuribulum absque benedictione, atque iterum 
genuflexus, incensat Sanctissimum Sacramentum triplici ductu, postea revertitur ad sedem suam, et stans 
ponit denuo incensum in thuribulum, per caeremoniarium allatum, ministrante presbytero assistente, et 
demum genuflexus, permanet ita, donec perficiatur Communio. Capellani autem cum funalibus hinc inde, 
versis ad invicem faciebus, similiter genuflexi, tenent funalia accensa usque post Communionem. 

18. Celebrans vero postquam Episcopus ad sedem suam pervenerit, extrahit Sanctissimum Sacramentum 
de calice, et ponit super patenam, quam diaconus, nihil dicens, et sine osculo, offert celebranti, qui illud 
super corporale ponit, similiter nihil dicens : diaconus autem ponit vinum, et subdiaconus aquam in 
calice, quae non benedicitur, nihil dicens ; deinde offert calicem celebranti, qui illum ponit super altari, ut 
alias, nihil dicens, et palla tegitur per diaconum. 

19. Tunc, accepto thuribulo de manu diaconi, quod caeremoniarius ad altare detulit, facta prius 
genuflexione Sanctissimo Sacramento, illud thurificat, inde crucem et altare, dicens omnes Versiculos 
solitos, non tamen incensatur ipse celebrans, neque Episcopus, sed incensato altari, celebrans extra cornu 
Epistolae stans versus populum sine mitra, si ea utatur, lavat manus, deinde ad medium altaris cum 
genuflexione reversus, dicit inclinatus, submissa, sed intelligibili voce, In spiritu humilitatis, etc. ; dicit 
Orate, fratres, etc., non peragens gyrum, ut alias, non in medio, sed a latere, ut non vertat tergum 
Sanctissimo Sacramento : deinde, omissis omnibus aliis, absolute dicit in cantu feriali Oremus : 
Praeceptis, etc., et chorus respondet Sed libera nos, etc., et postquam celebrans secrete respondit Arnen, 
prosequitur in tono feriali absolute, dicens Libera nos, quaesumus, Domine, etc., usque ad Arnen 
exclusive, quod chorus alte respondet. 

20. Quo dicto, celebrans, facta usque ad terram reverentia, Sacramentum dextera accipit, quod elevat sola 
dextera altius solito, ita ut ab omnibus videri possit, sinistra super altari retenta ; et statim deponit 
Hostiam, illamque dividit in tres partes, quarum unam mittit in calicem, more consueto, sed sine signo 
crucis, nihil dicens : tunc secrete, ut alias, dicit Perceptio Corporis, etc., Panem coelestem, etc., et 
Domine, non sum dignus, etc., et continuat Corpus Domini, etc., quo dicto, signat se cum Sacramento, et 
illud sumit, et demum nihil dicens, sumit vinum et aquam cum particula in calice existente : quo facto, 
exportantur funalia extinguenda, et omnes surgunt et sedent. 

21. Tunc celebrans, si est Praelatus, accepta mitra, in cornu Epistolae, ut alias, lavat manus : deposita 
mitra, versus ad medium altaris dicit, inclinatus, manibus junctis, Quod ore sumpsimus, etc. ; si vero non 
est Praelatus, non lavat manus, sed sumpto calice, dicit, ut supra, Quod ore sumpsimus, etc., quo dicto, 
revertitur, si sit Praelatus, cum mitra ad faldistorium ; si non sit Praelatus, ad sacristiam, et exuit se ; et 
interim Episcopus deponit pluviale, et accipit cappam, et inchoantur Vesperae, ut in capite praecedenti 
dictum est : et in fine Episcopus descendit ad faldistorium, et dicit Orationem Respice, quaesumus, 
Domine, etc., ut ibi : qua dicta, si sermo non fuerit habitus, tunc a publicantur per presbyterum assistentem 
Indulgentiae. 

a 1886 : verbum tunc deest. 

22. Absente Episcopo, et in Ecclesiis collegiatis, servantur omnia supradicta, exceptis his quae ad 
Episcopum pertinent, et ad celebrantem Praelatum, et prout adnotatum legitur in rubricis Missalis. 

Caput XXVII. 


Sabbato Sancto altaria et sedes episcopalis duplici ornatu, coloris albi intus, et violacei 
foris aptentur. Cereus paschalis, quinque grana incensi, arundo cum tribus candelis 
praeparanda. Ubi et quo ritu novi ignis et incensi benedictio fiat. Ubi item candelae, et 
quomodo accendantur. Ordo cantandi Praeconium per diaconum, standi ad illud, et 
infigendi grana incensi in cereo. Quando Episcopus accipiat sandalia alba, faciat 
praeparationem, et induatur una cum ministris paramentis pontificalibus violaceis. Ordo 
accedendi ad altare pro cantandis Prophetiis, standi ac genuflectendi ad Orationes. Ordo 
procedendi ad benedictionem Fontis, Episcopo baptizante, vel non baptizante. 
Catechumeni baptizandi sunt, aut ab Episcopo, aut a digniore Capituli. Ordo redeundi ad 
altare, cantandi Litanias, sumendi paramenta alba per Episcopum et ministros, removendi 
ornamenta violacea ab altari et a sede episcopali. Qui ritus servandus in principio Missae. 
Campanae quando pulsandae. Subdiaconi verba post recitatam Epistolam. Alleluia quando 
et qua modulatione intonetur. Ordo dicendi Evangelium, et prosequendi Missam, 
celebrandi Vesperas, incensum ministrandi, et perficiendi ipsam Missam. 

1. Sabbato Sancto summo mane vestiuntur altaria, et sedes episcopalis ornatur cortinis duplicibus, 
videlicet intus alba, exterius violacea : sic etiam duo pallia ad altare majus applicantur et aptantur, ut, cum 
opus fuerit, faciliter removeri cito possit violaceum, et remaneat album, ut infra dicetur. Praeparetur etiam 
cereus paschalis praegrandis cum quinque granis incensi, in eo infigendis, qui ponitur in aliquo magno 
candelabro condecenti, regulariter in latere Evangelii, vel alibi pro situ loci ; et apud illum locatur 
pulpitum, sive legile, coopertum panno albo serico vel auriphrygiato. Item praeparetur arundo cum tribus 
candelis albis in summitate positis. 

2. In reliquis ornatur Ecclesia, altare, abacus et chorus, prout in Dominicis Adventus et Quadragesimae, 
sed cerei relinquuntur extincti, donec erit tempus accendendi, ut infra. 

3. Dicta hora Sexta, excutitur e silice ignis extra Ecclesiam, et accenditur ; et per aliquem sacerdotem, 
vel Canonicum paratum amictu, alba, cingulo, stola et pluviali violaceo, vel, si magis placet, quod melius 
erit, per ipsummet Episcopum paratum, ut supra, cum mitra, astantibus ministris cum cruce, vase aquae 
benedictae et aspersorio, thuribulo et navicula, et granis incensi supradictis in aliquo bacili argenteo, ubi 
haberi potest, benedicuntur novus ignis et grana praedicta, prout habetur in Missali : deinde, si Episcopus 
benedixit, deposito pluviali, et accepta cappa, sedet in sua sede, benedicit et imponit incensum in 
thuribulum, ministrante presbytero assistente, more solito. 

4. Si vero Episcopus ex aliqua causa urgenti non benedixit ignem, hora competenti, associatus more 
solito, venit ad Ecclesiam cum cappa, orat, ascendit sedem, imponit et benedicit incensum, ut supra. 
Subdiaconus Epistolam cantaturus, paratus amictu, alba, cingulo et planeta violacea ante pectus plicata, 
capit crucem, et factis debitis reverentiis, vadit cum diacono et aliis ministris extra capellam ad 
capiendum grana incensi et arundinem praedictam in sacristiam, vel alio, hoc ordine. 

5. Praecedit aliquis mazzerius, seu minister cum baculo, tum caeremoniarius ; sequuntur duo acolythi 
cum cottis, quorum qui est a dexteris, portat thuribulum cum navicula, alter a sinistris nihil fert ; post eos 
incedit subdiaconus cum cruce, et post eum diaconus paratus dalmatica albi coloris, manibus junctis ; post 
diaconum sequuntur duo aut quatuor acolythi seu capellani cum cottis. Interim Episcopus, Canonici et alii 
de choro sedent, expectantes. 

6. Cum pervenerint ad sacristiam, seu locum deputatum, ubi jam erunt praeparata grana praedicta, et 
arundo cum tribus candelis, ac ignis novus, accenditur una parva candela ex dicto igne, quam portat 
caeremoniarius. Diaconus capit arundinem, unus acolythus bacile cum quinque granis incensi, et 
revertuntur hoc ordine. Primo dictus mazzerius, seu minister cum virga, deinde duo acolythi ; videlicet, 
unus cum bacili et granis incensi, quod portat ambabus manibus elevatum a dexteris, et alter cum 
thuribulo et navicula a sinistris ; tum subdiaconus portans crucem ; post eum a diaconus cum arundine 

praedicta, ad ejus sinistram caeremoniarius cum candela una parva, vel duabus accensis ; et ultimo duo vel 
quatuor acolythi praedicti cum cottis. 
a 1886 : verbum eum deest. 

7. Cum diaconus ingressus fuerit Ecclesiam, inclinat caute arundinem, et caeremoniarius, deferens 
candelam accensam de novo igne, accendit unam ex tribus candelis, in summitate arundinis positis, et 
statim diaconus arundinem elevat, et tam ipse quam alii omnes et Episcopus genuflectunt, praeter 
subdiaconum ferentem crucem, et diaconus alta voce cantat Lumen Christi. Quo audito, Episcopus et 
omnes surgunt, et chorus respondet in eodem tono Deo gratias. Deinde, diacono procedente ad medium 
Ecclesiae, iterum inclinat arundinem, et accenditur altera candela, ut prius et eodem modo cum omnibus 
genuflexus, altiori voce cantat Lumen Christi, et similiter respondetur per chorum Deo gratias. Idem 
tertio fit, et dicitur ante altare, et accenditur tertia candela, et diaconus adhuc altiori voce cantat, et 
respondetur ei per chorum, ut supra. 

8. Tunc Episcopus et omnes sedent, ipsi vero ministri surgunt, et factis reverentiis altari et Episcopo, 
secedunt ad locum ubi cantandum est Exultet jam, etc. 

9. Diaconus vero, deposita arundine in manibus unius ex dictis acolythis, capit de manu casremoniarii 
librum, et accedens cum debitis reverentiis ante Episcopum, comitante eodem caeremoniario, petit ab eo 
benedictionem absque osculo manus, dicens Jube, Domne, etc., cui Episcopus respondet Dominus sit in 
corde tuo, etc., prout in benedictione pro Evangelio recitando ; sed loco Evangelii dicit Paschale 
prceconium, etc., et manu benedicit. 

10. Diaconus, habita benedictione, accedit, factis debitis reverentiis, ad legile ; ponit super eo librum 
apertum, quem adolet incenso triplici ductu, sed non signat librum, nec se, prout in Evangelio. Ministri 
circa legile locantur hoc pacto. Subdiaconus cum cruce versa ad Episcopum, et acolythus thuriferarius 
stant a dextris ipsius diaconi : acolythus cum arundine, et alter cum granis incensi a sinistris, vertentes 
facies prout ipse diaconus : et cum diaconus incipit cantare Exultet jam, etc., Episcopus et omnes surgunt, 
detectis capitibus ; diaconus prosequitur cantum suum, et suo tempore infigit quinque grana incensi in 
cereo in modum crucis, quae respiciat faciem Episcopi, et pariter suo tempore illuminat cereum cum una 
ex tribus candelis in arundine positis, prout in Missali ; et advertat diaconus quod si Imperator non est 
coronatus, debet dicere Electum Imperatorem nostrum N. 

11. Finito cantu per diaconum, omnes inde recedunt cum debitis reverentiis ; diaconus vero, celebraturo 
Episcopo, deponit dalmaticam, sumpta stola violacea, et subdiaconus planetam, et sic in albis accedunt ad 
Episcopum ; qui stans, capite detecto, dicit secrete Pater noster, et mox sedet, et chorus recitat Nonam. 

12. In fine Nonas Episcopus descendit de sede, et cum dicitur Christus factus est, etc., procumbit super 
faldistorio, et genuflexus dicit Orationem Respice, quaesumus, Domine, etc. Qua finita, surgit et revertitur 
ad sedem suam, ubi sedens accipit sandalia alba, quia illa non mutat, legit Psalmum Quam dilecta, etc., 
cum Gloria Patri, etc., et alias Orationes et Versiculos consuetos ; lavat manus, et paratur omnibus 
indumentis pontificalibus et manipulo coloris violacei, non tamen pallio, si sit Archiepiscopus, ac mitra 
simplici a dictis diacono et subdiacono in albis assistentibus ; et cum Episcopus accipit planetam, pariter 
Canonici capiunt paramenta ipsis congruentia, coloris violacei, et ipsi diaconus et subdiaconus planetas 
ante pectus plicatas, ejusdem coloris, ac manipulos ; et Canonicus presbyter assistit cum pluviali ejusdem 
coloris ; et alii duo diaconi, ubi est consuetum, assistunt, ut alias. 

13. Cum Episcopus fuerit paratus, descendit cum mitra et baculo de sua sede, et comitantibus praedictis 
assistentibus et ministris, accedit ad altare, quod sine mitra in medio osculatur, deposito interim baculo : 
et facta cruci reverentia, mox, recepta mitra et baculo, revertitur ad eamdem suam sedem : diaconus vero 
Evangelii et subdiaconus de Epistola, si assistant alii duo digniores diaconi, sedent in scamno aut 
scabellis apud cornu Epistolae, ut dictum fuit in cap. VIII, § XXXVI, hujus lib. II, de Missa solemni, 
Episcopo celebrante. Locatur in medio chori vel presbyterii pulpitum, sive legile nudum, et omnibus 
consedentibus, ducitur a caeremoniario aliquis acolythus, sive cantor indutus cotta, qui, factis debitis 
reverentiis altari et Episcopo, cantat sine titulo primam Prophetiam : qua finita, accedit cum debitis 
reverentiis ad osculandam manum Episcopi, antequam surgat pro Oratione cantanda. 

14. Tum Episcopus surgit, deposita mitra, dicens Oremus, et diaconus assistens ad ejus dexteram, dicit 
Flectamus genua, et omnes genuflectunt, excepto Episcopo : alter vero ad sinistram Levate, et omnes 
surgunt : ipse vero Episcopus prosequitur Orationem, stans manibus extensis, sustinente librum 
presbytero assistente more solito : sed, ubi non assistunt praedicti duo antiquiores diaconi, servient in 
hujusmodi ministerio et aliis, praedicti diaconus et subdiaconus Evangelii et Epistolae. 

15. Cantantur deinde aliae Prophetis ab acolythis, vel cantoribus eodem ordine ; et post quartam, octavam 
et undecimam lectionem, seu Prophetiam, Episcopus legit ex libro Tractum dum cantatur a choro ; et 
pariter per eosdem diaconos assistentes suo tempore dicitur Flectamus genua et Levate, ut in Missali. 

16. Finitis lectionibus, si Episcopus voluerit ipsemet benedicere Fontem, quod valde convenit, deposita 
planeta, et sumpto pluviali violaceo ac baculo, ibit, praecedente cruce cum cereo benedicto accenso, qui 
portabitur immediate ante crucem, et Canonicis paratis, ac aliis de clero, ad illum benedicendum, et alia 
fiunt et cantantur, etiam circa Baptismum, prout in Missali. 

17. Si vero non potuerit Episcopus id praestare, destinabit aliquem ex dignioribus Capituli, qui pluviali 
paratus, comitantibus aliquot acolythis et ministris cum cereo accenso et cruce, ea omnia faciet. 

18. Quibus peractis, si aderunt catechumeni, baptizentur more solito ab Episcopo, aut a digniore ex 
Capitulo, ut in numero prcecedenti, et per octo dies ante in ipsa Ecclesia, nisi periculum immineat, nullus 
infans baptizetur. 

19. Si Episcopus id praestiterit, eodem ordine redibit ad altare majus, ubi, deposito pluviali, cum mitra 
procumbit ante illud super faldistorio, et pariter omnes in suis locis genuflectunt : et duo capellani, sive 
cantores genuflexi ante scabellum versus cornu Epistolae retro Episcopum, habentes ante se librum, 
inchoabunt Litanias : et si aderunt ordinandi, prosternent se per gyrum, dum dicuntur Litaniae, et alia 
fient, prout in Pontificali Romano de Ordinibus dandis, respondente choro, et repetente omnia quae ipsi 
capellani, sive cantores dicunt, et cum perventum fuerit ad versiculum Peccatores, Episcopus surgit, et 
ibidem stans, deponit paramenta violacea, et accipit alba, ac pallium, si est Archiepiscopus. 

20. Diaconus autem, et subdiaconus, paulo ante depositis planetis violaceis ante pectus plicatis, assumunt 
dalmaticam et tunicellam albas, ut praesto sint ad induendum Episcopum. 

21. Interim removentur etiam ab altari et sede Episcopi pallia violacea, et accenduntur luminaria. 
Capellani vero, sive cantores jam dicti, prosequuntur Litanias usque in finem, respondente choro, ut 
supra, et in fine cantatur Kvrie eleison, cum pausa convenienti, donec Episcopus fuerit in sua sede ad 
cantandum Gloria in excelsis Deo, etc. 

22. Episcopus, postquam est albis paramentis paratus, facit confessionem cum ministris, more solito : 
ascendit ad altare, illudque ac librum Evangeliorum osculatur, imponit incensum in thuribulum et 
benedicit, incensat altare, et incensatur ipse a diacono, et revertitur ad suam sedem, ubi, dicto Kyrie 
eleison, cantat Gloria in excelsis Deo, etc. 

23. Tunc pulsantur campanae et organum, et prius debent moneri aliae Ecclesiae civitatis, ne pulsent 
campanas, nisi prius audito signo Campanarum Ecclesiae cathedralis. 

24. Finito Hymno Gloria in excelsis Deo, etc., per cantores, Episcopus surgens sine mitra, dicit versus 
populum Pax vobis, deinde Orationem Deus, qui hanc sacratissimam noctem, etc. 

25. Finita Epistola, subdiaconus, dimisso libro in manu caeremoniarii, immediate accedens ante sedem 
Episcopi, clara voce dicit Reverendissime Pater, annuntio vobis gaudium magnum, quod est Alleluia, et 
statim accedens, osculatur ejus manum. Tunc is, cui ex officio id incumbit, vel aliquis Canonicus 
praeintonat Episcopo Alleluia, qui surgens sine mitra, ter cantat Alleluia, semper elevando vocem 
gradatim : et chorus post quamlibet vicem repetit illud idem : et postea chorus prosequitur Versiculum 
Confitemini Domino, etc. Tunc Episcopus sedet, et prosequitur Missam, prout in Missali, servatis 
omnibus caeremoniis quae late explicatae sunt in praedicto cap. VIII, lib. II. Ad Evangelium non portantur 
luminaria, sed incensum tantum ; et petitur benedictio : dicitur Pax Domini sit semper vobiscum, sed non 
datur pacis osculum, nec dicitur Agnus Dei, etc., nec Postcommunio, sed tres Orationes ante 
Communionem dicuntur. 

26. Post Communionem Episcopus, facta purificatione, lavat manus, redit ad sedem, et chorus incipit 
Alleluia pro Vesperis, Episcopo sedente. 

27. Ad Magnificat, subdiaconus praeintonat ei Antiphonam, quam surgens, repetit ; deinde sedet cum 
mitra, et imponit incensum more solito. Cum inchoatur Magnificat, Episcopus descendit ad altare, et, 
deposita mitra, facit cruci reverentiam, osculatur altare, et illud incensat : mox revertitur ad sedem, et 
incensatur ipse et alii, more consueto : et ipse stans sine mitra, expectat finem Cantici Magnificat. 

28. Cum repetitur Antiphona, sedet, accepta mitra, et ea finita, descendit ad altare, dicit Dominus 
vobiscum et Orationem, et diaconus Ite Missa est cum duplici Alleluia, datur benedictio et publicantur 
Indulgentiae, ut alias. 


Caput XXVIII. 


Sabbato Sancto, si Episcopus assistat, vel absit, omnia fiunt a celebrante, prout in Missali. 

Ordo procedendi ad Ecclesiam, et benedicendi ignem atque grana incensi. Celebrans ubi 
stare debeat, dum diaconus canit Praeconium. Quibus paramentis celebrans, diaconus et 
subdiaconus induantur, finito Praeconio. Prophetiae ubi, et a quibus cantandae sint, et 
quando genuflectendum ad Orationes. Ordo procedendi ad benedictionem Fontis, 
conficiendi Baptismatis, et redeundi ad altare. Ubi cantari debeant Litaniae. Ubi, et 
quando celebrans capiat paramenta alba cum ministris pro Missa. Quo ritu Missa 
celebretur, ac caetera perficiantur. 

1. Si Episcopus nequiverit celebrare, sed Officio et Missae, per alium celebratae, interesse, praeparantur 
omnia quae in superiori capite expressa sunt, et dicta Nona, Canonicus, vel alius qui erit Officium 
facturus, paratus amictu, alba, cingulo, stola et pluviali violaceo, in sacristia, vel in alio loco decenti et 
consueto, benedicet novum ignem et quinque grana incensi, legendo absque cantu Orationes 
benedictionis, prout in Missali : quo facto, capiet diaconus stolam, manipulum et dalmaticam albam, 
subdiaconus vero manipulum et planetam ante pectus plicatam coloris violacei, et sic parati, sedebunt in 
aliquo scamno a sinistris altaris, expectantes adventum Episcopi, qui statim, finita praedicta benedictione 
novi ignis, veniet more solito cum cappa ad Ecclesiam ; orabit ante altare majus, et ascendet ad sedem 
suam cum suis capellanis ; et orante Episcopo, surget celebrans cum ministris, qui, donec Episcopus 
orabit, stabunt, et Episcopo sedente, sedebunt. 

2. Cum Episcopus aliquantulum in sede sua quieverit, accedet ad eum acolythus, vel caeremoniarius 
cum incenso, et ministrante solito Canonico presbytero assistente naviculam, imponet et benedicet 
incensum, more solito. 

3. Subdiaconus capiet crucem, et cum diacono et aliis ministris discedet versus sacristiam ad 
accipiendum a arundinem cum tribus candelis, et quinque grana incensi ; et alia omnia fient, quae superius 
declarata sunt : celebrante interim sedente in suo scamno, et surgente apud illud, cum opus fuerit, donec 
inchoetur Praeconium Exultet jam, etc., quo incepto, accedet ad altare, et ibi stabit, manibus junctis, in 
cornu Epistolae, respiciens diaconum cantantem. 

a 1886 : accipiendam. 

4. Finito Praeconio, diaconus revertitur ad altare, et deposita dalmatica et stola alba, capiet violaceam et 
planetam ante pectus plicatam, et cum subdiacono accedet ad celebrantem, qui etiam in suo scamno 
induet planetam cum manipulo ; ministri quoque manipulos habebunt. 

5. Item locabitur in medio chori seu presbyterii pulpitum nudum, et deducetur a caeremoniario aliquis 
acolythus, vel clericus, sive cantor, cotta indutus, ad cantandam primam Prophetiam sine titulo ; quam 
leget etiam celebrans submissa voce apud altare, astantibus ministris, ut fit ad Introitum Missae ; et ea 
finita, accedet qui illam cantavit, cum debitis reverentiis ad osculandam manum Episcopi ; quo facto, 

celebrans dicet Oremus, diaconus Flectamus genua, et Episcopus ac omnes genuflectunt, excepto 
celebrante ; et subdiaconus Levate, et omnes surgunt : tunc celebrans prosequitur Orationem, stans 
manibus extensis. Cantantur deinde eodem modo aliae Prophetiae, quarum primas quatuor cantabunt 
cantores vel acolythi, seu clerici, alias quatuor beneficiati seu mansionarii, ultimas quatuor Canonici, vel 
alias, prout commoditas et numerus clericorum, vel consuetudo Ecclesiae suadebit. 

6. Post quartam, octavam et undecimam Prophetiam, Episcopus leget ex libro Tractum, dum idem 
cantatur a choro, ministrantibus de libro et candela solitis ministris ; celebrans vero apud altare illum 
leget : diaconus et subdiaconus suo tempore ad alias Orationes dicent Flectamus genua et Levate, prout in 
Missali. 

7. Finitis lectionibus, celebrans, deposita planeta et accepto pluviali violaceo, praecedente cruce, clero et 
Canonicis, et ante crucem, aliquo acolytho portante cereum benedictum accensum, medius inter diaconum 
et subdiaconum, et post ipsum sequente Episcopo, ibit ad benedicendum Fontem baptismalem, choro 
interim cantante Tractum Sicut cervus, etc., et omnia fient et cantabuntur circa Fontis benedictionem, quae 
habentur in rubricis Missalis. 

8. Quibus peractis, si aderant catechumeni, baptizentur more solito. Interim locatur ante medium altaris 
faldistorium pro Episcopo, et scabellum pro celebrante ad sinistram partem. 

9. Completa benedictione Fontis, et baptizatis catechumenis, si aderant, ut in prcecedenti capite dictum 
est, redeunt omnes eodem ordine ad altare, et Episcopus genuflectit super dicto faldistorio, capite 
detecto ; celebrans vero, deposito pluviali, ante dictum scabellum a sinistris Episcopi : diaconus et 
subdiaconus in albis post celebrantem, et pariter omnes in suis locis genuflectunt. 

10. Duo capellani, sive cantores, genuflexi ante scabellum post Episcopum et celebrantem, habentes ante 
se libram, inchoabunt Litanias, choro idem simul respondente, prout in Missali. Cum perventum fuerit ad 
versiculum Peccatores, surget celebrans, et ibit ad sacristiam cum suis ministris ad accipiendum 
paramenta alba pro Missa, nisi sacristia multum distet ; quo casu parentur in solito scamno prope altare in 
cornu Epistolae, et eodem tempore per alios ministros removeatur ab altari pallium violaceum, et remaneat 
album, et accendantur candelae altaris, ita ut haec omnia fiant, antequam compleantur Litaniae : quibus 
finitis, surgit Episcopus, et removetur faldistorium. 

11. Celebrans vero accedit ad ejus sinistram, facit cum Episcopo confessionem, cantatur Kyrie eleison, et 
Gloria in excelsis Deo, pulsantur campanae, et perficitur Missa, secundum rubricas Missalis, prout etiam 
in prcecedenti capite legitur, et cum caeremoniis descriptis in cap. IX, hujus lib. II, de Missa solemni, quae 
coram Episcopo celebratur. 

12. In Ecclesiis collegiatis eadem omnia servari debent, quas in hoc capite expressa sunt, exceptis his quae 
ad Episcopum pertinent, servatis in omnibus rubricis Missalis ; et eadem fere omnia servantur in Sabbato 
Pentecostes. 

Caput XXIX. 


Episcopus in die Paschae Resurrectionis solemniter Missam celebrare debet, et sacram 
Eucharistiam administrare. Ordo dandae Communionis in hac Missa. Diaconus post 
sumptionem Sanguinis cantet confessionem in cornu Epistolae. Quo ritu Episcopus Christi 
Corpus tradat. Qui hinc inde assistere debeant. Manus Episcopi ante sumptionem 
particulae osculanda. Ordo accedendi ad Communionem. Quid observandum, si aliquas 
Hostiae consecratae supersunt. 

1. In die Paschae Resurrectionis Domini nostri Jesu Christi Episcopus, nisi aliquo legitimo impedimento 
fuerit praepeditus, Missam solemnem omnino celebrare debet, et in ea Communio generalis per ipsum 
Episcopum erit facienda, ordine infrascripto. 

2. Nam servatis omnibus quae superius in capite de Missa solemni, Episcopo celebrante, explicata sunt 
usque ad Offertorium, eo dicto, portatur ad altare per subdiaconum vas argenteum vel aureum cum multis 
particulis, prout populi frequentia requiret, coopertum, quod diaconus collocat ante crucem, ita ut non 
impediat thurificationem altaris ; et cum celebrans dicit Suscipe, sancte Pater, etc., discooperit illud, et 
aliquantulum elevat, ac statim reponit super altare, et cooperit ; et iterum, cum celebrans profert verba 
consecrationis, diaconus illud detegit, et post consecrationem cooperit. 

3. Cum vero Episcopus Sanguinem Domini sumpserit, et mox diaconum et subdiaconum 
communicaverit, qui osculantur primo manum, deinde faciem Episcopi, qui eis dicit Pax tecum, et illi 
respondent Et cum spiritu tuo, ac etiam antequam se purificaverit, et digitos abluerit, retrahit se ad cornu 
Evangelii, versa facie ad cornu Epistolae, et subdiaconus stabit post ipsum : diaconus vero stans in cornu 
Epistolae versus celebrantem aliquantulum inclinatus, ac manibus junctis, cantabit confessionem in tono et 
notis consuetis, stantibus Canonicis et clero, exceptis his qui sunt communicandi, qui genuflectere debent, 
et tunc per caeremoniarium vocantur. Episcopus vero celebrans, finita confessione, legit ex libro ante se 
allato, vel memoriter, voce intelligibili absolutionem, videlicet Misereatur vestri, etc., et Indulgentiam, 
etc., et faciet super populum signum crucis, et statim loca permutat, videlicet, celebrans cum subdiacono 
accedunt cum debitis genuflexionibus ante Sanctissimum Sacramentum ad cornu Epistolas, diaconus vero, 
relicto dicto cornu Epistolas, vadit ad cornu Evangelii, et capit cum debitis reverentiis dictum vas, seu 
pyxidem coopertam, cum Hostiis, et eamdem discooperit, et Episcopus firmat se in medio altaris, illi 
renes vertens, ad cujus dexteram stat diaconus cum particulis consecratis, ad sinistram subdiaconus cum 
patena ; eodemque tempore vocentur duo capellani, seu acolythi, cottis induti, cum mantili albo, quod 
genuflexi sustinent ante communicandos, hinc inde ambabus manibus, per quatuor angulos, quousque 
perfecta fuerit Communio : qui autem Communionem sumpturi sunt, convenienter debent singuli cum 
debitis reverentiis ante Episcopum accedere, et, Communione sumpta, per latus sinistrum celebrantis 
discedant, et ibi in cornu Epistolae accipiant purificationem de manu sacristae vel ministri calicem cum 
vino, et mappula ad tergendum appensa, ministrantis. 

4. Cum autem Communio exhibetur Canonicis, vel Magistratui, convenienter debet aliquis Canonicus, 
vel eorum ultimus, dummodo tamen sit in Sacris constitutus, purificationem praebere, deinde pro reliquis 
beneficiatis id munus exequitur aliquis beneficiatus ; pro reliquo clero et populo aliquis capellanus ; et ne 
confusio inter euntes et redeuntes fiat, bonum erit adhibere aliquos de clero, ad id deputatos, ut omnes 
quiete, devote et ordine suo progredi curent, et per latus sinistrum revertantur. 

5. Si aliquis Praelatus, non tamen Episcopus consecratus, vellet communicare, debet ante 
Communionem osculari manum Episcopi celebrantis, et, sumpta Communione, faciem ; et idem omnes 
Canonici parati observabunt : reliqui omnes, tam de clero quam de populo, et etiam Magistratus 
osculantur manum Episcopi tantum ante Communionem. 

6. Ordo autem euntium ad Communionem erit idem, qui servatur in distributione candelarum et 
palmarum, ac incensi, ut suo loco dicitur. 

7. Finita Communione, reportantur funalia, qua; usque tunc fuerunt accensa, et diaconus, reposito vase 
seu pyxide cum Hostiis super altare, si quse remanserunt, illam cooperit, et consignat alicui presbytero 
parato cum stola et cotta, seu pluviali, qui illam sub baldachino, si commode fieri potest, praeeuntibus 
clericis cum intorticiis, et aliquibus de clero comitantibus, portat ad locum, ubi asservatur Sanctissimum 
Sacramentum. 

8. Celebrans tunc, sumpta purificatione, lavat digitos, et sumit ablutionem : mox, sumpta mitra, lavat 
manus et prosequitur Missam, ut in prcecedenti cap. VIII, hujus lib. II, de Missa solemni, Episcopo 
celebrante, explicatum fuit. 


Caput XXX. 


Ordo celebrandi Missam solemnem in die Paschae, Episcopo absente, in cathedralibus, vel 
in collegiatis. Aquae benedicta aspersio de more fiat. Celebrans communicet ministros, et 
caele ros communicare volentes ad Missam. Communio caeleris de parochia, ubi et a quo 
tradenda. 

1 . Absente Episcopo in Ecclesiis cathedralibus, et in collegiatis, aliquis Canonicus, seu Dignitas, vel is 
ad quem de consuetudine spectat hac die celebrare in absentia Episcopi, paratur in sacristia more solito 
cum pluviali albo, et accedat ad altare, medius inter diaconum et subdiaconum, paratos omnibus 
paramentis ipsis convenientibus : et facta altari reverentia, ac salutatis hinc inde Canonicis, accepto de 
manu diaconi aspersorio cum aqua benedicta, dicens Vidi aquam, prout in Missali, asperget primo altare, 
deinde seipsum, mox diaconum et subdiaconum, tum alios Canonicos et omnes de choro et populo more 
solito. 

2. Quo facto, deposito pluviali, capiet planetam, et facta iterum reverentia altari et Canonicis, inchoabit 
Missam, quam prosequitur, more solito, secundum rubricas Missalis. 

3. Praeparentur cum hostia consecranda particulae in numero sufficienti, pro communicandis Canonicis 
et aliis de clero communicare volentibus, in vase aureo vel argenteo, saltem intus deaurato, quod 
collocetur cum calice super altari, prout supra dictum est. 

4. Postquam celebrans Sanguinem sumpserit, et antequam se purificaverit et digitos abluerit, dicta 
confessione per diaconum, ut in capite prcecedenti, communicabit primo diaconum et subdiaconum, si 
non sint sacerdotes, qui hac die celebrent ; deinde singulos Canonicos, beneficiatos seu mansionarios, 
clericos et cantores non presbyteros, ac etiam suo loco officiales, Magistratus, si adsint et communicare 
voluerint in hac Missa. 

5. Caeteri vero de parochia utriusque sexus communicari poterunt in alio altari, seu capella, ad hoc 
praeparata, per Parochum, seu Sacristam, ubi continue, tam ante Missam majorem quam post, ac etiam 
dum Missa decantatur, secundum concursum et frequentiam populi, adsit Curatus Ecclesiae, vel alius 
sacerdos, qui Communionem praebeat singulis accedentibus : qui locus, seu capella, non debet esse in 
conspectu altaris majoris, sed in navi, seu loco separato, ita ut, quoad fieri possit, non videatur ab his qui 
Missae majori intersunt, ne continue genuflectere cogantur, propter reverentiam Sanctissimi Sacramenti. 

6. Finita Communione, celebrans se purificabit, et abluet digitos, et prosequetur Missam, more solito. 

Caput XXXI. 


Quid observandum, si Episcopus in Dominicis per annum celebret, aut Missae assistat. 

Paramenta sint coloris tempori congruentis. Aspersio aquae benedictae ad Missam in 

Dominicis, quo ritu facienda. Si Episcopus celebret solemniter, haec aspersio omittitur. 

Decens est ut subdiaconus Epistolae et diaconus Evangelii in hac Missa communicent. 

1. In Dominicis per annum, si Episcopus voluerit celebrare, aut Missae solemni per alium celebratae 
interesse, serventur omnia circa caeremonias, quae superius expressa fuerunt in hoc eodem libro, cap. VIII 
et IX. 

2. Paramenta tamen altaris, celebrantis et ministrorum sint coloris viridis, exceptis Dominicis Adventus, 
et a Septuagesima usque ad Pascha exclusive, quia tunc violacea ; et tempore Paschali, quia tunc alba ; ac 
infra octavas festorum solemnium, quia tunc vel alba, vel rubra, prout solemnitates ipsas requirunt, 
adhibentur. 

3. Quia tamen in omnibus Dominicis per annum solet fieri aspersio aquae benedictas per sacerdotem 
celebrantem, antequam Missa inchoetur, Canonicus, vel alius celebraturus in Dominicis praedictis, paratus 
amictu, alba, cingulo, stola et pluviali, medius inter diaconum et subdiaconum paratos, accedet ad altare, 
ante quod in infimo ejus gradu genuflexus, medius inter praedictos duos ministros, accipiet ex manibus 
diaconi aspersorium cum aqua benedicta, et intonando Antiphonam Asperges me, seu Antiphonam Vidi 
aquam, juxta temporum diversitatem, prout in Missali, ter altare asperget, et statim surgens, dum cantores 
prosequuntur Antiphonam cum suis Responsoriis, comitatus a casremoniario et acolytho cum vase aqua 
benedicta pleno, accedit ad Episcopum, cui aspersorium osculatum cum debita reverentia et osculo manus 
porrigit ; ipse vero Episcopus primo seipsum, deinde sacerdotem celebrantem, postea assistentes et solii 
ministros asperget, et statim eidem reddit aspersorium, qui primo manum, deinde illud osculatur, et 
rediens ad altare, diaconum et subdiaconum paratos, deinde Canonicos, beneficiatos et clericos ex utraque 
parte chori, omnesque alios in choro permanentes, et populum asperget ; et reversus ante infimum gradum 
altaris, ubi eum diaconus et subdiaconus expectabunt, medius inter eos cantabit Versiculos et Orationem, 
prout in Missali, ex libro quem sustinebunt dicti ministri, vel super legili ibidem posito a ; qua finita, 
statim amovetur legile et liber ; et celebrans in solito scamno, posito in cornu Epistolae, deposito pluviali, 
capit manipulum et planetam, et cum Episcopo, qui a sede descendit ante altare, facit confessionem, et 
omnia fiunt et servantur, ut in supradicto cap. IX, hujus lib. II. 

a 1886 : verba ibidem posito desunt. 

4. Si Episcopus celebrare voluerit solemniter, non esset facienda hujusmodi aquae benedictae aspersio ; 
absente vero Episcopo, et in collegiatis, semper Dominicis diebus fit, ut supra dictum est : quo casu 
celebrans statim atque altare asperserit, seipsum primo, deinde ministros paratos, mox, iisdem ministris 
comitantibus et elevantibus fimbrias anteriores pluvialis, Canonicos et alios de choro, ut supra, asperget, 
qui omnes aspersione hujusmodi durante, a principio usque ad finem stare debent, detecto capite ; et dum 
ante ipsos celebrans cum aspersorio accedit, debent illi caput inclinare, et aspersionem aquae benedictae 
reverenter recipere. 

5. Memores etiam sint diaconus et subdiaconus, qui altari ministrant, Dominicis diebus, valde decere, si 
etiam ipsi, postquam celebrans communicaverit, Communionem ex ejus manibus sumpserint, prout 
cavetur in Concilio Tridentino cap. XIII, Sess. XXIII. 

Caput XXXII. 


Litaniae in festo S. Marci quomodo ordinandae. Decet ut Canonici Ecclesiae cathedralis 
paramentis Missalibus induantur, aut saltem eorum aliqui pluvialia capiant. Paramenta 
omnia sint coloris violacei. Episcopus paretur pluviali violaceo, et assistentes diaconi 
dalmaticis item violaceis. Crux archiepiscopalis quomodo praeferenda. Item imagines et 
reliquiae. Locus Praelatorum, Magistratus et nobilium in processione. Quae Missa dicenda 
in Ecclesia ad quam fit processio. Benedictio in fine Missae per Episcopum danda, et 
Indulgentia publicanda. Quae observanda in Litaniis Rogationum, et in aliis 
processionibus. 

1. In die Sancti Marci fiunt Litaniae, quas Majores vocamus. Dicta igitur die congregatur de mandato 
Episcopi totus clerus saecularis et regularis, ac etiam, ubi consuetum est, confraternitates laicorum, cum 
eorum insignibus, ante fores Ecclesiae, unde processio discedere debet, seu etiam intra Ecclesiam, si sit 
capax ; ibique expectant, donec erit tempus : tunc incipiet a deputatis dirigi processio, ordine solito, in 
qua prius procedent confraternitates laicorum, deinde religiosi, postmodum clerus, et Ecclesiae 
collegiate a , et ultimo clerus Ecclesias cathedralis, cujus Canonici omnes, si commode fieri poterit, erunt 
parati paramentis sibi competentibus, quemadmodum solent, Episcopo celebrante, vel saltem sex, vel octo 
eorum erunt cum pluvialibus ; paramenta tamen erunt coloris violacei ; et ultimo loco procedet Episcopus 
paratus pluviali similiter violaceo, et mitra simplici, medius inter duos Canonicos diaconos assistentes 
paratos dalmaticis, et manu sinistra baculum pastoralem gestabit, dextera vero populo benedicet. 

a 1752 (in multis libris) : postmodum clerus Ecclesiae collegiate ; sed 1600 et 1886 habent logice postmodum 
clerus, et Ecclesiae collegiate. 

2. Si erit Archiepiscopus, praeibit crux archiepiscopalis ante Canonicos Ecclesiae cathedralis, ut in 
capitibus superioribus dictum fuit : et si consuetum sit in hujusmodi processione portari aliquas 
Sanctorum reliquias et sacras imagines, servabitur consuetudo : removendi tamen erunt a processionibus 
ludicri et indecori actus. 

3. Hoc ordine ibit processio usque ad Ecclesiam, ad quam juxta consuetudinem civitatis dirigitur, cujus 
Ecclesiae clerus, ubi ita consuetum est, procedet obviam, usque extra portam Ecclesia, processioni, ibique 
stans, eam recipiet. 

4. Per viam processionis cantentur Litania, et alia qua in libro Ritualis Romani continentur, et nihil 
ultra ; ipsa via prius, de mandato Episcopi, ab omnibus in ea habitantibus mundetur. 

5. Pralati, si qui aderunt, de gremio Ecclesia, ibunt immediate ante Episcopum ; alii vero Pralati, 
Magistratus et alii nobiles laici post Episcopum. 

6. Cum autem Episcopus et processio pervenerit ad dictam Ecclesiam, celebretur ibi Missa solemnis 
Rogationum, et non S. Marci, nisi fuerit Titulus Ecclesia, vel ab Episcopo, vel ab aliquo Canonico coram 
eo cum solitis caremoniis, ut supra suis locis dictum fuit : et in fine Episcopus dabit benedictionem 
solemnem, et faciet publicari Indulgentiam. Si autem hac Missa opportunius in regressu processionis in 
cathedrali celebrari judicabitur, tunc in Ecclesia, ad quam processio pervenerit, per Episcopum, vel per 
celebrantem, cantata per cantores Antiphona de Beata Virgine et de Sancto Titulari, subjungentur propria 
Orationes. 

7. In processionibus vero, et Litaniis minoribus, qua Rogationes vocantur, et fiunt tribus diebus ante 
Ascensionem Domini, eadem servantur, sed aliquanto remissius : convenit tamen in his Episcopum 
paratum cum ministris intervenire, vel saltem cum cappa. 

8. Ad similitudinem harum processionum regulari poterunt et alia processiones extraordinaria, qua 
fieri quandoque contingit ad placandam iram Dei. 

9. Si vero celebranda erunt processiones ex causa latitia, et pro gratiarum actione, aut etiam pro 
translatione aliquarum insignium reliquiarum Sanctorum, ordinari poterunt ad exemplum processionis 

Sanctissimi Sacramenti, de qua in sequenti capite dicetur : lumina tamen, seu funalia accensa deferri 
magis convenit, cum Sanctissimum Sacramentum, vel saltem reliquis in processionibus deducuntur. 


Caput XXXIII. 


Pro processione Sanctissimi Sacramenti in festo Corporis Christi, quae praemonenda ab 
Episcopo circa praecedentias. Viae et Ecclesia quomodo ornandae. Ordo processionis. 
Paramenta Capituli Ecclesiae cathedralis in ipsa processione. Funalia a quibus et quo 
ordine portanda. Sanctissimum Sacramentum ab Episcopo quomodo gestandum. Locus et 
habitus Legati a latere, Cardinalis, Nuntii Apostolici, Metropolitani et aliorum 
Praelatorum. Nobiles viri etiam hastas baldachini deferant. Praeparanda pro ipsa 
processione. Accessus Episcopi ad Ecclesiam. Agenda post Communionem celebrantis. 

Ordo inchoandae processionis. Baldachini hastae per Ecclesiam a beneficiatis deferantur. 

Psalmi et Hymni ab Episcopo una cum ministris dicendi. Quid servandum ad altaria per 
vias erecta. Processio quo ritu perficienda. Benedictio cum Sanctissimo Sacramento 
danda, et Indulgentiae evulgandae. Missa privata ab Episcopo hac die dicenda. Ritus 
exponendi Sanctissimum Sacramentum super altari per totam octavam, et processionem 
faciendi. 

1. Ut processio, quae hac die erit facienda, rite et recte, ac secundum debitas caeremonias in honorem 
tanti Sacramenti fiat, et ad removendas omnes contentiones et lites, quae forsitan causa praecedentiae oriri 
possent, et in ipso actu maxima cum indecentia et scandalo processionem ipsam turbare, cura erit 
Episcopi pridie hujus diei, vel etiam per aliquos dies ante, demandare magistris caeremoniarum, vel alteri, 
ad quem forsitan secundum loci consuetudinem hujusmodi cura spectabit, ut omnia decenter et diligenter 
praeparentur et praevideantur. 

2. Nempe, ut viae, per quas processio transire debebit, mundentur et ornentur aulaeis, pannis, picturis, 
floribus, frondibusque virentibus secundum posse et qualitatem loci. Et ipsa Ecclesia similiter perpulchre 
ornata sit a , prout legitur in cap. XII, lib. I, de omatu Ecclesiae. 

a 1886 : verbum sit deest. 

3. Item, ut fiat rotulus, in quo describantur per ordinem omnes, tam laicorum confraternitates, religiosi 
et clerus, quam etiam alii quicumque qui huic processioni interesse consueverunt vel debent : ut 
secundum debitum ordinem et absque aliqua contentione procedatur : apposita etiam aliqua poena 
pecuniaria, vel etiam, si Episcopo videbitur, poena excommunicationis, contra inobedientes, et procedere 
recusantes, secundum ordinem praescriptum in dicto rotulo. 

4. Quod si aliqua praecedentiae lis inter aliquos religiosos, confraternitates, seu laicos pendeat, quae non 
ita de facili terminari valeat, poterit Episcopus mandare ut absque praejudicio jurium ambarum partium, 
vel procedant secundum ordinem in dicto rotulo descriptum, vel omnino ab hujusmodi processione 
abstineant, donec lis fuerit determinata ; et intimentur omnes in rotulo descripti, ut ipsa die festivitatis 
Sanctissimi Corporis Christi, summo mane ad Ecclesiam cathedralem conveniant, et ibidem, vel in aliquo 
ejusdem Ecclesiae atrio, seu platea congregentur, unaquaeque religio et confraternitas cum suis insignibus 
et cruce, ac etiam funalibus, seu candelis in processione deferendis. Omnes enim tam religiosi quam laici 
deberent, si fieri posset, in hac processione, si non funalia, saltem candelas cerae albae accensas manibus 
portare. 

5. Ordo autem describendus in praedicto rotulo erit, ut praecedant confraternitates laicorum, deinde 
religiosi secundum ordinem antiquitatis, vel prout de jure, vel consuetudine praecedere solent ; 
postmodum curiales et officiales portantes intorticia accensa, inter quos ultimo loco ibunt nobiliores et 
Magistratus, deinde clerus, hoc est primo minister portans crucem Ecclesiae cathedralis, medius inter duos 
clericos portantes duo candelabra cum candelis accensis ; deinde, si aderunt, clerici seminarii, et post eos 

Curati Ecclesiarum parochialium cum cottis ; tum Ecclesiae collegiate cum eorum insignibus, si alias illa 
deferre solent ; et ultimo loco clerus Ecclesiae cathedralis, cujus Ecclesiae saltem octo beneficiati seu 
mansionarii erunt parati cum pluvialibus albis, pro deferendis hastis baldachini in principio processionis, 
ut infra dicitur, et deinde ibunt ante Canonicos, qui similiter omnes una cum Dignitatibus erunt parati 
paramentis albis sibi competentibus, quemadmodum solent parari, Episcopo solemniter celebrante, 
incipiendo a junioribus et inferioribus hoc ordine ; videlicet, primo subdiaconi et diaconi cum tunicellis et 
dalmaticis, deinde presbyteri cum planetis, ultimo loco Dignitates cum pluvialibus ; et si erit 
Archiepiscopus, portabitur immediate ante praedictos octo beneficiatos paratos et Canonicos, per aliquem 
subdiaconum paratum, medium inter duos acolythos ceroferarios, crux archiepiscopalis. 

6. Ante Episcopum immediate ibit minister de baculo serviens, seu, juxta loci consuetudinem, Dignitas 
vel Canonicus paratus pluviali, baculum praedictum a terra elevatum ambabus manibus portans, prout in 
cap. XVII, § VI, lib. I, de mitra et baculo pastorali dicitur. 

7. A lateribus hinc inde ibunt octo capellani cum cottis, qui in Missa servierunt, quatuor pro qualibet 
parte, portantes eadem funalia accensa quae pro Missa servierunt ; et post eos duo acolythi cum duobus 
thuribulis, continue Sanctissimum Sacramentum per viam thurificantes. 

8. Sequetur Episcopus sub baldachino capite detecto, portans manibus suis Sanctissimum Sacramentum 
in tabernaculo, sive ostensorio inclusum, medius inter duos diaconos assistentes paratos, hinc inde 
pluvialis fimbrias elevantes. 

9. Post Episcopum immediate minister de mitra serviens, cum cotta, et velo ad collum, mitram ipsam 
manibus gestans. 

10. Si aderit Legatus de latere, vel alius Cardinalis, aut Metropolitanus, seu Nuntius Apostolicus habens 
facultatem Legati de latere ; vel alius Praelatus, ipso Episcopo superior, ibunt immediate post Episcopum 
cum cappa. 

11. Alii vero Episcopi extranei et Praelati post eos in habitu eorum ordinario, hoc est, mantelletto supra 
rocchettum : et si una cum Legato vel alio Cardinali adesset Metropolitanus, vel Nuntius, seu alius 
Praelatus Episcopo superior, tunc solus Cardinalis, vel soli Cardinales, si plures essent, erunt cum cappa, 
caeteri vero omnes in habitu ordinario, ut supra. 

12. Cavendum etiam erit, ne in hac processione actus scenici, vel ludicri et indecori intermisceantur, 
prout in capite praecedenti dictum fuit ; sed omnia cum gravitate et devotione fiant et procedant. 

13. Deputentur etiam nobiles viri, seu Barones, et alii, qui hastas baldachini per viam processionis 
portent, et qui illos in tempore, quando opus erit, vocet, secundum regulam supra positam in cap. XIV, 
lib. I, § II, de usu umbraculi. 

14. Ipsa die summo mane, praeparetur per sacristam vel alios ministros baldachinum album perpulchram, 
super Sanctissimum Sacramentum deferendum ; item super credentia, ultra candelabra et alia ordinaria 
pro Missa, tabernaculum pulchrum ex auro vel argento, sive ostensorium, in quo Sanctissimum 
Sacramentum ponendum, portandumque erit ; item duo thuribula cum naviculis et thure ; item velum 
sericum album, amplum, auratum, seu perpulchre ornatum, ponendum super humeros Episcopi, dum 
Sacramentum portabit. Praeparentur etiam funalia, et candelae ex cera alba in numero sufficienti pro 
Canonicis et aliis, deferenda in processione. Quae omnia per caeremoniarium praevideantur, an sint 
opportune et ad usum necessarium praeparata. 

15. Omnibus paratis, Episcopus, quanto citius poterit, veniet ad Ecclesiam, ordine, prout dicitur de 
accessu Episcopi ad Ecclesiam, et ibidem Missae, per primam Dignitatem, vel digniorem Canonicum 
celebrandae, paratus amictu, alba, cingulo, stola, pluviali albo et mitra assistit, in qua omnia servabuntur, 
quae in cap. IX, hujus lib. II, de Missa solemni, quae coram Episcopo celebratur, expressa sunt ; ac etiam 
post Communionem, cum caeremoniis, genuflexionibus et reverentiis erga Sanctissimum Sacramentum 
super altare positum, quae explicantur in cap. XXIII, § VII, hujus lib. II, de Officio, et Missa feriae quintae in 
Coena Domini. 

16. Elevato Sanctissimo Sacramento, vel etiam ante, si opus erit, junior magister caeremoniarum curabit 
ut processio, secundum ordinem in praedicto rotulo descriptum, dirigatur et procedat. 

17. Postquam celebrans ipse Communionem sumpserit, et Sanctissimum Sacramentum, in processione 
deferendum, in tabernaculo incluserit, Dignitates et Canonici, ac octo beneficiati supradicti, et si qui alii 
erunt qui cum paramentis in processione ire debeant, unusquisque Canonicorum et Dignitatum in loco suo 
paramenta sacra albi coloris, sibi convenientia, induet ; beneficiati vero praedicti extra chorum capient 
pluvialia ; et discedentibus duobus diaconis assistentibus, ad se parandum in loco suo, duo ultimi juniores 
Canonici venient ad assistendum Episcopo, donec primi parati revertantur ; quibus reversis, et ipsi ad se 
parandum ibunt. 

18. Finita Missa, et data per Episcopum benedictione, celebrans, discedens ab altari, ibit in sacristiam, 
ubi, depositis paramentis Missalibus, induet alia, dignitati et ordini suo convenientia, deferenda in 
processione ; et reversus, ibit ad locum suum inter alias Dignitates seu Canonicos. 

19. Interim accedent ad Episcopum duo acolythi cum duobus thuribulis, et ministrante naviculam 
presbytero assistente, absque osculo cochlearis et manus, Episcopus stans cum mitra, sine benedictione, 
imponet thus in praedictis duobus thuribulis. Quo facto, accedet ad altare, ubi deposita mitra, genuflexus 
super pulvino ante Sanctissimum Sacramentum, accepto e manibus praedicti presbyteri assistentis uno ex 
duobus thuribulis, thurificabit triplici ductu Sanctissimum Sacramentum. 

20. Tum per magistrum caeremoniarum imponetur super humeros ejus velum perpulchrum supradictum, 
quod firmabitur spinulis, ne per viam decidat ; et diaconus assistens a dexteris accedet ad altare, et cum 
debitis reverentiis accipiet tabernaculum sive ostensorium cum Sanctissimo Sacramento de altari, et illud 
in manibus Episcopi genullexi collocabit, cui nec manum osculabitur, nec ullam tunc faciet reverentiam, 
sed statim atque in ejus manibus ipsum Sacramentum reliquerit, genuflectet : tunc cantores incipient 
Hymnum Pange, lingua, gloriosi, etc., et Episcopus cum Sanctissimo Sacramento surget, et diaconi 
assistentes hinc inde fimbrias anteriores pluvialis elevabunt ; et si contingat aliquos gradus ascendere et 
descendere, caeremoniarius, vel aliquis capellanus, extremitates albae et vestes interiores ipsius Episcopi a 
parte anteriori elevabit ; et aliquis Princeps, si adsit, vel nobilior laicus sublevabit et portabit per totam 
processionem pluviale Episcopi a parte posteriori. 

21. Octo vero beneficiati praedicti, vel mansionarii ex dignioribus parati, ut supra, accipiant hastas 
baldachini, quas portabunt per totam Ecclesiam, et in porta Ecclesiae illas relinquent in manibus laicorum, 
qui primo loco Barones et nobiliores, seu Magistratus esse debent, deinde alii, ut supra dictum fuit. Ipsi 
vero beneficiati praeibunt ad locum suum, id est, ante Canonicos paratos. 

22. Per viam processionis semper Episcopus aliquos Psalmos vel Hymnos submissa voce recitabit, 
respondentibus diaconis assistentibus : et ordine superius descripto, procedent per totam viam 
processionis ; quae, si longior fuerit, poterit Episcopus in aliqua Ecclesia, et super illius altare deponere 
Sanctissimum Sacramentum, et aliquantulum quiescere ; et ibidem, antequam discedat, thurificare 
Sanctissimum Sacramentum, et Orationem de Sacramento cantare ; quod tamen non passim in singulis 
Ecclesiis, vel ad singula altaria, quae forsitan per viam constructa et ornata reperiuntur, faciendum est, sed 
semel tantum, vel iterum, arbitrio Episcopi. 

23. Dum processio erit in fine, id est, prope eamdem Ecclesiam a qua discessit, ante ejusdem Ecclesiae 
fores, iterum nobiliores laici, vel alii nobilitate eisdem aequales, hastas baldachini capient : et Episcopus 
sub baldachino ibit usque ad cancellos, vel presbyterium, vel ad gradus altaris, juxta Ecclesiae structuram 
et situationem. 

24. Postquam Episcopus pervenerit ad supremum altaris gradum, diaconus a dexteris cum debita 
reverentia et genuflexione, ac sine osculo, accipiet de manu ipsius Episcopi stantis Sanctissimum 
Sacramentum ; et illud super altare collocabit. 

25. Interim cantores in cantu pausato, et devoto cantabunt versiculum Tantum ergo Sacramentum, etc. 

26. Episcopus vero, deposito velo, genuflectet super pulvino in infimo gradu altaris : mox surget, et 
imponet incensum in altero ex duobus thuribulis, ministrante naviculam presbytero assistente, et sine 

benedictione et osculo, ut supra, et iterum genuflexus, Sanctissimum Sacramentum triplici ductu, prout 
fecerat in principio, thurificabit. 

27. Quo facto, duo b cantores cantabunt Versiculum Panem de coelo, etc., et chorus Responsorium Omne 
delectamentum, etc., etc Episcopus surgens, ex libro, quem diaconi assistentes genuflexi hinc inde 
sustinebunt, cantabit Orationem Deus, qui nobis sub Sacramento, etc., qua finita, accedet ad altare, et 
accepto tabernaculo seu ostensorio cum Sanctissimo Sacramento, illud ambabus manibus velatis elevatum 
tenens, vertens se ad populum, cum illo signum crucis super populum ter faciet, nihil dicens. Quo facto, 
iterum deponet Sanctissimum Sacramentum super altare, deponet velum, et genuflectet, ut supra. 

b 1886 : loco duo habet dum. 
c 1886 : verbum et deest. 

28. Tunc presbyter assistens in cornu Epistolae, stans versus populum, facta prius debita reverentia cum 
genuflexione Sanctissimo Sacramento, publicabit Indulgentias, in forma consueta, a Summis Pontificibus 
et ab Episcopo concessas omnibus qui processioni interfuerunt. 

29. Et advertatur ut intorticia et candelae, quae in processione delata fuerunt, non extinguantur, donec 
Episcopus cum Sanctissimo Sacramento benedictionem, ut supra dictum est, dederit. 

30. Omnibus expeditis, Episcopus, facta aliquantulum oratione ante Sanctissimum Sacramentum, post 
debitam genuflexionem, atque accepta mitra extra cancellos, discedet cum Canonicis in sacristiam, ubi 
paramenta deponet, et solito more associatus ab eis, ad domum suam redibit. 

31. Si vero Episcopus voluerit ex sua particulari devotione hac die celebrare, et Sanctissimum 
Sacramentum pro dicta processione conficere, poterit summo mane Missam planam sine cantu legere, 
omissa pro hac die, propter processionem, ad celeriorem actus expeditionem, et ad evitandum calorem, 
Missa solemni : et in fine Missa; Canonici et alii, ut supra, capient paramenta. 

32. Episcopus vero, depositis manipulo et planeta, capiet pluviale ; et caetera omnia fient, quae superius 
declarata sunt. 

33. Et quia solitum est per totam hanc octavam ponere super altare tabernaculum cum Sanctissimo 
Sacramento discooperto, dum Vespera; et Officia divina recitantur, ad quae magna populi frequentia solet 
accedere, conveniens esset, ut ob reverentiam tanti Sacramenti, tam Episcopus quam Canonici, et omnes 
praesentes, et in choro assistentes, durante Officio, starent semper capite detecto, et numquam sederent. 
Quod si ob longitudinem Officii praestare non poterunt, non omittant saltem in signum reverentiae, detecto 
capite, existente Sanctissimo Sacramento super altari, divinis Officiis assistere. 

34. Solitum etiam est octava die hujus festi post Vesperas fieri processionem ad reponendum 
Sanctissimum Sacramentum, quae non tam solemnis, et longa via, ut prima, sed vel per Ecclesiam, vel 
parum circa extra eam fieri debet, in qua, si Episcopus interesse voluerit, debet cum pluviali 
Sanctissimum Sacramentum portare ; et tam in principio quam in fine processionis illud thurificare, et alia 
facere, quae superius expressa sunt ; et demum diaconus debet in fine illud includere et reponere in 
tabernaculo ubi solet continue asservari. 

35. Absente Episcopo, et in collegiatis, celebrans, finita Missa, et depositis planeta et manipulo, capiet 
pluviale, et Sanctissimum Sacramentum thurificabit, illudque sub baldachino portabit, et omnia ut supra 
fient, exceptis iis quae ad Episcopum proprie pertinent. 

Caput XXXIV. 


In quibus festis Episcopi solemniter celebrare soleant. Episcopus in crastinum 
celebraturus, Vesperas solemnes pridie agere ipse consuevit. In quibus festis Episcopi 
Missae et Vesperis solemnibus assistant. 

1. Quia per annum plura festa occurrunt, ultra superius expressa, in quibus decet, vel Episcopum 
solemniter celebrare, vel saltem Vesperis et Missae solemniter per alium celebratae, interesse, de his 
breviter aliquid dicendum est. 

2. Celebrare igitur poterit Episcopus, nisi legitime fuerit impeditus, in die Nativitatis Domini nostri Jesu 
Christi, in festo Epiphaniae Domini, feria quinta in Coena Domini, in Dominica Resurrectionis, in die 
Ascensionis, in Dominica Pentecostes, in festivitatibus Annuntiationis et Assumptionis Beatae Mariae 
Virginis 3 , in festo Beatorum Apostolorum Petri et Pauli, in festo omnium Sanctorum, in festo Sancti 
Titularis Ecclesiae, et Patroni, in die anniversario Dedicationis cathedralis Ecclesiae, vel etiam arbitrio suo 
in aliis festivitatibus per annum, quandocumque ei placuerit, cum caeremoniis et solemnitatibus quae supra 
in cap. VIII, hujus lib. II, de Missa solemni, Episcopo celebrante, explicatae fuerunt : ac etiam cum 
Vesperis solemnibus in vigilia, seu die quae festum praecedit, excepto Sabbato Sancto, quo die Vesperae 
non dicuntur, nisi mane in fine Missae, et vigilia b Annuntiationis Beatae Mariae, si venerit in 
Quadragesima, die feriato : quo casu Vesperae non celebrantur in vigilia, sed tantum in die, finita Missa : 
et tunc, ne ista solemnitas sine Vesperis solemnibus transeat c , poterit Episcopus, depositis Missae 
indumentis, accipere pluviale, et celebrare Vesperas, Canonicis paratis remanentibus. 

3 1886 : habet in festivitatibus Immaculatae Conceptionis, Annuntiationis et Assumptionis Beatae Mariae 

Virginis, in festo S. Joseph Sponsi B. M. V. 

b 1886 : addit S. Joseph et. 

c 1886 : ne istae solemnitates sine Vesperis solemnibus transeant. 

3. Sed, si hoc festum venerit d feria secunda in Quadragesima, poterant Vesper® solemnes in Dominica 
praecedenti celebrari cum caeremoniis, prout supra dictum est in cap. I, hujus lib. II, de Vesperis 
solemnibus, Episcopo in crastinum celebraturo. 

d 1886 : si haec festa venerint. 

4. In aliis autem festivitatibus, videlicet, in nocte Nativitatis Domini, Sancti Stephani, Sancti Joannis 
Evangelistae, Circumcisionis Domini, feria secunda et tertia Paschae, Dominica in Albis, Dominica 
Sanctissimae Trinitatis, in festo Sancti Joannis Baptistae, in festo Nativitatis Beat® Mari® Virginis, in 
aliquibus principalibus festivitatibus Ecclesi® cathedralis, et pro aliqua re gravi, ad universalem vel 
propriam Ecclesiam spectante, vel alias quandocumque Episcopo placuerit, poterit, paratus cum pluviali 
et mitra, assistere Miss® per aliquem Pr®latum, Dignitatem seu Canonicum celebrand®, in qua omnia 
servabuntur, qu® supra explicata fuerunt in cap. IX, lib. II, de Missa solemni, qu® coram Episcopo 
celebratur : et si pr®cedenti die Episcopus Vesperis interesse voluerit, celebrabuntur similiter, prout 
dicitur in cap. II, ejusdem lib. II, de Vesperis solemnibus, Episcopo in crastinum non celebraturo. In aliis 
festivis seu ferialibus diebus Episcopus, cum aderit, semper deferet cappam. 


Caput XXXV. 


Missa solemnis, vel per Episcopum, vel per aliquam Dignitatem celebranda in diebus 
electionis et consecrationis ejusdem. Paramenta sint coloris festo convenientis ; si vero 
feriata dies sit, erant alba. Collecta pro Episcopo in eadem Missa dicenda. 

1. Singulis annis, in diebus anniversariis electionis et consecrationis Episcopi, Missam solemnem, vel 
per ipsum Episcopum, vel per aliquam Dignitatem, seu Canonicum, ipso pr®sente, celebrari convenit ; 

quas, si dies electionis seu consecrationis venerit in die aliquo festivo, celebrabitur de festo, cum 
paramentis festo convenientibus, et cum commemoratione pro Episcopo. 

2. Si vero venerit in die feriato, celebrabitur, prout in Missali, cum paramentis albis, et una tantum 
collecta pro Episcopo, videlicet Deus, omnium fidelium Pastor et Rector, etc., et si Episcopus celebret, 
dicat in Oratione Me indignum famulum tuum, quem huic Ecclesice, etc,. sed in reliquis omnia circa 
caeremonias servabuntur, qua supra propriis in locis explicata fuerunt. 


Caput XXXVI. 

Anniversarium pro Episcopo proxime defuncto celebrandum. Missa solemnis pro 
Defunctis ea die coram Episcopo cantanda. Sermo post Missam omittatur. Absolutio in 
fine per Episcopum cum paramentis nigris fiat. 

1 . Episcopus vivens, praedecessoris sui proxime ante ipsum defuncti memoriam habere debet, et pro ejus 
anima singulis annis in die obitus anniversarium celebrare, vel saltem Missae pro ejus anima, ab aliqua 
Dignitate seu Canonico celebrandae, praesens assistere, et in fine absolvere. 

2. Missa autem erit Defunctorum, et in ea omnia tam circa ornamentum altaris, et indumenta ac 
paramenta missalia, quam circa genuflexiones et caeremonias servabuntur, quae supra declarata fuerunt in 
cap. XI, lib. II, de Missa pontificali pro Defunctis, et in cap. XII, ejusdem lib., de Missa pro Defunctis, 
quae coram Episcopo celebratur. 

3. Non tamen post Missam sermo habendus erit ; sed finita Missa, solus Episcopus, deposita cappa, 
apud sedem suam parabitur pluviali nigro cum caeteris indumentis, et habens ante se pannum nigrum 
extensum, seu lecticam mortuorum, absolvet, prout ibi dicitur. 


Caput XXXVII. 


Anniversarium omnium Episcoporum quotannis in cathedrali faciendum. Quomodo 
Episcopus Missae huic assistat, et absolutio facienda sit, vel ab ipso Episcopo, vel a 
celebrante. 

1. Aliquo die non impedito, infra octavam Defunctorum, arbitrio Episcopi, Canonicus aliquis seu 
Dignitas Ecclesiae cathedralis celebrabit Missam pro animabus omnium Episcoporum, et Ecclesiae 
cathedralis Canonicorum defunctorum, cum paramentis nigris, et caeremoniis, prout supra dictum est, cui 
Missae Episcopus praesens erit cum cappa ; et in fine, si voluerit, poterit, imo debebit, deposita cappa, et 
accepto pluviali, absolvere, prout dicitur capite prcecedenti. 

2. Quod si Episcopus hujusmodi Missae praesens non erit, vel absolvere nequiverit, celebrans, finita 
Missa, accedet ad cornu Epistolae altaris, ubi in plano, deposita planeta et manipulo, accipiet pluviale 
nigrum, et stans in dicto cornu Epistola, versus ad altare, expectabit finem Responsorii, et interim clerici 
seu alii extendent pannum nigrum ante gradus altaris, vel portabunt illuc lecticam mortuorum, nisi alias a 
principio Missa fuerit accommodata. 

3. Quando per cantores repetitur Responsorium, post Versiculum Requiem ceternam, etc., accedet 
caremoniarius ad Episcopum, si aderit, cum thuribulo, et ministrante naviculam presbytero assistente, 
Episcopus imponet thus in thuribulum cum benedictione solita, quod caremoniarius portabit ad altare, et 


www . ceremoniaire .net 



120 Cceremonialis Episcoporum 


alicui capellano celebrantis consignabit tenendum juxta cornu Epistolae altaris, ubi etiam alius capellanus 
tenet vas aquae benedictae cum aspersorio. 

4. Si vero Episcopus praesens non erit, ipse celebrans imponet thus in thuribulum, ministrante naviculam 
diacono. 

5. Incepto Kyrie eleison, surget Episcopus, detecto capite : celebrans vero, dicto ultimo Kyrie eleison, 
stans, detecto capite, in dicto cornu versus ad altare, dicet intelligibili voce Pater noster, quod secrete 
complebit ; et interim accedet ad medium altaris, et versus dictum pannum, seu lecticam mortuorum, 
ministrante diacono aspersorium, asperget ter super eumdem pannum seu lecticam : tum ministrante 
eodem diacono thuribulum, simili modo, ter thuribulum ducens, pannum seu lecticam thurificabit ; deinde 
conversus ad altare, ex libro, super illud posito, in eodem cornu Epistolae, dicet Versiculum Et ne nos 
inducas, etc., et alios Versiculos et Orationem, et in fine Versiculum Requiem aeternam dona eis, Domine, 
etc„ et dicto per cantores Versiculo Requiescant in pace, celebrans redibit in sacristiam ad se exuendum. 


Caput XXXVIII. 


Episcopi aegrotantis quae cura et studia esse debeant. Fidei professionem emittat. A quo et 
quomodo sacrum Viaticum suscipiat. Veniam petat de negligentiis coram Capitulo, 
Parochis et Curatis, et rursus Fidei professionem faciat. Commendet eis Ecclesiam, et 
pauperes, et bonum successorem adprecetur. Ecclesiae res et scripturas manifestet. Viri 
religiosi ad ejus agonem assistant. Preces dicendae statim ac vita excesserit. Quae 
praestanda a familiaribus circa defuncti corpus. Induatur vestibus omnibus pontificalibus 
violaceis. Ubi exponendum sit ejus cadaver. Religiosi mendicantes per ordinem in ejus 
funere Vigilias Defunctorum cantent, et Prior eorum absolutionem faciat. Ordo deferendi 
ejus corpus ad Ecclesiam. Octava, vel alia die exequiae cum quatuor absolutionibus 
celebrentur. Processiones et preces habendas pro futuro successore. Ad nuntium novi 
electi gratis Deo agenda:, et Hymnus Te Deum in Ecclesia cantandus. 

1. Licet Episcopus, tamquam bonus pastor et diligentissimus villicus, omni tempore paratus esse debeat 
ad reddendam rationem Domino suo de ovibus sibi commissis, et de sus administrationis officio, id 
tamen diligentiori cura et studio peragere debet, dum sgrotat, quasi extremo vits sus diei vicinior. Nam 
etsi semper mortis periculum mortalibus immineat, propinquiores tamen morti sumus, dum sgrotamus. 

2. Curet igitur Episcopus, ut quanto magis dignitate csteris prsest, eo majori studio ultimum hujus vits 
actum, quo solo coronari electi solent, cum laude perficiat. Quod si, dum sgrotat, tamquam homo, morbi 
periculum non agnosceret, medici, domestici, familiares, et prscipue ejus Confessarius secrete, et summa 
cum reverentia et charitate, eum de discrimine vits, in quo versatur, moneant, et hortentur, ut voluntati 
divins non invitus adhsreat, et qus ad anims salutem pertinent, peragere curet. Nam Episcopum decet, 
non solum verbo, sed etiam opere et exemplo, usque ad extremum vits spiritum alios docere, et ad viam 
salutis dirigere. Medici vero et familiares, qus ad corporis salutem pertinent, diligentissime curent, et 
polliceantur Episcopo, se, quantum humana potest industria, facturos, ut, si fieri poterit, pristinam 
sanitatem recuperet. 

3. His verbis et hortationibus excitatus Episcopus sgrotans, vel, quod melius esset, sua sponte, cum 
extremum diem suum appropinquare cognoverit, primo peccata sua Confessario diligentissime 
confiteatur, deinde tempore congruo sacrum petat Viaticum ; et antequam communicet, indutus rocchetto 
et stola, praesente Sanctissimo Christi Corpore, profiteatur catholicam Fidem, ex formula ab Apostolica 
Sede praescripta, quam affirmet se semper inconcusse et firmiter tenuisse et credidisse, seque in ea velle 
vivere et mori, cum Deo placuerit. 

4. Tum majori, qua poterit, devotione et humilitate, sacrum sumat Viaticum, quod illi deferat prima 
Dignitas, comitante Capitulo et toto clero cathedralis Ecclesias in habitu ecclesiastico et cum candelis 
accensis ; et si fieri potest, Magistratus deferat baldachinum ; moneatque Episcopus Sacristam, seu 
Curatum, ut cum tempus erit, extremae Unctionis Sacramentum sibi administret, et animae 
commendationem faciat. 

5. Convocet deinde Canonicos, Parochos et Curatos omnes, dum adhuc sensus corporis integri sunt, et 
coram eis profiteatur iterum catholicam Fidem ex praedicta formula, petat veniam de negligentiis et 
imperfectionibus suis, et si quemquam umquam in sua administratione offenderit, roget ut orent Deum 
omnipotentem pro anima sua ; commendet illis Ecclesiam, pauperes, viduas, orphanos et loca pia ; 
memoret eis, ut donec de successore provideatur, continuas preces ad Deum fundant, ut eis bonum 
pastorem concedere dignetur, qui eos uberius, quam ipse fecit, pascere noverit. 

6. Aperiat etiam eis debita et credita Ecclesiae, si quae sunt ; et notificet scripturas, jura et actiones 
ejusdem Ecclesiae ; condat, si velit, et si habeat ab Apostolica Sede facultatem, testamentum, et eligat sibi 
sepulturam. 

7. Cum vero hora mortis appropinquat, petat ut sibi administretur extremae Unctionis Sacramentum, et 
animae commendatio fiat, prout in Rituali Romano. Viri pii et religiosi continue assistant Episcopo 
animam agenti, cui crucem inspiciendam, osculandamque crebro offerant ; redigantque ei ad memoriam 
Passionem Domini nostri Jesu Christi. Nec desint religiosi et sacerdotes, qui continue, dum adhuc expirat. 
Psalmos, Passionem Christi Domini, et alias devotas orationes legant. 

8. Postquam Episcopus spiritum Creatori reddiderit. Canonici, qui aderunt, singuli super eum 
Versiculum A porta inferi, etc., cum Oratione Deus, qui inter Apostolicos Sacerdotes, etc., recitabunt. 
Cubicularii vero et familiares ipsius Episcopi defuncti corpus aqua calida cum vino et herbis odoriferis 
lavabunt et mundabunt ; et si haeredibus videbitur, poterit etiam aperiri et aromatibus condiri ; quo casu 
intestina ejus statim sepeliantur in Ecclesia. 

9. Sed licet corpus non aperiatur, omnino agendum et curandum est opportunis remediis, ut sine foetore 
usque ad praestitutum tempus sepulturae servari possit. 

10. Loto et terso corpore, clerici familiares, seu alii ecclesiastici viri, cum magistro caeremoniarum, 
induant illud primum vestibus ordinariis usque ad rocchettum, deinde sacris vestibus, quibus vivens 
induebatur, dum solemniter erat celebraturus ; hoc est, caligis et sandaliis, amictu, alba, cingulo, cruce 
pectorali, manipulo, stola, tunicella, dalmatica, chirothecis, planeta coloris violacei, annulo et mitra 
simplici, ac etiam pallio cum spinulis, si erit Archiepiscopus, vel alias utens pallio, et ponant super pectus 
ejus crucem aliquam, quam manibus teneat. 

11. Corpus sic indutum, donec praeparetur lectus in aula majori, ut infra, ponatur super aliqua mensa, seu 
in terra super tapete, cum cereis ardentibus ad caput et pedes. 

12. Interim casteri Episcopi familiares inferiores et famuli totam domum denudent, et in aula majori 
palatii, sive domus, praeparent lectum ex tabulis altitudinis palmorum sex, longitudinis ad minus 
palmorum duodecim, et latitudinis palmorum decem, vel ad minus octo, et super illud ponatur stratum ex 
lana, seu palea plenum, et cooperiatur panno serico nigro, vel saltem laneo. Ad lecti pedes praeparetur 
parva mensa mundo linteo cooperta, et super ea duo candelabra cum candelis accensis, liber Missalis, vas 
aquae benedictae cum aspersorio, thuribulum cum navicula et incenso, ac unum superpelliceum cum stola 
et pluviale nigrum ponatur. 

13. Quibus omnibus sic paratis, corpus Episcopi defuncti, ut supra indutum, portetur in dicta aula, et 
super dicto loco collocetur, et ad pedes ejus ponatur pileus pontificalis, floccis sericis viridibus ornatus, et 
hinc inde a lateribus ponantur scamna cum foraminibus pro funalibus seu intorticiis ponendis circa 
corpus, vel saltem, illis deficientibus, collocentur quatuor candelabra alta, cum quatuor intorticiis 
ardentibus ad quatuor lecti angulos. 

14. Circumcirca per totam aulam disponantur sedilia pro Canonicis, clericis, Magistratu, civibus et aliis 
qui venient ad honorandum funus. 

15. Hora competenti, cum jam, si non omnes invitati ad funus, saltem eorum aliqui advenerint, clerus 
saecularis per ordinem, vel religiosi quatuor Ordinum Mendicantium, si in civitate adsint, qui invitari 
debent, vel alii per singula collegia, incipient Vigilias, hoc est Vesperas, et Matutinum cum Invitatorio, et 
tribus Nocturnis, ac Laudibus Defunctorum. 

16. Primi, id est inferiores, a quibus inchoandum est, nam ultimus locus dignioribus religiosis reservatur, 
inchoabunt Vesperas : Prior enim eorum, habens ante se legile cum libro, alta voce incipiet Antiphonam 
Placebo Domino, quam casteri ejusdem religionis fratres, qui prope funus ante alios hinc inde stare 
debent, prosequentur : et, ea finita, sedentes, recitabunt alternatim Psalmos Vesperarum cum Antiphonis 
duplicatis, prout fieri solet in Officio duplici ; et dum inchoantur Psalmi, eisdem fratribus, qui cantant, 
candelas distribuendae sunt, prout et caeteris, quando Nocturnos et Laudes cantabunt, ut infra. 

17. Ad Canticum Magnificat, surgunt omnes, et Prior illorum religiosorum, qui Vesperas cantaverunt, 
accedet ad mensam ad pedes lecti, et ibidem a caeremoniario vel aliis clericis, induetur superpelliceo, stola 
et pluviali, et imponet thus in thuribulum. 

18. Finitis Cantico Magnificat et Antiphona, stans ibidem ad pedes lecti ante mensam praedictam, 
manibus junctis, dicet Pater noster ; et interim, accepto aspersorio de manu caeremoniarii vel alterius 
clerici, incipiendo a parte sua dextera, asperget lectum, aspergendo ter in singulis lateralibus partibus 
tantum, et dum transibit ante Canonicos, illos capite aliquantulum inclinato salutabit. Et postquam 
reversus fuerit in eodem loco apud mensam, reddito aspersorio, capiet de manu ejusdem caeremoniarii, vel 
alterius clerici thuribulum, et lectum similiter eodem modo thurificabit : quo facto, stans ante praedictam 
mensam, reddito thuribulo, et habens ante se librum apertum, ex eo leget Versiculos et Orationem 
infrascriptam, videlicet : 

V. Et ne nos inducas in tentationem. 

IV Sed libera nos a malo. 

V. A porta inferi. 

IV Erue, Domine, animam ejus. 

V. Requiescat in pace. I?. Arnen. 

V. Domine, exaudi orationem meam. 

IV Et clamor meus ad te veniat, 
t. Dominus vobiscum. 

IV Et cum spiritu tuo. 

Oremus. Deus, qui inter Apostolicos Sacerdotes, etc. I?. Arnen. 

Deinde dicit Versiculum Requiem ceternam, etc. Demum duo ex fratribus cantantibus subjungunt 
Requiescat in pace, et caeteri respondebunt Arnen. 

19. Finitis Vesperis, religiosi, qui illas cantarunt, discedunt, et vocantur alii religiosi, qui Matutinum, hoc 
est Invitatorium cum tribus Psalmis primi Nocturni, et lectionibus, cantabunt ; et dum cantatur 
Invitatorium, usque ad initium primi Psalmi, omnes stare debent. 

20. Finitis Psalmis primi Nocturni, duo cantores, sive duo ex fratribus, qui Nocturnum cantarunt, 
annuntiant Versiculum A porta inferi, et respondetur Erue, Domine, animam ejus ; quo dicto omnes 
surgunt. Tunc unus ex eisdem religiosis, lectionem cantaturus, accedit ad pulpitum seu legile, et secreto 
dicto ab omnibus Pater noster, quod totum sub silentio completur, omnes sedent : ipse lectionem incipit, 
et ea finita, cantores cantant Responsorium, et alii duo ex eadem religione cantant secundam et tertiam 
lectionem. 

21. Finita ultima lectione, dum cantatur tertium Responsorium, Prior ejus religionis, quae Nocturnum 
cantavit, accedit ad mensam, induitur superpelliceo, stola et pluviali ; et cum dicitur Versiculus Requiem 
aeternam, etc., imponit thus in thuribulum : et in fine, cum dicitur Kyrie eleison, surgunt omnes, et Prior 
dicat Pater noster, aspergat et thurificet lectum, ut supra in Vesperis, et cantet eosdem Versiculos et 
Orationem, ut supra dictum est. 

22. Quo facto, alii religiosi vocentur, et cantent similiter secundum Nocturnum : et eo finito, alii, qui 
cantent tertium eodem modo et forma, prout de primo dictum est. Demum ultimi et digniores religiosi 
cantent Laudes eadem forma, prout decantata; fuerunt Vesperae, et ad Benedictus et Orationes etc., omnes 
surgant, ut supra. 

23. Quod si non adessent tot religiones, quae possent distincte Vesperas, et Nocturnos, et Laudes 
praedictas decantare, posset una cantare duos Nocturnos, vel plures : sed omnino in fine Vesperarum, 
cujuslibet Nocturni et Laudum, aspergendus et thurificandus est lectus, et dicendi Versiculi et Orationes, 
ut supra. Et e contra, si essent plures conventus et religiones, poterunt duo simul cantare unum 
Nocturnum, et alii alia, prout melius videbitur. 

24. Dum cantantur Laudes, paretur feretrum : et illis finitis, ponatur corpus Episcopi defuncti super 
feretrum, et praecedentibus omnibus religiosis et clero, ordine suo, ad Ecclesiam deducetur ; feretrum 
autem portabitur per sacerdotes, cottis indutos. Canonici feretrum immediate praecedant, Magistratus 
vero, cum caeteris omnibus invitatis et de civitate, sequantur. 

25. Praedictum feretrum collocetur in medio Ecclesia, et ibidem Prior, seu dignior Canonicorum, vel 
prima Dignitas, si adsit, indutus pluviali, faciet Officium, hoc est, dicet ad pedes feretri Pater noster, 
imponet thus, asperget et thurificabit, ut supra, et demum cantabit Versiculos et Orationem supradictam. 
Quo facto, cantetur Missa pro ejus anima (cura namque sit caremoniariis, ut cadaveris delatio in 
Ecclesiam semper de mane fiat) et in fine solita absolutiones habeantur, ut in Pontificali ; hisque expletis, 
Defuncti corpus de more, summa, qua decet, reverentia sepeliatur. 

26. Si vero id tempus et hora non ferant, octavo die, vel quando (non ultra tamen diem trigesimum) 
haredibus et executoribus Defuncti placuerit, in Ecclesia celebrentur exequia cum quatuor 
absolutionibus, et omnibus caremoniis qua supra expressa sunt in hoc eodem cap. XI, de Missa 
pontificali pro Defunctis. 

27. Sepulto Episcopo, donec de novo successore provisum fuerit, preces ad Deum continue offerenda 
sunt pro opportuna novi Episcopi electione impetranda : et conveniret ut singulis diebus, vel saltem semel 
in hebdomada, religiosi processionaliter ad Ecclesiam cathedralem accederent, Litanias cantantes, et 
ibidem pias et devotas orationes recitarent, cum Canonicis et clero ejusdem Ecclesia cathedralis, ut Deus 
illis quamprimum concedere dignetur novum et bonum pastorem, qui Ecclesiam regere, et animarum 
curam digne et fructuose habere valeat et possit. 

28. Qua electione obtenta, quamprimum de ea nuntium certum habuerint, singuli religiosi ad Ecclesiam 
cathedralem accedentes, Deo gratias agent, et Hymnum Te Deum, etc., devote cantare poterunt in 
Ecclesia. 


Caput XXXIX. 


Qua vocis modulatione confessio per diaconum post sermonem recitanda sit. Forma 
Indulgentiae publicandae per sermocinantem, ac benedictionis ab Episcopo post ipsum 
sermonem impertiendae. 

1. Statim finito sermone, diaconus, qui cantavit Evangelium, stans ante infimum gradum solii, 
conversus ad Episcopum stantem cum mitra, capite inclinato, cantabit confessionem in tono, prout 
habetur in Rituali Romano, et dum dicet Tibi, Pater, et Te, Pater, si fuerit Canonicus, profunde se 
inclinabit, si non fuerit Canonicus, genuflectet. 

Confi-te-or De-o omni-po-ten-ti : be-at-ae Ma-ri-ae sem-per Vir-gi-ni : 

be-a-to Micha-e-li Archange-lo : 

be-a-to Jo-anni Baptista; : 

sanctis 

Aposto-lis Petro et Paulo : 

omnibus Sanctis, 

et ti-bi Pater, 


Quod dum dicit genuflectit, vel se inclinat, coram Pontifice ut supra : tum surgit, et continuat : 

Quia 

peccavi nimis, co-gi-ta-ti-o-ne, verbo 

et ope-re : 

me-a culpa. 

me-a 

culpa, me-a 

maxima culpa. 

Id-e-o 

precor be-a-tam Mari-am 

semper Virginem : be-atum Micha-e-lem Archangelum : be-atum Jo-annem 

Baptistam : sanctos Apo-stolos Petrum et Paulum : omnes Sanctos, 

et te Pa-ter : o-ra-re pro me ad Dominum De-um nostrum. 


2. Finita confessione per diaconum, Episcopus sedet, et sermocinator, qui in pulpito, dum cantatur 
confessio, genuflectet, surgens publicabit Indulgentiam in forma sequenti, videlicet : 

Reverendissimus in Christo Pater, et Dominus N., Dei et Apostolicce Sedis gratia, hujus sanctce 
Ecclesice Episcopus, dat et concedit omnibus hic praesentibus quadraginta dies de vera Indulgentia in 
forma Ecclesice consueta. Rogate Deum pro felici statu sanctissimi Domini nostri N., divina providentia 
Papce N., Dominationis suce Reverendissima;, et Sanctce Matris Ecclesice. 

3. Publicata Indulgentia, Episcopus, deposita mitra, surget, et leget ex libro, per ministrum de eo 
servientem, supra caput sustentato, in tono Orationis versus ad populum, ut infra, videlicet : 

Precibus et meritis Beatce Marice semper Virginis, Beati Michaelis Archangeli, Beati Joannis 
Baptistae, Sanctorum Apostolorum Petri et Pauli, et omnium Sanctorum, misereatur vestri omnipotens 
Deus, et dimissis peccatis vestris, perducat vos ad vitam aeternam. $■. Arnen. 

Indulgentiam, absolutionem et remissionem peccatorum vestrorum, tribuat vobis omnipotens et 
misericors Dominus. p Arnen. 

Deinde, reassumpta mitra, benedicens populo, more consueto, dicet : Et benedictio Dei omnipotentis 
Pa ^ tris, et Fi >£• lii, et Spiritus >£< Sancti descendat super vos, et maneat semper. Arnen. 

4. Si autem erit Archiepiscopus, statim, publicata Indulgentia, capellanus portabit ante illum crucem, 
quam genuflexus tenebit, et Archiepiscopus surgens, deposita mitra, prius cruci caput profunde inclinabit, 
et deinde adhuc stans, prosequetur Precibus, etc., et sic detecto capite, solemniter benedicet. 


FINIS LIBRI SECUNDI. 

Caeremonialis Episcoporum 
Liber tertius 


Leges et instituta caeremonialia pro provinciarum Praesidibus, Gubernatoribus Praelatis et 
Apostolicis Vice-Legatis. 


Caput primum. 


Quomodo se gerere debeat Praeses, aut Gubernator seu Vice-Legatus in primo accessu ad 
suam provinciam vel civitatem : et quid, dum in ea permanebit, erga illarum Antistites. 

1. Statim ac Praeses, vel Gubernator Praelatus, venerit in provinciam vel civitatem temporali suae 
jurisdictioni demandatam, digniorem de sua familia mittet ad Archiepiscopum sive Episcopum inibi 
residentem, adventum suum patefaciendo, simulque significando se curaturum quamprimum ut eum 
solemniori, qua poterit forma, publice visitatum adeat. 

2. Officio perhumaniter accepto, non immorabitur Antistes hanc Praes id is seu Gubernatoris publicam 
visitationem praevenire, invisens illum privatim amiceque sub noctu, brevioribus indutus vestibus nigri 
coloris ; ac inter eundum, ut quaelibet nuntii forma devitetur, sciscitari dumtaxat curabit, an domi existat ; 
quo comperto, ascendet ad illum, qui eodem prorsus habitu erit indutus. In discessu recuset omnino 
familiarium atque luminum comitatum, ut privatae visitationis assumptam methodum non excedat. 

3. Praeses autem vel Gubernator pari sub forma Archiepiscopum seu Episcopum continuo revisitabit, 
quamvis paucos post dies de hoc eodem visitationis actu sit ei publice et solemniter satisfacturus. 

4. Imminente itaque publicae visitationis die, Praeses aut Gubernator illam Archiepiscopo sive Episcopo, 
mane pro vespere, et vesperi pro subsequenti mane renuntiabit ; et dum ad episcopale palatium se 
transferet, in limine portae familiares, in summitate vero scalarum Antistitem ipsum, qui aliquos etiam 
gradus descendet, obviam habebit. Sicque comiter exceptus ad dexteram ipsius Antistitis in audientis 
aulam introducetur. Hinc, postquam ambo in squalibus sedibus e regione locati assidentes mutuis sese 
officiorum colloquiis ad libitum recreaverint, discedentem Prssidem aut Gubernatorem, Archiepiscopus 
vel Episcopus usque ad finem scalarum comitabitur, familiares vero ipsius ad currum usque, non recessuri 
donec Prsses seu Gubernator prorsus abierit. 

5. Prsmisso item nuntio, ut dictum est supra, diutius haud differet Archiepiscopus sive Episcopus 
publicam restituere visitationem Praesidi seu Gubernatori, qui occurrendo tam per se, quam per familiares, 
sedendo et comitando adamussim ea omnia servabit, quae idem Archiepiscopus aut Episcopus in ejus 
visitatione secum peregerat. 

6. Quod si, residente jam Praeside in provincia, vel Gubernatore in civitate, ad eum primo accesserit 
novus illius Ecclesiae Antistes ; tunc istius erit ante de adventu suo certiorem reddere Praesidem ipsum vel 
Gubernatorem, qui hujusmodi recepto officio visitabit quantocius eum non jam private, sed enuntiata 
visitatione sub forma publica : et ita ab Archiepiscopo sive Episcopo subinde revisetur. 

7. Advenientibus Natalitii a Domini feriis, Praeses aut Gubernator perget primus ad Archiepiscopum sive 
Episcopum, ut illas ei faustas felicesque adprecetur ; nec praetereundum quidquam tunc erit ex iis, quae de 
prima publica visitatione dicta sunt. Idemque praestabit Archiepiscopus seu Episcopus, quando Praesidem 
aut Gubernatorem hoc nomine vicissim erit prosecuturus. 

a 1886 : Natalitiis. 

8. Quamquam superius statutum sit, quod Archiepiscopus aut Episcopus domi ponere debeat a dextris 
Praesidem seu Gubernatorem, secus tamen extra domum servabit : quia semper et in quocumque tertio 
loco cum ipse, tum caeteri provinciae Antistites dexteram supra Praesidem vel Gubernatorem retinebunt. 

9. Quae hactenus pro Praesidibus et Gubernatoribus praescripta fuere, a Vice-Legatis etiam tam erga 
Archiepiscopum quam Episcopos non Cardinales in locis eorum ditioni subjectis erunt omnino 
adimplenda. 


Caput II. 


Quo habitu induti Archiepiscopi seu Episcopi, et Praesides sive Gubernatores, mutuo 
publicas visitationes exequentur. 

1. Quotiescumque Archiepiscopus vel Episcopus ad Praesidem seu Gubernatorem diverterit, ut eum 
visitet in forma publica, sive ut in executionem pro prima tantum vice Litterarum Apostolicarum, 
Oratorium privatum in palatio praefatorum Praesulum de novo erigendum approbet : supra talarem vestem 
capiet mozzettam cum rocchetto discooperto. Et domi eodem utetur habitu, dum accedentem ad se pro 
enuntiatis publicis visitationibus Praesidem seu Gubernatorem aut Vice-Legatum suscipiet. 

2. Archiepiscopus autem utens cruce, nullatenus illam ante se deferri permittet in consimilibus actibus. 

3. Talari etiam veste, rocchetto et mantelletto amictus erit Praeses sive Gubernator vel Vice-Legatus 
publice invisens Archiepiscopum seu Episcopum ; et quando eum pro publica visitatione, aliave de causa, 
in publica forma advenientem excipere debet. 


Caput III. 


De accessu Praesidis aut Gubernatoris una cum Archiepiscopo seu Episcopo cappa induto, 
ad metropolitanam vel cathedralem Ecclesiam pro publicis solemnibus functionibus 
explendis. 

1. Annuis solemnioribus festis diebus recurrentibus, qui in cap. I, lib. II, hujus Caeremonialis 
enumerantur, videlicet : Nativitatis Domini nostri Jesu Christi, Epiphaniae, Ascensionis, Pentecostes, 
Sanctorum Apostolorum Petri et Pauli, Assumptionis Beatae Mariae Virginis, omnium Sanctorum, 
Dedicationis Ecclesiae metropolitanae vel cathedralis, Sancti Titularis illarum Ecclesiarum, et Patroni 
Civitatis : vel festivitatibus aliis extraordinariis, juxta peculiares locorum mores et circumstantias, pari 
cum solemnitate celebrandis : Praesidis vel Gubernatoris erit sub hora ab Archiepiscopo seu Episcopo 
designata, et per certum nuntium ei patefacta, una cum Magistratu se conferre intra januam Episcopii. Eo 
quidem tempore, et nulla prorsus interposita mora, Antistitem gradus scalae descendentem adveniet, quem 
post debita urbanitatis verba vicissim expleta, ipso Magistratu praseunte, usque ad portam sive 
metropolitanae sive cathedralis Ecclesiae comitabitur Praeses seu Gubernator, semper ad ejus sinistrum 
latus incedendo. 

2. Cum ambo in limine praefati ostii steterint, accipiet Archiepiscopus sive Episcopus aspersorium, et 
postquam se lustrali aqua munierit, de illa primum porriget per contactum aspersorii ipsi Praesidi vel 
Gubernatori : sicut ante ingressum cujuscumque alterius Ecclesia;, aut privati Oratorii, pariter cum eo 
semper faciet : ac deinde Capitulum, Magistratum et circumstantem populum asperget. 


Caput IV. 


De adoratione Augustissimi Sacramenti, atque inde progressu ad altare majus ; ubi de 
loco et sella Praesidis seu Gubernatoris, aut Vice-Legati : ac de recessu a metropolitana 
vel cathedrali, sacris actionibus absolutis. 

1. Archiepiscopus sive Episcopus aspersione completa, eo, quo venerat ordine, Eucharisticum 
Sacramentum in ejus altari adoratum simul cum Praeside vel Gubernatore progreditur. Intra capellam, ubi 
illud asservari solet, genuflectent ambo : Antistes super ligneo scabello (quod genuflexorium vocitatur) 
ante altare accommodato, panno viridi, seu violaceo pro qualitate temporum cooperto ; appositis 
pulvinaribus superius et inferius. Praeses autem vel Gubernator in alio genuflexorio ex latere Evangelii 
praeparato, violacei semper coloris panno ac pulvinaribus instructo, non in aequali linea, sed per 
transversum locato : ac tali forma ut illud Archiepiscopi sive Episcopi respiciat ; ad Praesidis autem vel 
Gubernatoris dexteram erit Magistratus directo ordine super pulvinaribus tantum genuflexus. 

2. Post debitam Sacramenti venerationem, praestituto jam ordine procedetur ad altare majus : parum 
distans ab eo Archiepiscopus sive Episcopus mutuis consalutationibus sese dividet a Praeside vel 
Gubernatore, qui, dum ille iterum oraturus ad suum faldistorium ut in eo procumbat, accesserit, petet et 
ipse residentiam suam hacce sub forma comparatam. 

3. Prope, et inter solium pontificale, ac immobile consuetum scamnum pro Magistratu constituetur 
suppedaneum ; unicus nempe ligneus gradus, in cujus planitie decens sedes cameralis collocabitur. A 
tergo autem ipsius sellae attolletur postergale non praealtum plusquam palmorum septem aut octo, nec 
latum magis quam sex, quod panno coloris violacei, nulla auri argentive textura sive ornatu distincto, 
contegetur. Ante praefatam sedem congruum insuper apponetur genuflexorium, tapete et pulvinaribus 
enuntiati violacei coloris non absimiliter stratum, super quo Praeses aut Gubernator queat submittere 
genua. Haud tamen stabilis umquam, fixaque detinebitur inibi hujusmodi residentia, sed sicut opportune 
apponenda, quoties Praeses vel Gubernator sacris erit interfuturus actionibus, ita singulis vicibus illico 
removenda, functionibus ipsis expeditis. 

4. Quando pro concionibus commodius audiendis, Archiepiscopo vel Episcopo discedendum erit a sua 
pontificali cathedra fixa, ut propiorem locum e conspectu suggesti comparatum adeat ; tunc si pro ipso 
Archiepiscopo seu Episcopo solium cum umbella fuerit ibidem erectum ; pariter et pro eodem Praeside 
seu Gubernatore supradescriptum postergale cum gradu et sella praestabitur. Si autem baldachinum 
nequaquam fuerit Antistiti exhibitum, tali casu parabitur absque postergali dumtaxat sella, alteri Antistitis 
prorsus uniformis ac similis. 

5. Quoniam vero juxta diversas locorum consuetudines contingere potest, ut seorsum ab Archiepiscopo 
aut Episcopo, vel ipso etiam astante, Praeses seu Gubernator, Divinis cum Magistratu interfuturus, ad 
aliquam Ecclesiam a cathedrali seu metropolitana alienam divertere debeat : in hac etiam erit tunc praefata 
residentia pro Praeside vel Gubernatore comparanda, modo sit in illa pariter erectus et comparatus thronus 
pontificalis pro Archiepiscopo sive Episcopo ; adeo ut, non erecto pontificali solio, neque residentia 
umquam sit attollenda. 

6. Ea tamen uti poterit Praeses vel Gubernator, quoties alicujus thesis disceptationi, aut litterariis lusibus, 
consimilibusque publicis actibus tamquam praecipuus et principalis Patronus praeerit, licet eo tempore nec 
apponendus umquam sit thronus pro Archiepiscopo seu Episcopo. 

7. Post exactas sacras functiones, quibus una cum Archiepiscopo sive Episcopo cappa induto astiterit 
Praeses vel Gubernator, repetendo Augustissimi Sacramenti altare pro fundendis in gratiarum actionem 
novis precibus ante illud, quidquid de primo accessu statutum fuit, ad unguem servabitur. Nullatenus 
tamen in discessu sinet Archiepiscopus seu Episcopus se a Praeside vel Gubernatore rursus perduci usque 
ad januam proprii palatii, sed ab illo commeatum accipiet in limine ipsius Ecclesiae. 


Caput V. 

De thure ac pace Praesidi seu Gubernatori aut Vice-Legato deferendis, ac insuper de loco 
eorum pro accipiendis candela, cineribus et palma ; nec non de adoratione crucis, feria 
sexta in Parasceve. 

1. Circa thus et pacem omnimode servabitur dispositio Caeremonialis Episcoporum, et Praeses vel 
Gubernator sive Vice-Legatus numquam erit thurificandus a presbytero, Archiepiscopo sive Episcopo 
assistente, qui Antistitem ipsum in Vesperis Officium facientem, aut iis, vel solemnibus ab alio celebratis 
Missis apud solium astantem thurificavit a : sed duplici ductu ipsum Praesidem seu Gubernatorem aut 
Vice-Legatum, post tres Canonicos in eodem solio assistendam Archiepiscopo vel Episcopo exhibentes, 
atque una cum eo individuum corpus efformantes, solum debebit incensare minister ille, cui subinde 
caeteros Canonicos de choro, licet sacris indutos paramentis, inerit onus thurificandi. Et iste modus et ordo 
quoad locum et personam servabitur in delatione pacis : eam etenim Praeses vel Gubernator aut Vice- 
Legatus recipiet ab eo qui distributurus mox erit illam enuntiatis Canonicis in choro existentibus. 

a 1886 : thurificabit. 

2. Candelam in die Purificationis, et palmam in distributione earum Praesidi seu Gubernatori aut Vice- 
Legato dabit ipsemet Archiepiscopus sive Episcopus statim ac, propria recepta, alteram reddiderit digniori 
Canonico parato, a quo ipse suam prius receperat. Praeses autem aut Gubernator seu Vice-Legatus, cum 
ascenderit ad Archiepiscopum vel Episcopum, ut ab illo candelam, seu palmam accipiat, non genuflectet, 
sed stans ipsam capiet cum debitis osculis tum illius, tum manus Archiepiscopi sive Episcopi eam sibi 
porrigentis. 

3. Stans pariter recipiet cineres ab Archiepiscopo vel Episcopo, postquam hic eos imposuerit Canonico 
in illa die Missam cantaturo. 

4. Feria sexta in Parasceve, non celebrante Episcopo, Praeses vel Gubernator aut Vice-Legatus ad 
Canonici Officium facientis sinistram incedendo ad adorandam crucem procedet. Episcopo vero 
celebrante, ibit immediate post eum ante omnes Dignitates et Canonicos. 


Caput VI. 


De generali Communione feria quinta in Coena Domini, quoad habitum, locum et ritum 
Praesidis seu Gubernatoris vel Vice-Legati. 

1. Quando Praeses aut Gubernator vel Vice-Legatus sit in sacro presbyteratus seu diaconatus ordine 
constitutus, quia multum decet et convenit ut cum aliis eo die communicet, adventante Communionis 
tempore, cottam superinduet rocchetto, cum stolam sumere, et a collo vel ab humero sinistro pendentem 
etiam habere debeat. Communionem primus omnium accipiet, et manum Archiepiscopi sive Episcopi 
ante illam osculabitur. 

2. Si autem neutro fuerit charactere insignitus, cunctorum primus pariter ad communicandum procedet, 
rocchetto et mantelletto tantummodo indutus. 


Caput VII. 


De mutuis reverentiis inter Ecclesiarum Antistites et Praesident sive Gubernatorem aut 
Vice-Legatum : deque salutatione concionatoris erga alterutrum. 

1. Pontificalis salutatio regulariter inter sacras actiones in eo consistit, ut manu aperta singulis 
benedicat : nihilominus, ut a communi caeterorum fidelium coetu velut filiorum spiritualium Antistiti 
subjectorum, distinguatur Praeses sive Gubernator vel Vice-Legatus : sicut erga Canonicos servari jubet 
hoc Caeremoniale lib. I, cap. XVIII, oportebit ut Archiepiscopus seu Episcopus capitis inclinatione 
Praesidem vel Gubernatorem aut Vice-Legatum salutet, quoties ad sedem suam ascendere seu ab illa 
descendere incipiet : eique Praeses sive Gubernator vel Vice-Legatus, protinus bireto deposito, assurgens 
mutuam rependet salutationem, caput similiter inclinando. 

2. Verum enim vero in hujusmodi consalutationibus exequendis regula in supracitato capite designata 
omnino erit attendenda, videlicet : ut dignitate gradus minime attenta, sed prae oculis actionis modo, et 
commodo dumtaxat posito, reverentia senrper fiat a quo disceditur, et ultimo ei, ad quem itur : nullo 
habito respectu quis eorum sit major. Sicque quaelibet praeeminendarum et praecedentiarum discrepantia, 
quae forsan Canonicos inter et enuntiatos Praesules fuisset umquam exorta, prorsus dirimetur. 

3. Quos quidem reverentiales mutuos actus omittere necesse erit in Matutinis tenebrarum, per integram 
feriam sextam in Parasceve, ac Sabbato Sancto usque ad solemnem Missam exclusive : sicut etiam in 
singulis Mortuorum Officiis, quae obvenire fortasse poterunt. Consentaneum quippe hoc erit legi et praxi 
usque adhuc servatas, abstinendi in praefatis conventibus etiam a benedictionibus tum solemnibus, tum 
privatis, et cleri inferioris, et populi circumstantis, utpote quas sunt actus potestatis et solemnitatis, 
luctuosis hisce actionibus repugnantes. 

4. Concionator vero salutationem hujusmodi numquam praetermittet, sive eadem feria sexta in Parasceve 
sermonem de Passione, sive de laudibus alicujus Defuncti post mortualem Missam sit facturus : prout 
lib. II, cap. XI et XXV, super utroque casu decernitur ; et ideo post illam primo loco debitam Episcopo vel 
Archiepiscopo, speciatim versus Praesidem seu Gubernatorem aut Vice-Legatum reverentiam aliam 
semper faciet. 


Caput VIII. 


Praesidi vel Gubernatori in incessu variatur locus, quando Episcopus vel Archiepiscopus 
fuerit sacris paramentis indutus. 

1. Quod in superiori capite tertio stabilitum, fixumque fuit circa locum Praesidis seu Gubernatoris 
accedentis cum Episcopo sive Archiepiscopo ad Ecclesiam, et ab altari Augustissimi Sacramenti 
divertentis ad principem aram, ut scilicet ad sinistram ipsius Antistitis incederet, est solummodo 
intelligendum quando Archiepiscopus vel Episcopus fuerit sola cappa pontificali indutus. Nam de c ictero, 
si sacris indumentis exornatus processerit, sive ut Deo sacrificium offerat, sive ut publicis solemnibusque 
supplicationibus cum pluviali intersit, ibit Praeses aut Gubernator in habitu suo ordinario, hoc est 
mantelletto supra rocchettum, non amplius ad sinistram, sed immediate post Archiepiscopum seu 
Episcopum. 

Caput IX. 


De Archiepiscopi sive Episcopi discessu in Ecclesiam per scalam interiorem et privatam 
portam. 

1. Si ob aeris intemperiem, aut peragendarum functionum qualitatem, seu ob aliam quamcumque 
causam, aptiorem commodioremque adjudicaret Antistes descensum in metropolitanam seu cathedralem, 
tam obeundi gratia omnes illas sacras actiones a Caeremoniali circumscriptas, quam alias ab eo minime 
definitas, per scalam interiorem palatii in ipsammet Ecclesiam porrigentem, Praesidis aut Gubernatoris 
tunc erit, praestituta sub hora una cum Magistratu ad eam accedere, et in illa Antistitem jam cappa 
indutum, descendentem officiosis verbis excipere, ac subinde comitari, prout supra fusius explicatum est. 
Quae quidem obviatio a solo etiam Magistratu erit explenda, Praeside aut Gubernatore absente. 


Caput X. 


Quo accedere debeat Magistratus, ut Archiepiscopo seu Episcopo inserviat, absente 
Praeside vel Gubernatore ; ac generatim de loco illius in incessu, adsit vel absit Praeses aut 
Gubernator. 

1. Magistratus saecularis, quotiescumque legitimo impedimento detentus abfuerit Praeses vel 
Gubernator, non ad ostium Episcopi tantum, sed superius ascendere debebit in aulam seu cubiculum ab 
Archiepiscopo vel Episcopo ad hoc destinatum : atque ibi praestolari, ut eum, postquam fuerit opertus 
cappa, progredientem ad Ecclesiam comitetur et deducat ; procedetque immediate ante illum, sit quidem 
praesens, aut absens Gubernator aut Praeses. 

2. Quod si fuerit Archiepiscopus utens cruce, tunc Magistratus ibit immediate ante ipsam crucem. 
Nullus enim inter eam et Archiepiscopum incedere debet, cum sit peculiare ipsius insigne. 


Caput XI. 


Quid si Archiepiscopus vel Episcopus Cardinalitia praestet dignitate ? 

1. Si Archiepiscopus sive Episcopus non pontificali dumtaxat refulgeat potestate, sed praeter hanc 
Cardinalatus superemineat dignitate, quoties Eminentia Sua erit descensura in Ecclesiam, tempestive 
Praeses aut Gubernator aderit in ejus aula, seu cubiculo praesignato, ut in illius obsequiis comitatuque sit, 
cum progredietur : et tunc praeeunte omnino Magistratu, permittet Cardinalis ipsum Praesidem aut 
Gubernatorem ad sui sinistram incedere. 

2. In limine Ecclesiae, postquam Cardinalis Episcopus seu Archiepiscopus lustrali se aqua signaverit, 
aspersorium tangendum porriget Praesidi vel Gubernatori, qui deinde apud Augustissimi Sacramenti aram 
genuflectet super unico tantum pulvinari, quod ei praestabitur in terra post Eminentiam Suam in consueto 
genuflexorio procumbentem. 

3. Postergali prorsus amoto, residentia pro ipso Praeside vel Gubernatore apud altare majus relinqui 
poterit quoad caetera ornatus genera, prout in capite quarto describitur. 

4. Si audiendi causa conciones, exegerit commoditas ut pro Cardinali alius aptetur locus sermocinaturo 
propinquior, Eminentiae Suae praestanda quidem erit praenobilis sedes supra ligneum gradum tapete 

contectum, non omisso, ut desuper dependeat baldachinum. At Praesidi sive Gubernatori nil aliud quam 
inferior sella super nudo pavimento, et aliquantulum post illam Cardinalis locata, exhibebitur. 

5. Consueta concionatoris reverentia unice ad ipsum Cardinalem dirigetur : quod generatim et universe 
ab aliis etiam sermonem quacumque de causa habentibus, praesente Cardinali, erit inconcusse 
adimplendum. 

6. Sacris actionibus expeditis, nisi aliter Archiepiscopo seu Episcopo Cardinali visum fuerit, et Praeses 
vel Gubernator, et laicus Magistratus Eminentiam Suam iterum comitabuntur ad cameram usque, sive 
cubiculum, unde procedentem susceperant. 


FINIS LIBRI TERTII ET ULTIMI. 

